
Cuvintul autorului la editia 
in limba romana 


Apariţia in limba română a cărţii Quatorze approches de la 
psychopathologie constituie, pentru mine, un moment important, pe 
care-l trăiesc în mod diferit de cel al publicării, în Mexic şi apoi în 
Brazilia, a traducerilor in spaniolă şi in portugheză ale acestei cărţi. 
În mod firesc, traducerea în limba maternă m-a condus la o reflecţie 
privind atit originile lucrării, poziţiile pe care le adopt în ea, cit şi 
începuturile vieţii mele profesionale, circumstanţele şi personalităţile 
care mi-au marcat evoluţia. 

În 1962 am început să lucrez la Siret - cadru istoric, a doua 
capitală a Moldovei - la căminul-spital pentru copii neuropsihici. 
Ca medic, am întilnit aici patologiile grave ale copilăriei, tulburările 
majore ale dezvoltării. Perioada trăită la Siret a reprezentat o primă 
iniţiere în materie de cercetare ştiinţifică, prin participarea la 
proiecte conduse de doi dintre profesorii mei din facultate, finalizate 
prin publicarea - în 1965 şi 1966 - a primelor articole semnate în 
calitate de coautor. În prima din aceste cercetări am lucrat cu Emil 
Repciuc, profesorul meu de anatomie, care m-a fascinat prin cultura 
sa enciclopedică : Repciuc făcuse studii remarcabile de medicină, 
matematică, filosofie şi muzică. Această cercetare privea depistarea 
fenilcetonuriei intr-o populaţie de 1.100 de copii cu deficiență 
mintală. A doua cercetare a fost condusă de Nicolae Cajal, profesorul 
meu de inframicrobiologie şi personalitate, care a jucat un rol 
determinant în decizia mea de a intra in lumea cercetării. Acest 
proiect privea şi profilaxia rujeolei cu ajutorul unui vaccin preparat 
din tulpina M.,, Huang gi care avea, indirect, implicaţii pentru 
înţelegerea imunogenezei la copiii cu intirziere mintală, uneori 
profundă. 

Cei trei ani şi jumătate petrecuţi la Siret au fost, de asemenea, 
marcați de contactul cu Şcoala de psihiatrie de la Socola. Spitalul 
Socola, instituţie acum centenară, îi avusese la începuturile sale, ca 
medici-directori, pe Al. Brăescu, C. I. Parhon si L. O. Ballif. Şeful 
Catedrei de psihiatrie de la Socola era, în perioada aceea, profesorul 
Petre Brinzei, promotorul unei perspective bio-psiho-sociale a proce- 
selor psihice normale şi patologice. Citeva manifestări ştiinţifice, in 
iunie 1963, şi o călătorie de studii efectuată cu profesorul Brinzei şi 
echipa sa în fosta Uniune Sovietică mi-au permis să înţeleg mai bine 
această perspectivă, 

Începînd cu perioada sireteană, intirzierea mintală a devenit unul 
din obiectivele mele majore de cercetare, abordat din perspective 
diferite şi complementare: ateoreticá, behavioristă, cognitivistä, 
ecosistemică, etologică şi socială. Angajamentul meu in materie de 
deficiență mintală a luat amploare o dată cu adeziunea, de la crearea 
sa, la Asociaţia Internaţională pentru Cercetare Ştiinţifică în favoarea 
Persoanelor Handicapate Mintal, al cărei preşedinte sint din 1995. 

După Siret, implicarea mea în cercetare devine instituțională şi 
profesională. Din 1966, am devenit cercetător la Institutul de 
Psihologie creat de Mihai Ralea şi condus, în acea perioadă, de 
Alexandru Roşca, Apoi, din 1974 şi pină in 1977 — cind am plecat 
din România - am lucrat la Institutul de Neurologie şi Psihiatrie 
care-l avea ca director pe academicianul Arthur Kreindler. 

Anii 1966 şi 1970 au fost marcați de două intilniri capitale pentru 
orientarea mea ulterioară. Prima o datorez unchiului meu, neuro- 
logul Nick Vasilescu de la Clinica Colentina. La el acasă l-am 
cunoscut pe Eduard Pamfil, viitorul meu coordonator de teză în 
psihiatrie şi maestrul meu în acest domeniu. Întilnire aşteptată, 
intilnire dorită de multă vreme, căci profesorul Pamfil fusese tot 
timpul „prezent” în perioada şederii mele la Siret, unde sosisem la 
puţină vreme după ce işi terminase exilul acolo, exil ce urmase 
EON UM, getan olive paliios, een 

În Franţa, Pamfil îl avusese ca maestru pe Henri Ey, creatorul 
organo-dinamismului, concepţie care incerca să depăşească - jinind 
cont de aportul psihologiei - punctele de vedere organiciste bazate 
pe localizări şi anatomopatologie. Adeziunea lui Pamfil la concepția 

lui Ey atestă refuzul poziţiilor univoce si simpliste. În 1978, intr-un 
interviu apărut in Contemporanul, Pamfil descria astfel epoca in 
care Ey propusese orgiino-dinamismul: „...secolul in care marea 
bătălie părea că se dă în psihiatrie intre cei care credeau într-un 
determinism organic liniar şi simplu şi cei care se imbarcaseră, fără 
busolă şi fără pinze, pe o corabie care purta însemnele celui mai 
mare «pirat» pe care l-a cunoscut psihologia şi care a fost Freud”, 
Adesea critic la adresa psihanalizei, Pamfil recunoştea meritele 
acesteia, subliniind - cu ocazia convorbirilor sale cu Anghel, apărute 
după moartea sa, in 1996 - „tentativa de a deriva mişcările sufletului 
din tiparele rigide ale biologiei”. 

A doua întilnire marcantă - cea cu René Zazzo - a avut loc in 
septembrie 1970, la Lille, cu ocazia simpozionului Asociaţiei de 
Psihologie Ştiinţifică de Limbă Franceză. O datorez lui Alexandru 
Roşca şi lui Paul Fraisse. Fraisse îi propusese lui Roşca o bursă care 
să-i permită unui tînăr cercetător român să vină in Franţa zi să 
participe la simpozionul de la Lille ca discutant al raportului Irénei 
Lésire. Roşca a sugerat numele meu şi, la Lille, Zazzo m-a invitat 
să-l intilnesc la Paris. Zece zile mai tirziu eram înscris la doctoratul 
în psihologie sub indrumarea profesorului Zazzo. Am susţinut teza 
de doctorat de stat în ştiinţe umane (psihologie) in 1981 la 
Universitatea Paris-X-Nanterre. Pe lingă rigoarea sa metodologică, 
discursul său de o remarcabilă claritate şi vasta sa cultură, colocviul 
său imaginar pe tema ataşamentului a influenţat, fără îndoială, în 
mare măsură activitatea mea, orientarea mea ulterioară. Acest coloc- 
viu epistolar a reunit specialişti de orientări foarte diferite : etologi 
(Chauvin, Harlow şi Lorenz), psihanalisti de diferite tendinţe 
(Anzieu, Bowlby, Duyckaerts, Lebovici, Spitz şi Widlécher), un 
pedopsihiatru (Koupernik) şi doi psihologi ai copilului (Malrieux şi 
Zazzo). Dezbaterea organizată de Zazzo rămine un model al genului 
prin argumentele avansate, prin polemicile cărora le-a dat naştere, 
prin poziţiile adoptate de participanţi, prudente, ferme şi uneori 
violente. 

Născuţi la ceva mai mult de un an şi jumătate unul de celălalt - 
Zazzo era mai în virstă -, coordonatorii mei aveau in comun nume- 
roase caracteristici: generozitatea, sensibilitatea, profunzimea, 

refuzul dogmelor. Zazzo era însă mai mult militant, iar Pamfil mai 
mult poet. Aceasta este imaginea principalelor mele două modele... 
Diversele influenţe la care am fost supus - tinzind toate spre 
repunerea in discuţie a unei abordări dogmatice şi oferind o des- 
chidere spre integrarea diferitelor perspective - s-au cristalizat in 
contact cu eclectismul (în sensul pozitiv, şi nu peiorativ al terme- 
nului ! ) nord-american. Reflectia amorsată la Siret s-a continuat şi 
s-a aprofundat - pe plan teoretic şi practic - în Québec, in mod 
particular la Universitatea de la Trois-Riviéres şi mai ales la Centrul 
Universitar de Consultaţii în Psihologie, centru pe care l-am condus 
din 1982 pină în 1993. Aici populaţia din regiunea Mauricie poate 
obţine consultaţii, iar psihologii pot să se formeze ca terapeuti. 
lată, în citeva rinduri, parcursul care m-a condus la elaborarea 
acestei cărţi. 
Trois-Riviéres, 
16 martie 1998 


Cuvint inainte 


1. Cele 14 capitole ale cărţii de faţă sint consacrate prezentării, 
in ordine alfabetică, a diferitelor abordări ale psihopatologiei. Acest 
lucru rezultă dintr-o alegere care a dus la respingerea altor două 
modalităţi. Prima consta în utilizarea unui criteriu cronologic - caz 
în care, după părerea mea, lucrarea ar fi dobindit un accentuat 
caracter istoric. Pe de altă parte, aplicarea unui asemenea criteriu ar 
fi fost, în mod inevitabil, subiectivă. Ce an să alegi ca „dată de 
naştere” a unei abordări? Anul în care s-a folosit pentru prima oară 
denumirea sau data de apariţie a unei lucrări considerate ca fiind 
fundamentală ? Şi ce-i de făcut în cazul apariţiei la date diferite a 
mai multor lucrări esenţiale? Să mai adăugăm că unele abordări 
s-au constituit în mod treptat, pornind de la studii efectuate pe 
parcursul a lungi perioade de timp ; în plus, mai multe abordări s-au 
dezvoltat în acelaşi timp. Cea de-a doua modalitate - respinsă şi ea - 
consta în alegerea drept criteriu a importanţei abordărilor. Dar cum 
să stabileşti această importanţă ? Cu ajutorul cărui etalon sau sistem 
de măsură? Cum să elimini, de exemplu, „efectele de modă”, 
foarte evidente pentru unele abordări ? În plus, un asemenea demers 
ar fi fost impotriva obiectivului central al acestei lucrări : contribuţia 
la decompartimentarea diferitelor abordări şi constituirea, astfel, a 
unei pregătiri pentru emergenta unei noi abordări integrative. Ceea ce 
inseamnă, bineinteles, eclectism, si nu sincretism. Realizarea unui ase- 
menea obiectiv presupune un spirit diferit de cel pe care l-ar putea 
crea o ierarhie stabilită de la inceput şi bazată pe judecăţi de valoare 
ale autorului, care ar influenţa lectura cărţii. 


2. Fiecare capitol începe cu o introducere care, pe lingă definirea 
abordării ce urmează a fi tratată, conţine şi principalele momente 

ale dezvoltării sale. După care, pe parcursul a două, uneori trei 
părţi, sint abordate temele ce ilustrează abordarea prezentată. Ca in 
aproape toate cazurile (psihopatologia ateoretică fiind o excepţie), a 
fost imposibilă abordarea în ansamblu a direcțiilor de cercetare şi a 
contribuţiilor disponibile, alegerea exemplelor utilizate pentru 
ilustrarea unei abordări fiind explicată, în fiecare capitol, la sfirgitul 
părţii introductive. În fiecare capitol sint citate referintele biblio- 
grafice corespunzătoare abordării descrise, Acest lucru permite 
aprofundarea ulterioară a domeniului şi explică volumul impre- 
sionant al bibliografiei de la sfirsitul cărţii. La finalul fiecărui capitol 
sînt trecute numeroase note, elaborate atit pentru uşurarea traducerii 
(fără a determina însă o pierdere de informaţii), cit şi pentru 
explicarea unora dintre termenii folosiţi. 

3. Prezentarea celor 14 abordări nu este precedată, cum ar fi de 
aşteptat, de un capitol dedicat aspectelor generale, indeosebi unei 
definiri a psihopatologiei şi unei discutări a conceptelor de bază, 
cum ar fi diada „normal-patologic”. Dimpotrivă, aceste aspecte vor 
beneficia de lămuririle aduse de diferitele abordări prezentate în 
acest volum. 

Lucrarea fiind concepută ca o pregătire a unei abordări inte- 
grative a psihopatologiei, accentul se pune pe complementaritatea 
celor 14 abordări, obiectiv destul de greu de atins. În acest context, 
împărtăşesc opinia lui Widlăcher (1984), care, referitor la dificul- 
tatea împăcării ansamblului cu diversitatea sistemelor de referinţă in 
materie de psihopatologia adolescentului, scria: „Dificultatea este 
salutară, deoarece ne fereşte de comoditäti in gindire, care 
obliterează uneori reflectia psihopatologică”. 


4. Termenul ales pentru titlul cărţii de faţă este approche (in 
franceză, în original), adică mod de abordare a psihopatologiei. Cu 
toate acestea, menţionăm faptul că pentru a denumi aceste maniere 
diferite de abordare a domeniului care ne interesează, în lucrările de 
specialitate sint folosiţi şi alţi termeni. 

- Termenul perspectivă, mod de a privi, apare la Bootzin şi 
Acocella (1988), care-şi intitulează prima parte a lucrării lor 
„Perspective istorice şi teoretice”. Dacă Sarason şi Sarason 
(1989) consacră un capitol perspectivelor teoretice cu privire la 
comportamentul rău adaptat, Adams si Sutker (1984) folosesc, in 

titlul unui capitol, formularea perspectivă psihopatologicà pentru 

tratarea rolului variabilelor biologice în psihopatologie. 

- Formularea punct de vedere, in sensul de mod particular în care 
poate fi privită o problemă, poate fi întilnită la Costin şi Draguns 
(1989), ca de altfel şi la Carson et al. (1988). 

- In prefața lucrării lor Psychopathologie de l'enfant, Ajuriaguerra 
şi Marcelli (1982) constată inmultirea considerabilă a ceea ce ei 
numesc referințe teoretice aplicate pedopsihiatriei şi mentio- 
nează că „aporturilor teoretice tradiţionale” li se adaugă şi alte 
teorii, 

5. În domeniul psihopatologiei - ca şi în altele, de altfel - apare 
deseori termenul model. Si asta, fără indoialä, după cum spunea 
Rouanet (1983), pentru că „modelele sint foarte la modă. În fiecare 
zi primim noi modele ; le batem în cuie, după care, mai devreme sau 
mai tirziu le dăm uitării, fără a căuta cu adevărat să înţelegem nici 
motivele apariţiei, nici ale declinului lor”. După Rouanet, există 
două tipuri de modele : a) modelul-cadru, un model care nu se pune 
in discuţie şi care furnizează un context pentru interpretarea datelor 
primite ; acesta ar fi, după cum spunea Goguelin (1983), modelul 
ca instrument ştiinţific ; b) modelul ipotetic, model care se încearcă 
a fi validat prin verificarea rezultatelor 

Termenul model poate fi intilnit în numeroase lucrări funda- 
mentale. Astfel, în manualul publicat sub indrumarea lui Adams şi 
Sutker (1984), un capitol este dedicat modelelor descriptive ale 
comportamentului anormal. Una din cele opt părţi ale lucrării lui 
Rosenham şi Seligman (1989) este intitulată „Modele şi tratamente 
ale anormalitátii". Marcelli şi Braconnier (1984) consacră o secţiune 
importantă din prima parte a rezumatului lor modelelor de com- 
prehensiune a adolescenței. În fine, lucrarea lui Weckowicz (1984) 
e dedicată „Modelelor bolii mintale”. 

Dacă modelele reprezintă, în mod incontestabil, un stimulent 
pentru dezvoltarea ştiinţifică, ele pot acţiona însă şi ca frină. Ele 
pot, într-adevăr, să modeleze gindirea cercetătorului, incercind a se 
replica şi a se institutionaliza. Acceptat de cercetător sau de 
practician în timpul formării sale, modelul poate deveni un model de 
gindire, transformindu-se astfel într-un obstacol în calea inovării 
(Goguelin, 1983). În intervenţia lui, intitulată „Să ne ferim de 

- modele", prezentată la Colocviul Societăţii Franceze de Psihologie 
in 1983, René Zazzo scria: „Am considerat Întotdeauna că 
modelele — indiferent de natura lor - sint nişte fiinţe suspecte: au 
prea mult tendinţa de a da realităţii lecţii de bună purtare ; pe scurt, 
să servească drept modele”, 

Toate aceste rezerve m-au determinat, în final, să nu folosesc în 
titlul acestei cărţi termenul model. 


6. Într-un moment in care productivitatea - in termeni de 
publicaţii - a cercetătorilor universitari devine tot mai importantă, 
putem pune sub semnul întrebării aportul fiecărei noi apariţii. Pentru 
a răspunde la această intrebare în ceea ce priveşte volumul de faţă, 
să analizăm orientarea lucrărilor apărute în ultimii ani. 

Tendinţa care se degajă este adoptarea unui mod de a proceda 
considerat — de către unii - din „perspective multiple". Ceea ce 
inseamnă că, cel puţin într-un capitol (dacă nu trei sau patru) din 
fiecare lucrare, sint prezentate mai multe abordări ale psihopatologiei. 
Acest demers se întilneşte în majoritatea lucrărilor de psihopatologie 
generală apărute în ultimii ani (Adams & Sutker, 1984; Bootzin 
& Acocella, 1988 ; Carson et al., 1988 ; Sarason & Sarason, 1989; 
Costin & Draguns, 1989; Rosenham & Seligman, 1989), in lucrări 
de psihopatologia copilului şi/sau adolescentului (Ajuriaguerra 
& Marcelli, 1982; Marcelli & Braconnier, 1984; Quay & Werry, 
1986), ca de altfel si in ultima culegere de texte fundamentale de 
psihologie patologică elaborată de Hooley er al. (1989), unde fiecare 
entitate clinică este prezentată din mai multe perspective teoretice. 

În ţările anglo-saxone, lucrările de psihopatologie generală bazate 
pe o singură abordare tind să fie tot mai rare. În schimb, în Franţa, 
singura lucrare de psihologie patologică generală (Bergeret, 1976) 
este de orientare psihanalitică. Celor care ar putea critica această 
„ataşare prea exclusivă de ipotezele psihanalitice” Bergeret le 
răspunde : „Datele analitice (teoretice şi non-tehnice) de care ne-am 
cantonat corespund celor admise ca fiind clasice de marea majoritate 
a psihopatologilor contemporani şi nu constituie, in definitiv, decit 
o cunoaştere generală, indispensabilă omului cinstit de la sfirsitul 
secolului XX”. 

Cercetările bibliografice întreprinse - mai ales cu noul sistem 
Psyc BOOKS - mi-au oferit posibilitatea să constat că, în ultimii ani, 

doar o singură lucrare de psihopatologie (apărută in engleză) a fost 
elaborată numai pe baze psihanalitice (Yorke et al., 1989). Primul 
dintre cei trei autori este directorul medical de la Anna Freud Centre 
din Londra. Celelalte lucrări „omogene”, bazate pe o singură 
abordare a psihopatologiei, apărute din 1987, sint cele ale lui Sims 
(1988) (puternic influenţat de abordarea fenomenologic-descriptivă 
a lui Jaspers) şi cele două volume consacrate abordării sociale a 
psihopatologiei, semnate de Gallagher (1987) şi Howels (1988). 

În aceste condiţii, răspunsul la întrebarea de la care am pornit 
este că prezentul volum gi cel al lui Weckowicz (1987) — citat mai 
înainte — sînt singurele lucrări consacrate abordärilor psihopato- 
logiei. Cum această carte se doreşte a fi, înainte de toate, o lucrare 
didactică, construcţia sa este, în mod inevitabil, diferită de a cărţii 
colegului meu din Edmonton (Alberta), mult mai teoretică. Faptul 
de a ilustra fiecare abordare cu exemple a ceea ce reprezintă concret 
utilizarea ei va inlesni, sper, injelegerea. Cei şase ani care despart 
apariţia cărţii lui Weckowicz de momentul in care am inminat 
editorului manuscrisul meu abundă în descoperiri interesante şi au 
permis o mai bună definire a unor abordări, aşa incit una din 
preocupările mele a fost tocmai să {in cont de toate aceste noutăţi. 


7. Scriind, unul după altul - evident, nu in ordine -, capitolele 
care descriu cele 14 abordări prezentate în această carte, am reträit 
intilnirea cu fiecare dintre ele. 

Întilniri forțate, obligatorii, cum erau cele ,inchinate” gloriei lui 
Pavlov, în marele amfiteatru al Facultăţii de Medicină din 
Bucureşti... Era epoca lui Lisenko, epocă în care cuvintele Olgăi 
Borisovna Lepeshinskaya, colaboratoare a lui Oparin, erau afişate în 
holul Catedrei de biologie, epocă în care cursurile de medicină erau 
urmate şi precedate de cursuri de materialism dialectic. 

intilniri ilegale, aproape tainice, unde se vorbea în şoaptă, teama 
fiind omniprezentă. Aşa am cunoscut psihanaliza, pe atunci interzisă, 
mulţumită unui om extraordinar, doctorul Popescu-Sibiu, psihiatru 
şi psibanalist. L-am intilnit în apartamentul său plin de „obiecte- 
-relicve ale unei fericiri dispărute”, cum scria Saul Bellow (1982) în 
larna decanului, pentru a descrie locuinţa Valeriei şi a surorii sale. 
Nu întimplător îl citez pe Bellow. Căci în apartamentul lui 
Popescu-Sibiu am intilnit-o în două rinduri pe Valeria, soacra 

domnului Corde din Chicago, pe numele ei adevărat Florica 
Bagdazar, psihiatru remarcabil, care condusese Centrul de neuro- 
psihiatrie infantilă din strada Vasile Lascăr. Îi studiase pe Freud şi 
Ferenczy şi era un fin cunoscător al metodelor cantitative de 


nirile - la fel de discrete - si discuţiile continuate de multe 
ori pe stradă (din nou teama...) cu îndrumătorul meu de la teza de 
psihiatrie, prof. Eduard Pamfil din Timişoara, care-mi vorbea despre 
Henry Ey, mentorul său, despre organo-dinamism, dar şi despre 
informatică şi teoria sistemelor. 

Un lung şir de întilniri... 

Prea lung pentru a fi povestit aici. 

Totuşi, nu l-am putut trece complet sub tăcere, deoarece el 
vorbeşte despre felul în care tema acestei cărţi poate da naştere sau 
poate avea legătură cu atitudini extreme şi periculoase. Afirmarea cu 
autoritate a cutărei sau cutărei doctrine fără a admite că ar putea 
exista ceva imperfect sau greşit, cu alte cuvinte dogmatismul 
(Lalande, 1980), se întilneşte de foarte multe ori în acest domeniu. 


8. Elaborarea prezentului volum a fost posibilă, în mare măsură, 
datorită ajutorului instituţional primit din partea Universităţii din 
Québec, Trois-Riviéres (UQTR) şi a Universităţii Paris- VIII. 

Pe parcursul redactării acestei cărţi, prima mea cititoare a fost 
Colette Jourdan-lonescu, profesor de psihologie la UQTR. 

Héléne Gaudette, specialist în documentare, şi serviciile biblio- 
tecii de la UQTR au contribui! la constituirea reperelor bibliografice. 

Danis Pageau, student la master de psihologie, la UQTR, a 
participat la aranjarea in forma finală a bibliografiei şi a realizat 
culegerea in mare parte a manuscrisului. 

Transmiterea unor texte, prin fax, între Canada şi Franţa a fost 
posibilă datorită lui Bernard Civeyrac, secretar general al 
Universităţii Paris-VIII, şi colaboratorilor săi tehnici, ca de altfel şi 
celor de la UQTR. 

Annick Thibault, secretar al UFR de Psihologie, Practici Clinice 
şi Sociale de la Universitatea Paris-VIII, şi-a adus din plin contribuţia 
la punerea in formă finală a manuscrisului, acceptind să asigure 
culegerea a două capitole. 


CUVINT INAINTE 19 


Ultima corectură i-a fost incredinjaté de editură lui Jean-Christophe 
Saladin. 

Însă reuşita acestui proiect se datorează colaborării deosebit de 
fructuoase cu editura Fernand Nathan şi mai ales cu Françoise Juhel, 
directorul editorial. Iar contactele frecvente cu directorul de colecţie, 
prof. Matty Chiva, au fost foarte stimulative. 

Mulţumesc din toată inima tuturor persoanelor pe care le-am 
amintit. 


Trois-Riviéres Ouest (Québec) 
şi Ansières-sur-Seine, aprilie 1991 

CAPITOLUL 1 
Psihopatologie ateoretica 


Ideea creării unei psihopatologii în cadrul căreia descrierea 
diverselor tulburări (nosologia) să fie ateoretică a apărut în Statele 
Unite ale Americii în cursul dezbaterilor şi lucrărilor care au 
condus la elaborarea celei de-a doua şi ulterior celei de-a treia 
ediţii a Manualului diagnostic şi statistic al tulburărilor mintale, 
cunoscut sub numele de DSM (Spitzer, 1985). 

Publicată in 1952, prima ediţie a DSM (DSM I) a fost puternic 
influenţată de punctul de vedere psihobiologic al lui Adolf Meyer, 
care privea tulburările mintale drept „reacţii” ale personalităţii la 
factori psihologici, sociali şi biologici. Şaisprezece ani mai tirziu, 
o dată cu apariţia DSM I, se constată, pe de o parte, că termenul 
„reacţie” este abandonat, iar pe de altă parte, că sint utilizaţi 
termeni care în general nu presupun un cadru teoretic specific 
pentru înţelegerea tulburărilor mintale non-organice. 

Procesul de elaborare a DSM II (American Psychiatric 
Association, 1980) a inceput in 1974, cind Asociaţia americană 
de psihiatrie (APA) a creat un „Grup de lucru asupra nomen- 
claturii şi statisticilor” care a funcţionat ca un veritabil comitet 
de orientare ce superviza elaborarea noii lucrări. Este important 
de subliniat faptul că printre obiectivele pe care membrii grupului 
de lucru s-au angajat să le atingă figura şi acela de a „determina 
clinicienii şi cercetătorii să accepte orientări teoretice diferite” 
(Spitzer, 1985). După o serie de etape incluzind pe de o parte 
dezbateri organizate cu ocazia unor reuniuni profesionale! iar pe 

de altă parte studii de teren”, DSM II este aprobat in mai 1979 de 
către adunarea APA şi de Consiliul pentru cercetare şi dezvoltare 
(care constituie una din secţiunile APA), iar în luna iunie a 
aceluiaşi an, de către comitetul de referință şi de consiliul de 
administraţie al APA (Spitzer, 1985), 

În 1983, APA a decis realizarea unei revizuiri a DSM III. 
Această decizie a fost motivată în special de faptul că unele 
criterii de diagnostic nu mai corespundeau datelor obţinute în 
cercetările efectuate după publicarea DSM IIT, iar in alte cazuri, 
criteriile erau neclare sau chiar contradictorii. În noiembrie 1986, 
adunarea sectiunilor locale ale APA a aprobat forma finală a 
DSM III-R, iar o lună mai tirziu, consiliul de administraţie îşi dă 
de asemenea acordul (Spitzer si Williams, 19892). 

Procesul de perfecţionare a DSM a continuat fără întrerupere 
după adoptarea DSM JII-R, finalizat cu apariţia in mai 1994 a 
DSM IV. Acest proces - strins legat de cel care a condus la a 10-a 
ediţie a Clasificării internationale a maladiilor (1992) - s-a derulat 
sub direcţia unui grup de lucru dirijat de Allen Frances şi a 
implicat participarea a treisprezece comisii, fiecare avind res- 
ponsabilitatea unei anumite secţiuni a manualului. Cu doi ani 
înainte de apariţia manualului, pentru a facilita o dezbatere cit 
mai largă, grupul de lucru a publicat şi difuzat un volum (DSM IV 
Options Book) consacrat opţiunilor luate cu ocazia acestei ultime 
ediţii a DSM. 

În cursul pregătirii DSM IV, grupul de lucru şi comisiile 
menţionate mai sus au realizat un studiu aprofundat al publi- 
catiilor deja existente, patruzeci de analize noi asupra unor date 
preexistente şi importante studii de teren (studii ce au implicat 
70 de centre geografice şi peste 6000 de subiecţi). În luarea 
deciziei, grupul de lucru şi comisiile respective au ţinut cont de 
ansamblul datelor empirice disponibile. 

În comparaţie cu DSM III-R, DSM IV prezintă o serie deloc 
neglijabilă de modificări. Să menţionăm mai întîi că opt tulburări 
ce figurau în DSM III-R dispar sau sint incorporate in alte cate- 
gorii. Printre acestea se află tulburările de identitate, trans- 
sexualismul şi personalitatea pasiv-agresivă. În acelaşi timp, 

treisprezece noi tulburări îşi fac apariţia in DSM /V: sindromurile 
Rett, Heller şi Asperger, tulburarea de alimentaţie a copilului 
mic, delirul cu etiologii multiple, demenja cu etiologii multiple, 
tulburarea catatonică datorată unei afecţiuni fizice, tulburarea 
bipolară II, stresul acut, disfunctia sexuală datorată unei afecţiuni 
fizice, disfunctia sexuală indusă de substanţe psiho-active, narco- 
lepsia şi tulburarea somnului legată de respiraţie. 

Pornind de la propunerile făcute, autorii DSM IV prezintă in 
Anexa B o listă cu cincisprezece noi categorii diagnostice care 
necesită studii suplimentare înainte de a fi incluse în lista oficială 
a tulburărilor mintale. La aceste categorii se adaugă cinci aspecte 
care vor necesita, de asemenea, studii ulterioare. Este vorba de 
descriptori dimensionali alternativi pentru schizofrenie, de un 
criteriu B alternativ pentru tulburarea distimică, precum şi de trei 
instrumente de evaluare (Scala de funcţionare defensivă, Scala de 
evaluare globală a funcţionării relationale, sau scala GAF si Scala 
de evaluare a funcţionării sociale şi profesionale sau scala 
SOFAS). Să menţionăm, in fine, că Anexa / a DSM IV propune 
elemente de formulări privind aspectele culturale şi conţine 
(pentru prima oară în DSM) un glosar cu douăzeci şi cinci de 
sindromuri legate de cultură. 

Abordarea ateoretică utilizată începînd cu DSM II urmăreşte 
să compenseze limitele cunoştinţelor noastre actuale privind 
etiologia tulburărilor mintale. Principiul fundamental îl constituie 
absenţa referințelor la orice concepţie teoretică nedemonstrată 
privind etiologia sau patogenia’: DSM II a fost calificat drept 
nosologie ateoreticá sau agnostică“ (Pichot, 1985). 

Ateorismul este, fără îndoială, dominant în ultimele ediţii ale 
DSM. Pichot şi Guelfi (1985) constată că: (a) ateorismul se 
afirmă încă din titlu, unde se utilizează conceptul de „tulburări 
mintale"* şi nu cel de boli sau „maladii mintale"*; (b) el se 
manifestă prin faptul că majoritatea categoriilor diagnostice ale 
DSM III sint definite prin constelații de simptome, deci prin 
sindromuri ; (c) într-un număr mare de cazuri, termeni ce evocau 
o etiologie sau o patogenie „nedemonstrată” au fost eliminaţi. 

Faptul de a opta pentru o poziţie ateoretică privind etiologia 
face ca în loc să indice cum au apărut tulburările mintale, autorii 
DSM incearcă în cea mai mare parte a cazurilor să descrie 
manifestările acestor tulburări. Această abordare, ce constă în 
definirea tulburărilor prin descrierea caracteristicilor clinice ale 
acestora, este denumită „descriptivă”. Ea este, de asemenea, 
utilizată pentru a regrupa in clase diagnostice tulburările pentru 
care etiologia şi fiziopatologia nu sint cunoscute (Spitzer, 1985). 


A. CONDIŢII DE APARIȚIE 


Studiul contextului (ştiinţific, dar şi socio-cultural) în care a 
apărut şi s-a dezvoltat psihopatologia ateoretică ni se pare util 
pentru a înţelege nosologia si nosografia’ prezentate în DSM. 
Cele cinci aspecte pe care le vom aborda pentru a descrie acest 
context vor permite, în acelaşi timp, o mai bună înţelegere 
reacţiilor produse de difuzarea internaţională a acestui instru- 
ment, în special în Franţa. 


1. Amplificarea problemelor de comunicare între 
clinicieni 


Diversificarea în Statele Unite a şcolilor psihopatologice a 
avut drept consecință dezvoltarea şi utilizarea unor cadre 
nosologice şi nosografice foarte diferite, făcind dificilă (uneori 
imposibilă ! ) comunicarea între clinicienii de diferite apartenente. 
Dacă pentru anumite maladii „tipice”, după cum remarcă Singer 
(1985), există un consens între psihiatri, cea mai mare parte a 
bolilor nu poate fi organizată în clase bine definite. Rezultatul 
acestor probleme de coerenţă la nivel notional şi diagnostic este 
adesea ilustrat prin referire la... capitolul XI din Geneză ! Astfel, 
Brockington et al.(cf. Berner et al., 1983) evocă „o confuzie 
babiloniană a limbilor”, iar Bourgeois (1985) consideră că DSM 
ill ar reprezenta un progres în vederea dispariţiei „Babelului 
psihiatric”. 

2. Dezvoltarea unei mişcări neo-kraepeliniene 
în Statele Unite 


Curentul neo-kraepelinian a apărut în Marea Britanie la 
inceputul anilor cincizeci. Foarte critic la adresa psihanalizei, 
psihoterapiei şi psihiatriei sociale, manualul lui Mayer-Gross, 
Slater & Roth (1951) constituie o reafirmare a punctului de vedere 
kraepelinian. 


Născut în acelaşi an cu Freud, Emil Kraepelin (1856-1926) este 
autorul unui vast sistem descriptiv al maladiilor mintale, 
concepute ca entităţi clinice distincte, care constituie punctul 
culminant al dezvoltării psihiatriei germane din secolul XIX. 
O dată cu Kraepelin, modelul medical al nebuniei pare să cistige 
disputa teoretică. Pentru el, boala mintală trebuie individualizată 
şi definită prin evoluţia sa. Singurul diagnostic adevărat este 
acela care permite un pronostic precis. Boala neputind fi definită 
decit prin starea ei terminală, Kraepelin studiază in mod siste- 
matic afecțiunile mintale în funcţie de evoluţia lor. Viziunea sa 
clinică are un caracter preponderent clasificator. El nu se ocupă 
de ipotezele psihopatologice şi se mulţumeşte cu descrieri şi 
clasificări. Manualul de psihiatrie al lui Kraepelin, cunoscut in 
lumea întreagă, apare in 1883 si este reeditat de nouă ori pind in 
1927. Lui Kraepelin îi datorăm conceptul de demenţă precoce, 
entitate definită foarte clar incepind cu a şasea ediţie a Tratatului 
(1899). Tot el este cel care introduce noţiunea de psihoză mania- 
co-depresivă. 


În Statele Unite, mişcarea neo-kraepeliniană îşi începe 
activitatea la Universitatea Washington din St-Louis. Protagoniştii 
săi sint Robins (cunoscut pentru contribuţiile sale în ceea ce 
priveşte epidemiologia psihiatrică), Winokur (interesat de studiul 
familial-genetic al tulburărilor afective) şi Guze (remarcat pentru 
o reformulare a categoriei „isterie” şi pentru o cercetare asupra 
sindromului Briquet*). 

Klerman, creatorul conceptului de  neo-kraepelianism 
(Klerman, 1978), arată că reprezentanţii acestei mişcări (in mă- 
sura in care, pe de o parte, cred în existenţa tulburărilor mintale 
distincte, iar pe de altă parte concep psihiatria drept o ramură 

medicală”) urmează tradiţia lui Kraepelin şi gindirea psihiatrică 
clasică a secolului al XIX-lea. Prin indecizia lor în ceea ce 
priveşte etiologia diverselor tulburări”, prin faptul că subliniază 
importanţa unei abordări mai curind empirice a acestor tulburări, 
neo-kraepelinienii se diferenţiază totuşi de tradiţia kraepeliniană 
(Klerman, 1985). Aceasta era mai teoretică şi se baza (începînd 
de la a cincea ediţie a Tratatului lui Kraepelin) pe conceptul de 
maladie, înscriindu-se astfel în continuitatea unui curent psiho- 
patologic reprezentat de Bayle, Falret zi Kahlbaum (Pichot & 
Guelfi, 1985). Conceptul de maladie implică insă o etiologie şi o 
patogenie specifică. În absenţa unor leziuni caracteristice, 
prezenţa unei maladii putea fi argumentată prin existenţa unei 
evoluţii identice (conform principiului „dacă evoluţia e identică, 
şi cauza e identică”). 

Deşi DSM II a reluat multe dintre ideile formulate de 
Kraepelin, iar neo-kraepelinienii au jucat un rol important în 
elaborarea sa, oferind fundalul experimental şi conceptual a 
numeroase inovaţii ce apar aici, ar fi eronat să considerăm că 
DSM III ar fi (în ansamblul său) o expresie a punctului de vedere 
neo-kraepelinian (Klerman, 1985). Responsabilul de elaborarea 
DSM III, Spitzer, şi-a exprimat in mod explicit dorinţa de a nu fi 
considerat drept unul dintre membrii „colegiului invizibil” 
(Blashfield, 1982) constituit din cercetători neo-kraepelinieni ; el 
se defineşte ca fiind mai curind interesat de date şi de o abordare 
empirică (Klerman, 1985). 


3. Creşterea interesului pentru diagnostic 


De la începutul anilor patruzeci pină spre mijlocul anilor 
şaizeci, diagnosticul şi clasificarea au constituit preocupări mi- 
nore pentru psihiatria americană. Absența aparentă a pertinentei 
diagnosticului pentru deciziile legate de tratament constituie una 
dintre principalele surse ale acestei atitudini. După Klerman 
(1985), cinci tipuri de critici explică sau sint legate de lipsa de 
interes pentru problemele diagnosticului. Tintele acestor critici 
sint 

legitimitatea situării psihiatriei printre disciplinele 
medicale” ; 

fidelitatea diagnosticului psihiatric ; 

consecințele sociale şi psihologice ale diagnosticului 
psihiatric ; 

pertinen{a categoriilor şi tipologiilor ce figurează in 
sistemele de diagnostic, precum şi claritatea frontierei 
dintre normal şi anormal ; 

inrädäcinarea sistemului conventional de diagnostic in 
cultura vest-europeanä. 


Spre sfirşitul perioadei menţionate, asistăm la o creştere a 
interesului cercetătorilor şi practicienilor pentru problemele de 
diagnostic şi clasificare, Această înnoire are in esenţă trei 
explicaţii (Klerman, 1985): 


progresele realizate în domeniul modalitätilor terapeutice, 
în special în psihofarmacologie, dar şi în materie de mij- 
loace de intervenţie comportamentală şi psihoterapeutică ; 
disponibilitatea mijloacelor informatizate de tratare a 
datelor, permitind analize multivariate pe volume impor- 
tante de informatii ; 

utilizarea scalelor de evaluare si a altor tehnici psihometrice 
pentru evaluarea cantitativá a simptomelor, comportamen- 
tului şi personalităţii. 


4. Pragmatismul nord-american 


După Pichot şi Guelfi (1985), DSM este puternic impregnat 
de o orientare filosofică ce este considerată în Europa ca fiind 
caracteristică Statelor Unite: pragmatismul creat de Charles 
Sander Peirce'?. Principalii continuatori ai acestuia, William 
James şi John Dewey (care a fost prieten cu Adolf Meyer) au avut 
o influenţă directă asupra psihiatriei americane, Spitzer (1985), 
preşedintele Grupului de lucru asupra nomenclaturii şi statisticii 
din cadrul APA, arată că ateorismul DSM III reprezintă probabil 
expresia majoră a filosofiei pragmatice: „Includerea unor teorii 
etiologice ar constitui un obstacol în utilizarea manualului de 

către clinicienii de orientare teoretică diferită”. În faţa unui astfel 
de obstacol, a fost mai practic, mai simplu să se elimine orice 
referire la teoriile etiologice. 


5. Unele schimbări socio-culturale apărute 
în Statele Unite 


Începind cu 1970, campaniile grupurilor de homosexuali 
pentru retragerea etichetei de tulburare mintală aplicată în DSM 
II homosexualității a determinat la clinicieni o analiză critică 
(Bayer, 1981; Gayda er al., 1985). Mişcarea de repunere in 
discuţie a reperelor nosografice tradiţionale s-a manifestat la 
reuniunea anuală a APA de la San Francisco. La congresul de la 
Honolulu (1973), homosexualitatea în sine nu mai este con- 
siderată ca stare patologică si este eliminată din DSM I. Cei care 
s-au opus retragerii homosexualității din clasificarea APA vor 
redeschide dezbaterea o dată cu începerea lucrărilor de realizare 
a DSM III, in 1974. Ei nu vor obţine cîştig de cauză, doar 
homosexualitatea ego-distonică răminind în DSM II. Ea va fi 
eliminată şi din DSM. Această decizie a intrat în vigoare în 1987, 
o dată cu publicarea DSM III-R'^. Dezbaterile provocate de homo- 
sexualitate au pus în evidenţă „imposibilitatea de a realiza un 
diagnostic de tulburare mintală fără a face referinţă, cel puţin în 
mod implicit, la un întreg ansamblu de norme şi judecăţi de 
valoare” (Gayda et al., 1985). 


B. DESCRIEREA ELEMENTELOR 
FUNDAMENTALE ALE DSM IV 


1. Evaluare multiaxială 


Modelul multiaxial de diagnostic nu este nou în psihiatrie 
(Skodol & Spitzer, 1985). Originile sale se găsesc în cercetările 
conduse în Suedia de către Essen-Măller & Wohlfahrt (1947), 
Essen-Móller (1971), Ottosson & Perris (1973), precum $i in 

unele cercetári efectuate in cadrul OMS (Stengel, 1959; Rutter 
et al., 1969; 1973). 

În cazul DSM HI, adoptarea unui sistem multiaxial este o 
consecinţă logică a ateorismului etiologic, care face necesară 
înregistrarea ansamblului informaţiilor disponibile (Pichot & 
Guelfi, 1985). Acest sistem asigură o evaluare minuțioasă din 
punct de vedere psihologic, biologic şi social (Skodol & Spitzer, 
1985), 

În evaluarea multiaxială, fiecare axă se raportează la o cate- 
gorie de informaţii diferită. Primele trei axe sint tipologice, 
implicind categorii ; ultimele două sint dimensionale (Mezzich, 
1980; cf. Klerman, 1985). Gisselmann et al. (1985) subliniază 
valoarea axelor IV şi V, care aduc alături de bolnav mediul 
acestuia, noţiune care condiţionează adesea şi în mare măsură 
pronosticul. 


a. Axa I a DSM IV cuprinde tulburările clinice, precum şi 
diferite alte situaţii asupra cărora se poate centra clinicianul. În 
total, cincisprezece categorii de tulburări mintale figurează pe 
această axă: 

- tulburări ce apar de obicei in prima şi a doua copilărie, sau 

la adolescență"; 

- delir, demenţă, sindrom amnezic şi alte tulburări cogni- 

tive ; 

- tulburări mintale datorate unei afecţiuni sau tulburări 

fizice ; 

- tulburări legate de ingestia de substanţe psiho-active ; 

- schizofrenie şi alte tulburări psihotice ; 

- tulburări afective ; 

- tulburări anxioase!* ; 

- tulburări somatoforme" ; 

- tulburări factice!* ; 

- tulburări disociative!” ; 

- tulburări sexuale şi de identitate sexuală ; 

- tulburări de alimentaţie ; 

- tulburări de somn; 

- tulburări ale controlului impulsurilor neincadrate in altă 

parte” ; 

- tulburări de adaptare. 

În comparaţie cu DSM III-R, se constată mai multe modificări. 
Astfel, categoriile „tulburare delirantă (paranoică)” şi „factori 
psihologici ce influenţează o afecţiune fizică” dispar în DSM IV, 
la fel ca şi referinjele la nevroza legată, pe de o parte, de 
„tulburările anxioase (stări anxioase şi fobice)”, iar pe de altă 
parte de „tulburările disociative (nevroze isterice, tip disociativ)”. 
Se mai poate nota apariţia unei noi categorii („tulburări alimen- 
tare”) şi gruparea schizofreniei împreună cu celelalte tulburări 
psihotice. 

Axa I poate servi, după cum am văzul, la codarea diferitelor 
situaţii pe care se poate centra atenţia clinicianului : (a) factori 
psihologici ce au impact asupra unei afecţiuni sau tulburări 
fizice ; (b) tulburări ale motricitätii induse de medicamente ; 
(c) probleme de ordin relational; (d) probleme legate de abuz 
sau neglijenţă ; (e) alte probleme cum ar fi cele legate de studii, 
de muncă, de aculturare sau de etapele vieţii. 


b. Axa II cuprinde tulburările personalităţii şi foloseşte, de 
asemenea, la codificarea suferinței mintale. În număr de zece, 
tulburările de personalitate constituie trei grupuri : 

- grupul A cuprinde personalităţile paranoidă, schizoidă, 
schizotipică. Subiectii ce prezintă aceste tulburări apar 
adesea ca bizari sau originali ; 

- grupul B este constituit din patru tipuri de personalitate 
patologică : antisocială, de limită (borderline), histrionică, 
narcisistä. Aspectele comune personalităţilor ce aparţin 
acestui grup sint tendinţa de dramatizare, emotivitatea şi 
un caracter neregulat, eratic, al conduitelor ; 

- grupul C reuneşte personalităţile evitantá, dependentă si 
obsesional-compulsivä. Subiectii care prezintă unul din 
aceste tipuri de personalitate apar adesea ca anxioşi sau 
temätori. 

Axa II poate servi, de asemenea, la notarea trăsăturilor 
specifice unei personalităţi patologice sau la recurgerea frecventă 
la anumite mecanisme de apărare. 


c. Axa III serveşte la notarea tulburărilor sau afecţiunilor 
fizice prezente la persoana evaluată, susceptibile de a avea impor- 
tant’ in înţelegerea sau tratamentul cazului. În anumite cazuri, 
afecțiunea notată pe axa III poate avea o semnificaţie etiologică 
(de exemplu, o tulburare afectivă datorată unui hipotiroidism). În 
alte cazuri, afecțiunea fizică nu are o semnificaţie etiologicä 
destul de clară sau nu are importanță decit pentru atitudinea 
terapeutică (prezenţa, de exemplu, a unei aritmii cardiace la un 
pacient care suferă de depresie majoră). 


d. Axa IV serveşte la codarea problemelor psihosociale şi de 
mediu care ar putea afecta diagnosticul, tratamentul şi pronosticul 
tulburărilor mintale codificate după Axele I şi II. Aceste probleme 
pot fi constituite de evenimente de viaţă negative, de dificultăţi 
sau deficienţe de mediu, de un stres familial sau interpersonal, de 
inadecvarea suportului social sau a resurselor personale etc, 
Identificarea de către clinician a problemelor psihosociale şi de 
mediu pertinente înlocuieşte deci evaluarea factorilor de stres 
psihosocial practicată în DSM J/I-R cu ajutorul unei scale de 
severitate. 


e. Axa V serveşte la indicarea estimării globale de către 
clinician a funcţionării psihologice, sociale şi profesionale a 
persoanei evaluate. În acest scop, clinicianul foloseşte scala 
GAF”. Estimarea se face pe două perioade : actuală (la momentul 
examenului) şi pentru anul precedent. În al doilea caz trebuie 
notat nivelul cel mai înalt de funcţionare menţinut cel puţin citeva 
luni de-a lungul anului precedent. 

Autorii DSM IV oferă exemple de diferite niveluri de functio- 
nare dintre care vom extrage, in scop ilustrativ, situaţiile extreme : 
- Cod 81-90: „Simptome absente sau minime (de exemplu, 

anxietate uşoară inaintea unui examen), funcţionare satis- 

făcătoare in toate domeniile, interesată $i implicată într-o mare 

varietate de activităţi, eficace din punct de vedere social, 
satisfăcută in general de viaţă, fără alte probleme sau preocu- 
pări decit grijile de zi cu zi (de exemplu, conflict ocazional cu 
membrii familiei sale)”. 

- Cod 1-10: „Pericol persistent de auto- sau hetero-agresiune 
gravă (de exemplu, accese repetate de violenţă) sau incapa- 
citate durabilă de a menţine o igienă corporală minimă sau 
gest suicidar prezentind căutarea precisă a morţii”. 


2. Criterii de diagnostic explicite 


DSM III şi IV se bazează pe un sistem operational de criterii 
diagnostice. Acest lucru a fost motivat de necesitatea imperioasă 
de a îmbunătăţi fidelitatea diagnostică, de obicei redusă, in 
psihiatrie (Spitzer & Fleiss, 1974). 

Criteriile operaţionale de includere şi excludere într-o cate- 
gorie diagnostică au fost introduse de aşa-numita şcoală de la 
Saint-Louis (Feighner et al., 1972). Aceste criterii vin să com- 
penseze absenţa in psihiatrie a semnelor patognomonice şi a 
examenelor de laborator (Bourgeois, 1985). 

Criteriile diagnostice sint descriptive. Definirea lor este 
precisă şi univocă, fiind astfel comunicabilă. Ele au fost validate 
empiric şi posedă o înaltă fidelitate inter-evaluatori (Pichot & 
Guelfi, 1985). 

În Introducerea la DSM III-R, Spitzer si Williams (1989a) 
aduc două precizări importante. Prima se referă la faptul că, 
pentru majoritatea categoriilor, criteriile diagnostice se bazează 
pe inferente clinice si nu au fost încă validate în totalitate, A doua 
precizare menţionează o revizuire a criteriilor diagnostice pentru 
anumite categorii de tulburări - în special pentru tulburările de 
personalitate — şi adoptarea unui demers diagnostic numit poli- 
tetic. Aceasta inseamnă că diagnosticul unei tulburări necesită 
prezenţa unui număr precis de simptome printre cele ce figurează 
pe lista elaborată pentru tulburarea respectivă. Se precizează, în 
acelaşi timp, că nici unul dintre simptomele de pe listă nu este 

indispensabil pentru a diagnostica tulburarea respectivă. Spitzer 
şi Williams consideră că politetismul criteriilor va îmbunătăţi 
fidelitatea inter-evaluatori în materie de diagnostic, comparativ 
cu un demers monotetic in care, pentru a face un diagnostic, este 
necesară prezenţa fiecărui simptom-criteriu. Acest lucru rămine 
valabil şi pentru DSM IV. 

Pentru a ilustra formularea criteriilor diagnostice şi modul lor 
de utilizare, să luăm drept exemplu tulburarea autistă (American 
Psychiatric Association, 1994"). Pentru acest diagnostic, DSM IV 
oferă o listă de 12 itemi grupaţi în trei clase. 

(1) Alterarea calitativă a interacțiunilor sociale. Printre cei 
patru itemi ai acestei clase, itemul (b) este formulat astfel: 
„incapacitatea de a stabili cu cei de aceeaşi virstă relaţii adecvate 
nivelului său de dezvoltare”. 

(2) Alterarea calitativă a comunicării. Această clasă este 
constituită din patru itemi, dintre care al treilea are următorul 
conţinut: „folosirea stereotipă şi repetitivă a limbajului sau 
utilizarea idiosincrasică a cuvintelor sau frazelor”, 

(3) Restringerea sferei comportamentelor, intereselor gi 
activităţilor, cu tendinţă spre repetiţie şi stereotipie. Al 
patrulea item al acestei clase este formulat astfel: „preocupare 
persistentă pentru anumite părţi ale unui obiect”. 

Pentru a realiza un diagnostic de tulburare autistă, DSM IV 
indică drept necesare (criteriul A) prezenţa a cel puţin 6 din cei 
12 itemi menţionaţi. În plus, este nevoie să fie prezenţi cel puţin 
doi itemi din grupul (1) şi cite un item din grupul (2) şi respectiv 
(3). Autorii DSM /V menţionează, de asemenea, că tulburarea 
autistă trebuie să se manifeste înaintea virstei de trei ani, prin 
întirzieri sau o funcţionare anormală in cel putin unul dintre 
domeniile următoare: interacţiune socială, limbaj folosit în 
comunicarea socială, jocuri simbolice. Acesta constituie criteriul 
B. Se precizează, în sfirşit (criteriul C), că tulburările decelate 


* DSM-IV - Diagnostic and Statistical Manual of Mental Disorders (fourth 
edition), Washington: American Psychiatric Association. 


34 PAISPREZECE ABORDĂRI IN PSIHOPATOLOGIE 


trebuie să conducă mai curind la diagnosticul de autism decit la 
cel de sindrom Rett sau Heller. 

Să luăm acum cazul unei entităţi codate pe Axa Il, perso- 
nalitatea histrionică (numită isterică în alte clasificări), definită 
în DSM IV drept „mod general de răspuns emoţional excesiv şi de 
căutare a atenţiei, apărut la începutul virstei adulte şi prezent în 
contexte diverse, după cum arată cel puţin cinci” din cele opt 
manifestări menţionate ulterior. În această listă figurează faptul 
că subiectul resimte „disconfort în situaţiile în care el/ea nu se 
află în centrul atenţiei celorlalţi” (nr. 1); faptul că „expresia sa 
emoţională este rapid schimbătoare şi superficială” (nr. 3) sau că 
el este „sugestibil, adică uşor influenjabil de către ceilalţi sau de 
către circumstanțe” (nr. 7). 


C. CRITICI ŞI PERSPECTIVE 


1. Critici ale ateorismului 


Respingerea de către autorii DSM a oricărei teorii care nu ar 
avea consecinţe practice deranjează, fără îndoială, pe numeroşi 
clinicieni europeni. Aceasta nu trebuie să ne surprindă, întrucît 
tradiţia europeană pretinde elaborarea unor teorii psihopatologice 
generale, care să servească drept suport pentru nosologie. 

Una din primele ţinte ale criticii formulate după difuzarea in 
Franţa a DSM a fost orientarea sa comportamentalistă, rezultat 
direct al ateorismului său. Această alunecare şi consecinţele sale 
sint adesea menţionate în publicaţiile disponibile. Fiind ateore- 
tică, spun unii autori, DSM nu utilizează abordarea structurală 
care caută să recunoască efectele unei structuri într-un tablou 
clinic dat. De aceea, DSM III nu se preocupă, în mod inevitabil, 
decit de „simptomele de suprafaţă”*?, adică de comportamente 
şi, după cum subliniază Tremine et al. (1985), această referință 


comportamentalistă nu poate fi ascunsă sub umbrela agnosti- 
cismului, 

În contextul comportamentalist menţionat trebuie, de 
asemenea, examinată problema includerii unei grile semiologice 
a trăsăturilor latente, problemă pusă de tulburările de persona- 
litate descrise pe Axa II. Problema este de a şti, după cum arată 
Widlócher (1985), din ce moment anumite date observabile sau 
deductibile din situaţia psihanalitică pot fi regăsite în condiţiile 
standard de examen. 

Cotarea pe simptome şi repertoriul redus de itemi, consideră 
unii critici ai DSM, ar obliga pe clinician, atunci cînd realizează 
un diagnostic, să nu aleagă simptomele decit dintre cele care îi 
sint oferite (Tremine ef al., 1985). Legat direct de aceasta, să 
menţionăm criticile vizind recurgerea continuă şi cvasisistematică 
la cuantificare, pentru a defini simptomele după regula „totul sau 
nimic”, pentru a valida anumite simptome in funcţie de durata 
lor, pentru a afirma un sindrom atunci cînd este atins un anumit 
număr de semne”. Este vorba aici de un aspect ce surprinde pe 
numeroşi clinicieni francezi care subliniază tocmai faptul că 
atunci cînd cuantificarea devine determinantă, aceasta se face cu 
riscul pierderii de informaţie. 

Alunecarea spre o orientare comportamentalistä nu este 
singurul argument propus pentru a demonstra că obiectivul de a 
prezenta o psihopatologie ateoretică este departe de a fi atins în 
DSM. Vorbind despre aceasta, Pelsser (1989) scria că DSM II, 
in ansamblul său, se fundamentează pe numeroase postulate 
teoretice implicite care ar putea fi puse în discuţie. Pellet er al. 
(1985) subliniază în special abundența formulárilor „datorat”, 
„imputabil”, prezente în mod regulat în enunţul criteriilor 
diagnostice, formulări care lasă loc dubiilor privind ateorismul 
DSM. Realitatea acestei remarci făcute în cursul reuniunii privind 
DSM III şi psihiatria franceză (Paris, 1984) a fost admisă de 
Spitzer, care anunța că o schimbare de formulare este luată în 
calcul (cf. Samuel Lajeunesse, 1985). Şi totuşi, formulări precum 
cele menţionate mai sus continuă să apară si in DSM IV, de 
fiecare dată cînd dovezile empirice o permit. 

După ce a examinat bazele conceptuale ale mai multor cate- 
gorii diagnostice, Singer (1985) scrie că ateorismul DSM II nu 

este decit o iluzie. Noţiunea de schizofrenie ar rezulta dintr-un 
compromis între conceptele lui Kurt Schneider şi, parţial, cele 
ale lui Bleuler. În categoria „stări anxioase” predomină con- 
ceptele comportamentaliste şi biologice. În fine, Singer notează 
că unele concepte psihodinamice?^ persistă în stările somatoforme 
şi în tulburările de conversie. 

Toate acestea ar putea să ne conducă in mod justificat la 
întrebarea dacă ateorismul nu ascunde existenţa unui politeorism 
real”, profund ancorat în structura DSM. O astfel de ipoteză este 
alimentată de afirmaţiile a numeroşi autori. Berner er al. (1983), 
de exemplu, consideră că DSM II a dezvoltat un sistem de 
clasificare de compromis, care îi afectează logica şi claritatea. 
Singer (1985) merge mult mai departe atunci cind notează: 
„compromisul se bazează adesea pe un conglomerat eteroclit de 
criterii provenind de la autori diferiţi şi din şcoli diferite, care 
riscă să utilizeze în mod diferit aceste aporturi”. 


2. Perspective 


În ciuda difuzării largi a DSM, constatăm astăzi că nosologia 
traversează o perioadă de relativă instabilitate, rezultat nu doar al 
criticilor la adresa ultimelor ediţii ale manualului APA, ci şi al 
multiplicării sistemelor de clasificare?*. La acestea se adaugă 
proliferarea sistemelor operaţionale de criterii diagnostice pentru 
anumite entităţi clinice cum ar fi schizofrenia şi tulburările 
afective, situaţie care generează riscul ca fiecare cercetător să 
utilizeze o definire diferită a entităţilor supuse studiului. 

În acest context dificil, diverşi autori au preconizat o abordare 
polidiagnostică in măsură să inglobeze mai multe sisteme ope- 
raţionale şi să permită astfel eliminarea inconvenientelor unui 
sistem unic. Kendell (1982), de exemplu, sugerează utilizarea 
simultană a două sau trei sisteme. LICET constituie o tehnică ce 
permite utilizarea simultană a mai multor sisteme diferite de 
clasificare (Pull & Boyer, 1985). Ea este compusă din mai multe 
Liste Integrate de Criterii de Evaluare Taxinomice. LICET nu 
impune nici un criteriu clinicianului care este, din contra, invitat 


PSIHOPATOLOGIE ATEORETICA » 


să-şi formuleze diagnosticul după propriul sáu obicei. Numai 
după aceea el completează lista (sau listele) de criterii cores- 
punzind grupelor de tulburări vizate, Listele disponibile LICET-S 
(Pull et al., 1981)" şi LICET-D (Pull et al., 1984) reunesc 
ansamblul criteriilor propuse in zece sisteme diferite utilizate in 
domeniul psihozelor non-afective (in principal schizofrenia) şi, 
respectiv, şapte sisteme diferite utilizate în diagnosticul depresiei. 
Pentru fiecare dintre clasificările reţinute, analiza datelor se face 
după un arbore de decizie. 

O altă perspectivă - complementară, cel puţin un timp, abor- 
dării polidiagnostice prezentate mai sus - o constituie dezvoltarea 
şi perfecţionarea DSM. Apariţia la doar şapte ani după DSM 
III-R, a unei forme profund revizuite (DSM IV) arată că această 
nosologie şi nosografie psihopatologică nu este o lucrare intan- 
gibilá. Pregătirea DSM IV a suscitat numeroase polemici, după 
cum dovedesc, de exemplu, scrisoarea adresată editorului revistei 
Archives of General Psychiatry de către Taylor (1989) - ca urmare 
a articolului în care Spitzer & Williams (1988) lansau un apel 
pentru propuneri în vederea elaborării DSM /V - şi răspunsul 
acestor autori (Spitzer & Williams, 1989b)*. Tonul ferm al 
acestor schimburi epistolare prevestesc polemicile provocate de 
noua ediţie a DSM şi, în special, dezbaterile pe tema „sindromului 
premenstrual” sau al „personalităţii dependente”, în special între 
femeile psihiatre, precum şi criticile generate de faptul că totul se 
schimbă foarte repede (prea repede!) şi că asistăm la o 
„depreciere planificată”. 

La toate acestea se poate răspunde că există aici, fără îndoială, 
premisele unei reale ameliorări a DSM ca instrument utilizabil şi 
util in practica si cercetarea din psihopatologie. Comparat de 
către Pichot (1985) cu unul dintre marile evenimente ale sfirşitului 
secolului al XIX-lea (a şasea ediţie a Tratatului lui Kraepelin), 
considerat de Pichot & Guelfi (1985) drept criticabil, dar impo- 
sibil de ignorat, DSM, în ciuda lacunelor şi impreciziilor sale, 
defineşte o abordare ateoretică a psihopatologiei, al cărei cimp se 
va restringe pe măsură ce cunoştinţele noastre etiologice vor 
progresa. 

REZUMAT 


in cadrul căreia descrierea tulburărilor se doreşte 
ateoretică a fost creată în Statele Unite, o dată cu elaborarea celei de-a 
doua şi, ulterior, a celei de-a treia ediţii a Manualului diagnostic şi 
statistic al tulburărilor mintale, cunoscute sub numele de DSM II şi 
DSM III. Abordarea ateoretică vizează depăşirea limitelor cunoştinţelor 
noastre actuale privind etiologia tulburărilor psihice şi facilitarea comu- 
nicării între clinicieni cu orientări teoretice diferite. 

În cazul DSM III şi DSM IV, adoptarea unui sistem multiaxial de 
diagnostic este consecința ateorismului etiologic ce a făcut necesară 
înregistrarea ansamblului informaţiilor disponibile : tulburările mintale 
(Axele I şi II), tulburările sau afecțiunile fizice prezente la persoana 
evaluată şi susceptibile de a avea importanță în înţelegerea sau trata- 
mentul cazului (Axa III), problemele psiho-sociale şi de mediu care ar 
putea influența diagnosticul, tratamentul sau pronosticul tulburărilor 
mintale (Axa IV) şi, in fine, funcţionarea psihologică, socială si profe- 
sională a persoanei evaluate (Axa V). 

Pentru a ameliora fidelitatea diagnostică, DSM II şi IV se bazează 
pe un sistem operaţional de criterii diagnostice. Aceste criterii sint 
descriptive, definirea lor este precisă şi univocă. Ele au fost validate 
empiric şi posedă o înaltă fidelitate inter-evaluatori. Aceste criterii se 
bazează totuşi pe un raţionament clinic şi nu au fost încă validate 
complet. 

Ateorismul DSM este tinta diferitelor critici. Printre acestea se află 
orientarea sa comportamentalistă, faptul că nu se interesează decit de 
„Simptomele de suprafaţă”. Unii autori remarcă faptul că obiectivul de 
a prezenta o psihopatologie ateoretică este departe de a fi atins în DSM. 
De fapt, acesta s-ar baza pe numeroase postulate teoretice implicite. 
Unii autori merg pină la a se întreba dacă ateorismul afişat nu ascunde 
existența unui politeorism real, profund ancorat în structura DSM. 

În ciuda tuturor acestor critici, DSM poate fi un instrument util în 
practica şi cercetarea psihopatologică, DSM defineşte o abordare ateo- 
retică a psihopatologiei, al cărei cimp se va restringe pe măsură ce 
cunoştinţele noastre vizind etiologia tulburărilor mintale vor progresa. 

NOTE 


O primă variantă a DSM JI] a fost prezentată in 1975, în cadrul unei sesiuni 
speciale a reuniunii anuale a APA. Ulterior, în cadrul fiecărei reuniuni 
anuale, o sesiune specială a fost consacrată unui aspect anume al DSM II. 


O serie de cercetări de teren a fost condusă incepind din 1977, Cea mai 

importantă a durat doi ani (1977-1979). 

În Introducerea la DSM III, Spitzer (1985, p. 10) scrie: „Abordarea aleasă 

in DSM III este ateoretică in ceea ce priveşte etiologia şi fiziopatologia, cu 

excepţia tulburărilor pentru care acestea sint clar stabilite, şi deci incluse în 
pentru 


Termenul de „agnosticism” desemnează fie atitudinea ce constă in a con- 
sidera orice metafizică (ontologică) drept fără valoare, fie ansamblul 
doctrinelor filosofice (în special relativismul sau pozitivismul) ce admit 
existenţa unui nivel al realităţii ce nu poate fi cunoscut prin însăşi natura sa. 
În DSM III-R, „fiecare tulburare mintală este concepută ca un sindrom sau 
un ansamblu comportamental sau psihologic semnificativ clinic” (p. 453). 
Spre deosebire de tulburarea mintală, noţiunea de boală mintală implică o 
etiologie şi o patogenie specifice. 


. Termenul de nosografie desemnează clasificarea metodică a bolilor. 


8. Sindromul Briquet este 6 paralizie diafragmatică de origine isterică. 


u. 


. Punctul de vedere neo-kraepelinian se referă, de asemenea, la existenţa unei 


frontiere între normalitate și boală, precum gi la existenţa reală a bolilor 
mintale (care nu sint mituri). Pentru neo-kraepelinieni, cercetarea vizind 
ameliorarea fidelității şi validității diagnosticului şi a clasificării ar trebui să 
folosească tehnicile avansate ale cercetării cantitative. 


În cercetarea si practica clinică actuală, majoritatea neo-kraepelinienilor 
subliniază, de fapt, bazele biologice ale tulburărilor mintale şi sint neutri, 
ambivalenti sau uneori chiar ostili abordărilor psihiatrice psihodinamice, 
interpersonale şi sociale. 

Cei care, —— — pot fi desemnati ca exclu- 
zionişti - reprezentaţi de susţinătorii ideilor lui Thomas Szasz (1975) . 


(a) dacă, pe de o parte, tulburările psihice pot fi reduse la alterări neuro- 
chimice, ele zin de domeniul medicinei in general zi de al neurologiei în 
special ; (b) dacă, pe de altă parte, aceste tulburări nu pot fi explicate prin 
alterări neurobiologice, ele sint rezultatul problemelor existenţiale, care nu 
mai tin de domeniul medicinei. 


12, 


13, 


14. 


15, 


16. 

Charles Sanders Peirce (1839-1914), filosof american al ştiinţei si 
matematician, a prezentat in 1873, în cadrul unei reuniuni a „Clubului 
metafizic” pe care il fondase impreună cu un număr de prieteni la Cambridge 
(Massachusetts), un articol In care formula pentru prima oară principiile de 
bază ale pragmatismului. Articolul a fost ulterior remaniat şi transformat in 
două texte: „Stabilirea credinței” şi „Cum să ne facem ideile clare”, 
reproduse în 1877 şi 1879 in Popular Science Monthly. Al doilea articol 
fusese iniţial scris în franceză pentru Revue philosophique, unde a apârut în 
1879. Titlul său se referea la doctrinele lui Descartes $i Leibnitz privind 
ideile clare si distincte, Peirce susținea ideen conform căreia criteriul 
clarităţii şi distinctiei (in sensul folosit de Descartes şi Leibnitz) trebuie 
subordonat unei a treia condiţii, „al treilea nivel de claritate a cunoaşterii”, 
formulat în „Cum să ne facem ideile clare” drept „principiu al pragma- 
tismului” : „Să luăm în calcul care sint efectele practice pe care credem că 
obiectul concepţiilor noastre le poate produce. Conceperea tuturor acestor 
efecte este conceperea completă a obiectului”, 


În DSM III (p. 305), homosexualitatea ego-distonică era caracterizată 
printr-o „dorinţă de a obţine sau a creşte o excitație de tip heterosexual 
pentru a putea iniţia şi menţine relaţii heterosexuale”, iar pe de altă parte, 
prin „existenţa manifestă a unui mod de excitare de tip homosexual, descris 
explicit de către subiectul însuşi ca fiind contrară propriei voințe şi sursă 
permanentă de suferinţă”, 

Motivele acestei decizii au fost multiple: (a) categoria homosexualitate 
ego-distonică putea da de înțeles că homosexualitatea însăşi ar fi considerată 
drept o tulburare ; (b) conceptul de homosexualitate ego-distonică a fost rar 
folosit in clinică, fiind foarte putin utilizat în publicaţiile ştiinţifice; 
(c) programele ce vizau ajutarea bisexualilor spre a deveni heterosexuali nu 
s-au referit la acest diagnostic ; (d) observaţiile conduse în Statele Unite au 
arătat cum toţi homosexualii trec printr-o fază in care homosexualitatea lor 
este ego-distonică. 


Această categorie cuprinde ; intirzierea mintală (codificată totuşi pe Axa II), 
tulburările de învăţare, tulburările de aptitudini motorii, tulburările de limbaj 
şi de vorbire, tulburările copleșitoare ale dezvoltării (autism, sindromurile 
Rett, Heller şi Asperger), deficitul de atenţie şi comportamentul perturbator, 
tulburările de alimentaţie care se manifestă în cursul primei copilării, 
— enc tulburările conduitei excrementiale, precum şi subcategoria alte 


Sint incluse in această categorie atacurile de panică (cu sau fără agorafobie), 
agorafobia fără antecedente de atacuri de panică, fobia specifică, fobia 
socială, tulburarea obsesional-compulsivă, stresul post-traumatic, stresul 
acut, tulburarea anxioasă datorată unei afecţiuni sau unei tulburări fizice, 
anxietatea provocată de substanțe psihoactive. 


22. 


23. 


24. 

„Această categorie grupează somatizarea, somatoforme 


nediferentiate, conversia, tulburárile dureroase, pac scăpa a 
dismorfie corporală, 


. Este vorba de tulburările caracterizate de simptome fizice sau psihice produse 


cu un anumit scop sau simulate, 


Sint incluse în această categorie amnezia disociativă, fuga disociativă, 
identitatea disociată (denumită, anterior, personalitate multiplă) şi deper- 
sonalizarea. 


Fac parte din această categorie : tulburarea explozivă intermitentă, clepto- 
mania, piromania, jocul patologic si tricotilomania. 


Scala GAF sau EGF (Evaluarea Generală a Funcţionării) este o revizuire a 


scalei de evaluare globală (GAS) şi a scalei de evaluare globală a copiilor 
(CGAS) care constituie, la rindul lor, revizuiri ale scalei de evaluare sănă- 
tate-boală, 


Pentru unii critici, alegerea deliberată de către autorii DSM III a unui nivel 
semiologic în sensul medical al cuvîntului, ar impune acceptarea a ceca ce 
semni- 


pentru 

ficativă a simptomului este redusă la minim. Se ştie însă că in psihanaliză, 
ca $i in psihosomatică, simptomul nu are valoare absolută (Wiener, 1985). 
Într-un articol consacrat aplicării DSM JI! în psihiatria copilului, Lefèvre 
eral. (1983) scriu că „tulburarea psihopatologicä fundamentală nu este 
simptomul (fără a-i neglija însă incidenţa specifică), ci patologia Eului 
subiacent, iar diferențele nu se situează atit la nivelul simptomelor şi 
comportamentelor cit la cel al posibilităţilor de mobilizare a personalităţii 
subiacente” (p. 468), 


Tremine et al. (1985) notează că deşi astfel de metode sint folosite de autorii 
DSM III pentru a elimina subiectivitatea, aceasta persistă in alegerea cantită- 
filor. 


De fapt, poziţia DSM faţă de teoria psihanalitică este cu mult mai complexă. 
Widlócher (1985) notează că sistemul de clasificare a nevrozelor in DSM Ii! 
nu este neutru si descriptiv: el arată abandonarea referinjelor exclusive la 
psihopatologia psihanalitică zi influența noilor puncte de vedere din 


utilizarea exclusivă a datelor empirice identificabile de către toţi clinicienii 
pot apărea, după cum scrie Widlócher (1985), drept o critică la adresa 
influenţei psihanalizei, Această critică nu a rămas, se pare, fără replică. În 
sinteza finală a reuniunii de la Paris privind DSM II şi psihiatria franceză, 
Samuel-Lajeunesse (1985) remarcă faptul că aspectul pur descriptiv al 
DSM III creează controverse mai aprinse la participanţii care aparţin unei 
orientri dinamice in psihopatologie. 


- Samuel-Lajeunesse (1985) citat de M. de Bonis, care sublinia că nu se poate 
politeorismul. 


confunda ateorismul total şi 

26. Printre sistemele de clasificare franceze, pot fi citate „Clasificarea 


INSERM" (1968) şi „Sistemul de documentare psihiatrică automatizat” 
(SDPA), sistem multiaxial ce funcţionează din 1976 în serviciile de psihiatrie 
din regiunea pariziană, elaborat de Barrois, Bazot, Moutin zi Vincent 
(cf. Lefebvre et al., 1985). 


LICET-S reuneşte 70 de criterii, fiecare fiind propus in cel puţin unul dintre 
următoarele sisteme : (I) criteriile evolutive ale lui Kraepelin ; (2) simpto- 
mele fundamentale ale lui Bleuler ; (3) simptomele de gradul întii ale lui 
Kurt Schneider ; (4) simptomele procesuale ale lui Langfeldt ; (5) criteriile 
de la Saint-Louis; (6) indexul schizofrenie de la New Haven; (7) criteriile 
lui Taylor; (8) simptomele discriminante ale Studiului Pilot Internaţional 

asupra Schizofreniei ; (9) criteriile sindromului axial schizofrenic conform 
scoli din Viena ; (10) criteriile DSM II pentru tulburările schizofrenice, 
am şi tulburările psihotice neincadrate In altă parte (Pull & 


28. În cadrul acestei polemici, Taylor (1989) critică frecventele schimbări ale 


DSM şi pen tm et al. (1986, 1988), care sublinia dificultăţile 
provocate deja de învăţarea unei singure variante a acestui manual. În 

lor, Spitzer şi Williams (1989b) apără principiul unei revizii 
periodice a DSM, al ameliorării sale continue pe baza progreselor ştiinţifice 
şi a rezultatelor aplicării pe teren a DSM. După Spitzer şi Williams, problema 
imperfectiunii clasificării nu este specifică psihiatriei. Un specialist 
recunoscut al nosografiei, Feinstein (1988), observa recent starea ştiinţifică 
„deplorabilă” a clasificării din medicina clinică, aşa cum apare ea în 
Clasificarea Internaţională a Bolilor. 


CAPITOLUL 2 
Psihopatologie behaviorista 


Articolul lui Watson, intitulat „Psihologia aşa cum o vede un 
behaviorist”, considerat a fi manifestul a ceea ce avea să devină 
unul din curentele importante ale psihologiei, a apărut în 1913“. 
În cele aproape nouă decenii care s-au scurs de atunci, dezvoltarea 
behaviorismului şi, prin urmare, a abordării behavioriste asupra 
psihopatologiei a urmat mai multe direcţii, dintre care trei sint 
mai importante’. De fapt, după cum sublinia Maher (1966), mult 
timp nu a existat un veritabil „model behaviorist” integrat al 
psihopatologiei. Dispunem insă de o mare cantitate de date 
privind diferitele tipuri de răspunsuri umane. 

Prima orientare în dezvoltarea behaviorismului este bazată pe 
studiile asupra conditionärii clasice, legate de cercetările lui Ivan 
Petrovici Pavlov. În cadrul acestui tip de condiţionare, un stimul 
neutru (sunetul unui clopoțel, de exemplu) prezentat de un număr 
suficient de ori în acelaşi timp cu un stimul necondiţionat (hrana), 
ajunge să declanşeze un răspuns similar cu cel declanşat de 
stimulul necondiţionat. 

De-a lungul activităţii sale ştiinţifice, Pavlov a fost preocupat 
de bolile mintale. Spre sfirşitul vieţii el a elaborat o carte asupra 
reflexelor condiţionate şi psihiatriei, publicată în engleză în 1941. 
Cercetările efectuate in laboratorul său privind nevrozele experi- 
mentale sînt prezentate în capitolul 10 al acestui volum. 

Paradigma conditionärii clasice este utilizată in cercetările 
curentului sud-african de terapie behavioristă, reprezentat în 
special de Joseph Wolpe (Wolpe, 1959, 1969; Wolpe şi Lazarus, 

1966), precum şi de şcoala engleză de terapie comportamentală, 
care, la iniţiativa lui Shapiro (1951), va începe studiul experi- 
mental al cazurilor clinice, la departamentul de psihologie al 
spitalului Maudsley din Londra. Această iniţiativă a fost puternic 
încurajată de directorul acestui departament, Eysenck, cel mai 
cunoscut reprezentant al şcolii engleze (Eysenck, 1960, 1964). 

A doua orientare în dezvoltarea behaviorismului este cea 
privind condigionarea operantă sau instrumentală, elaborată de 
Thorndike şi Skinner (Skinner, 1953, 1971) şi prezentată publi- 
cului francofon de Richelle (1972), într-o lucrare devenită clasică. 
Pentru reprezentanţii acestui curent, răspunsul este emis spontan 
de organism şi determină o schimbare in mediu. Răspunsurile 
sint emise cu o anumită frecvenţă, iar probabilitatea lor de apariţie 
creşte dacă ele sint întărite”. După Skinner, orice comportament este 
controlat de consecințele sale asupra mediului. Mediul are deci 
un rol fundamental in behaviorismul skinnerian : el selecţionează 
anumite răspunsuri ale organismului. 

Ultima orientare în dezvoltarea behaviorismului este repre- 
zentată de behaviorismul de a treia generaţie, denumit social sau 
paradigmatic“. Elaborat de Staats?, acest behaviorism se prezintă 
ca o teorie ierarhică cu mai multe niveluri“, teorie ce constituie o 
tentativă de unificare a diferitelor curente ale psihologiei. Al 
cincilea nivel în teoria lui Staats este atribuit comportamentului 
anormal. Valoarea demersului lui Staats, precum şi faptul că 
psibopatologii de limbă franceză cunosc mai putin această nouă 
abordare” explică de ce o parte a acestui capitol este consacrată 
behaviorismului social sau paradigmatic. Această parte este 
precedată de o foarte scurtă expunere a elementelor de bază ale 
abordării behavioriste clasice asupra comportamentelor anormale. 
Prezentări detaliate ale acestei abordări sint disponibile în volu- 
mele consacrate în principal utilizării terapeutice a behavio- 
rismului, semnate de Seron, Lambert şi Van Der Linden (1977), 
Ladouceur, Bouchard şi Granger (1977), Fontaine (1978), 
Cottraux (1984), Fontaine, Cottraux şi Ladouceur (1984), Leveau 
et al. (1989). 

A. ABORDAREA BEHAVIORISTÀ 
A COMPORTAMENTELOR ANORMALE 


În optica behavioristă, comportamentele anormale si normale 
sint dobindite şi menținute prin mecanisme identice şi urmind 
legile generale ale învăţării (Seron et al., 1977). Publicaţiile 
disponibile ne oferă un mare număr de le de dobindire, 
prin învăţare, a tulburărilor psihopatologice. In special Paul şi 
Bernstein (1973) constată existenţa a trei moduri de dobindire a 
răspunsurilor anxiogene inadaptate. Alţi autori discută modelele 
comportamentale ale achiziţiei unei fobii (Mollard şi Cottraux, 
1984), a obsesiilor-compulsiilor (Cottraux er al., 1984) sau a 
conduitelor inadaptate ale copilului (Forget şi Otis, 1977). 

Behavioriştii resping orice fel de cauză internă drept cauză 
ultimă a comportamentului şi leagă apariţia oricărui compor- 
tament de mediu. Aceasta explică importanţa acordată analizei 
funcţionale a comportamentului anormal, analiză destinată să 
precizeze variabilele de mediu ce se află in relaţie cu respectivul 
comportament. O astfel de analiză se realizează cu ajutorul 
informaţiilor culese prin diverse tehnici (Bouchard er al., 1980). 

După o definire operaţională a comportamentului studiat, 
clinicianul incearcă să determine durata, frecvenţa sau intensitatea 
acestuia. El va incerca, de asemenea, să precizeze condiţiile 
specifice de mediu care preced, însoțesc sau urmează compor- 
tamentele studiate. Aceasta permite precizarea stimulilor care 
preced comportamentul vizat, descrierea acestui comportament 
(in termeni de frecvenţă, durată sau intensitate) si stabilirea 
consecinţelor sau modificărilor de mediu ce apar imediat după 
comportamentul studiat, 

Pentru a atinge acest obiectiv, cercetătorul poate folosi, cu sau 
fără un alt observator independent, o examinare directă, prin 
modalităţi cum ar fi observarea continuă (in care se notează tot ce 
se întimplă), observarea de tip evenimential (care constă în inre- 

Atunci cind observarea in mediu natural este dificilă sau 
imposibilă, clinicianul poate realiza observaţii de laborator, 
simulind pe cit posibil o situaţie analogă. 

Alte metode utilizate pentru a realiza analiza comportamen- 
telor sint: (a) auto-observarea (subiectul isi notează el însuşi 
frecvența sau durata comportamentelor sale inadaptate); 
(b) convorbirea care, în acest context, este directivă şi centrată 
pe obţinerea de informaţii concrete specifice şi pertinente 
(întrebările încep prin „cum? “, „cind?”, ,unde?”, ,ce?"); 
(c) jocul de rol, considerat drept o alternativă interesantă la 
observarea comportamentului în mediu natural ; (d) chestionare 
vizind obţinerea unui eşantion din ceea ce face subiectul în diverse 
situaţii precise”; (e) măsurări fiziologice ce permit aprecierea 
valorii emoţionale a unei situaţii. 

Poziţia behaviorismului în legătură cu apariţia tulburărilor 
psihopatologice a condus la elaborarea unei serii de tehnici cu 
scopul eliminării comportamentelor calificate drept patologice, 
deviante, inadaptate sau indezirabile. Aceste tehnici sint cu- 
noscute sub numele de terapie comportamentală sau modificarea 
comportamentului”, Conduse după reguli precise şi implicind o 
monitorizare continuă, tehnicile de terapie comportamentală se 
centrează pe simptomele pacienţilor. Dispariţia simptomului-(intà 
nu înseamnă doar că tehnica utilizată este bună. Ea validează în 
acelaşi timp poziţia teoretică subiacentă terapiei comportamen- 
tale", Ori, pentru adversarii abordării behavioriste a psihopa- 
tologiei, simptomul nu este decit semnul unui conflict intern, nu 
este decit soluţia cea mai economică pe care pacientul a găsit-o 
pentru a rezolva parţial acest conflict. În aceste condiţii, a trata 
simptomul nu afectează în nici un fel conflictul-cauză. Din acest 
motiv, adversarii terapiei comportamentale vorbesc de substitutia 
simptomelor : dispariţia simptomului-ţintă conduce la apariţia 
unui nou simptom, care este mai inadaptat, mai dezorganizant 
decit precedentul. În analiza pe care o fac asupra substitutiei 
simptomelor, Seron er al. (1977) notează că Yates (1958), 
Eysenck (1959) şi Rachman (1963) au constatat pe un mare 
număr de bolnavi faptul că substitutia este rarà Ea nu ar apărea 

decit la 5-10% dintre pacienţi, iar pentru aceştia pot fi propuse gi 
alte explicaţii (provenind, de asemenea, din teoria behavioristă) : 

- noul simptom este rezultatul apariţiei unor condiţii de 
mediu imposibil de controlat sau de prevăzut pe parcursul 
terapiei ; 

- intrucit terapia behavioristă vizează un comportament- 
lim. probabil cel mai important dintr-o serie ierarhizată 
de comportamente inadaptate, dispariţia acestui compor- 
tament-ţintă ar fi revelatoare pentru cele ce îl urmează in 
această serie. 

Este posibil, de asemenea, ca însuşi comportamentul-ţintă să 
reapară atunci cind terapia nu a luat în calcul toţi stimulii ce 
controlează apariţia sa. Este normal deci ca în condiţiile în care 
aceşti stimuli se manifestă, comportamentul să reapará. Aceasta 
se intimplă în special atunci cind mediul nu este favorabil schim- 
bării produse în context terapeutic. 


B. BEHAVIORISMUL PARADIGMATIC 
SAU SOCIAL 


Staats a adus contribuţii importante în domeniul nosologiei şi 
nosografiei psihopatologice, precum şi în cel al comprehensiunii 
proceselor de dobindire şi menţinere a comportamentelor anor- 
male. Poziţia sa in materie de nosografie constituie o reacţie faţă 
de categoriile tradiţionale considerate drept inadecvate. Din 1963, 
Staats propune o nosografie în care comportamentul anormal este 
abordat in termeni „de lacune comportamentale, de comporta- 
mente incorecte, de control incorect al stimulului şi de sisteme 
inadecvate de întărire”. Mai tirziu, Staats (1986) notează că 
această primă taxonomie a comportamentului anormal este pre- 
scurtată şi expeditivă. Constatind că datele care să-i permită să 
completeze un sistem behaviorist de descriere şi clasificare a 
comportamentelor anormale nu sint încă disponibile, el propune 
totuşi o serie de modificări şi completări la schema iniţială. 

Comportamentele anormale sint grupate, de data aceasta, in 
două categorii de bază : 

- lacunele comportamentale, categorie ce reuneşte comporta- 
mentele care, prin absenţa lor, dăunează adaptării persoanei 
la mediul său social sau fizic ; 

- comportamentele incorecte sau inadecvate, care dăunează 
adaptării prin prezenţa lor. 

Statutul celorlalte categorii din clasificarea iniţială, cea a 
controlului incorect al stimulului şi al sistemelor de întărire 
inadecvate este reexaminat, ele fiind considerate acum drept 
subdiviziuni ale celor două categorii de bază. 

Lacunele comportamentale şi comportamentele incorecte pot 
surveni într-una din cele trei sfere ale personalităţii descrise de 
Staats: (a) sistemul A-R-D (emotional-motivational) ; (b) siste- 
mul lingvistic şi (c) repertoriile instrumentale Această punere 
in relatie a categoriilor de comportamente anormale gi a sferelor 
personalităţii derivă din concepţia lui Staats, conform căreia 
personalitatea este constituită din repertorii comportamentale de 
bază. În aceste condiţii, una din sarcinile importante ale psiho- 
patologiei este studierea cazurilor de boli mintale in termeni de 
personalitate, deci de repertorii comportamentale de bază, 
examinind ulterior fiecare sferă a personalităţii in termeni de 
lacune comportamentale sau de comportamente incorecte. În 
paragrafele ce urmează, vor fi utilizate trei exemple pentru a 
ilustra această manieră de abordare a tulburărilor psihopatologice. 
- Lipsa interesului, a ambiţiei, a scopurilor, precum şi indife- 

rença afectivă intilnite la pacienţii ce prezintă o schizofrenie 

sint interpretate drept lacune ale sistemului emotional-motiva- 
sional, Este situaţia contrară celei a unei persoane motivate si 
interesate de ceva, care a învăţat să dea răspunsuri emoţionale 
pozitive intense la anumiţi stimuli intilniti anterior, in decursul 
vieţii. Aceşti stimuli devin ulterior scopuri şi determină la 
acea persoană comportamente de lungă durată, continui şi 
pretentioase. Aceşti stimuli emotionali sau reprezentarea lor 
(aşa cum o găsim în limbaj, de exemplu) au o funcţie directivă 

si servesc la recompensarea şi, in consecință, menţinerea 
comportamentului actual al persoanei. 

- Mecanismele de apărare, puse in evidenţă si studiate în cadrul 
abordării psihanalitice, constituie comportamente verbale. 
Cind o persoană face apel aproape exclusiv la astfel de sec- 
vente verbale, ea este lipsită de mijloacele ce îi permit să 
gindească, să rationeze, să planifice şi să ia decizii adaptate la 
realitate. În asemenea condiţii, mecanismele de apărare apar 
drept comportamente incorecte ce se manifestă la nivelul 
sistemului lingvistic (sau lingvistic-cognitiv) al personalităţii. 

- Numeroşi pacienţi psihotici spitalizaţi prezintă lacune la 
nivelul repertoriilor de comportamente instrumentale. Lacune 
severe privind abilităţile sociale pot conduce chiar la spita- 
lizarea permanentă a acestor pacienţi. Staats (1986) notează 
că uneori, în clinică, nu sint luate în considerare decit com- 
portamentele care apar drept problematice in ochii comunităţii, 
neglijindu-se astfel alte lacune la nivelul comportamentelor 
instrumentale, Aceasta poate avea consecințe importante asu- 
pra dinamicii dobindirii unor comportamente instrumentale 
necesare adaptării pacientului la mediul său social sau fizic. 
În cadrul abordării comportamentului normal, Staats (1986) 

insistă asupra importanței istoricului învăţării pacientului. 

Studiind acest istoric, clinicianul ar trebui să se intereseze de 

condiţiile de învăţare pe care Staats le descrie drept lacunare sau 

inadecvate. 


Pentru a ilustra efectele mediilor lacunare, Staats reia cazul 
publicat anterior de Cameron şi Garner (1951), al unui tinär 
diagnosticat ca avind o psihopatie constituțională. 

Pacientul, care se găsea in inchisoare pentru că falsificase cecuri, 
avea © atitudine moralistă: „El admite la început fapta sa, 
recunoaște că a fost incorectă si işi cere scuze”, Cameron şi Garner 
sint de părere că indulgenja excesivă a mamei pacientului (care il 
idolatriza) şi protecţia excesivă din partea familiei sale stau la 
baza problemelor lui. În orice situaţie tensionată cu ceilalţi copii 
sau cu profesorii, mama şi surorile „Îi dădeau de înţeles că el a 
avut dreptate, iar ceilalţi au greşit”. Atunci cind profesorii le-au 

împărtăşit „cit de dificil este să ai încredere in acest copil”, mama 
şi surorile sale au fost indignate ,,sustinnd că astfel de afirmaţii sint 
false...". Pacientul a lucrat timp de trei ani in marina comercială, de 
unde a trebuit să plece „fiind indezirabil". Căsătorit intre timp cu o 
femeie mai în virstă, fostă profesoară, pe care o impresionase 
povestindu-i aventuri false, el se intoarce în mijlocul familiei 


impreună cu sofia sa. Descoperindu-i minciunile, sofia le iartă, 
considerindu-le drept „mici exagerări”. După intoarcerea acasă a 
fost arestat pentru prima oară, într-unul din statele vecine. În 
această situaţie, mama şi soţia sa au mers peste tot unde el 
semnase cecuri false şi au plătit sumele respective, făcind posibilă 
eliberarea sa, 


După Staats, acest caz demonstrează modul în care un mediu 
lacunar poate determina pe de o parte comportamente anormale, 
iar pe de altă parte lacune în repertoriile de comportamente ale 
sferelor personalităţii. Datorită atitudinii mediului său familial, 
pacientul nu a avut ocazia să trăiască situaţiile în care copiii 
învaţă în mod obişnuit să nu prezinte conduite aversive la adresa 
celorlalţi (Staats, 1963). În acelaşi timp, ar fi vorba despre lacune 
(legate de caracteristicile mediului de viaţă al copilului) în achi- 
ziţia anumitor stimuli verbali aversivi („nu fă...”, „periculos”, 
„Opreşte”, „interzis”, „ilegal” etc.), stimuli care provoacă răs- 
punsuri emoţionale negative ce suscită răspunsuri instrumentale 
de evitare, care diminuează comportamentele antisociale (Staats, 
1963). Ar mai fi prezente aici ceea ce Staats (1963) numea 
lacune în învăţarea secvenjelor de raţionament ce permit evitarea 
comportamentelor ce determină pedepse. Ansamblul acestor ele- 
mente evocate arată că lacunele mediului afectează dezvoltarea 
adecvată a sistemelor A-R-D (emoţional-motivaţional) si 
lingvistic-cognitiv, ceea ce explică (cel putin in parte) dificultăţile 
pacientului. 

Cazul de psihopatie prezentat mai sus, precum şi alte exemple 
ce pot ilustra efectul mediilor inadecvate de învăţare, ne permit 
să înţelegem in ce mod un subiect a dobindit un comportament 
anormal. O altă problemă, de asemenea fundamentală, este 
cunoaşterea mediului care menţine comportamentul în cauză. 

Pornind de la conceptul de „paradox nevrotic” elaborat de 
Mowrer (1950) pentru a defini menţinerea, în absenţa conse- 
cintelor pozitive, a comportamentelor de aversiune, devalorizante 
şi nefunctionale asociate nevrozelor, Staats (1986) consideră că, 
în interacţiunile lor cu pacienţii, specialiştii pot „alimenta” 
simptomele care îi interesează. Mai multe observaţii în acest sens 
(Staats, 1957 ; Ayllon & Michael, 1959; Harris et al., 1964) par 
să confirme faptul că „sentimente de simpatie, oricit de bine 
intenţionate ar fi ele, asociate cu o incompletă cunoaştere a 
comportamentului uman, pot de fapt să provoace [şi să menţină) 
mai curind decit să elimine problemele de manifestare a com- 
portamentelor şi stărilor emoţionale interne” (Staats, 1973). 
Evident, analiza mediului poate dezvălui şi alte condiţii ce explică 
menţinerea unui comportament anormal, în ciuda caracterului 
său inadecvat pentru subiect'®. 

Staats are o viziune dinamică, interactivă asupra comporta- 
mentului anormal. Considerat, simultan, drept variabilă inde- 
pendentă şi dependentă, acest comportament este în permanentă 
interacţiune cu mediul în care survine. Dacă mediul poate produce 
un comportament, acesta poate influenţa la rindul său mediul, 
Într-o perspectivă psihopatologică, lacunele comportamentale sau 
comportamentele inadecvate ale subiectului afectează mediul 
social al acestuia, care, la rindul său, influenţează dezvoltarea 
comportamentală viitoare a subiectului. 

Pentru a facilita înţelegerea comportamentelor anormale, 
Staats elaborează trei principii ale învăţării (Staats, 1986) : 

1. Principiul competiţiei behavioriste, sau al competiţiei între 
învăţarea normală şi cea anormală (Staats, 1971). Să luăm drept 
exemplu un copil care obţine ceea ce doreşte folosind diferite 
modalităţi inadecvate de comunicare (gesticuläri, fipete, mor- 
măieli, plins). Învăţarea unui limbaj adecvat la acest copil este 
dificilă, intrucit aşteptarea necesară oricărei învăţări va provoca 
la el aversiunea şi va întări mai puternic comportamentele anormale 
de comunicare. 

2. Principiul caracterului ierarhic şi cumulativ al învăţării 
comportamentelor anormale este un principiu valabil şi pentru 

comportamentele normale, dezirabile. Conform acestui principiu, 
învăţarea presupune dobindirea unor repertorii suprapuse, ierar- 
hizate de comportamente, in care un nivel serveşte drept bază 
pentru achiziţia nivelului următor. 

3. Principiul spiralei descendente a învăţării cumulative şi 
ierarhice a comportamentelor anormale. În cazul unui copil care 
învaţă mai lent un repertoriu comportamental de bază, Staats 
(1986) descrie inlänquirea următoare: „Cu cit performanţa sa 
este mai redusă, cu atit ea este mai puţin recompensată. Cu cit 
gratificatiile sint mai reduse, cu atit se menţin mai greu com- 
portamentele de învăţare. Cu cit învăţarea este mai redusă, cu atit 
mai putin este ea recompensată, si asa mai departe. Copilul 
intirziat mintal se găseşte adesea într-o astfel de spirală descen- 
dentă a progresului relativ al învăţării”. În plus, învăţarea unor 
comportamente indezirabile dăunează învăţării comportamentelor 
adecvate. Putem asista chiar la o accelerare a caracterului descen- 
dent al spiralei atunci cind dobindirea de comportamente anor- 
male antrenează o modificare totală a învăţării ce nu afectează 
decit comportamentele indezirabile : „achiziţia anumitor compor- 
tamente anormale va permite dobindirea şi altor comportamente 
de acelaşi tip sau va crea condiţii propice pentru învăţarea unor 
comportamente anormale”. 

Un bilanţ al contribuţiilor behaviorismului paradigmatic la 
comprehensiunea tulburărilor psihopatologice evidenţiază mai 
multe aspecte. Preocuparea lui Staats de a integra abordări diferite 
ale psihopatologiei se concretizează, în acest domeniu specific, 
în ponderea acordată investigării sistemelor de personalitate. În 
acest sens, behaviorismul paradigmatic este în acord cu alte 
abordări tradiţionale, ce recunosc importanţa dimensiunii perso- 
nalitate în psihopatologie. Acest mod de abordare a comporta- 
mentelor considerate anormale are implicaţii importante în ceea 
ce priveşte clasificarea. Într-adevăr, comportamentele anormale 
pot surveni în mai multe categorii diagnostice. Lacune ale reper- 
toriilor de bază ale limbajului pot fi intilnite in categorii foarte 
diferite cum ar fi deficienja mintală, autismul, schizofrenia, 

tulburările afective. Lacune ale sistemului emotional-motivational 
pot fi găsite în schizofrenie, în cazurile de personalităţi psihopate, 
in neurastenie. Această situaţie il face pe Staats să scrie: „s-ar 
părea că sistemul A-R-D constituie un nivel de descriere mai 
fundamental decit entităţile bolilor mintale”. Din această perspec- 
Uva, studiul comportamentului anormal ar trebui bazat pe o 
analiză a repertoriilor comportamentale complexe ce constituie 
cele trei sfere ale personalităţii. Acest studiu ar trebui să se 
refere, de asemenea, la condiţiile de mediu, de context social, 
care au condus la dobindirea şi menţinerea repertoriilor com- 
portamentale ale pacientului, finind cont de interacţiunile între 
comportamentele emise şi mediul in care acestea apar. 


REZUMAT 


Trei direcţii principale în dezvoltarea behaviorismului - primele 
două bazate pe paradigmele condiţionării clasice şi conditionärii ope- 
rante, iar a treia reprezentată de behaviorismul social sau paradigmatic - 


dobindite şi menținute prin mecanisme identice și respectind legile 
generale ale învăţării. Behavioristii resping orice cauză internă ca fiind 
cauza ultimă a comportamentului şi leagă apariţia oricărui compor- 
tament de mediul în care se află subiectul, Din acest motiv, clinicianul 
caută să precizeze condiţiile specifice de mediu care preced, insojesc 
sau urmează comportamentele studiate. Este vorba de o analiză ce are 
ca scop precizarea variabilelor de mediu ce sint în relaţie cu com- 
portamentele respective. 

O problematică ce suscită multe dezbateri este statutul simptomului 
in cadrul abordării behavioriste. Dispariţia acestuia prin folosirea tehni- 
cilor de terapie comportamentală validează in acelaşi timp metodologia 
de intervenţie şi poziţia teoretică subiacentă terapiei comportamentale. 
Contrar celor afirmate in mod frecvent, dispariţia unui simptom-ţintă 
nu duce decit intr-un număr foarte redus de cazuri la apariţia unui alt 
simptom. 

Behaviorismul paradigmatic sau social acordă o pondere deosebită 
investigării sistemelor de personalitate descrise de Staats $i constituite 

din repertorii comportamentale de bază. Aceasta implică examinarea 
fiecărei sfere de personalitate în termeni de lacune comportamentale 
sau de comportamente incorecte. În cadrul acestei abordări, o impor- 
tum deosebită este acordată istoricului învăţării pacientului zi con- 
diţiilor de învăţare descrise drept lacunare sau inadecvate. Condiţiile ce 
contribuie la menţinerea comportamentelor considerate anormale şi 
interacţiunea acestor comportamente cu mediul în care sint emise consti- 
tuie alte două (inte ale abordării behavioriste de tip social. 


NOTE 


1. Principalele idei conţinute in acest text sint: „(1) Psihologia este ştiinţa 
comportamentului şi nu studiul conştiinţei prin introspectie. (2) Ea este o 
ramură obiectivă gi strict experimentală a științelor naturii. (3) Psihologia 
trebuie să neglijeze orice aspect mentalist şi să se bazeze exclusiv pe entităţi 
comportamentale vizibile, cum sint stimulul şi răspunsul. (4) Scopul psiholo- 

giei este predicția şi controlul comportamentului” (Seron et al., 1977). 


2. Weckowicz (1984) distinge trei modele behavioriste ale bolii mintale. În 
două din cazuri, modelele evocate de Weckowicz şi orientările pe care le-am 
menţionat în acest capitol sint identice: conditionarea clasică şi 
conditionarea operanti. La aceste două orientări am adăugat behaviorismul 


construcţii , 
forța obişnuinței, inhibitia reactivă si inhibitia condiţionată. Teoria sa i-a 
influenţat pe numeroşi psihologi, dintre care N. Miller (Dollard & Miller, 
1950), O. Hobart Mowrer (1950) şi E.J. Shoben Jr. (1949). Aceştia au 
incercat să traducă teoria psihanalitică în limbajul teoriei S-R a lui Hull. Să 
menţionăm, de asemenea, că Sarnoff Mednick (1958) a propus o teorie a 
schizofreniei bazată pe teoria S-R. 


3. Întăririle pot fi pozitive (de exemplu obţinerea hranei, suprimarea unui 
stimul dăunător etc.) sau negative (de exemplu retragerea hranei, prezentarea 
unui stimul dăunător etc.). Pot fi utilizate diverse scheme sau programe de 
întărire, Întărirea poate fi continuă sau parţială. Aceasta din urmă, la rindul 
ei, poate fi de tip „proporţie” (cind întărirea apare după un anumit numâr - 
fix sau variabil — de răspunsuri) sau de tip „interval“ (situaţie in care 
întărirea urmează primul răspuns ce apare după un anumit interval de timp, 
care poate fi, de asemenea, fix sau variabil). 


4. Adjectivul paradigmatic vine de la substantivul paradigmă, care desemnează 
cuvintul dat drept exemplu de declinare sau conjugare. Prin extindere, este 
vorba de o normă de gindire, un model de acţiune ce se impune fiecăruia. În 


i. 

sociologie, paradigmă inseamnă „schemă sau model care, după ce a sintetizat 
un ansamblu de achiziţii, dirijează cercetările ulterioare ce urmăresc să-i 
aducă precizări suplimentare sau să o pună în discuţie” (Foulquié, 1978), 
Cu acest sens este utilizat adjectivul paradigmatic pentru a denumi 
behaviorismul de a treia generaţie. 


Arthur W. Staats, profesor la departamentul de Psihologie al Universităţii 
Hawai este autorul a numeroase publicaţii, printre care şase cărți (Staats, 
1963, 1964, 1968, 1971, 1975, 1983). Behaviorismul social a fost tradus în 
franceză în 1986, la Editions Behaviora. 


Aceste niveluri sint prezentate detaliat în Staats (1986) şi în lucrarea coor- 
donată de Aimée Leduc (1984), Recherches sur le behaviorisme paradig- 
matique ou social, 


O importantă activitate de cercetare este condusă pe această temă in Québec, 
sub direcţia lui Aimée Leduc, profesor la Universitatea Laval din Québec. Să 
menţionăm că In 1984 a fost creată Asociaţia pentru promovarea 
behaviorismului paradigmatic din Québec. 

Teoriile behavioriste nu prezintă nici o definiţie intrinsecă a 
comportamentului anormal (Seron ef al. , 1977). Prin urmare, identificarea 


comportamentele neaşteptate şi , bazate pe o judecată socială 
influențată de valorile morale şi normele sociale ale judecătorilor, de anumite 
caracteristici ale persoanei care emite comportamentul respectiv (virstă, 
sex, clasă socială etc.) şi de contextul în care apare acest comportament. 


În cazul observării pe interval de timp, perioada totală de observare este 
împărţită în intervale egale, iar observatorul notează pentru fiecare interval 
prezenţa sau absenţa comportamentului. Atunci cînd foloseşte procedeul 
observării pe eşantion de timp, clinicianul notează ceea ce se petrece In 
decursul ultimelor citeva secunde ale fiecărui interval. Pentru restul timpului, 
el poate nota apariţia altor comportamente. 


. İn general, aceste chestionare cuprind descrieri ale situaţiilor în raport cu 


care subiectul trebuie să-şi evalueze comportamentul sau reacțiile. Inventarul 
„fricilor” („Fear survey Schedule") al lui Lang gi Lazovik (1963), de 
exemplu, permite identificarea stimulilor ce manifestări 
comportamentale de tip fobic. Subiectul trebuie să evalueze pentru fiecare 
item intensitatea fricii pe care o resimte. 


În modificarea comportamentului, intervenţia urmăreşte in aceeaşi măsură 

comportamentele patologice şi comportamentele normale, indivizii și 

grupurile. Asisi, easel do wanpla conportemeetall ae né dv 8 
comportamentului. 

- Introducerea la un volum recent intitulat Thérapies comportamentales en 
` psychiatrie (Leveau et al., 1989), putem citi: „Sarcina noastră in calitate de 


13. 


16. 


clinicieni necesită metode de tratament eficace, iar rezultatul terapeutic are 
mai mare importanță decit o cercetare etiologică asupra tulburărilor. În 
terapia comportamentală, atitudinea este mai adesea terapeutică decit 
euristică”, 


Faptul că eliminarea simptomelor nu antrenează substitutia lor a fost 
constatat şi de Bergin (1966), Davison (1967), Eysenck şi Rachman (1965), 
Grossberg (1964). 


. Bandura (1968), care a folosit acest sistem de clasificare, l-a numit „abordare 


socială a învăţării comportamentului anormal”. În manualul său de psiho- 
patologie, Suinn (1970) utilizează şi el nosografia propusă de Staats. 


„ Sistemul A-R-D se referă la diferiţi stimuli (de exemplu biologici, 


ocupationali, recreationali etc.) care, declansind la nivelul subiectului reacţii 
emoţionale (pozitive sau negative), au un caracter afectiv sau conditional de 
întărire şi directiv. În cadrul behaviorismului social, stimulii din mediu 
declanşează răspunsuri emoţionale care, la rindul lor, determină 

subiectului prin funcţia de întărire şi directivă a stimulilor 
care le-au declanşat. Răspunsurile emoţionale sint învăţate prin condiţionare 
clasică. Diferenţele în istoricul învăţării fac ca subiecţii să aibă sisteme 
A-R-D diferite. Al doilea sistem de personalitate este sistemul verbo-cog- 
nitiv compus din trei repertorii comportamentale: limbajul receptiv, 
expresiv şi receptiv-expresiv, Repertoriile limbajului au un rol important în 
toate etapele rezolvării de probleme. Printre aspectele cele mai importante 
ale sistemului de personalitate se află conceptul de sine (etichetarea pe care 
subiectul o face privind comportamentele şi caracteristicile sale fizice) şi 
inteligența (compusă din repertorii specifice de comportamente). Sistemul 
instrumental constituie al treilea sistem de personalitate. El cuprinde 
repertorii comportamentale foarte variate, mergind de la primele abilităţi 
. , a merge) zi de atenţie, pind la abilităţi 


Două situaţii, dintre cele citate de Staats (1986) permit ilustrarea acestei 
asertiuni. Supraprotectia şi o mare indulgență din partea părinţilor nu permit 
copilului să înveţe să aibă grijă de el, să se joace in grup, să-şi dezvolte 
comportamente sociale. Ne aflăm aici in fata unor carente in condiţiile de 
învăţare ale copilului. În plus, ceea ce este admis în casă este considerat 
inacceptabil şi anormal într-un grup mai larg. Mentinerea unui comportament 
nedorit poate să rezulte şi din decalajul temporal între întărirea sa imediată 
şi apariţia tardivă a consecințelor sale aversive. De exemplu, acesta este 
cazul individului care comite un viol şi obţine imediat o întărire sexuală 
susceptibilă de a contribui la menţinerea comportamentului său sexual, chiar 
dacă o sentinţă cu caracter aversiv important este pronunţată mult mai tirziu. 


CAPITOLUL 3 
Psihopatologie biologica 


Adaptind o definiţie dată de Pichot (1987) psihiatriei 
biologice, putem afirma că psihopatologia biologică desemnează 
o orientare specifică a concepţiilor şi cercetărilor în care accentul 
este pus in principal pe influența modificărilor morfologice sau 
funcţionale ale sistemului nervos asupra genezei tulburărilor 
mintale. 

Ideea că afecțiunile mintale au un substrat organic este destul 
de veche, iar evoluţia ei este trasată în mod detaliat în lucrări 
specializate de istorie a psihiatriei sau a psihopatologiei 
(Alexander & Selesnick, 1972; Postel & Quétel, 1983; 
Beauchesne, 1986). În textul de faţă ne vom limita la o scurtă 
prezentare a principalelor momente ale acestei evoluţii. 

În 1822, Antoine L.J. Bayle (1799-1858) a descoperit cauza 
anatomică (o meningită cronică) a paraliziei generale, a cărei 
natură sifilitică, susţinută în 1879 de Fournier, nu va fi admisă in 
mod definitiv decit după lucrările lui Noguchi şi Moore, în 1913. 
Benedict Augustin Morel (1809-1873) elaborează teoria dege- 
nerescentei, concepută ca „0 deviere in raport cu tipul uman 
normal, care este transmisă ereditar şi se agravează încetul cu 
incetul pină la stingerea familiei”. Această teorie este reluată 
ulterior de Victor Magnan (1835-1912). În Germania, Wilhelm 
Griesinger (1817-1868) consideră că suportul bolilor mintale 
trebuie căutat la nivelul sistemului nervos, intr-o suferinţă orga- 
nică, chiar dacă existența acesteia nu poate fi întotdeauna 
dovedită. Psihiatria engleză este şi ea dominată de punctul de 

vedere organicist al lui Henry Maudsley (1835-1918), asemănător 
celui al lui Griesinger. La Moscova, Serghei Sergheevici Korsakov 
(1854-1900) descrie in 1887 sindromul care ii poartá numele si 
in cadrul cáruia tulburárile mintale (amnezie, in special antero- 
gradi, dezorientare, confabulare) sint asociate unei polinevrite si 
au in general alcoolismul drept cauză determinantă. Putin mai 
tirziu, Alois Alzheimer (1864-1915) si Arnold Pick (1851-1924) 
izoleazá dementele presenile. 

Opera lui Emil Kraepelin poate fi considerată drept apogeul 
psihiatriei organiciste (Beauchesne, 1986). Trebuie totuşi notat 
că, in clasificările sale, Kraepelin nu se sprijină pe criterii etio- 
logice precise. Într-adevăr, dacă anumite sindromuri au o 
etiologie definită (toxică, infecțioasă, de exemplu), altele, recu- 
noscute clinic, sînt legate de o afecţiune endogenă. Dementa 
precoce şi psihoza maniaco-depresivă constituie două entităţi 
foarte importante printre aceste maladii endogene, afecţiuni care 
tin numai de individul bolnav, de „terenul său”, de „constituţia 
sa”, precum şi de „caracterul său moral”. Păstrind ideea unei 
origini organice a bolilor mintale, Eugéne Bleuler (1857-1939) 
pune accentul pe mecanismele psihopatologice şi nu pe descrierea 
bolilor. 

Evoluţia ulterioară a organicismului implică apariţia a două 
curente, psihobiologia şi organodinamismul, care vor marca dez- 
voltarea psihopatologiei biologice. 


Psihobiologia apare o dată cu lucrările lui Adolf Meyer 
(1866-1950), neurolog orientat spre psihopatologie, care a domi- 
nat timp de circa o jumătate de secol didactica patologiei psihice 
în Statele Unite şi şi-a pus amprenta pe prima ediţie a DSM. 
Opunindu-se concepţiei kraepeliniene a maladiilor-entitäfi, 
Meyer consideră patologia drept o patologie funcţională a adap- 


tării (Lidz, 1973). Bolile sint modalităţi variate de reacţie, iar 
bolnavul trebuie considerat ca un întreg, în ansamblul său „psiho- 
biologic”. Meyer refuza punctele de vedere opuse conform cărora 
maladiile mintale rezultă doar dintr-o tulburare cerebrală sau din 
influenţe negative ale mediului. El introduce ambele categorii de 
cauze, creind termenul ergasia, care inseamnă „activitate mintală 
integrată”, 

Autor al volumelor Études psychiatriques (publicate intre 1948 
şi 1954), La conscience (1963), Traité des hallucinations (1973), 
urmat de Des idées de Jackson à un modèle organo-dynamique 
en psychiatrie (1975), Henry Ey (1900-1977) elaborează teoria 
organo-dinamismului. Este vorba de o tentativă de a depăşi 
punctele de vedere organiciste bazate pe localizări şi anatomo- 
patologie, tinind cont de aporturile psihologiei : „orice formă 
psihopatologică necesită pentru apariţia sa, simultan şi impreună, 
o tulburare organică primordială şi o structură nece- 
sară, care va constitui fenomenologia tulburării, baza ei exis- 
tenţială”. Această concepţie a lui Ey a exercitat o influență 
considerabilă nu doar în Franţa, ci şi în alte ţări. 


Dezvoltarea extraordinară in cursul ultimelor decenii a psiho- 
patologiei biologice este rezultatul, în primul rind, al progreselor 
tehnologice care au permis noi abordări în studiul tulburărilor 
psihopatologice. Este vorba, de exemplu, de tehnici ce permit 
studiul receptorilor sinaptici sau de tehnici de imagistică cerebrală 
(cameră cu pozitroni şi rezonanţă magnetică nucleară) care permit 
explorarea metabolică şi morfologică a creierului prin metode 
neinvazive. Fără îndoială că dezvoltarea psihopatologiei biologice 
este şi ea legată de progresul tehnicilor biologice de intervenţie 
terapeutică şi in special al psihofarmacologiei. Ar fi poate inte- 
resant de amintit faptul că singurul psihiatru care a primit premiul 
Nobel a fost Julius Wagner von Jauregg (1857-1940), inventatorul 
malarioterapiei!. 

Datele acumulate în cadrul abordării biologice a psiho- 
patologiei sint foarte numeroase. Diferite lucrări de sinteză, 
printre care şi primul manual publicat în franceză (Mendlewicz, 
1987), o demonstrează. Totuşi, abordarea biologică a adus puţine 

În unele cazuri, cum ar fi autismul infantil, rezultatele dis- 
ponibile tind să arate că, deşi existenţa unor baze biologice este 
neindoielnică, diversitatea aspectelor biologice ce caracterizează 
un acelaşi diagnostic clinic este tulburătoare (Leboyer, 1985; 
Grémy et al., 1987; Cohen & Donnellan, 1987; Schopler & 
Mesibov, 1987 ; Foglio Bonda, 1987; Courchesne et al., 1988)". 

Sintem obligaţi să constatăm pluralitatea regiunilor anatomice 
potenţial implicate în patogenia autismului. În plus, restul datelor 
din acest domeniu, biochimice sau genetice, sint foarte bine 
caracterizate de cuvintul ,eterogenitate". Este situaţia inversă 
faţă de ceea ce se întimplă în cazul acţiunii unui agent etiologic 
cunoscut pentru neurotropismul său, virusul HIV, cauza SIDA, 
care determină manifestări psihopatologice foarte diverse, practic 
lipsite de orice fel de specificitate (lonescu, 1989). Exemplul 
autismului (ar putea fi propuse şi altele) sugerează complexitatea 
relaţiilor dintre tabloul clinic sau expresia psihopatologică şi 
aspectele biologice concomitente. Aceasta este, fără îndoială, 
una dintre cele mai pasionante direcţii de cercetare viitoare în 
psihopatologia biologică. 

Din cauza multiplelor teme care ar putea fi reţinute pentru a 
ilustra domeniul psihopatologiei biologice, alegerea nu a fost 
uşoară. Am reţinut în cele din urmă isteria, entitate pentru care 
majoritatea clinicienilor exclud orice idee de bază biologică. 
Citiva cercetători au încercat totuşi să identifice astfel de baze 
care, în anumite momente ale istoriei, erau plasate nu în creier, 
ci mai curind lingă uter (Trillat, 1986). 

A doua temă este cea a bazelor biologice ale comportamentului 
suicidar, unul din rarele domenii unde dispunem de rezultate 
concludente. 


A. CERCETĂRI PRIVIND BAZELE BIOLOGICE 
ALE ISTERIEI 


Cercetările întreprinse în acest domeniu au vizat trei aspecte 
particulare : (a) verificarea ipotezei genetice ; (b) studiul modifi- 
cărilor psihofiziologice şi a tulburărilor neuropsihologice ; 
(c) studiul asocierilor între isterie şi afecțiunile cerebrale organice. 

Verificarea ipotezei genetice implică studii familiale si studii 
pe gemeni. Studiile familiale disponibile tind la prima vedere să 
confirme existenţa unei componente genetice în apariţia isteriei. 
Statisticile compilate de Briquet în secolul al XIX-lea” şi rezumate 

in urmă cu zece ani de Mai & Merskey (1981) arată că persoanele 
ai căror părinţi sint isterici au de 12 ori mai multe şanse să 
dezvolte o isterie decit subiecţii ai căror părinţi nu sint isterici. 
Studiul lui Ljungberg (1957) este, de departe, cel mai amplu 
studiu modern asupra riscului familial de a prezenta o formă de 
isterie. El implică 381 de probanti*. Coeficientul de coincidenţă 
pentru taţii, fraţii şi fiii probantilor isterici sint de respectiv 2%, 
3% şi 5%, comparativ cu mamele, surorile şi fiicele pentru care 
procentajele sint de respectiv 7%, 6% şi 7% şi cu procentul 
estimat pentru populaţia generală, care ar fi doar de 0,05%. 
Dacă pentru datele obţinute în secolul al XIX-lea pot fi formulate 
o serie de rezerve privind fiabilitatea culegerii lor, pot fi identi- 
ficate şi limitele studiului lui Ljungberg, nefiind precizate crite- 
riile folosite pentru diagnosticul isteriei in familia probantilor. 
Studiul publicat doi ani mai tirziu de Ey şi Henric (1959) privind 
ereditatea nevrozelor nu a adus rezultate mai concludente. Recent, 
Manchanda şi Merskey (1989) au concluzionat că datele dispo- 
nibile sprijină mai curind o etiologie multifactorială a feno- 
menului isteriei. 

Studiul concordanjei la gemeni nu a adus dovezi privind 
implicarea unor factori genetici specifici in apariţia isteriei. 
Cercetarea lui Slater (1961) vizează 24 de probanti diagnosticati 
clinic ca suferind de isterie. Diagnosticul de isterie nu a putut fi 
formulat pentru nici unul dintre cei 24 de gemeni — 12 monozigoti 
(MZ) si 12 dizigoti (DZ) - cu excepţia unei perechi de DZ de sex 
masculin, identificaţi ulterior ca prezentind diagnosticul de isterie 
(Shields, 1982). Torgersen (1986) a studiat contribuţia factorilor 
ereditari la apariţia tulburărilor somatoforme aşa cum sint ele 
definite în DSM-III zi constată o concordanță de 29% pentru 
MZ şi de 10% pentru perechile de DZ. El concluzionează că 
similaritatea experienţelor trăite în cursul copilăriei ar influența 
mai mult concordanța decit factorii genetici. 

Rezultatele studiilor de concordanţă pe gemeni conduc autorii 
a trei sinteze bibliografice asupra problemei la respingerea ipote- 
zei genetice a isteriei (Inouye, 1972 ; Shields, 1982; Manchanda 
şi Merskey, 1989). 

Studiul psihofiziologic al pacienţilor isterici a dezvăluit 
existența unei hiperactivari®. Într-o cercetare asupra unui număr 
mic (n= 10) de pacienţi diagnosticati ca prezentind o „conversie 
isterică”, Lader şi Sartorius (1968) constată că aceştia au un 
nivel de activare (măsurat prin indicatori psihofiziologici peri- 
ferici cum ar fi, de exemplu, fluctuațiile spontane ale rezistenţei 
cutanate, ritmul cardiac) mai ridicat decit la un grup de 71 de 
pacienţi anxiofobici. Pacienţii grupului „conversie isterică” 
relatează o anxietate mai mare, deşi apar a fi mai putin anxiosi la 
o evaluare obiectivă. Totuşi, pacienţii exprimă o suferință emo- 
țională relativ redusă, ceea ce se potriveşte cu „frumoasa indi- 
ferenti" descrisă ca o caracteristică a istericilor. 

Într-un alt studiu, Meares şi Horvath (1972) constată că şapte 
din cei unsprezece pacienţi ce manifestau simptome cronice de 
conversie prezentau O activitate vegetativă mai intensă decit 
normal. La aceşti pacienţi, habituarea (obişnuirea cu stimulii) 
era afectată global. Într-un studiu ulterior, Horvath et al. (1980) 
concluzionează că dificultăţile sau imposibilitatea de a realiza 
habituarea nu erau legate de nivelurile anormal de ridicate de 
activare, ci mai degrabă de incapacitatea pacienţilor de a face 
abstracţie de stimulii aferenti inadecvati, de a nu fi atent la 
aceştia. Prezenţa dificultăţilor de obişnuire sau a unei lentori în 
obişnuire au fost corelate cu o predominantă a emisferei drepte 
(Gruzelier, 1981). 

O investigaţie neuropsihologică detaliată a isteriei sugerează 
existenţa unor probleme de lateralizare cerebrală (Flor-Henry 
et al., 1981). Această cercetare a implicat evaluarea, cu ajutorul 
unei baterii de teste neuropsihologice, a patru grupe de cite zece 
subiecţi : isterici, depresivi psihotici, schizofrenici şi martori. 
Analiza vizind identificarea variabilelor neuropsihologice care 
discriminează cel mai bine grupurile studiate arată că grupul de 
subiecţi isterici prezintă, în comparaţie cu subiecţii normali şi 
depresivi, o disfunctie mai pronunțată a emisferei dominante. În 
cazul grupului de schizofrenici, analiza a relevat o disfunctie mai 
importantă a emisferei nedominante, comparativ cu grupul de 
isterici. Legat de problemele de lateralizare, trebuie menţionat că 

alte cercetări au arătat că simptomele de conversie apar mai 
frecvent pe jumătatea stingă a corpului (Galin et al., 1977) şi că 
această preponderență este valabilă atit pentru dreptaci, cit şi 
pentru stingaci (Stern, 1977), 

Pentru Flor-Henry et al. (1981), principalele deficite centrale 
în isterie sint: o afectare a comunicării verbale, incongruenta 
răspunsurilor afective şi un deficit în comprehensiunea sem- 
nalelor somatice endogene. Toate acestea ar fi consecința unei 
disfuncţii a emisferei dominante care produce, atunci cind apare 
la femeie, o dezorganizare secundară a emisferei contralaterale 
(nedominante) care determină ceea ce unii clinicieni numesc 
„faţada strălucitoare” a isteriei feminine, dar care, în acelaşi 
timp, maschează substratul legat de emisfera stingă. 

O metodă de investigare a tratamentului cerebral al stimulilor 
este studiul potentialelor evocate”. Această metodă a fost utilizată 
în repetate rinduri, pe pacienţi diagnosticati cu isterie. 
Hernandez-Péon et al. (1963) studiază potentialele evocate soma- 
to-senzoriale la o fetiţă de 15 ani prezentind tulburări analgezice 
şi o anestezie” termică la nivelul membrului superior sting. Atunci 
cind membrul drept indemn era stimulat, puteau fi înregistrate 
potenţiale evocate somato-senzoriale la nivelul ariei parietale 
stingi. Nu a putut fi însă obținut nici un răspuns clar in zona 
parietală dreaptă atunci cind antebraţul sting era stimulat. Pe 
această bază, autorii cercetării au formulat ipoteza că anestezia 
isterică ar fi rezultatul inhibării transmisiei aferente a stimulului. 
Rezultatele altor studii (Levy & Behrman, 1970; Levy & 
Mushin, 1973) sint interpretate în relaţie cu o scădere a sensi- 
bilităţii receptorului periferic şi cu existența unui mecanism 
central de inhibare ce acţionează pe calea aferentă”. Alte studii 
nu au sprijinit aceste rezultate, răspunsurile evocate fiind normale 
(Halliday, 1968; Behrman, 1969; Behrman & Levy, 1970; 
Moldofsky & England, 1975; Kaplan et al., 1985; Howard & 
Dorfman, 1986). 

Asocierea isteriei cu o boală cerebrală organică constituie 
un subiect foarte controversat. Numeroşi clinicieni consideră că 
isteria reprezintă prototipul afecțiunii funcţionale, fără corelaţii 

organice. Informaţii deosebit de interesante in legătură cu acest 
aspect ne sint oferite de studiile ce urmăresc evoluţia cazurilor în 
timp şi în special de cele ale lui Slater (1965) şi Slater & Glithero 
(1965). Aceşti autori au examinat şi diagnosticat iniţial 
112 pacienţi. Nouă ani mai tirziu, un bilanţ al evoluţiei lor a fost 
disponibil pentru 85 de pacienţi. Dintre aceştia, 12 muriseră, 
4 prin suicid şi 8 din cauza unor maladii organice. Din grupul 
rămas, doar 7 pacienţi prezentau simptomele clasice de conversie 
ca răspuns la stres, iar alţi 14 prezentau o tulburare cronică de 
personalitate şi simptome multiple. Ceea ce ilustrează aceste 
studii într-o manieră destul de surprinzătoare, este faptul că 
49 dintre pacienţii (58% din 85) la care diagnosticul initial fusese 
de isterie, prezentau o maladie organică. Aceste date l-au condus 
pe Slater la concluzia, frecvent citată, că diagnosticul de isterie 
este „O iluzie şi o capcană”. Asocierea isteriei cu o patologie 
organică este confirmată, într-un număr important de cazuri, de 
Whitlock (1967), Kligerman & McKegney (1971), Merskey & 
Buhrich (1975). La o proporţie cuprinsă între 12 şi 65% dintre 
pacienţii prezentind crize isterice, se raportează o asociere, pre- 
zentă sau trecută, cu epilepsia (Merskey, 1979; Fenton, 1982; 
Lesser, 1985). 

Mai multe lucrări arată că in practica medicală, locul unde 
sint intilnite cel mai frecvent simptome isterice este clinica 
neurologică (Merskey, 1979; Trimble, 1983; Marsden, 1986). 
Marsden (1986) se situează pe o poziţie foarte neurologică şi 
propune noţiunea de „isterie neurologică”, definită ca pierderea 
sau distorsiunea unei funcţii neurologice, incomplet explicată de 
o maladie organică (vizibilă) sau funcţională (invizibilă, dar probabil 
biochinică). 

O analiză transculturală arată că simptomele isterice motorii 
fără afecţiune organică apar destul de frecvent în țările în curs de 
dezvoltare. Probabil că în ţările dezvoltate, mai urbanizate, 
simptomele isterice au o legătură mai clară cu boala fizică şi în 
special cu tulburările cerebrale organice (Kaplan er al., 1985). 

Dacă ipoteza genetică nu are prea multe cercetări care să o 
sprijine, celelalte două direcţii de cercetare referitoare la bazele 

biologice ale isteriei par a fi mai fructuoase, Studiul 
psihofiziologic dezvăluie existenţa unei hiperactivări şi a unor 
dificultăţi de obişnuire a răspunsurilor la stimuli. În acelaşi timp, 
investigația neuropsihologică sugerează existenţa unor probleme 
de lateralizare incluzind o hipofunctie a sistemelor emisferei 
dominante, care conduce la o hiperactivare disfunctionalä a emi- 
sferei nedominante. Asocierea isteriei cu o maladie organică 
cerebrală este frecventă. 


B. BIOLOGIA COMPORTAMENTELOR 
SUICIDARE 


Principala direcţie de cercetare in domeniul biologiei 
comportamentelor suicidare" este cea privind studiul acidului 
5-hidroxiindolacetic (5-HIAA), metabolit al neurotransmitä- 
torului numit serotonin". Legătura, stabilită de multă vreme, 
intre depresie şi suicid explică de ce o parte dintre cercetările 
trecute în revistă în acest capitol au fost efectuate pe pacienţi 
depresivi. Într-o sinteză pe această problemă, Post er al. (1980) 
constată că nivelul 5-HIAA în lichidul cefalo-rahidian (LCR) al 
pacienţilor depresivi corespunde la 78% din nivelul măsurat la 
subiectii-martor. Acest procentaj constituie media datelor con- 
ținute in cele 15 studii analizate. Datele obţinute de alti cercetători 
merg in acelaşi sens (Asberg ef al., 1984). Făcind această 
constatare, trebuie, de asemenea, subliniat faptul că anumiţi 
subiecţi din grupul-martor, perfect sănătoşi, au niveluri ale 
5-HIAA identice cu ale pacienţilor depresivi. Aceasta reduce, 
fără îndoială, valoarea patognomonică a scăderii concentraţiei 
S-HIAA. Este însă interesant de notat faptul că subiecţii normali 
respectivi tind să aibă în familie un număr mai mare de cazuri de 
afecţiuni depresive (Sedvall et al., 1980). 

Suprapunerea parţială a distributiilor nivelurilor de 5-HIAA 
la pacienţii depresivi şi la subiecţii normali a condus la formularea 
a două ipoteze destul de apropiate privind relaţia dintre tulburările 
depresive şi metabolismul serotoninei. Conform ipotezei 

„permisive” (Prange et al., 1974), un deficit central de transmisie 
serotoninergică permite apariţia tulburării depresive, dar este 
insuficient pentru a o produce. Conform celei de-a doua ipoteze, 
numită ipoteza „dispoziţiei” sau a „vulnerabilităţii” (Van Praag, 
1977), tulburările metabolismului central al serotoninei predispun 
la depresie, fără a avea însă o semnificaţie cauzală directă. 

Încă de la început, studiul nivelului 5-HIAA in LCR a arătat 
că grupul de pacienţi depresivi nu este omogen. Doar un subgrup 
de pacienţi depresivi are niveluri reduse de 5-HIAA (Van Praag 
& Korf, 1971; Åsberg et al., 19763)”. 

Echipa lui Marie Asberg, de la Institut Karolinska din 
Stockholm, a urmărit corelatiile clinice ale scăderii 5-HIAA. 
Aceşti cercetători (Asberg et al., 1976b) identifică o frecvenţă 
foarte înaltă a tentativelor de suicid, în special prin metode active 
şi violente, la pacienţii deprimati prezentind valori sub normal 
ale 5-HIAA în LCR. Într-adevăr, 40% dintre pacienţii deprimati 
prezentind concentraţii reduse de 5-HIAA au avut o tentativă de 
suicid, faţă de numai 15% dintre cei care prezentau niveluri 
normale. Această diferenţă este statistic semnificativă. 

O problemă metodologică s-ar pune totuşi în cazul acestei 
cercetări. Grupul de subiecţi cu nivel redus de 5-HIAA număra 
mai multi bărbaţi. De obicei însă, concentraţia 5-HIAA este mai 
redusă la bărbaţi. În plus, bărbaţii folosesc mai frecvent decit 
femeile metode violente pentru a se sinucide. Efectele variabilei 
sex, precum şi ale virstei şi taliei au fost controlate de Trăskman 
et al. (1981), care au constatat că nivelurile de 5-HIAA erau 
efectiv inferioare mediei la un grup de pacienţi suicidar, faţă de 
un grup-martor echivalent cu primul în privința celor trei variabile 
menţionate. Existenţa unei relaţii între comportamentele suicidare 
şi concentraţia redusă de 5-HIAA a fost verificată şi in Ungaria 
(Banki et al., 1984) zi in Spania (Perez de los Cobos et al., 
1984). O diferenţă trebuie totuşi semnalată între aceste două 
cercetări : dacă în Ungaria, relaţia se referă la suicidul violent, 
în cercetarea spaniolă ea este independentă de mijloacele utilizate 
de pacienţi pentru a se sinucide, Într-o singură lucrare (Roy-Byrne 
et al., 1983) relaţia dintre concentraţia S-HIAA şi 


PSIHOPATOLOGIE BIOLOGICA 67 


comportamentul suicidar nu a fost confirmată. Dar, chiar şi în 
această cercetare relaţia descrisă este confirmată pentru subiecţii 
cu depresie unipolară. Ea nu se confirmă însă pentru pacienţii 
din grupul bipolar (maniaco-depresivi). 

Alte cercetări arată că scăderea nivelului 5-HIAA in LCR 
poate fi pusă în legătură cu tentativele de suicid observate la 
subiecţii nedeprimati, dar prezentind alte diagnostice cum ar fi, 
de exemplu, tulburări uşoare de personalitate şi stare limită 
(Brown et al., 1982), tulburări ale personalităţii cu angoasă 
(Trăskman et al., 1981), schizofrenie (Van Praag, 1983; Ninan 
et al., 1984; Banki er al., 1984), alcoolism şi tulburări ale 
adaptării sociale (Banki et al., 1984)'*, 

Dacă cercetările prezentate pledează în favoarea existenței 
unei relaţii între valorile reduse de 5-HIAA şi tentativele de 
suicid, Trăskman et al. (1981) notează că printre pacienţii care au 
avut o tentativă de suicid, cei care prezentau un nivel redus de 
5-HIAA au un risc de suicid reuşit mai mare, atingind 22% din 
decese in anul următor tentativei. Asberg et al. (1987) confirmă 
că printre pacienţii care fac o tentativă de suicid, cei care pre- 
zentau niveluri reduse de 5-HIAA riscă de zece ori mai mult decit 
ceilalți să moară prin suicid. 

Pe baza datelor disponibile, Asberg (1987) formulează ipoteza 
că o concentraţie redusă de 5-HIAA în LCR poate fi considerată 
drept un indicator al vulnerabilităţii, reflectind un caracter fami- 
lial (genetic) al funcţiilor serotoninetgice . ceea ce nu exclude 
caracteristicile dobindite'*. Existenţa unui factor biochimic trans- 
mis genetic ar putea face ca sistemul serotoninergic să fie carac- 
lerizat de o producţie redusă (low output) de transmiţător sau, 
mai probabil, de un sistem instabil. În aceste condiţii, persoana 
in cauză ar fi mai predispusă spre a manifesta, in situaţii de criză, 
acte impulsive şi autodistructive. 

O tentativă de suicid nu se produce, probabil, înainte ca 
persoana prezentind vulnerabilitatea menţionată să se găsească 
Într-o situaţie pe care o percepe ca fiind disperată. Evident, 
faptul de a fi trăit anterior evenimente traumatice, precum şi 


68 PAISPREZECE ABORDARI IN PSIHOPATOLOGIE 


absența unei rețele de suport social, contribuie la faptul că 
persoana comite o tentativă de suicid. 

În două lucrări din 1987 (Asberg, 1987 ; Asberg et al., 1987), 
ipoteza vulnerabilitatii biologice este lărgită pe baza unei serii de 
date experimentale şi clinice. Legătura între tulburarea meta- 
bolismului serotoninei şi prezenţa unui comportament suicidar 
s-ar realiza prin intermediul unei insuficiente în controlul agre- 
sivităţii. 

La animal, se ştie că neuronii serotoninergici participă la 
controlul agresivităţii. Administrarea de inhibitori ai sintezei de 
serotonină poate determina o „furie necontrolată” la pisici do- 
mestice, iar femelele de şobolan pot ajunge să-şi omoare puii 
(Copenhaver et al., 1978). Se poate considera că veridicitatea 
legăturii dintre hipoactivitatea serotoninergică şi agresivitate a 
fost demonstrată la animal (Valzelli, 1981)“. 

Numeroase date clinice sprijină noua ipoteză lărgită. Încă din 
1927, Abraham sublinia existenţa unei componente agresive in 
depresie sau suicid. Asberg et al. (1976b), notind caracterul 
adesea nepremeditat şi brutal al tentativelor de suicid la per- 
soanele cu niveluri reduse de 5-HIAA, presupun că, în aceste 
cazuri, ar putea fi vorba de probleme de control al pulsiunilor de 
tip agresiv. Brown et al. (1979) găsesc o corelaţie negativă 
semnificativă între concentraţia de 5-HIAA în LCR la un grup de 
oameni şi comportamentul lor agresiv studiat prin intermediul 
tuturor informaţiilor accesibile. 

Observațiile privind criminalii sint deosebit de interesante in 
studiul legăturii dintre metabolismul serotoninei, comportamentul 
suicidar si agresivitate!*: nivelul S-HIAA este mai redus la 
persoanele ale căror acte criminale au un caracter impulsiv 
(Linnoila et al., 1983) sau la subiecţii care şi-au ucis partenerul 
sexual, faţă de alti criminali (Lidberg et al., 1985)'”. În acest 
context, de o valoare deosebită este studiul lui Lidberg er al. 
(1984), care au publicat trei studii ale unor cazuri în care părinţii 
şi-au ucis copiii după care au încercat, fără succes, să se sinucidă. 
O punctie lombară, făcută imediat după aceea, arată că subiecţii 
respectivi aveau niveluri extrem de reduse de 5-HIAA în LCR. 

Aceste date susţin ipoteza că serotonina joacă un rol important in 
capacitatea de a stăpini impulsurile agresive în situaţii tensionate 
din punct de vedere emoţional, S-ar părea, prin urmare, că există 
o relaţie între tulburările metabolismului cerebral al serotoninei 
şi tulburările reglării agresivităţii, independent de obiectul agresi- 
vităţii. Descoperirea relaţiei dintre comportamentele suicidare şi 
concentrațiile reduse de 5-HIAA in LCR demonstrează utilitatea 
studierii metabolitilor serotoninei în evaluarea riscului suicidar şi 
constituie un important pas înainte în domeniul psihopatologiei 


biologice, 


REZUMAT 


Psihopatologia biologică este abordarea în care accentul este pus in 
principal pe influența modificărilor morfologice şi funcţionale ale siste- 
mului nervos asupra genezei tulburărilor mintale. 

ideea că afecțiunile mintale au un substrat organic este veche, iar 
opera lui Emil Kraepelin este considerată, în general, drept apogeul 
psihiatriei organiciste. Evoluţia ulterioară implică apariţia a două cu- 
rente: psihobiologia dezvoltată de Adolf Meyer şi organodinamismul 
lui Henry Ey. 

Dezvoltarea actuală a psihopatologiei biologice este ilustrată prin 
două exemple, dintre care primul este cel al isteriei. Cercetările intre- 
prinse in acest domeniu arată că ipoteza genetică este slab sprijinită de 
rezultatele obținute. În plan psihofiziologic au putut fi evidenţiate o 
hiperactivare şi o lentoare a obişnuirii cu stimulii, Investigarea neuro- 
psihologică a dezvăluit unele probleme de lateralizare. În fine, asocierea 
isteriei cu o boală organică cerebrală apare a fi destul de frecventă. 

Al doilea exemplu se referă la biologia comportamentelor suicidare, 
în care principala direcţie de cercetare este cea a studiului acidului 
5-hidroxiindolacetic (5-HIAA), metabolit al neurotransmiţătorului sero- 
tonină. Niveluri sub normal de 5-HIAA în lichidul cefalo-rahidian sint 
legate de apariţia comportamentelor suicidare şi constituie un marcator 
al vulnerabilitatii, Rezultatele recente au evidenţiat existența unei relaţii 
între tulburările metabolismului cerebral al serotoninei şi tulburările 
reglării agresivităţii, independent de obiectul acestei agresivitäti. 

NOTE 


. Wagner von Jauregg inoculează (in 1917) trei bolnavi diagnosticati cu 
paralizie generală cu singe prelevat de la un militar suferind de paludism 
Von Jauregg a primit premiul Nobel pentru medicină in 1927. 

În noiembrie 1988, revista Nature publică, simultan, două articole privind 
genetica schizofreniei. În primul dintre acestea, Sherrington et al. prezentau 
o primă dovadă importantă în favoarea implicării unei singure gene (localizată 
pe braţul lung al cromozomului 5). În al doilea articol, care prezenta un 
studiu realizat pe o altă populaţie, Kennedy et al. nu obţin acelaşi rezultat şi 
ajung la concluzia că, în cazul schizofreniei, factorii cauzali genetici 
subiacenţi sint eterogeni. 

. Medic, ales membru al Academiei de Medicină în 1860 (secţia fizică şi 
chimie medicală), Paul Briquet (1796-1881) a fost, inainte de toate, un 
internist. În 1859 el publică o lucrare celebră, Traité clinique x 
thérapeutique de l'hystérie, apărută la Editura Baillière, la Paris. ele 
biografică ce îi este consacrată, Pierre Morel (1983) rezumă astfel — 
lui Briquet in domeniul isteriei: „El respinge rolul frustrărilor sexuale, 
legind boala de prezența emoțiilor prelungite sau a supärärilor violente 
apărute la pacienţii predispuşi ereditar sau printr-o «susceptibilitate- 
deosebită, contribuind la acreditarea realităţii unei isterii masculine, foarte 
contestată in acea vreme (un bărbat la douăzeci de femei, după el)...” 


. Probant (sau propositus) este numele dat subiectului bolnav care este punctul 
de plecare într-o anchetă familială asupra bolii sale (Garnier et al., 1989). 


. In DSM HI-R (American Psychiatric Association, 1989) se precizează cà 
caracteristice ale acestui grup de tulburări constau în simptome 

fizice care evocă afecţiuni somatice (de unde numele : somatoforme), fără ca 
vreo anomalie organică să poată fi decelatà sau ca vreun mecanism 
fiziopatologic să fie cunoscut". În această categorie intră, printre altele, 
următoarele două tulburări : 
- Tulburarea de conversie (sau nevrozá isterică de tip conversiv), care se 
referă la o afecţiune pentru care se consideră că factorii psihologici joacă un 
rol etiologic în pierderea sau alterarea funcţiilor fizice ce sugerează o 
tulburare somatică ; 

~ Tulburarea de somatizare, tulburare polisimptomaticá frecventă şi cronică 
ce survine timpuriu în decursul vieţii şi considerată anterior ca (inind de 
isterie sau de sindromul Briquet. 


In 1937, Rheinberger si Jasper denumesc pattern de activare (activation 
pattern) înlocuirea pe traseul EEG a activităţii ample şi lente (care traduce 
somnolenta) cu unde rapide şi de mică amplitudine. Conceptul de activare a 
intrat în vocabularul psihofiziologic în urma stabilirii de corespondențe între 
tabloul EEG şi cel comportamental ; traseul „activat” corespunde efectiv 
unui comportament atent, alert. Ulterior, descoperirea funcţiilor formaţiunii 
reticulate (FR) a trunchiului cerebral şi a nucleilor talamici nespecifici a 

oferit o interpretare fenomenului observat: stimularea FR produce ,trezi- 
rea” comportamentală şi activarea bioelectrică a creierului (Moruzzi & 
Magoun, 1949). Sistemul de neuroni a căror stimulare directă sau indirectă 
produce activarea cerebrală difuză a fost denumit „sistem reticulat activator 
ascendent” (SRAA). 

În 1951, Lindsley formulează teoria activatoare a emoţiilor şi incearcă de 
fapt să explice atit emoţiile, cit şi motivaţia în termeni de activare cerebrală. 
Malmo (1959) se referă la gradul sau nivelul de activare, care 

grosso modo teoriei lui Lindsley, conform căreia avem de-a face cu un 
continuum de niveluri de activare, avind fiecare corespondentul lor com- 
portamental mergind de la somnul profund pin’ la emoția puternică, frica 
sau anxietatea. Bloch (1966) propune termenul de activare pentru a desemna 
intensificarea activităţii SNC şi a proceselor periferice care rezultă din 
aceasta (cu mobilizarea energetică implicită), deci o schimbare a stării 
funcţionale. După Reuchlin (1981, p. 492), ar fi de dorit separarea , vigilengei 
(sau activităţii) ce se observă în planul conduitelor” de termenul de activare 
„care ar fi mai bine de păstrat pentru trecerea de la un anumit nivel de 
vigilenţă sau activitate la nivelul superior". Eysenck (1976) se intreabă dacă 
iL 


explică din ce cauză cercetătorii s-au preocupat de studiul ei in patologia 
psihiatrică şi în tulburările de dezvoltare psihologică. Ca urmare a unor 
studii experimentale, au fost puse în evidenţă, în aproape toate nevrozele şi 
psihozele, modificări ale activării. Aceste tulburări se manifestă in special 
sub formă de hiperactivare, hipoactivarea fiind şi ea prezentă in unele cazuri 
(Duffy, 1962). 


- Stimularea periferică este însoţită de apariţia a două tipuri de răspunsuri 
corticale ; răspunsuri locale sau potenţiale evocate (PE) şi răspunsuri gene- 
rale, care implică ansamblul activităţii electrice corticale. PE sint decelate 
in zona de proiecție a sistemului stimulat şi au o morfologie specifică 
(Stamatoiu, 1974). 


ln cazul analgeziei, este vorba de o abolire a sensibilităţii la durere. Anestezia 

se referă la o lipsă generală sau parțială a capacităţii de a simţi. 

„Într-o primă trecere în revistă a problemei, Miller (1984) abordează problema 
leziunilor structurilor trunchiului cerebral, care ar modula relaţiile cu scoarța 

cerebrală şi a doua arie somato-senzorială. 


. Una dintre primele lucrări asupra biologiei suicidul este cea a lui Bunney şi 
— E ~ 
suicidar al pacienţilor depresivi şi un crescut al excrejiei urinare 

metabolitilor cortizolului şi propun, pe această bază, — — 
suicidar printr-un test biologic. Aparent, această propunere nu a fost urmată 
intrucit suicidul, la fel ca şi nivelul crescut al excreţiei urinare de cortizol, 
se află in strinsă legătură cu stresul. O altă direcție de cercetare apare In 

lucrarea lui Linkowski er al. (1983) privind relaţia dintre răspunsurile la 
tireostimulină şi comportamentul suicidar la femei depresive. 


U. Neurotransmigitorii sint substanțe eliberate, sub influența excitaţiei, de 
terminatiile nervoase, Ei sint mesageri chimici întrucit transmit excitatia 
(informaţia), la nivelul sinapsei, de la un neuron la celălalt în sistemul 
nervos zi de la nervi la muşchi sau la diferite organe. Neurotransmiţătorii 
mai cunoscuţi sint: acetilcolina şi noradrenalina, dopamina, adrenalina, 
serotonina, histamina, acidul gamaaminobutiric (GABA). Neurotransmiţă- 
torul care ne interesează în acest capitol, serotonina (5-hidroxitriptamina, 
5HT), se transformă în acid 5-hidroxiindolacetic (5-HIAA). 


12. Nivelurile reduse de 5-HIAA se intilnesc mai ales în depresiile severe, adică 
în depresiile psihotice (Davis er al., 1981). 


13. Nivelurile 5-HIAA cresc o dată cu virsta şi scad o dată cu înălțimea. Pe de 


— parte, majoritatea tratamentelor antidepresive influenţează concentrațiile 


14. Concentratii reduse ale 5-HIAA au fost găsite şi la alcoolici cronici în faza 

de abstinenţă (Ballenger et al., 1979) si la pacienţi cu tulburări obse- 

siv-compulsive (Thoren er al., 1980). Nu ar fi exclus ca pacienţii lui Thoren 

et al. să fi fost şi depresivi. De asemenea, un fond depresiv exista, fără 
îndoială, la pacienţii studiati de Ballenger et al. 


15. Schulsinger er al. (1979) au studiat subiecţi care avuseseră tentative de 
suicid şi care fuseseră adoptați pe cînd erau copii. Ei găsesc o frecvenţă mai 
ridicată a suicidului în familiile naturale decit în cele adoptive ale acestor 
pacienţi, iar aceasta atit în cazul pacienţilor ce prezentau o suferinţă 
psihiatrică, cit şi în cazul celor fără o astfel de patologie. Schulsinger er a! 
au formulat ipoteza că aceste rezultate ar putea fi explicate prin existența 
unui factor biochimic, transmis genetic. Acest factor ar fi asociat unui risc 
ridicat de comportament suicidar, independent de tipul eventualei maladii 


16. Experiențele realizate pe animale demonstrează posibilitatea dobindirii unor 
astfel de tulburări. Anisman et al. (1980) constată că situaţiile de neajutorare 
dobindită (aspect abordat în capitolul de psihopatologie cognitivă) pot 
conduce, în cazul şoarecilor, la apariţia unor modificări funcţionale ale 
monoaminelor. Izolarea socială prelungită poate provoca la şoareci o slăbire 
a procesului de sinteză a serotoninei (Valzelli, 1981). 


17, Experiențele lui Valzelli (1981) ilustrează interacţiunile între factori genetici şi 
cei legaţi de mediu, mediu, deopotrivă in ceea ce priveşte sinteza de serotonină și 


18. Numeroase observaţii arată că ucigașii constituie un grup cu risc inalt de 

19. Într-o sinteză privind această problemă, Van Praag (1984, cf. Van Praag, 
1987) notează că mai multe grupe de cercetători au identificat un nivel redus 
de 5-HIAA în LCR la deţinuţii condamnaţi pentru crime violente, precum şi 
la persoanele prezentind tulburări ale personalităţii cu o puternică tendință 
de exteriorizare agresivă. 


CAPITOLUL 4 
Psihopatologie cognitivista 


Originea conceptului de cognitie se situează, după cum ne 
reaminteşte Hardy (1986), în divizarea platoniciană a psyche-ului 
în trei domenii: emoția, cognitia (sau exercitarea gîndirii con- 
ştiente şi rationale) şi conatia (noţiune ce se referă la motivaţie, 
voinţă şi acţiune). Dezvoltarea psihologiei si a psihopatologiei 
cognitiviste, extrem de importantă incepind cu anii '60, a 
determinat o lărgire a conceptului de cognitie, care se referă 
acum la ansamblul de procese prin care o persoană dobindeşte 
informaţii despre sine şi mediul său şi le asimilează pentru a-şi 
regla comportamentul (Hardy, 1986)'. Acest lucru este exprimat 
într-o manieră sintetică de unul dintre psihologii cognitivisti, 
Neisser (1976), atunci cînd defineşte cognitia ca fiind dobindirea, 
organizarea şi utilizarea cunoştinţelor. 

Progresele realizate în cadrul abordării cognitiviste a psiho- 
patologiei (abordare centrată în mod prioritar pe aspectele cogni- 
tive ale tulburărilor psihopatologice) sint rezultatul dezvoltării 
simultane a cercetărilor clinice în domeniul terapiilor cognitive şi 
a studiilor teoretice vizind explicarea într-un context cognitivist a 
apariţiei tulburărilor psihopatologice. Aceste două orientări nu 
mai sint independente, în special datorită faptului că majoritatea 
cercetătorilor din acest domeniu au fost interesaţi, în acelaşi 
timp, de aspectele teoretice şi de intervenţie. 

Abordarea cognitivistă a condus la elaborarea mai multor 
teorii (Weckowicz, 1984). Dintre acestea, unele pun accent în 
special pe tulburările sau distorsiunile structurii cognitive şi se 

interesează mai ales de „intrările” informaţionale (input). Este 
cazul a ceea ce am putea considera a fi precursoarele teoriilor 
cognitive actuale: teoria ,constructelor personale" ale lui Kelly 
(1955) si cadrul teoretic ce fundamentează terapia relagional- 
-emotivă a lui Ellis (1962). În acelaşi grup se situează teoria 
cognitivă privind depresia formulată de Aaron Beck (1967, 1976), 
autor ale cărui contribuţii la dezvoltarea psihopatologiei cogni- 
tiviste sint fundamentale. Teoria lui Beck s-a dezvoltat pornind 
de la lucrări ce aveau drept obiectiv testarea unor ipoteze psih- 
analitice privind visele pacienţilor deprimati. Studiile lui Beck, 
profesor de psihiatrie la Universitatea Pennsylvania din 
Philadelphia, au permis, pe de o parte, structurarea unui cadru 
teoretic capabil să explice apariţia depresiei, iar pe de altă parte, 
elaborarea unui ansamblu de tehnici de intervenţie psihotera- 
peutică tot mai cunoscut şi utilizat (Blackburn & Cottraux, 1988). 
Contrar aşteptărilor, abordarea cognitivistă şi în special terapia 
cognitivă nu au drept unică ţintă depresia. Manualele lui Kendall 
şi Hollon (1979), Emery et al. (1981) arată acest lucru în mod 
destul de clar. 

O a doua grupare reuneşte teoriile preocupate în special de 
strategiile comportamentale ineficace, deci de „ieşirile” com- 
portamentale (output). Printre acestea, cea mai cunoscută este 
teoria depresiei ca neajutorare dobindită, elaborată de Martin 
Seligman (1974, 1975), denumită în prezent teoria disperării a 
lui Abramson, Seligman şi Teasdale (1978), Interesul teoretic şi 
practic al teoriilor lui Beck şi Abramson et al. explică faptul că 
primul capitol le este consacrat“. 

Demersul conceptual dominant în psihologia şi psihopatologia 
Cognitivistä este reprezentat actualmente de paradigma trata- 
mentului informaţiei. Conform acestei paradigme, funcţionarea 
umană poate fi conceptualizată şi înţeleasă in termeni de : „modul 
in care sint tratate şi utilizate informaţia provenind din mediul 
înconjurător şi informaţia internă” (Ingram şi Kendall, 1986). 
Subiectul este astfel conceput ca un sistem de tratare a infor- 
maţiei. Această problematică făcind obiectul unui mare număr de 
Cercetări, am ales să abordăm în a două secţiune a acestui capitol 

unul dintre aspectele cele mai provocatoare: tratamentul 
inconştient al informaţiei. 


A. TEORIILE COGNITIVISTE PRIVIND 
DEPRESIA » 


Două dintre teoriile cognitiviste explică apariţia depresiei : 
teoria lui Beck (1967) şi teoria elaborată de Abramson et al. 
(1978). Dacă Peterson şi Seligman (1984) considerau că studiile 
disponibile demonstrează validitatea teoriilor cognitiviste ale 
depresiei, alti autori cum ar fi Coyne şi Gotlib (1983) ajung la 
concluzia contrară”. Constatind acest dezacord, Abramson er al. 
(1988) consideră că nu este posibilă evaluarea validității teoriilor 
cognitiviste asupra depresiei pe baza studiilor realizate pină în 
prezent. Conform acestor autori, strategiile de cercetare utilizate 
nu permit testarea într-o manieră adecvată a postulatelor de bază 
ale celor două teorii menţionate, nu evaluează toate tipurile de 
relaţii cauzale pe care aceste teorii le implică si, in fine, nu (in 
cont de eterogenitatea tulburărilor depresive (nu există o singură 
depresie, ci mai multe depresii). Din toate aceste motive, 
Abramson et al. (1988) propun o clarificare şi o reformulare, iar 
în unele cazuri chiar o modificare a postulatelor de bază ale celor 
două teorii cognitiviste ale depresiei. 

Întrucît lucrarea lui Abramson et al. (1988), pe lingă faptul cá 
este recentă, deschide perspective interesante pentru dezvoltarea 
ulterioară a abordării cognitiviste a depresiei, ea va fi utilizată în 
această secţiune a capitolului în special pentru a organiza datele 
deja clasice. Analiza lui Abramson şi a colaboratorilor săi se 
bazează pe o serie de precizări terminologice privind noţiunea de 
cauză, Într-un prim moment, Abramson et al. (1988) definesc, in 
funcţie de relaţiile lor cu apariţia simptomelor, trei tipuri de 
cauze : necesare, suficiente si contributive’. 

- Cauza necesară reprezintă un factor etiologic ce trebuie să 
fie prezent pentru ca simptomele să apară. Aceasta nu 

inseamnă că apariţia simptomelor este obligatorie în toate 

cazurile în care este prezentă cauza necesară. 

- Cauza suficientă este un factor a cărui prezenţă garantează 
apariţia simptomelor. În acelaşi timp, aceasta înseamnă că, 
dacă nu apar simptomele, atunci factorul etiologic respectiv 
nu este prezent sau nu se manifestă. 

- Cauza contributivă reprezintă un factor etiologic ce măreşte 
probabilitatea apariţiei simptomelor, dar nu este nici necesară 
şi nici suficientă pentru apariţia lor. 

Cauzele pot fi astfel diferenţiate si în funcţie de relația lor 
secventialá cu apariţia simptomelor (Abramson er al., 1988)". 
Dacă ne vom referi la un lam etiologic sau la o secvenţă de 
evenimente ce culminează cu apariţia unui ansamblu de simpto- 
me, atunci anumite cauze pot acţiona spre sfirşitul lanţului, 
aproape de momentul apariţiei simptomelor (cauze proximale), 
în timp ce altele pot acţiona la celălalt capăt al lanţului, la mare 
distanţă de apariţia simptomelor (cauze distale). Abramson $i 
colaboratorii săi prezintă distincţia între cauzele proximale şi 
distale în termeni de dihotomie. Ei consideră, totuşi, că ar fi mai 
corectă descrierea unui continuum distal-proximal. 

În lucrarea lui Abramson et al. (1988), noţiunea de cauză este 
fundamentală, intrucit ea permite abordarea secvenjei de eveni- 
mente care conduce la simptomele depresive. În paragrafele 
următoare, această secvenţă (in care sint plasate principalele 
concepte clasice) va fi examinată pentru fiecare din cele două 
teorii cognitiviste ale depresiei. 


1. Teoria lui Beck 


Această teorie poate fi schematizată sub forma unui lan cauzal 
secvențial care merge de la cauze contributive distale la cauze 
contributive proximale şi conduce la cauza suficientă proximală a 
depresiei. 

În teoria lui Beck, cauzele contributive distale sint diateza 
cognitivă şi stresul produs de evenimentele negative din viaţă. 

Conform lui Beck (1967), există o diateză (o dispoziţie) care face 
ca anumite persoane să aibă tendinţa de a prezenta mai frecvent 
decit altele distorsiuni cognitive negative cu privire la sine, la 
lume şi viitor. În teoria lui Beck, diateza cognitivă este constituită 
de ceea ce el numeşte o schemă. La fel ca şi psihologii cogni- 
tivişti (de exemplu Neisser, 1967), Beck defineşte schema ca 
fiind o reprezentare organizată a cunoştinţelor anterioare care 
orientează tratarea informaţiei actuale. Schema se constituie 
pornind de la informaţii culese în decursul experienţelor trecute. 
Stocată în memorie pe termen lung, schema funcţionează în mod 
automat. Schema depresogenă are un conţinut negativ care face 
referinţă la noţiuni cum ar fi pierderea, eşecul, inadecvarea etc. 
(Alloy er al. 1985; Beck et al. 1979; Kuiper er al., 1988). Ea 
selectioneazä, filtrează şi interpretează informaţia, dînd un sens 
depresiv evenimentelor trăite de subiect. Activată de stresul 
provocat de evenimentele negative ale vieţii, schema depresogenă 
conduce la distorsiuni cognitive ale informaţiei primite de subiect 
(Beck, 1967). 

Distorsiunile cognitive (cauze contributive proximale) sint 
considerate drept produse relativ automate ale tratamentului 
informaţiei. Beck susţine că persoanele predispuse la depresie 
realizează inferente nerealiste, extreme şi ilogice referitoare la ei 
şi la mediul lor. Distorsiunile cognitive cuprind următoarele tipuri 
de erori logice (Beck er al., 1979): 

- inferenta arbitrară, eroarea logică cea mai frecventă, constă 

în extragerea de concluzii fără dovezi ; 

- abstractia selectivă este prezentă atunci cind subiectul se 
centrează pe un detaliu şi nu percepe semnificaţia globală 
a situaţiei ; 

- suprageneralizarea, ce constă în aplicarea la toate situaţiile 
posibile a elementelor unei situaţii izolate ; 

- majorarea şi minimizarea, erori logice care constau in 
atribuirea unei mai mari valori eşecurilor şi evenimentelor 
negative şi devalorizarea reuşitelor şi situaţiilor pozitive, 
fericite ; 

- personalizarea este prezentă atunci cind subiectul 
supraestimează propriile sale legături cu evenimentele 
negative, defavorabile ; 


END absolută, dihotomicá, întilnită atunci cind subiec- 
tul se închide în alternativa totul sau nimic, fără modulare 
posibilă intre extreme. 

După Abramson et al. (1988), triada cognitivă negativă ar 
constitui cauza suficientă proximală în teoria lui Beck. Această 
triadă implică un punct de vedere negativ (sau o opinie negativă) 
despre sine însuşi, judecăţi pesimiste referitoare la lumea din jur 
şi un punct de vedere negativ privind viitorul, in special astep- 
tarea ca dificultăţile prezente să persiste”, 

Prezenţa triadei cognitive negative este însoţită de apariţia 
simptomelor depresive” care sint, conform lui Beck : 

- auto-reprosul (sau auto-critica) de a nu fi reuşit, de 

exemplu, o sarcină aga de bine cum ar fi fost de dorit; 

- culpabilitatea (atunci cind lucrurile merg ráu, persoana 

depresivă consideră că aceasta se întimplă din cauza sa) ; 

- dependenţa crescută, consecință a viziunii negative a 

subiectului asupra propriei persoane şi a lumii. 


2. Teoria lui Abramson, Seligman si Teasdale 


Elaborată de Abramson et al. (1978, 1987, 1988), a doua teorie 
cognitivistă privind depresia este denumită teoria disperării 
(hopelessness). Anterior ea a mai fost cunoscută sub denumirea 
de teoria reformulată a neajutorării (helplessness)" şi depresiei. 

Teoria lui Abramson şi a colaboratorilor săi face referință la o 
secvenţă de cauze ce se termină prin cauza proximală suficientă 
a depresiei : disperarea. Secvența debutează printr-o cauză contri- 
butivă distală, apariţia evenimentelor de viaţă negative, sau 
ne-aparitia evenimentelor de viaţă pozitive. O altă cauză con- 
tributivă distală este stilul depresogen de atribuire sau diateza 
privind atribuirea. Este vorba aici de faptul că anumite 
persoane, spre deosebire de altele, manifestă o tendinţă generală 

de a atribui evenimentele negative unor factori interni, stabili si 

lobali!?, considerind aceste evenimente drept foarte importante. 
n absenţa evenimentelor de viaţă negative sau în prezenţa celor 
pozitive, persoanele ce manifestă acest stil depresogen de 
atribuire nu prezintă un risc mai mare decit altele de a dezvolta o 
patologie depresivă. Acest aspect al teoriei depresiei este con- 
ceptualizat sub denumirea de componentă diateză-stres 
(Abramson et al., 1987; Kayne et al., 1987; cf. Abramson 
etal., 1988; Metalsky et al., 1982; Metalsky et al., 1987): 
tendința de a atribui evenimentele negative unor factori interni, 
stabili şi globali şi de a considera aceste evenimente drept foarte 
importante reprezintă o cauză contributivă distală a depresiei, 
care acţionează doar în prezenţa şi nu în absenţa evenimentelor 
de viaţă negative. În înlănţuirea cauzală descrisă de Abramson 
et al., faptul că, pe de o parte, subiectul atribuie evenimentele de 
viaţă negative unor factori stabili şi globali, iar pe de altă parte, 
acordă o mare importanţă acestor evenimente, constituie cauza 
contributivă proximal 

În teoria lui Abramson ef al., cauza suficientă proximală este 
disperarea, termen ce descrie următoarele două elemente centrale : 

- aşteptări negative legate de obținerea unor rezultate valo- 
rizate ; 

- sentimente de disperare legate de incapacitatea de a 
modifica probabilitatea de apariţie a acestor rezultate, nici 
unul dintre răspunsurile din repertoriul subiectului neper- 
mifindu-i efectuarea unei astfel de modificări. 

Este important de subliniat că Abramson ef al. (1978) au 
formulat ipoteza că disperarea este cauza proximală suficientă, 
dar nu şi necesară a depresiei. Recunoscind caracterul eterogen 
al depresiei, ei iau în discuţie posibilitatea ca şi alti factori să fie 
suficienţi pentru a o putea provoca. 


Depresia la care se referă teoria disperării ar fi caracterizată 
de cel puţin trei simptome majore : 
- © intirziere a apariţiei răspunsurilor voluntare (simptom 
motivational) ; 

— dificultatea întimpinată de subiect in a realiza că 
răspunsurile sale pot avea un efect asupra acestor rezultate 
negative, rezultate aflate in legătură cu disperarea sa (simp- 
tom cognitiv) ; 

- tristeţe (simptom emotional). 

Depresia ce face obiectul teoriei lui Abramson ef al. include 
şi un al patrulea simptom, scăderea stimei de sine, constatată 
atunci cind subiecţii se aşteaptă ca alte persoane să obţină 
rezultate importante pe care ei nu pot spera să le atingă, adică 
atunci cind ei fac atribuiri interne, stabile si globale pentru 
rezultatele lor negative (Abramson ef al., 1978). 


Alte simptome pot, de asemenea, să caracterizeze acest tip de 
depresie : ideile suicidare şi tentativele de suicid (Beck er al., 1975 ; 
Kazdin et al., 1983; Minkoff et al., 1987 ; Petrie & Chamberlain, 
1983) sau lipsa de energie, apatia, intirzierea psihomotorie, simp- 
tome ce constituie expresia unei scăderi importante a motivatiei 
de a oferi răspunsuri voluntare (Beck, 1967). 

În ciuda unor diferențe importante, cele două teorii cogni- 
tiviste ale depresiei prezintă şi asemănări care ii fac pe Abramson 
et al. (1988) să conceptualizeze aceste teorii drept modele cognitive 
diateză-stres ale depresiei. După părerea noastră, o altă asemănare 
importantă o constituie posibilitatea de a utiliza, în cadrul ambelor 
teorii, instrumente de măsură care să permită studiul rolului 
cognitiilor în apariţia depresiei. Printre aceste instrumente se 
numără „chestionarul privind stilul de atribuire” (Seligman et al., 
1979 ; Peterson et al., 1982), „testul de stil cognitiv” (Blackburn 
et al., 1986) care măsoară cele trei elemente ale triadei negative 
şi scala de disperare denumită „chestionar H” (Beck et al., 1974; 
Cottraux et al., 1985). Toate aceste instrumente de măsură sint 
aproape invariabil auto-evaluări prin chestionare cu itemi închişi. 
Premisele acestui tip de evaluare [puse de altfel în discuţie de 
Nisbett şi Wilson (1977) şi Langer (1978)] implică faptul că 
subiecţii au acces la propriile lor cogniţii si, in plus, că sint 
dispuşi să le dezvăluie. 

B. APORTUL CERCETĂRILOR 
PRIVIND TRATAMENTUL INCONŞTIENT 
AL INFORMAȚIEI 


Interesul acordat în psihopatologia cognitivistă problemei 
tratamentului inconştient al informației reprezintă un episod 
relativ recent al unei lungi serii de contribuții la studiul noțiunii de 
inconștient. Aceasta, după cum arată mai mulți autori, este ante- 
rioară lui Freud. „Ea începe o dată cu «percepțiile confuze» ale 
lui Leibnitz ; s-a dezvoltat cu Herbart ; a fost întărită de curentul 
romantic, iar apoi de către Schopenhauer, culminind in celebra 
lucrare apărută in 1859 a lui Ed. von Hartmann, cunoscută de 
Freud: Philosophie des Unbewussten (Filosofia inconstien- 
tului)...” (Anzieu, 1975). Două lucrări refac pasionanta istorie a 
acestui concept, ilustrind diversitatea abordărilor utilizate : 
L'inconscient avant Freud (Whyte, 1971) şi A la découverte de 
l'inconscient (Ellenberger, 1974). 

Reticenti initial in a utiliza termenul de inconstient, cerce- 
tătorii cognitivişti au creat termeni noi cum ar fi „pre-atenţional” 
sau „pre-cognitiv”, contribuind la o anumită confuzie termi- 
nologică. Acumularea unor numeroase dovezi privind existenţa 
unui tratament inconştient al informaţiei a făcut practic să dispară 
reticentele menţionate. Astfel, s-a constituit un nou domeniu de 
cercetare : o demonstrează unele lucrări cum ar fi cea a lui Dixon 
(1981) şi capitolul lui Williams er al. (1987), elaborat pentru 
recentul volum intitulat Psychologie cognitive et troubles 
émotionnels. 

Cunostintele referitoare la tratamentul inconştient al in- 
formaţiei provin din studii ce abordează trei probleme diferite : 
1) relatarea verbală a operaţiilor cognitive de nivel superior, ce 
stau la baza comportamentelor de alegere dintre mai multe alter- 
native, de formulare a judecatilor sau de rezolvare a problemelor ; 
2) efectul informaţiei pe care subiectul trebuie să o ignore in timp 
ce recepționează o altă informaţie ; 3) efectul stimulilor subli- 
minali. 

1. Urmind direcţia iniţiată de alti autori (Miller, 1962; 
Neisser, 1967 ; Mandler, 1975), Nisbett şi Wilson (1977) conclu- 
zionează o importantă trecere în revistă a problemei, afirmind că 
numeroase date sprijină existenţa unui tratament inconştient al 
informaţiei în cadrul operaţiilor cognitive de nivel superior. 
Într-adevăr, atunci cînd li se cere subiecţilor să-şi verbalizeze 
activitatea cognitivă, ei sint adesea foarte imprecişi. Un exemplu, 
printre altele, ne este oferit de Storms gi Nisbett (1970), care au 
administrat un placebo unor subiecţi cu insomnie. Aceştia au 
negat cu toţii faptul că s-ar fi gindit măcar putin la pilulele luate, 
explicind ameliorarea stării lor prin aceea că problemele care ii 
deranjau înainte ar fi fost rezolvate şi, prin urmare, ar fi mai 
destinşi. Subiectii nu mentionau influenţa atribuirilor pe care 
le-au făcut in mod indiscutabil, oferind explicaţii „plauzibile” in 
loc. 

Sprijinindu-se pe datele trecute în revistă, Nisbett şi Wilson 
susțin că noi nu sintem conştienţi decit de produsele proceselor 
noastre mintale. De asemenea, introspectia nu ne permite accesul 
la procesele reale. Relatările verbale nu sint bazate pe o ade- 
vărată introspectie, ci mai curind pe teorii cauzale implicite, 
provenind din mediul cultural al subiecţilor. 

Rezultatele studierii relatărilor verbale ale operaţiilor cognitive 
de nivel superior pot fi explicate şi în alte două moduri. Prima 
explicaţie pleacă de la faptul că intre momentul de inceput al 
procesului şi momentul în care se realizează relatarea verbală 
există un interval de timp. În aceste condiţii, imprecizia relatării 
ar putea fi consecința unui deficit mnezic. O a doua explicaţie 
tine de dificultăţile intimpinate de subiecţi la transcrierea în cod 
verbal a reprezentării conştiente a procesului. Datele obținute 
prin studii mai recente (Berry & Broadbent, 1984; Broadbent 
et al., 1986) sprijină această a doua explicaţie. in aceste cercetări 
subiecţii trebuiau să lucreze cu sisteme dinamice complexe de 
control (cum ar fi simulările pe ordinator ale unor sisteme de 
transport sau a sistemelor economice), modificind diferiți para- 
metri şi observind efectul acestor schimbări. În aceste experi- 
miente, performanţa subiecţilor se ameliorează, atingind niveluri 

aproape imprevizibile pornind de la capacitatea lor limitată de a 
descrie verbal dinamica sistemelor respective. Cele două expli- 
caţii menţionate anterior arată că imposibilitatea de a prezenta 
verbal un proces nu înseamnă neapărat că subiectul nu este 
conştient de procesul respectiv. 


2. A doua sursă de informaţii privind tratamentul inconştient 
al informaţiilor este constituită de cercetările referitoare efectul 
informaţiei pe care subiectul trebuie să o ignore atunci cînd este 
atent la o altă informaţie. Procedeul tipic a fost introdus de 
Cherry (1953): subiectul ascultă şi repetă cu voce tare mesajul 
emis spre una dintre urechile sale, ignorind mesajul care ii este 
prezentat simultan la cealaltă ureche. Deşi subiecţii nu sint 
conştienţi de conţinutul mesajului pe care trebuie să-l ignore, 
numeroase date demonstrează că informaţia conținută în mesajul 
respectiv este tratată din punct de vedere semantic. Subiectii pun 
în legătură această informaţie cu experienţa lor anterioară şi dau 
răspunsuri adecvate, totul intr-o manieră inconștientă (Corteen & 
Wood, 1972 ; Corteen & Dunn, 1974; Von Wright et al., 1975; 
Forster & Govier, 1978; Govier & Pitts, 1982). 

În cursul fazei initiale a acestor studii a fost realizată o condi- 
lionare a răspunsului electrodermografic (EDG) de o anumită 
categorie de cuvinte-stimuli (nume de oraşe, de exemplu), pre- 
zentind aceste cuvinte simultan cu niste socuri electrice. Ulterior, 
aceleaşi cuvinte erau prezentate, împreună cu altele, urechii ce 
recepționa mesajul care trebuia ignorat. În aceste condiţii, subiec- 
ţii continuau să prezinte răspunsuri EDG la cuvintele-stimuli 
condiţionate, precum şi la sinonime sau la cuvinte din aceeaşi 

ie. 

Cu toate că autorii acestor studii şi-au luat un oarecare număr 
de precautii metodologice'*, demersul propus nu a fost ferit de 
critici. Putem cita, de exemplu, pe acei care presupun că din timp 
în timp subiecţii iau la cunoştinţă (parţial sau integral) mesajul 
respectiv, tratindu-l din punct de vedere semantic, deşi această 
conştientizare este atit de scurtă incit nu permite subiectului să-şi 
amintească sau să recunoască ulterior mesajul, Această 

presupunere pare a fi confirmată de diverse date, printre care 
cele ale lui Newstead şi Dennis (1979), care au adoptat mai multe 
măsuri pentru a reduce probabilitatea deplasării atenţiei spre 
sursa de informaţii pe care subiectul trebuie să o neglijeze: 
reducerea pauzelor dintre fraze şi adăugarea de material de 
umplutură pentru ca stimulii critici să nu apară după o perioadă 
de linişte (fapt ce atrage de obicei atenţia). În aceste condiţii 
experimentale nu se mai poate pune in evidenţă vreun efect al 
informaţiei pe care subiectul nu ar trebui să o asculte. Se poate 
concluziona că efectele notate anterior au fost provocate de 
conştientizări momentane produse de deplasarea atenţiei in 
direcţia sursei pe care subiectul ar fi trebuit să o neglijeze. 

3. Studiile asupra efectului stimulilor subliminali constituie a 
treia sursă de cunoştinţe privind tratamentul inconştient al infor- 
matiilor. Aceste studii oferă dovezi incontestabile referitoare la 
faptul că stimuli nedetectabili la nivelul conştient sint trataţi din 
punct de vedere structural şi semantic. Pentru a face un stimul 
nedetectabil, ee poste fie reduce isicnsiaien ssu ONNA $2, fie 
folosi tehnica mascării”. În cazul din urmă, un stimul maschează 
alt stimul care îi este anterior acestuia şi care, dacă nu ar fi fost 
mascat, ar fi fost perceput in mod conştient. Mascarea poate fi 
realizată cu un stimul omogen cu o intensitate luminoasă mare 
(mascare „energie”) sau cu un stimul figurativ, structurat (mas- 
care „structură”). Cercetările efectuate asupra acestor două tipuri 
de mascare (Turvey, 1973; Marcel, 1983) tind să arate că mas- 
carea ,energie" acţionează la periferie, inaintea oricărui trata- 
ment central. Mascarea „structură” poate acţiona, din contra, la 
nivel central, permitind astfel producerea unui tratament incon- 
ştient. 

Cercetările privind tratamentul informaţiei subliminale au 
atras atenţia mai multor clinicieni, care au început să examineze 
utilitatea diagnostică şi terapeutică potenţială a prezentării sub- 
liminale a anumitor stimuli. Utilizarea in scopuri diagnostice se 
bazează pe ipoteza că prezentarea subliminală (avind o durată de 
4 milisecunde) a anumitor stimuli şi enunjuri este capabilă să 

activeze conflictele legate de diferite tulburări psihopatologice. 
Acest proces este cunoscut sub numele de paradigma activării 
psihodinamice. Rezultatele obţinute în cadrul unei vaste serii de 
cercetări conduse de Silverman şi colaboratorii săi sprijină anu- 
mite ipoteze psihanalitice referitoare la schizofrenie (Silverman 
& Spiro, 1968), depresie (Miller, 1973), balbism (Silverman 
etal., 1972) şi homosexualitate (Silverman et al., 1973). În 
aceste cercetări, stimuli şi enunturi de control prezentate sublimi- 
nal, precum şi enun(uri pertinente pentru conflictele pacienţilor, 
dar prezentate la un nivel supraliminar, nu au avut nici un efect 
asupra psihopatologiei respective. 


Stimulii utilizaţi în cercetarea lui Silverman şi Candel! (1970), 
realizată pe bărbaţi diagnosticati cu schizofrenie, au fost urmá- 
torii : 

- desenul unui bărbat pe punctul de a injunghia o femeie (stimul 
agresiv), însoţit de mesajul verbal „discuţie aprinsă” ; 

- desenul a doi bărbaţi cu o expresie binevoitoare, situaţi unul in 
faţa celuilalt (stimul neutru), însoţit de mesajul verbal „oameni 
care discută” ; 

- desenul unui bărbat şi al unei femei in picioare, împreună, 
liniile de separare dintre cele două figuri fiind şterse, unindu-se 
astfel ca doi gemeni siamezi (stimul fuzional), insoţit de mesajul 
verbal „mama şi cu mine una sintem”. 

În studiul făcut pe adolescenţi cu balbism, Silverman et al. 
(1972) au formulat ipoteza că tulburările de vorbire se intensifică 
după prezentarea unor desene comunicind teme anale sau oral- 
-agresive. 

În această cercetare, stimulul anal era reprezentat de un ciine in 
timpul defecatiei, stimulul oral-agresiv de imaginea unui leu 
care rage, iar stimulul control - de imaginea unei păsări ce se 
aşază cu aripile intinse. 


Silverman a aplicat acelaşi tip de abordare în terapie'^. Pentru 
a contracara, de exemplu, tulburările emoţionale la un adult, el a 
administrat mesaje subliminale vizind satisfacerea unei dorințe 
simbiotice precoce, În acest context, formularea „mama şi cu 
mine una sintem” s-a dovedit a fi remarcabil de eficace (Kaye, 
1975; Silverman et al., 1976; Silverman, 1980, 1983, 1984). 

Alte studii folosind procedee de acest tip au ajuns la rezultate 
pozitive în raport cu obiectivele, cum ar fi reducerea tulburărilor 
de gindire la schizofreni (Silverman & Candell, 1970), dimi- 
nuarea anxietăţii la persoane homosexuale (Silverman ef al. , 1973), 
scăderea în greutate la persoane obeze (Silverman et al., 1978), 
sau ameliorarea rezultatelor şcolare (Ariam, 1979), 

Pe lingă rezultatele favorabile, terapia realizată prin mesaje 
subliminale ar avea un alt avantaj major: ea nu provoacă anxie- 
tatea şi disconfortul creat de receptionarea conştientă a mesajelor 
respective. Tyrer et al. (1978), precum şi Lee şi Tyrer (1980) au 
reuşit să desensibilizeze pacienţi cu agorafobie folosind filme 
referitoare la situaţia fobogenă, proiectate la un nivel de iluminare 
care nu permitea o percepere conştientă. Procedeul subliminal a 
fost trăit in mod semnificativ mai putin stresant decit prezentarea 
supraliminală, şi chiar decit situaţia de control, în care nu exista 
film în aparatul de proiecţie. Într-o experienţă ulterioară, Lee 
et al. (1983) au constatat că o tehnică implicind trecerea - pe 
măsura progreselor terapeutice - de la prezentări subliminale la 
prezentări supraliminale ar fi mult mai eficace deci! procedeele 
ce constau în prezentări strict subliminale sau strict supraliminale. 
Deşi incurajatoare, astfel de cercetări au fost obţinute pe loturi 
reduse (cinci-şase subiecţi într-un grup), fiind necesară verifi- 
carea lor pe populaţii mai importante, De asemenea, trebuie 
notat că încercările de replicare a paradigmei activării psiho- 
dinamice nu au reuşit intotdeauna (Condon & Allen, 1980; 
Heilbrun, 1980; Oliver & Burkham, 1982; Haspel & Harris, 
1982; Porterfield & Golding, 1985). Silverman (1985) atribuie 
totuşi multe dintre eşecuri unor diferente de procedură. 

Dacă vom analiza din nou cele trei surse de cunoştinţe privind 


să fie relationate in mod sistematic cu postulatul lui Shevrin gi 
Dickman (1980) referitor la „inconştientul psihologic”. Dacă 
datele disponibile confirmă ceea ce numim forma „slabă” a 

acestui postulat (procesele inconstiente există şi afectează in mod 
activ procesele conştiente), psihopatologia ar avea, fără indoială, 
de profitat dacă ar dispune de rezultatele unor cercetări legate de 
a două formă, numită „puternică”, a postulatului lui Shevrin şi 
Dickman, care precizează că procesele conştiente şi inconștiente 
sint guvernate de reguli diferite. Descoperirea unor astfel de legi 
ar constitui un avans important în cimpul psihopatologiei cogni- 
tiviste. 


REZUMAT 


Abordarea cognitivistă a psihopatologiei vizează explicarea tulbură- 
rilor mintale tinind cont de procesele prin intermediul cărora o persoană 
dobindeşte informaţii despre sine şi mediu, asimilindu-le pentru a-şi 
regla comportamentul. 

Această abordare poate fi ilustrată de cele două teorii care explică 
apariţia depresiei. Prima, teoria lui Aaron Beck, poate fi schematizată 
sub forma unei secvenţe ce cuprinde următoarele cauze: (a) cauzele 
contributive distale reprezentate de schema depresogenă (care constituie 
o diateză sau predispozitic) şi de stresul generat de evenimentele de 
viaţă negative; (b) cauzele contributive proximale reprezentate de dis- 
torsiunile cognitive (diferitele tipuri de erori logice comise de subiect) ; 
(c) cauza suficientă proximală constituită din triada negativă (un punct 
de vedere negativ privind propria sa persoană, judecăţi pesimiste privind 
lumea exterioară şi un punct de vedere negativ referitor la viitor). 

A doua teorie, elaborată de Abramson, Seligman $i Teasdale, este 
denumită teoria disperării, Ea se referă la o secvenţă care începe prin 
două cauze contributive distale: (a) apariţia de evenimente de viaţă 
negative sau ne-aparitia de evenimente pozitive ; (b) o diateză legată de 
atribuire (stil depresogen de atribuire), care înseamnă că anumite per- 
soane au tendința generală de a atribui evenimentele negative unor 
factori interni, stabili şi globali şi de a considera aceste evenimente ca 
fiind foarte importante. Cauza contributivă proximală o reprezintă faptul 
că, pe de o parte, subiectul atribuie evenimentele de viaţă negative unor 
factori stabili şi globali, iar pe de altă parte el acordă o mare importanţă 
acestor evenimente. În teoria lui Abramson er al., cauza suficientă 
proximală o constituie disperarea, termen ce descrie aşteptările negative 
privind obtinerea unor rezultate valorizate, precum şi sentimente de 


PSIHOPATOLOGIE COGNITIVISTA no 


disperare legate de incapacitatea de a schimba probabilitatea de apariţie 
a acestor rezultate, nici unul dintre răspunsurile din repertoriul propriu 
al subiectului nepermiţindu-i realizarea unei astfel de schimbări, 
Demersul conceptual dominant în psihopatologia cognitivistă este 
actualmente paradigma tratamentului informaţiei, Numeroase cercetări 
sint consacrate tratamentului inconştient al informaţiei, problematică 
importantă pentru psihopatolog. Cunoştinţele referitoare la tratamentul 
inconştient al informaţiei provin din studii ce urmăresc trei probleme 
(1) relatarea verbală a operaţiilor cognitive de nivel superior ; (2) efectul 
informaţiei pe care subiectul ar trebui să o ignore atunci cind este atent 
la altă sursă de informaţii ; (3) efectul stimulilor subliminali, care repre- 
zintă direcţia de cercetare cea mai promițătoare, în special pentru 
verificarea anumitor ipoteze etiologice de origine psihanalitică. 


NOTE 


1. Hardy (1986) notează că definiţia actuală a proceselor cognitive permite 
analiza, în termeni de cognitie, a unor aspecte ale activităţii emoţionale 
„care constituiau deja pentru Wundt o formă de judecată precognitivă”. 

2. Este vorba de o teorie a personalităţii in care „constructele personale” 
permit stabilirea — cu scopul de a identifica un sens al evenimentelor - a 
„unei relaţii comparative între două lucruri pe o dimensiune bipolară de tip 
bine-rău” (Blackburn & Cottraux, 1988). 


3. Obiectivul acestei metode este acceptarea necondiționată de sine. Din această 
perspectivă, judecăţi de tipul: „Sint un ratat” trebuie inlocuite cu judecăţi 
care să pună accentul pe relativismul egecurilor: „Am eşuat in acea zi, la 
acel examen”, 


4. Teoriile cognitiviste au suferit şi suferă numeroase remanieri. De exemplu, 
la inceputul cercetărilor sale, Beck (1967) susţinea că distorsiunea cognitivă 
ar fi elementul cauza! din care ar deriva ansamblul simptomelor depresive. 
Mai tirziu, Beck (1984a gi b) considera că perturbarea cognitivă nu este prin 


factor declangator şi unul de menţinere a depresiei. 

5. Peterson şi Seligman (1984) au trecut in revistă studii realizate intre 1978 și 
momentul apariţiei articolului lor, studii ce au urmărit testarea teoriei lui 
Abramson et al. (1978). 

6. Fapt interesant, Coyne şi Gotlib (1983) ajung la această concluzie analizind 
p bund parte dia studiile care tede sorvit lel Feserson gi Selma (180%) 
pentru demonstrarea validității abordării cognitiviste a 


7. 


12. 

Între aceste trei tipuri de cauze există diverse relaţii: un factor etiologic 
poate fi necesar şi suficient, necesar, dar nu suficient, sau suficient, dar nu 
necesar pentru apariţia ansamblului de simptome. De asemenea, dacă o 
cauză este contributivă, ea nu poate fi nici suficientă, nici necesari, gi 
viceversa, 


Abramson er al. (1988) precizează că diferitele concepte menţionate - cauze 
necesare, suficiente, contributive sau proximale şi distale - nu epuizează 
toate tipurile posibile de relaţii între cauze şi simptome. 


Punctul de vedere negativ asupra propriei persoane include convingerea de a 
fi imperfect, inadecvat sau nedemn de incredere. Această opinie negativă se 
concretizează in afirmaţii cum ar fi: „Pe plan profesional sint mai putin bun 
decit Cutare”, sau „Mi-am ratat complet rolul de părinte” etc. Viziunea 
sa Arta, lumii se exprimă prin judecăţi pesimiste referitoare la lumea 

fine, punctul de vedere negativ referitor la viitor se manifestă 
rs — de a anticipa in manieră negativă rezultatele oricărei sarcini 
specifice („Sint sigur că nu voi reuşi”) sau faptul de a considera că în viitor 
eșecul si ghinionul sint inevitabile. 


. Întrucit în modelul lui Beck imaginea de sine negativă este considerată a fi 


una din cauzele depresiei, pentru a evita o tautologie, Abramson ef al 
(1988) nu includ stima de sine redusă printre simptomele acestui tip de 
depresie. Trebuie notat, de asemenea, că Beck (1967, 1976) include dispe- 
rarea In triada cognitivă negativă. 


. Seligman (1975) a studiat pe ciini rolul evenimentelor aversive. Procedeul 


experimental cuprindea trei etape. În cursul primei etape, Seligman i-a 

învăţat pe ciini să sară Într-un compartiment neelectrificat pentru a evita 

gocurile electrice pe care le puteau primi in compartimentul in care se aflau, 

şi care era electrificat. — a ee ees —— 

incluse în studiu au primit şocuri electrice inevitabile (indiferent de compar- 

timent). În fine, într-o a treia etapă, animalele erau situate din nou în 
inițial. 


unor şocuri electrice inevitabile şi-au pierdut capacitatea învățată de a scăpa 
de şocuri, adică erau incapabili să sară în celălalt compartiment, neelectri- 
ficat. Acest comportament inhibat a fost denumit „neajutorare învățată” 


transpunerea sa în clinica umană a necesitat o 


Caracterul stabil se referă la durată. Calificativul de „global” (antonimul 
său este „specific”) semnalează că factorii respectivi afectează un număr 
important de rezultate ale subiectului. 


. Formularea în 1978 a teoriei disperării nu preciza In mod clar dacă atribuţiile 


cauzale contribuie doar la cronicizarea (sau generalizarea) simptomelor, sau 
dacă ele contribuie şi la apariţia însăşi a simptomelor. În textul din 1988, 


17. 

Abramson et al, precizează că această cauză proximal’ contribuie atit la 
apariţia, cit şi la cronicizarea sau generalizarea simptomelor depresive. 


. Aceste afirmaţii pot fi criticate folosind argumente de tip logic (Smith & 


Miller, 1978; White, 1980). Deoarece nu dispunem actualmente de o 
definiţie satisfăcătoare a produselor, respectiv a proceselor mintale, nu avem 
criterii care să ne permită să definim un eveniment mintal ca fiind un produs 
sau un proces. Dacă folosim drept criteriu de discriminare caracterul 
conştient - numind tot ceea ce este conștient „produs”, jar tot restul 
„proces” -, riscăm să formulăm un raţionament circular, Intrucit nici o 
predictie experimentală nu poate fi făcută pornind de aici. 


. Răspuns fiziologic ce apare la excitarea senzorială sau la o emoție, şi care 


este legat de o creştere a activităţii glandelor sudoripare ce modifică 
rezistenţa electrică a pielii, 


„La sfirşitul experimentului, subiecţii erau de obicei întrebaţi dacă pot 


reproduce ceva din mesajul căruia nu trebuiau să-i acorde atenţie. În alte 
cazuri, subiecţii trebuiau să recunoască, în cadrul unui test ulterior 
experimentului, unele cuvinte dintre cele prezentate in acest mesaj. 


„ Mesajele subliminale au fost folosite, de asemenea, pentru a testa ipoteza că 


performanţa in situaţia de competiţie este influențată de conflictul oedipian. 


CAPITOLUL 5 


Psihopatologia din perspectiva 
dezvoltarii umane 


Constituirea unei astfel de abordări in psihopatologie este 
rezultatul mai multor contribuţii. Printre acestea, un loc important 
il ocupă cercetările iniţiate la inceputul anilor '60 de Edward 
Zigler şi colaboratorii săi. Un capitol publicat în Manuel de 
psychologie de l'enfant al lui Mussen (Rutter & Garmezy, 1983), 
două articole apărute în 1984 în revista Child Development 
(Ciccheti, 1984 ; Stroufe & Rutter, 1984) şi mai ales volumul lui 
Edward Zigler şi Marion Glick (1986), Une approche developpe- 
mentale de la psycho-pathologie adulte, atestă importanţa 
contribuţiilor şcolii lui Zigler. Aceasta isi are originea la Spitalul 
de Stat din Worcester şi la Universitatea Clark, spaţii unde 
conceptele lui Heinz Werner (1937, 1948, 1957; Werner & 
Kaplan, 1963) au servit drept cadru teoretic pentru înţelegerea 
fenomenelor psihopatologice. 

Influenţa lui Werner se manifestă in utilizarea unei concep- 
tualizări ,organizationale” a dezvoltării (Zigler & Glick, 1986), 
dezvoltare văzută ca reprezentind o serie de reorganizări calitative 
ce s-ar realiza in concordanţă cu principiul ortogenic (Werner, 
1948). Acest principiu afirmă că organismul în dezvoltare trece, 
datorită diferentierilor şi integrării ierarhice, de la o stare relativ 
difuză şi global nediferentiatä, la o stare cu o mai mare articulare 
şi de complexitate organizată. Din această perspectivă, cercetă- 
torul se interesează de schimbare nu ca funcţie de timp, ci mai 
curind ca o grupare de procese „organismice” care au loc în 

decursul timpului!. Considerind că dezvoltarea este constituită 
dintr-o serie de schimbări structurale sau formale, poziţia orga- 
nismică” conferă un rol minor secvenţei temporale şi cronologiei. 

Din perspectiva dezvoltării după Zigler, dezvoltarea normală 
nu se defineşte în termeni de nivel mediu de funcţionare, ci mai 
curind în termeni de competenţe sociale, emoţionale şi cognitive, 
care se intersectează. Faptul că o persoană este competentă în 
cursul unei perioade a dezvoltării sale explică adaptarea sa la 
mediu şi pregăteşte, in acelaşi timp, formarea competenţei pentru 
perioada de dezvoltare următoare. 

Şcoala lui Zigler concepe dezvoltarea patologică drept o lipsă 
a integrării competenţelor sociale, emoţionale şi cognitive, impor- 
tante pentru adaptarea la un nivel de dezvoltare specific. Pentru 
Zigler şi colaboratorii săi, o idee fundamentală este aceea că 
tulburările funcţionării psihologice pot fi înțelese în contextul 
dezvoltării normale. Tinind cont de concepţia despre dezvoltarea 
normală expusă în cele două paragrafe precedente, aceasta in- 
seamnă că orice tulburare precoce poate fi la originea tulburărilor 
de mai mare anvergură ce apar mai tirziu. Demersul lui Zigler şi 
Glick (1986) oferă un cadru conceptual care permite compararea 
diferitelor tulburări prezente la adult. În acest demers, accentul 
este pus, în acelaşi timp, pe asemănările şi diferențele dintre 
procesele psihopatologice şi rezultatele evoluţiei lor. 

Printre diferitele concepte care permit clarificarea abordării 
din perspectiva dezvoltării a lui Zigler, cel de nivel de dezvoltare 
ni se pare fundamental". Este vorba despre o noţiune (construct) 
dificil de operationalizat. În demersul care a condus la elaborarea 
abordării lor, Zigler şi Phillips (1960) au ales competenţa pre- 
morbidă drept indice global al nivelului de dezvoltare al pacien- 
tilor studiati. Indicele de competenţă premorbidă este calculat 
pornind de la şase variabile, a căror combinare s-ar presupune că 
ar putea oferi o evaluare fidelă a diferenţelor in dezvoltarea 
adulţilor: virstă, nivel intelectual, nivel educational, statut 
marital, statut ocupational si istoric profesional. În lucrarea lor 
din 1986, Zigler şi Glick observă că această competenţă socială 

premorbidă, noţiune fundamentală a demersului lor, este prezentă 
în DSM III in calitate de axa a V-a. 

Deşi sint foarte importante, lucrările lui Zigler şi ale 
colaboratorilor săi nu constituie unica viziune a psihopatologiei 
din perspectiva dezvoltării. Lucrarea lui Achenbach (1982), autor 
care a colaborat de altfel cu Zigler, constituie un exemplu de 
perspectivă sensibil diferită. Mai intii, acest caz constituie un 
adevărat tratat de psihopatologie a copilului şi adolescentului. 
Achenbach este de acord că o abordare din perspectiva dezvoltării 
poate lămuri toate fazele ciclului vieţii, însă modificările dra- 
matice care apar de la naştere la maturitate fac această abordare 
esenţială pentru înţelegerea lemelor ce se manifestă în cursul 
copilăriei şi adolescenţei”. În al doilea rind, maniera însăşi de a 
concepe utilizarea teoriei dezvoltării in studierea tulburărilor 
psihologice este diferită: Achenbach afirmă că psihopatologia 
din perspectiva dezvoltării pune întrebări privind cursul dez- 
voltării comportamentelor adaptative şi rău adaptate, şi oferă 
indicaţii pentru a răspunde la acestea. Achenbach precizează că 
acest demers este mai degrabă un mod de a privi problemele 
decit o soluţie totală oferită acestor probleme. Rolul său ar fi de 
a ne ajuta să înţelegem comportamentele anormale în lumina 
proceselor de dezvoltare. În acest context, Achenbach subliniază 
că nu există (şi probabil nu va exista niciodată) o teorie a dez- 
voltării unică pentru toată psihopatologia“. 

O altă direcţie majoră în psihopatologia din perspectiva dezvol- 
tării este reprezentată de urmărirea sistematică a desfăşurării 
vieţii diferitelor persoane, pentru a decela indicii privind origi- 
nile şi dezvoltarea tulburărilor mintale”. Diferite componente ale 
lucrării publicate sub direcţia lui Erlenmeyer-Kimling şi Miller 
(1986) fac bilanţul principalelor cercetări întreprinse în această 


direcţie : 

- identificarea, la descendenţii schizofrenicilor, a indicilor pre- 
dictivi ai unei viitoare schizofrenii (Cornblatt & Marcuse, 
1986; Marcuse & Cornblatt, 1986); 

~ studiul după 20 de ani (Srole & Fischer, 1986) al subiecţilor 
examinati in cadrul proiectului Midtown Manhattan Study, 

proiect conceput initial pentru a examina sevesitatea 

simptomelor psihiatrice intr-un eşantion ales la intimplare din 
populaţia generală ; 

- evaluarea, după 15-20 de ani, a unei cohorte de pacienţi 
internaţi prima oară în anii S0 cu diagnosticul de schizofrenie 
şi psihoză afectivă (Clausen, 1986); 

- studiul predictorilor evoluţiei schizofreniei, pornind de la datele 


culese pe o cohortă („lowa 500") exceptional de bine studiată 
şi urmărită conştiincios timp de 30-40 de ani (Tsuang, 1986); 

- tentativa de a defini fenotipul comportamental al persoanelor 
susceptibile de demenţă, folosind material colectat în cadrul 
unei reexaminări după 20 de ani a unor perechi de gemeni 
(Larue & Jarvik, 1986). 


Pentru a ilustra abordarea din perspectiva dezvoltării, vom 
analiza mai detaliat două aspecte in acest capitol. Primul este 
clasificarea simptomelor, aspect fundamental pentru psihopato- 
logie. Al doilea este reprezentat de abordarea problemei alcoo- 
lismului din această perspectivă, demers care a contribuit la 
intelegerea polimorfismului clinic al acestei entităţi. Datele utili- 
zate pentru a prezenta aceste teme au fost obţinute de cercetările 
şcolii lui Zigler. 


A. O CLASIFICARE A SIMPTOMELOR 
DIN PERSPECTIVA DEZVOLTĂRII 


Sindromurile psihiatrice tradiţionale sint definite prin con- 
stelatii de simptome a căror grupare se bazează pe observaţiile 
clinicienilor (iar mai recent, pe rezultatul analizelor statistice), 
care arată că anumite simptome, spre deosebire de altele, apar în 
acelaşi timp. 

Moduri alternative de grupare a simptomelor au fost elaborate 
pe baza abordării din perspectiva dezvoltării. Grupurile de simp- 
tome astfel obţinute au fost interpretate, în unele lucrări, în 
funcţie de orientarea rolului, iar în altele în funcţie de relaţia cu 
dimensiunile actiune-gindire. Datorită interesului teoretic al unui 
astfel de demers, aceste două noi tipuri de grupare a simptomelor 
vor fi prezentate destul de detaliat în această secţiune a capitolului. 

1. Gruparea simptomelor in functie de orientarea 
rolului asumat 


Dosarele a 604 pacienti admisi intre 1948 si 1952 la Worcester 
State Hospital au fost examinate de Phillips si Rabinovitch (1958). 
Acestia au studiat simptomele observate de un psihiatru in cursul 
primei convorbiri la spital si cele notate de medicul care a trimis 
pacientul. Populaţia studiată includea numai pacienţi pentru care 
fuseseră inregistrate cel puţin două simptome. Studiul lui Phillips 
şi Rabinovitch a permis izolarea a trei grupe de simptome 
corespunzătoare, după cum vom vedea, pentru trei orientări ale 
rolului asumat de către pacient. În fiecare grupă se găseau reunite 
simptome cu tendinţa de a apărea în acelaşi timp şi care, din 
contră, nu apăreau simultan cu simptomele celorlalte două 
grupuri. 

Primul grup include simptome conceptualizate ca reflectind o 
retragere în raport cu celelalte persoane : retragere, suspiciune, 
halucinaţii, apatie etc. Al doilea grup cuprinde simptome care ar 
reflecta o întoarcere impotriva celorlalţi si sibaritismul^ ame- 
ninţări cu violenţa, i tia de băuturi, furt calificat, compor- 
tamente iraționale etc. In fine, simptomele din al treilea grup ar 
indica o orientare împotriva propriei persoane : tentative de 
suicid, suferințe legate de corp, insomnie, anorexie”. 

O dată realizate aceste grupări, Phillips şi Rabinovitch au 
formulat ipoteza ordonării lor în dezvoltare. „Evitarea celorlalţi” 
a fost conceptualizată drept expresia unei absente a diferenjierii 
intre Eu şi lumea exterioară şi ar reprezenta, prin urmare, 
gruparea cu nivelul de dezvoltare cel mai coborit. Categoria 
„orientat contra celorlalți” şi „sibaritism” s-ar situa la un nivel 
de dezvoltare intermediar, ce ar indica absenţa interiorizării 
normelor sociale. În fine, a treia categorie, cea care grupează 
simptomele unei „orientări impotriva propriei persoane”, a fost 
conceptualizată drept orientarea cea mai matură din punctul de 
vedere al dezvoltării. 

Ipoteza că cele trei categorii de simptome descrise de Phillips şi 
Rabinovitch pot fi ierarhizate din punctul de vedere al dezvoltării 

a fost verificată in două studii ulterioare (Zigler & Phillips, 1960, 
1962). În prima, Zigler şi Phillips (1960) clasifică simptomele 
iniţiale notate in fişele a 1053 de pacienţi (652 bărbaţi şi 
401 femei), utilizind drept criteriu orientarea rolului. Ei 
calculează apoi scorurile pacienţilor pentru fiecare din cele şase 
componente ale indicelui de competenţă premorbidă, instrument 
utilizat în cercetările şcolii lui Zigler pentru a evalua nivelul de 
dezvoltare. Ipoteza majoră a acestui studiu (ipoteză conform 
căreia subiecţii cu simptome din categoria „orientare împotriva 
propriei persoane” au scorurile de competenţă socială cele mai 
ridicate) a fost confirmată. În schimb, scorurile de competenţă 
socială a pacienţilor apartinind categoriei „orientaţi impotriva 
altora” nu sînt mai ridicate decit cele ale persoanelor din categoria 
„evitarea celorlalți”. Datele obţinute confirmă, în consecinţă, 
existenţa a două niveluri de dezvoltare: un nivel mai ridicat 
corespunzător grupării „orientare Împotriva propriei persoane” 
şi două niveluri alternative inferioare, reprezentate de categoriile 
„Orientare împotriva celorlalți” şi „evitarea celorlalţi”. 

O cercetare ulterioară (Zigler & Phillips, 1962) a confirmat 
absenţa diferenţelor între indicatorii dezvoltării la categoriile 
„Orientare împotriva celorlalţi” şi „evitarea celorlalţi”. De această 
dată, populaţia a fost constituită din 806 pacienţi aparţinind 
următoarelor categorii diagnostice: schizofrenie, psihoză ma- 
niaco-depresivă, psihonevroză şi tulburări de caracter. După o 
clasificare a simptomelor iniţiale ale acestor pacienţi în funcţie 
de orientarea rolului, a fost calculat un ,scor-simptom”, Acesta 
exprimă predominanta, în tabloul clinic al fiecărui pacient, a 
categoriei „orientare contra propriei persoane”, în raport cu 
celelalte două categorii. 

Rezultatele obţinute arată că, pentru pacienţii schizofreni, la 
fel ca şi pentru cei cu alte diagnostice, persoanele care au scoruri 
ridicate de competenţă socială tind să obțină scoruri-simptom 
„orientare contra propriei persoane” mai ridicate, În același timp, 
subiecţii care au scoruri reduse de competenţă socială manifestă 
mai frecvent simptome care implică fie „evitarea celorlalţi”, fie 
»Sibaritismul” sau „orientarea impotriva celorlalţi”. 

Relaţia dintre orientarea rolului si competenţa socială 
premorbidă a mai fost obţinută şi în alte studii (Raskin & Golob, 
1966; Sanes & Zigler, 1971; Mylet et al., 1979) si a fost 
confirmată transcultural în special în Japonia (Phillips, 1968; 
Draguns er al., 1970; Seifert et al., 1971). Ideea că pacienţii 
care prezintă simptome ce corespund pattern-ului „orientare 
impotriva propriei persoane” au un statut mai ridicat din punctul 
de vedere al dezvoltării decit cei care prezintă simptome din 
categoria „orientare împotriva celorlalţi” este sprijinită şi de 
faptul că pacienţii suicidari (care au ameninţat cu suicidul sau au 
avut deja tentative) au obţinut scoruri ale dezvoltării mai ridicate 
la Rorschach, comparativ cu cei care au comis sau ameninţat cu 
comiterea agresiunilor (Phillips, 1966, cf. Phillips, 1968). 


2. Clasificarea simptomelor în funcţie de dimensiunile 
acţiune şi gindire 


Clasificarea simptomelor în funcţie de dimensiunile acţiune 
şi gindire porneşte de la constatarea că acţiunea este anterioară, 
din punct de vedere ontogenetic, gindirii. În 1961, Phillips şi 
Zigler clasifică simptomele în funcţie de dimensiunile acţiune şi 
gindire, formulind ipoteza că această clasificare este legată de 
nivelul de maturitate evaluat prin scorurile de competenţă pre- 
morbidă. Simptomele prezentate la internare de 793 de pacienţi 
(480 bărbaţi şi 313 femei) au fost clasificate în categoria acţiune 
(acuzaţii de crimă, tentativă de agresiune, tulburări de compor- 
tament, ingestie de băuturi, tentative de suicid etc.) sau în 
categoria gindire (suspiciune, fobii, obsesii, idei suicidare, 
depersonalizári). Cei 793 de pacienţi au fost ulterior împărţiţi in 
trei grupuri: „acţiune pură”, „gindire pură” si „mixt“. Primele 
două grupuri erau constituite din pacienţi prezentind fie doar 
simptome de tip acţiune, fie doar simptome de tip gindire. Cei 
care manifestau, în proporţie egală, simptome ale categoriilor 
acţiune şi gindire erau repartizaţi în grupul mixt, constituit din 
136 de subiecţi. 429 de pacienţi (54% din populaţia totală) pre- 
zentau fie simptome de tip acţiune, fie simptome de tip gindire. 

Aceasta indică faptul că gruparea simptomelor în cele două clase 
este departe de a fi intimplátoare". 

În concordanţă cu perspectiva dezvoltării umane, Phillips şi 
Zigler (1961) au obţinut o relaţie puternic semnificativă între 
scorurile de competenţă socială globală premorbidă şi clasificarea 
simptomelor pe ceea ce ei au numit un continum acţiune —> 
gîndire. Astfel, pacienţii mai puţin competenţi in plan social tind 
să manifeste simptome din sfera acţiunii. În acelaşi timp, simpto- 
mele pacienţilor mai competenţi în plan social tind să apară în 
special în domeniile verbalizării şi ideatiei, Scorurile de com- 
petenţă socială ale pacienţilor din categoria mixtă se situează 
între cele ale pacienţilor din categoriile acţiune şi gindire. De 
altfel, pe lingă legătura cu scorurile ridicate de competenţă socială 
globală, tendinţa de a manifesta simptome ale categoriei gindire 
a fost găsită a fi asociată cu scoruri mai ridicate la fiecare din 
cele şase componente ale indicelui de competenţă socială pre- 
morbidă. 

Alte dovezi privind stadiul de dezvoltare relativ coborit al 
simptomelor din categoria acţiune provin din diferite cercetări. 
S-a constatat, de exemplu, că apariţia, în cursul copilăriei, a 
simptomelor orientate spre acţiune sau exteriorizate se asociază 
cu niveluri mai reduse de competenţă şcolară si interpersonală 
(Rolf, 1972; Garmezy et al., 1979). Pe de altă parte, Prugh 
et al. (1953) şi Santostefano (1970) au constatat că simptomele 
de tip acţiune scădeau în frecvenţă o dată cu înaintarea în virstă 
a copilului. 

În cazul primelor internări în secţii de psihiatrie, simptomele de 
tip acţiune sint semnificativ mai frecvente la pacienţii mai tineri 
(Glick er al., 1985). În fine, rezultatele a două teze de doctorat 
(Kruger, 1954; Misch, 1954) arată că pacienţii ale căror 
simptome sint de tip acţiune obţin la testul Rorschach scoruri ale 
nivelului de dezvoltare mai mici decît pacienţii prezentind simptome 
de tip gindire. 

În 1966, Phillips et al. (1966) au adăugat sferelor acţiune și 
gindire o a treia sferă, afectul, categorie ce regrupează simptome 
cum ar fi apatia, depresia, euforia, tensiunea etc. În această 

cercetare, Phillips et al. clasifică simptomele iniţiale a 504 
pacienţi psihiatrici (287 bărbaţi şi 217 femei) avind diagnostice 
diferite. Ei calculează ulterior scorurile de competenţă socială 
pentru fiecare simptom sau combinaţie de simptome apartinind 
uneia sau alteia dintre categoriile gindire, acţiune şi afect. Pe 
această bază, au fost construite următoarele scale: (a) scala 
gindire, cu trei niveluri de competenţă socială (superior, inter- 
mediar şi scăzut); (b) scala acţiune, cu doar două niveluri de 
competenţă socială (ridicat şi coborit) şi (c) scala afect, care are, 
asemeni scalei gindire, trei niveluri de competenţă socială”. 

Într-o altă cercetare publicată doi ani mai tîrziu, Phillips er al. 

(1968) au studiat relaţiile dintre clasificarea bazată pe orientarea 
rolului şi cea bazată pe dimensiunile actiune-gindire-afect. Autorii 
citati au pus în evidenţă următoarele relaţii : 

- pacienții avind în special simptome de tip gindire manifestă 
o orientare a rolului de tipul „evitarea celorlalţi” si tind să 
nu manifeste simptome care să reflecte o „orientare impo- 
triva propriei persoane şi impotriva celorlalţi” ; 

- pacienții ale căror simptome aparţineau in special categoriei 
acţiune tind să fie clasati ca prezentind simptome de up 
„Orientare împotriva propriei persoane şi a celorlalți” şi să 
nu manifeste simptome din categoria „evitarea celorlalţi”. 

Aceste relaţii arată importante discordante între cele două 

clasificări ale simptomelor. Astfel, de exemplu, pacienţii care pre- 
zintă simptome considerate ca exprimind o competenţă socială 
scăzută (adică din sfera acţiune) tind să prezinte simptome 
caracteristice unui nivel de dezvoltare ridicat în clasificarea bazată 
pe orientarea rolurilor (în acest caz, simptomele de tip „orientare 
împotriva propriei persoane şi a celorlalţi”). Aceste discordante 
îi determină pe Zigler şi Glick (1986) să facă mai multe co- 
mentarii. În primul rînd, relaţia dintre categoriile gindire şi 
evitarea celorlalţi ar tine de existenţa problemelor privind statutul 
din punct de vedere al dezvoltării al categoriei „evitarea celor- 
lalti” şi ar face vizibil necesară o clasificare mai rafinată a 
simptomelor ce aparţin acestei categorii. În al doilea rind, faptul 
că simptomele din categoria acţiune se asociază simultan cu 


PSIHOPATOLOGIA DIN PERSPECTIVA DEZVOLTĂRII UMANE 101 


simptome din grupările „orientare impotriva propriei persoane” 
şi „orientare împotriva celorlalţi” ar permite utilizarea dimen- 
siunilor actiune-gindire pentru a diferenţia in mod mai precis 
simptomele din categoria „orientare impotriva propriei persoane”. 

Deşi unele afecte (de exemplu, depresia comparativ cu furia) 
pot fi predominante la niveluri de dezvoltare diferite, unele dovezi 
atestă că emoţiile majore pot fi trăite în momente diferite ale 
dezvoltării (Werner, 1948). Pe de altă parte, adevărata problemă 
nu este dacă anumite emoţii sint trăite în anumite stadii de 
dezvoltare, ci modul în care diferenţele de nivel de dezvoltare 
influenţează maniera de a trăi şi exprima afectele. Pe baza acestor 
consideraţii, Zigler, Glick şi colaboratorii lor au renunțat la 
utilizarea în cercetările lor ulterioare a categoriei afect. 

Cercetările conduse din perspectiva dezvoltării de Zigler şi 
colaboratorii săi demonstrează că subiecţii care au atins o mai 
înaltă maturizare în cursul funcţionării lor premorbide continuă 
să manifeste, în cazul unei evoluţii patologice, forme de compor- 
tament superioare din punctul de vedere al dezvoltării. Studiile 
realizate arată că există, prin urmare, o congruenţă între peri- 
oadele premorbidă şi patologică din viaţa pacientului, Aceste 
concluzii sint valabile atit pentru cercetările privind dimensiunile 
actiune-gindire, cit şi pentru cele referitoare la cele trei orientări 
ale rolului. Este, de asemenea, important de notat faptul că, în 
ciuda unei oarecare suprapuneri a simptomelor apartinind celor 
două sisteme de clasificare, fiecare sistem păstrează o proporţie 
considerabilă (circa 67%) de variam independentă (Zigler & 
Glick, 1986). 

Dacă psihopatologia din perspectiva dezvoltării, la fel ca şi 
psihologia dezvoltării, şi-a centrat mult timp interesul asupra 
copilăriei şi adolescenţei, lucrările efectuate de Zigler din 
perspectiva dezvoltării arată că este importantă adoptarea acestei 
abordări pentru înţelegerea patologiei adulţilor, in special a simp- 
tomelor psihopatologice. În decursul ultimelor decenii, a devenit 
evident faptul că o persoană se schimbă şi se dezvoltă pe tot 
parcursul vieţii, de la naştere la moarte. În acest context, 
abordarea din perspectiva dezvoltării se va referi la intregul ciclu 

al vieţii (life-span developmental approach), axată (in cazul temei 
care a făcut subiectul acestei secţiuni) pe studiul apariţiei, modi- 
ficării o dată cu înaintarea în virstă şi, eventual, a dispariţiei 
simptomelor în decursul vieţii. 


B. ABORDAREA ALCOOLISMULUI DIN 
PERSPECTIVA DEZVOLTĂRII 


Începuturile cercetărilor din această perspectivă în domeniul 
alcoolismului sint legate de distincţia, deja clasică, propusă de 
Knight (1937) între două forme de alcoolism : esenţial şi reactiv. 
Alcoolismul esenţial debutează mai precoce şi fără a fi legat de 
evenimente precipitante. Persoana respectivă este imatură, depen- 
dentă în plan emoţional şi economic, nesăbuită, în căutarea 
plăcerii, incapabilă de a menţine relaţii profunde sau de a urmări 
scopuri pe termen lung. În această formă de alcoolism se constată 
şi prezenţa simptomelor gastro-intestinale, corelate cu ingestia 
fără discriminare a oricărei băuturi sau medicament care permite 
atingerea efectului farmacologic dorit, precum $i o tulburare 
frecventă a obiceiurilor alimentare. 

Alcoolismul reactiv debutează mai tardiv, adesea ulterior unui 
eveniment cu caracter precipitant. Persoanele care prezintă 
această formă de alcoolism au o maturitate psihosexuală mai 
ridicată, un nivel educational şi ocupational mai ridicat, sint mai 
raţionale, mai responsabile şi au obiceiuri alimentare mai regulate 
decit cele care suferă de alcoolism esențial”. 

Sprijinindu-se pe descrierea clinică făcută de Knight (1937), 
Rudie şi McGaughran (1961) elaborează o scală destinată discri- 
minării tipurilor esenţial şi reactiv de alcoolism. Administrarea 
acestui instrument constituit din opt subscale" arată, efectiv, că 
alcoolicii pot fi diferentiati în funcţie de indicii comportamentali 
puşi în evidenţă de Knight. 

Prima cercetare privind alcoolismul, condusă în conformitate 
cu abordarea din perspectiva dezvoltării a lui Zigler, apare în 
1965. Autorii acestei cercetări, Sugerman et al., pun în legătură 

scorurile la scala lui Rudie şi McGaughran cu indicele de 
competenţă premorbidă al lui Zigler-Phillips, descris anterior în 
acest capitol, Rezultatele obţinute arată că alcoolicii reactivi au o 
competenţă socială mai ridicată, situindu-se, prin urmare, la un 
nivel de dezvoltare mai mare decit persoanele cu alcoolism 
esenţial. 

Descrierea, în această cercetare, a alcoolicului reactiv ca fiind 
o persoană care prezintă anxietate şi sentimente de culpabilitate, 
care a atins un nivel mai înalt de dezvoltare psihosexuală, care a 
asimilat valorile culturale şi care manifestă, cu excepţia consu- 
mului de alcool, o responsabilitate şi o competenţă socială consi- 
derabilă, evocă pentru Zigler şi Glick (1986) o persoană cu nivel 
de dezvoltare ridicat, al cărei stil de viaţă este caracterizat de o 
orientare împotriva propriei persoane, În acelaşi timp, alcoolicul 
esenţial este prezentat drept o persoană dependentă emoţional şi 
economic, incapabilă de a-şi controla emoţiile şi sentimentele, cu 
o tendinţă hedonistă care o conduce la căutarea directă şi imediată 
a plăcerii, care nu prezintă nici anxietate, nici culpabilitate şi nici 
apărare prin intelectualizare. Descrierea acestei persoane cu un 
nivel de dezvoltare psihosexuală foarte scăzut se aseamănă foarte 
mult cu a persoanei cu un nivel de dezvoltare scăzut, al cărei stil 
de viaţă este caracterizat prin sibaritism şi orientare impotriva 
celorlalţi. 

Într-o cercetare ulterioară, Levine şi Zigler (1973) au examinat 
legăturile între scorurile la scala lui Rudie şi McGaughran şi la 
cinci componente ale indicelui de competenţă socială al lui 
Zigler-Phillips", la trei grupuri egale (N=20) de pacienţi: 
(a) alcoolici; (b) cu reacţii depresive non-psihotice ; (c) suferind 
de probleme fizice relativ minore, care fac necesară spitalizarea 
in clinica medicală sau chirurgicală. La fel ca şi Sugerman et al. 
(1965), Levine şi Zigler constată o legătură puternic semnificativă 
intre competenţa socială şi scorul total la scala de evaluare a 
dimensiunilor esential-reactiv ale alcoolismului : cu cit pacientul 
era mai competent social, cu atit alcoolismul tindea să fie de tip 
reactiv. Cercetarea lui Levine şi Zigler arată însă că legătura 
dintre scorurile la cele două instrumente este prezentă şi la 


104 PAISPREZECE ABORDARI IN PSIHOPATOLOGIE 


pacienţii nevrotici sau la cei cu tulburări fizice. Acest rezultat 
este interpretat de Zigler şi Glick (1986) drept o dovadă că 
psihopatologia este mai curind un fenomen unitar decit o colecţie 
de entităţi distincte care pot fi conceptualizate fiecare în termeni 
de dimensiuni şi parametri unici. 

Cele trei grupe studiate de Levine şi Zigler sint totuşi 
semnificativ diferite în ceea ce priveşte scorurile la scala lui 
Rudie şi McGaughran. În funcţie de valoarea acestor scoruri, 
grupurile se clasifică în ordinea următoare: grupul pacienţilor 
alcoolici (care prezintă scorurile cele mai ridicate, mergind deci 
in sensul tipului esenţial de alcoolism), urmat de grupul de 
pacienţi depresivi şi de grupul de pacienţi medico-chirurgicali, 
care au obţinut scorurile cele mai reduse. Cu excepţia scorurilor 
la subscalele „dependenţă emoţională” şi „absorbţia a orice poate 
determina efectul farmacologic dorit”, s-au obţinut diferențe 
intergrupuri semnificative la scorurile celorlalte şase subscale ale 
instrumentului elaborat de Rudie şi McGaughran. 

Diferenţele între grupuri pot fi explicate, fără îndoială, tinind 
cont de itemii care compun scala lui Rudie şi McGaughran. 
13 din cei 55 de itemi cotati sint legaţi de consumul efectiv de 
alcool. Această explicaţie nu este însă suficientă, intrucit scalele 
care nu conţin nici un item legat de consumul de alcool sau 
conţin doar unul singur contribuie şi ele la diferenţele inter- 
grupuri. În aceste condiţii, Zigler şi Glick (1986) presupun că cel 
putin o parte din diferente ar putea fi explicate considerind că 
scala lui Rudie şi McGaughran evaluează o dimensiune de dez- 
voltare generală. Deşi au indici de competenţă socială cvasiegali, 
cele trei grupuri nu ar fi egale din punctul de vedere al acestei 
dimensiuni de dezvoltare subiacente. În comentariile lor, Zigler 
şi Glick (1986) evidenţiază limitele clare ale indicelui de compe- 
tem socială ca mijloc de evaluare a nivelului de dezvoltare al 
unei persoane, în special ca urmare a faptului că el nu acordă 
suficientă greutate relaţiilor interpersonale, aspect bine reprezentat, 
însă, in scala lui Rudie şi McGaughran. Tinind cont de această 
explicaţie alternativă, vom constata că, deşi cele trei grupe au 
indici de competenţă socială relativi egali, cei normali au un 

nivel de maturitate mai ridicat decit nevrotic-depresivii care, la 
rindul lor, au un nivel de dezvoltare superior alcoolicilor!?. 

Într-o altă cercetare, Finney si Moos (1979) studiază relaţia 
dintre competenţa socială premorbidă (măsurată cu ajutorul 
metodologiei puse la punct de Zigler şi Phillips) şi o serie de 
cinci parametri referitori la evoluţia alcoolismului : (a) consumul 
de alcool; (b) abstinenta; (c) tulburările fizice legate de bău- 
tură ; (d) respitalizarea pentru alcoolism; (e) funcţionarea in 
plan ocupational. Cercetarea a vizat 387 de alcoolici, trataţi in 
cinci medii diferite. Rezultatele obţinute arată că, la nivel global, 
competența premorbidă este într-o legătură semnificativă cu 
evoluţiile favorabile privind fiecare dintre cei cinci parametri 
descrişi. 

Pe baza unor analize statistice sofisticate (in care au utilizat 
variabile ale personalităţii şi de mediu, precum şi competenţa 
socială premorbidă), Finney şi Moos au reuşit să izoleze patru 
subtipuri de alcoolici cu un nivel redus de competenţă şi alte 
patru cu un nivel ridicat. Deşi pacienţii care prezentau o com- 
petenţă ridicată au avut o evoluţie mai favorabilă (pe ansamblul 
parametrilor descriși), Finney şi Moos notează că apartenenţa la 
una dintre cele opt subgrupe izolate explică aproape 13% din 
varianta totală a rezultatelor. 

O altă dovadă că pacienţii situaţi la niveluri de dezvoltare mai 
coborite pot prezenta forme mai severe, mai handicapante de 
alcoolism este oferită de Morey er al. (1984), care studiază 725 de 
alcoolici, bărbaţi şi femei. Folosind metode statistice elaborate 
(analize „in ciorchine”), aceşti autori descriu trei subtipuri 
diferite de alcoolism. În timp ce subiecţii de tip A prezintă practici 
de ingestie de alcool şi consecinţe ale acestora de o severitate mai 
redusă, subiecţii de tip C manifestă problemele cele mai grave. 
Pacienţii de tip B ocupă o poziţie intermediară. 

În comparaţie cu subiecţii de tip A şi B, şi în acord cu nivelul 
de dezvoltare indicat de scorurile lor de „competenţă socială”, 
pacienţii de tip C erau mai frecvent şomeri sau asistați social, 
divortati sau separati. În acelaşi timp, nivelul lor de educaţie a 
fost mai scăzut, au obţinut scoruri mai slabe la subtestele scalei 

WAIS şi aveau mai puţine persoane in ingrijire decit persoanele 
apartinind celorlalte două tipuri de alcoolism. Dintre cele trei 
tipuri descrise de Morey et al., pacienţii alcoolici de tip A aveau 
Statutul socio-economic cel mai ridicat, manifestau cea mai mare 
stabilitate socială, precum şi o rată mai redusă de şomaj. Rezultă 
că cele trei tipuri de alcoolism ale lui Morey er al., diferite in 
ceea ce priveşte severitatea comportamentului de ingerare a alcoo- 
lului, pot fi puse în legătură cu componentele indicelui de com- 
petenţă social 

Abordarea alcoolismului din perspectiva dezvoltării arată că 
formele clinice ale acestei afecţiuni corespund unor niveluri de 
dezvoltare diferite. Această concluzie este valabilă atit pentru 
formele clinice deja clasice propuse de Knight, cit şi pentru 
formele clinice mai recente, cum ar fi cele propuse de Morey 
et al. (1984). Pe această bază, rezultatele cercetărilor ulterioare 
vor permite, probabil, o mai bună anticipare a evoluţiei clinice şi 
a rezultatelor intervențiilor, 


REZUMAT 


Printre contribuţiile care au condus la constituirea abordării din 
perspectiva dezvoltării a psihopatologiei, lucrările lui Edward Zigler $i 
ale colaboratorilor săi ocupă un loc important. Cercetările acestora sint 
influențate de conceptualizarea „organizaţională” a dezvoltării propuse 
de Werner. Şcoala lui Zigler consideră dezvoltarea patologică drept o 
lipsă de integrare a competențelor sociale, emoţionale şi cognitive, 
importante pentru adaptarea la un anumit nivel de dezvoltare. 

Printre celelalte contribuţii la constituirea unei abordări a psiho- 
patologiei din perspectiva teoriei dezvoltării, două sint mai importante. 
Prima, cea a lui Achenbach, constituie - spre deosebire de Zigler, care 
s-a interesat de psihopatologia adultă - o abordare din perspectiva 
dezvoltării a psihopatologiei copilului şi adolescentului. A doua con- 
tributie a rezultat din studiul sistematic al derulării vieţii diferitelor 
persoane cu scopul de a decela indici privind originile şi dezvoltarea 
tulburărilor mintale. 

Abordarea din perspectiva dezvoltării este ilustrată mai întii prin 
cercetările privind clasificarea simptomelor, cercetări care au condus la 
descrierea a două moduri alternative de grupare a simptomelor: unul 

legat de orientarea rolului asumat de pacient, iar celălalt legat de 
dimensiunile actiune-gindire. Aceste cercetări arată că există o con- 
gruenţă între perioada premorbidă şi cea patologică a vieţii unui pacient. 

A doua temă abordată in acest capitol, analiza din perspectiva 
dezvoltării a alcoolismului, permite constatarea că subtipurile clinice 
ale acestei entităţi corespund unor niveluri de dezvoltare diferite, 


NOTE 


1. In acest context, virsta cronologică nu este considerată drept o variabilă 
psihologică şi nu constituie un aspect major al analizei dezvoltării (Werner, 
1957; Zigler, 1963, 1969; Kaplan, 1967; Wohlwill, 1970), 


2. Alte două concepte sint foarte importante, după părerea noastră: cel al 
regresiei şi cel al disparităţii dintre Eu şi Eul ideal. Spre deosebire de o 
definire a regresiei ca o pierdere a unor moduri superioare de funcţionare 


pacienţii cu tulburări nu funcţionează uniform la 
niveluri de dezvoltare mai coborite decit i mai puţin afectaţi, sau 
chiar decit subiecţii indemni (Blatt et al., 1976; Russell & Beckhuis, 1976 ; 
Zigler et al., 1979). 


Importanța imaginii de sine ca determinant al comportamentului a fost 
recunoscută de multă vreme (James, 1890; Mead, 1934; Allport, 1937; 
Maslow, 1954). in cadrul rogersian (Rogers, 1951; Rogers & Dymond, 
1954), congruenga Între Eu şi Eul ideal ar indica o imagine de sine mai 
pozitivă şi ar fi legată de adaptarea personală şi socială. Din perspectiva lui 
Zigler, disparitatea dintre Eu şi Eul ideal ar fi un element concomitent cu 
dezvoltarea normală şi ar fi semnificativ corelată cu nivelul competenţei 
premorbide, dar nu ar avea vreo legătură cu statutul adaptativ (Achenbach & 
Zigler, 1963). 


Lebovici & Weil-Halpern, 1989), de psihopatologe a copilului (Ajuriaguerra 
& Marcelli, 1982) sau de psihopatologie a adolescentului (Marcelli 
Braconnier, 1984). 


4. Una dintre cele mai bune lucrări consacrate teoriilor dezvoltării este cea a 
lui Patricia Miller (1989). Pentru ea, o teorie a dezvoltării se centrează pe 
NE mari o înc = me (a) să descrie schim- 
bările dintr-una sau mai multe arii ale comportamentului ; (b) descrierea 
schimbărilor în relaţiile dintre mai multe arii ale comportamentului; 

(c) explicarea direcţiei descrise a dezvoltării, În lucrarea sa, Miller abordează 
şase teorii: (1) teoria stadiilor cognitive a lui Piaget; (2) teoriile psih- 
analitice ale lui Freud şi Erikson; (3) teoria învăţării sociale; (4) teoria 
tratamentului informaţiei; (5) teoria etologică; (6) teoria dezvoltării 
perceptive a lui Gibson. 


. Unii autori se preocupă de studiul, pe etape de virstă, a tulburărilor psiho- 


patologice. Acest tip de abordare permite in special compararea prevalentei 
diverselor tulburări în funcţie de virstä, Prima culegere de studii de cazuri 
de psihologie şi psihopatologie din perspectiva dezvoltării (Meyer, 1989) se 
înscrie în abordarea ciclului vieţii (life-span) şi conţine cazuri de tulburări 
ce apar in cursul a şapte virste diferite. 


„Utilizarea, în acest context, a termenului sibaritism poate suscita oarecare 


surpriză, Într-adevăr, sibaritismul desemnează un mod de viaţă caracterizat 
prin satisfacerea egoistă a apetitelor, de căutarea plăcerii într-o atmosferă de 
lux, de lene şi rafinament. Exemplele de simptome citate în acest capitol - 
ameninţare cu violența, furt calificat, ingestie de băuturi, comportament 
nesäbuit - ar avea in comun faptul de a procura, in mod egoist, plăcerea, 
prin „orientare împotriva celorlalţi”, 


. În cursul cercetărilor ulterioare, unele dintre simptomele studiate in 


cercetarea iniţială a lui Phillips şi Rabinovitch au fost eliminate pentru că 
apăreau prea rar pentru a permite o analiză statistică. 


Datele prezentate de Zigler şi Glick (1986) arată că simptomele clasificate 
atit în funcţie de dimensiunile actiune- re, cit şi de orientarea rolului nu 
sint distribuite în manieră aleatorie. o populaţie de 448 de subiecţi 
A a kar ae o paper pace qa 45% dintre ei 

„configuraţie aceşti pacienţi manifestau fie doar 
n ERR ME. Md io 29 titer Atunci cind, la 
aceeaşi populaţie, a fost utilizat criteriul de clasificare In funcţie de orientarea 
rolului, s-a constatat că 63% dintre pacienţi prezentau „configurații pure”, 
adică aparţineau unei singure categorii de orientare a rolului. Pentru cele 


Forma finală a fiecărei scale conţinea doar simptomele şi combinaţiile de 
simptome (a) care apăreau intr-un număr suficient de cazuri pentru a face 
posibile calculele statistice şi (b) pe care testele ¢ le indicau a exprima 
aspecte semnificativ diferite pe axa competenţei sociale, 


. Deşi Knight a considerat că persoanele care prezintă un alcoolism reactiv 


sint mai mature decit cele cu alcoolism esenţial, el consideră - într-o 
perspectivă psihanalitică - că toţi alcoolicii adulţi sint pasivi, dependenţi si 
imaturi din punct de vedere emoţional. 


Scala Rudie şi McGaughran cuprinde 69 de itemi şi este constituită din opt 


subscale ce evaluează următoarele aspecte: (1) dependenţa economică ; 

(2) dependenţa emoţională ; (3) implicarea persistentă in sarcini decurgind 
din realitatea înconjurătoare ; (4) virsta pacientului la începutul ingestiei de 
băuturi alcoolice zi cauzele posibile ale acestei ingestii; (5) relaţiile cu 
prietenii ; (6) trăsăturile de caracter; (7) prezența simptomelor gastro- 
intestinale şi a gratificărilor orale multiforme; (8) absorbția oricărei 
substanţe care poate produce efectul farmacologic dorit. 


. Spre deosebire de Sugerman et al. (1965), Levine & Zigler (1973) nu au 


ţinut cont de componenta virstă, Pe baza altor cinci componente reţinute, 
P (a) cel care reuneşte subiecţii cu 

socială ridicată (cei care au obţinut scoruri maximale la cel 
man wei componente ale indicelui de competentă sociala); (b) subgrupul 
care reuneşte subiecţii cu o competenţă redusă 


. Un astfel de punct de vedere poate fi corelat cu observaţia că indiferent de 


diagnostic, pacienţii psihiatriei spitalizati obţin scoruri de „competenţă 
socială” mai reduse decit cele ale populaţiei generale (Zigler & Phillips, 
1961). 


Comparatiile intergrupuri privind alte variabile dezvăluie mai multe diferenţe : 
el ee (b) la nivelul cvasitotalităţii varia- 

lelor psihopatologice studiate, subiecţii de tip C sint cei mai perturbai ; 
pd mor rnm Apt rym me 
controlului mai intern. 


CAPITOLUL 6 
Psihopatologie ecosistemica 


La început, clinicienii, cercetători şi practicieni, au privilegiat 
două orientări pe care Ekehammar (1974) le numeşte perso- 
nalism şi situationism. Dacă în primul caz clinicianul se 
concentrează asupra persoanei şi factorilor individuali, în al 
doilea, interesul său este indreptat către mediu şi factorii situa- 
tionali. O sinteză dialectică a acestor două poziţii contradictorii a 
condus la apariţia interactionismului (Kantor, 1924; Lewin, 
1935) care, admitind rolul, contribuţiile persoanei şi situaţiei, 
ține cont de un al treilea factor important: interacţiunea sau 
relaţia dintre persoană şi situaţie. Aceasta înseamnă şi trecerea de 
la explicaţii cauzale liniare, unidirectionale, de tip „cauză-efect” 
la un model de explicaţii cauzale multiple, bidirectionale. 

După Jasnoski (1984), două progrese epistemologice au 
permis evoluţia interactionismului spre o abordare ecosis- 
temică ; teoria generală a sistemelor (von Bertalanffy, 1968' ; 
Laszlo, 1972) şi ecologia umană (Theodorson, 1961). Teoria 
generală a sistemelor stabileşte, pornind de la examinarea 
funcţionării şi structurii unui grup de componente în interacţiune, 
că totalitatea grupului, acţionind împreună, este mai importantă 
decit suma părţilor indepedente. Teoria precizează că sistemele 
pot fi inchise (atunci cînd interacţiunile au loc doar în interiorul 
sistemului) sau deschise (atunci cînd pot fi influențate de factori 
exteriori). 

Ecologia generală utilizează teoria sistemelor pentru a înţelege 
relaţia dintre organismele vii şi mediul lor. Mai specific, ecologia 
umană se ocupă de ecosistemul uman, care este unitatea de bază 

a analizei (Evans, 1956) şi care funcţionează ca un sistem deschis. 
Pentru a menţine stabilitatea, ecosistemul uman se schimbă în 
permanenţă. Înțelegerea acestui paradox aparent necesită utili- 
zarea unui model cu niveluri multiple (O'Connor & Daniels, 
1979). Într-o perspectivă ecosistemică, diagnostică şi terapeutică, 
Stachowiak şi Briggs (1984) propun utilizarea următoarelor şase 
niveluri? : 

- nivelul fiziologic, ce asigură integritatea fizică a orga- 
nismului şi care implică interacţiunea subsistemelor 
pulmonar, circulator, digestiv etc. ; 

- nivelul psihologic individual, constituit dintr-un ansamblu 
de funcţii şi procese (percepții, reprezentări, cognitii, 
sentimente, motivații) a căror interacţiune ar servi drept 
mediator al comportamentului” ; 

- nivelul sistemului individ-mediu fizic, nivel care asigură 
sănătatea fizică graţie interacțiunilor între subsistemele 
fiziologice ale organismului şi condiţiile de mediu fizic ; 

- nivelul diadic, nivel care se referă la interacţiunile între 
membrii unui cuplu şi unde comportamentul fiecăruia este 
influenţat, mutual şi circular, de către cel al partenerului ; 

- nivelul familial, unde influenţa comportamentală reciprocă 
se extinde la trei sau mai mulţi indivizi şi unde unitatea 
familială încearcă să-şi echilibreze nevoia de organizare 
internă si de stabilitate cu cerinţele adaptative externe“: 

- nivelul familiei lărgite şi al reţelei sociale a fiecărui 
„membru al acesteia” constituie un sistem social lărgit, ale 
cărui funcţii vor fi evocate mai tirziu, în acest capitol. 

Deşi descrise separat, cele şase niveluri prezintă multiple 

interacțiuni. Fiecare dintre ele corespunde unui sistem delimitat 
printr-o frontieră care separă interacţiunile funcţionale ale 
ansamblului componentelor sale de cele ale nivelului următor, 
superior, de organizare. Fiecare sistem este diferit din punct de 
vedere calitativ, atit în ceea ce privește componentele sale, cit şi 
normele care guvernează interacţiunile prezente. 

Abordarea ecosistemică are largi implicaţii în psihopatologie. 

Acestea se referă, de exemplu, la înţelegerea apariţiei şi 

menţinerii tulburărilor psihopatologice, precum şi evaluarea şi 
diagnosticul. Abordarea ecosistemicá implică si o interpretare 
diferită a noţiunilor de sănătate mintală şi de patologie, precum si 
a noţiunii de simptom. 

Dintr-o perspectivă ecologică, persoana sănătoasă manifestă 
un ansamblu de comportamente şi emoţii care se pot schimba în 
moduri diferite. Cineva poate trece de exemplu de la disperare la 
speranță, la ură, la dragoste şi aşa mai departe. O ecologie a 
emoţiilor care alătură în timp emoţii diferite ar caracteriza o viaţă 
emoţională echilibrată. O altă manieră de a atinge o organizare 
sistemică este de a escalada o emoție sau un comportament 
specific. Escaladarea unei descurajări iniţiale, poate conduce, de 
exemplu, la o meta-descurajare sau la aşa-numita „depresie 
cronică”. Astfel, o escaladare emoţională menţine organizarea 
sistemului psihologic al persoanei. Pot exista şi oscilaţii între 
diferite tipuri de escaladă emoţională, cum ar fi, de exemplu, 
cazul psihozei maniaco-depresive. Această viziune a lucrurilor 
sugerează că patologia sau simptomatologia reprezintă o 
escaladare a identicului sau a identităţii (escalating sameness), o 
simplă modificare a intensității unei emoţii specifice sau 
caracterul extrem al unui comportament. 

Acest punct de vedere privind simptomatologia implică şi 
considerarea drept patologici, după cum sugerează Keith (1980), 
a membrilor familiei unui depresiv, care nu sint ei înşişi depresivi. 
În acord cu Whitaker, Keith susţine faptul că „a zimbi întot- 
deauna”, „a fi intotdeauna raţional”, „a te comporta bine 
intotdeauna” (categorie descrisă de Whitaker şi numită „cavalerul 
alb”) constituie, in acest context, manifestări psihopatologice*. 
Faptul că fiecare membru al unei astfel de familii poate prezenta 
diferite forme de escaladare comportamentală sugerează că fami- 
lia întreagă echilibrează escaladările fiecărui membru. În acest 
mod, scrie Keeney (1984), simptomele unei persoane pot fi consi- 
derate drept o metaforă a relaţiilor sale interpersonale. Într-o 
viziune mai largă, simptomele sint indicatorii unei ecologii a 
relaţiilor. 


PSIHOPATOLOGIE ECOSISTEMICA n3 


Originalitatea abordárii ecosistemice poate fi demonstratá prin 
numeroase exemple. Într-un capitol consacrat copiilor considerati 
„perturbatori” din cauza tulburărilor lor de comportament, Susan 
Swap (1984) formulează o serie de postulate privind această 
problematică specifică. Ea afirmă că „nu copilul este perturbat”. 
Referindu-se la familii, Swap adaugă două postulate, după care, 
pe de o parte „familia nu trebuie blamată”, iar pe de altă parte, 
„copiii, familia şi factorii comunitari interacționează pentru a 
produce tulburarea”, 

La sfirşitul acestei părţi introductive, ni se pare important de 
precizat faptul că organizarea sistemică ce menţine simptomul nu 
include în mod necesar întreaga familie şi nu se limitează la acest 
grup social. La fel, trebuie notat că punctul de vedere ecologic 
nu semnifică inlocuirea unei patologii individuale cu o patologie 
familială”. Acest punct de vedere identifică mai curind maniera 
prin care indivizii şi familiile igi menţin organizarea sistemică 
prin pattern-uri redundante de schimbare. 

În capitolul de faţă ne vom ocupa de două teme pentru a 
ilustra spiritul abordării ecosistemice. Prima este modelul inter- 
actionist al psihopatologiei propus de Anthony Marsella, profesor 
la departamentul de psihologie al Universităţii din Hawai, fost 
director al programului de cercetări asupra schizofreniei al 
Organizaţiei Mondiale a Sănătăţii şi al Institutului naţional de 
sănătate mintală din Statele Unite. Al doilea aspect, rețelele 
sociale, este deosebit de important datorită rolului de tampon al 
sprijinului oferit, în situaţie de stres, de astfel de rețele, precum 
şi de importanţa acestora pentru integrarea pacienţilor psihiatrici. 
Unele elemente ale abordării ecosistemice au devenit cunoscute 
datorită progresului şi popularității dobindite de metodele de 
terapie familială”. — — Beels şi Ferber (1969) 
le clasifică in două categorii, în funcţie de rolul pe care şi-l 
asumă terapeutul. Prima categorie este cea a „directivilor” 
(conductors), care intervin in mod activ şi dirijează convorbirile 
terapeutice. Principalii reprezentanţi ai acestei maniere de a 
proceda sint Nathan Ackerman, Virginia Satir, Murray Bowen, 
Salvador Minuchin, Roland Charp, Robert McGregor şi Norma 

Paul. A doua categorie este cea a „reactivilor” (reactors), care 
permit o activitate mai liberă, mai puţin controlată, Această 
categorie se imparte in două : (a) „analiştii”, cum ar fi de pildă 
Carl Whitaker, Lyman Wynne, Alfred Friedman sau Yvan 
i-Nagy, care se comportă asemănător psihanaliştilor 
tradiţionali şi (b) „puriştii”, reprezentaţi de Don Jackson, Jay 
Haley şi Gerald Zuk, care respectă riguros teoria sistemelor şi se 
preocupă de normele familiale şi de procesele de comunicare. 
După Foley (1976), dezvoltarea terapiilor familiale are mai multe 
fundamente teoretice, printre care un loc important este ocupat 
de teoria dublei legături şi teoria comunicării. 
Teoria dublei legături” constituie concluzia unui proiect de 
cercetare desfăşurat la departamentul de sociologie și antropo- 
logie al Universităţii din Stanford (Palo Alto, California). Dirijat 
de antropologul Gregory Bateson şi consacrat studiului comu- 
nicării în familiile schizofrenilor, acest proiect a condus la o lucrare 
intitulată Toward a theory of schizophrenia (1956), care descrie 
„ingredientele” unei duble legături. Studiul respectiv arată că: 
(1) protagonistul care aplică dubla legătură emite două categorii 
de mesaje contradictorii ; (2) pentru persoana desemnată drept 
„Victimă”, relaţia respectivă este esenţială şi aceasta face vitală 
înţelegerea corectă a mesajului; (3) „victima” este în impo- 
sibilitate de a meta-comunica, de a comenta sau de a cere lămuriri 


. al. 
(1972) propun o serie de cinci axiome care au implicatii funda- 
mentale in relaţiile interpersonale: (1) orice comportament 
reprezintă o comunicare ; (2) orice comunicare cuprinde o impli- 
care şi serveşte la definirea unei relații; (3) natura unei relaţii 
depinde de punctarea secvenjelor de comunicare între parteneri 
(punctarea se referă la modul în care fiecare partener vede „fap- 
tele") ; (4) oamenii utilizează o comunicare verbală (digitală) - 
care posedă o sintaxă logică foarte comodă pentru transmiterea 
conceptelor - şi o comunicare non-verbală (analogică), ce posedă 
un ansamblu de semne definind in manieră neechivocă natura 
relaţiei ; (5) toate schimburile în cadrul unei comunicări se fac 
într-o manieră simetrică sau complementară, după cum se ba- 
zează pe egalitatea sau pe diferenţa între parteneri. 


PSIHOPATOLOGIE ECOSISTEMICA ns 


A. UN MODEL INTERACTIONIST 
AL PSIHOPATOLOGIEI 


Începînd cu 1967, Marsella începe o serie de studii privind un 
model interactionist care ar putea fi aplicat la diferite tipuri de 
tulburări mintale, Încă de la primele cercetări privind subiecții 
filipinezi locuind in mediul urban (Marsella et al., 1969, 1972, 
1975) si pind la publicaţiile sale cele mai recente, in special cele 
in care sint prezentate modificările aduse modelului initial 
(Marsella & Snyder, 1981), putem observa un sistem conceptual 
conform căruia diferitele tipuri de psihopatologie sint o funcție a 
interacțiunii stresului cu resursele de care dispune persoana 
pentru a face faţă stresului. Adaptări ale acestui model au fost 
propuse de Cobb (1976), Dean gi Lin (1977), Zubin şi Spring 
(1977), Andrews et al. (1978), Johnson şi Sarason (1979). După 
cum notează Marsella (1984), componente ale modelului sint 
prezente în DSM HI. 

Modelul interactionist al lui Marsella are patru componente 
de bază: 


1. Componenta „persoană”, reprezentată de dimensiunea 
„a face faţă”, care include toate aspectele (biologice, psihologice 
sau sociologice) ale funcţionării umane, care sint mediatorii 
factorilor stresanti. Diferenţele individuale privind această dimen- 
siune „a face faţă” explică consecinţele foarte diverse ale unui 
acelaşi factor stresant. 

- La nivel biologic, starea de sănătate a organismului este foarte 
importantă, iar oboseala excesivă, malnutritia sau insuficien- 
tele diverselor organe pot fi sursa a numeroase probleme, in 
special in fata factorilor stresanti severi. Energia şi rezistenţa 
necesare pentru a face faţă agenţilor stresan(i sint grav afectate 
şi limitate atunci cînd există probleme fiziologice. Este clar că 
această capacitate biologică de a face faţă este o parte impor- 
tantă a ceea ce se întimplă atunci cind trebuie infruntati factori 
de stres, 


116 PAISPREZECE ABORDĂRI ÎN PSIHOPATOLOGIE 


- Laun nivel psihologic, este important de înţeles rolul medierii 
cognitive a stresului. Marsella er al. (1972) au arătat că 
indivizii tind să utilizeze patru tipuri diferite de aşa-numite 
„filosofii de viaţă pentru a face faţă stresului” : religia, com- 
portamentul orientat spre sine, proiecția şi un fatalism 
optimist". Capacitatea subiecţilor de a explica agenţii stresanti 
pe care îi intilnesc constituie o parte critică a răspunsului lor 
la aceşti agenţi. Procesele perceptive ii fac pe indivizi capabili 
să „dezamorseze” factorii de stres potential däunätori, per- 
mitind ca aceştia să fie consideraţi intr-un mod care să facă 
posibilă, prin procese conştiente sau inconștiente, reducerea 
severităţii factorilor respectivi, precum şi a implicatiilor 
negative ale acestora. Toate acestea indică faptul că medierea 
psihologică a factorilor de stres permite înfruntarea lor cu 
succes. 

- Sprijinul pentru a înfrunta factorii de stres existenti există gi la 
nivelul social al funcţionării persoanei. Acest aspect poate fi 
discutat în termeni de familie, prieteni, reţele sau sisteme de 
sprijin de tipul bunăvoinţei sociale (Gottlieb, 1981). Rezul- 
tatele cercetărilor au indicat, de asemenea, că sistemele de 
sprijin social sint determinanti importanti ai evoluţiei si rezul- 
tatelor tulburărilor psihiatrice severe, cum ar fi schizofrenia, 
depresia şi tulburările nevrotice (Beels, 1981; Hammer, 
1981 ; Henderson er al., 1981; Marsella & Snyder, 1981). 


2. Componenta de mediu reprezentată de factorii de stres. 
Marsella (1984) defineşte drept factor de stres „orice eveniment, 
obiect sau proces care suscită o stare de schimbare într-un sistem 
organismic”. După Marsella, pot fi investigate trei dimensiuni 
ale agenţilor stresanţi (categoria, conţinutul si descriptorii) : 

- Categoria se referă la domeniul specific de unde provine 
factorul de stres: locuinţă, loc de muncă, sănătate, viaţă de 
cuplu, educarea unui copil, timp liber, nutriţie, relaţii inter- 
personale etc. Este evident că dacă una sau alta dintre categorii 
constituie sursa majoră a factorilor de stres, alte categorii pot 
fi de asemenea implicate. 

- Conținutul se referă la tipul specific de factor de stres care 
intervine pornind de la una dintre categoriile menţionate. Poate 
fi vorba, de exemplu, de pierderea soţiei, a locului de muncă 
sau averii, de dezacordul între aspirații şi realizări referitoare 
la locul de muncă, locuinţă, viaja de cuplu etc." Conţinutul 
este centrat în primul rind pe calitatea caracteristicilor „soli- 
citării” factorului de stres. În acest context, conţinutul poate 
fi considerat ca fiind în legătură cu anumite pattern-uri de 
răspunsuri. 

- Descriptorii se referă la diferitii parametri măsurabili ai 
factorilor de stres, Printre aceştia, cei mai importanţi sint : 
frecvenţa, intensitatea, durata, forma sau configuraţia (spora- 
dică, continuă, ascendentă, descendentă, liniară, curbilinie etc.), 
complexitatea (aditivă, multiplicativă), faptul de a fi discrimi- 
nabil sau identificabil, faptul de a putea fi controlat (prin 
răspunsuri personale sau sociale), familiaritatea, predicti- 
bilitatea, conflictul pe care îl poate genera faptul că factorul 
de stres poate avea valente pozitive şi negative. 


3. Componenta interactivă, reprezentată de dimensiunea 
stare de stres. Această stare este produsă de interacţiunea facto- 
rilor de stres cu resursele organismului, Stările de stres sint trăite 
la niveluri de funcţionare biologice, psihologice şi sociologice. 
Două dimensiuni ale stărilor de stres sint deosebit de importante 
in modelul propus de Marsella: conţinutul şi parametrii (sau 
descriptorii) stării de stres". Parametrii considerati sint în număr 
de trei: încărcarea sistemului, tip de experienţă şi nivel de 
activare, 

În funcţie de caracteristicile acestor parametri, examenul conti- 
nutului stării de stres permite descrierea diferitelor configurații 
care pot fi puse în relaţie cu pattern-uri psihopatologice. De 
exemplu, o stare de stres care implică o puternică încărcare a 
sistemului, o experienţă negativă şi un nivel ridicat de activare 
poate conditiona un profil psihopatologic confuz, delirant şi 
agitat. În schimb, o stare de stres al cărei conţinut este caracterizat 
de o subincărcare a sistemului, o experienţă negativă si o slabă 

activare poate conditiona un profil psihopatologic ,tern”, 
caracterizat prin retragere, apatie, halucinaţii. 

4. Componenta „psihopatologie”. Hans Selye, cercetător a 
cărui contribuţie la studiul stresului este capitală, a descris 
„Sindromul general de adaptare”, considerat ca un răspuns uman 
universal şi invariabil, oricare ar fi stresorul care îl generează. 


Pornind de la studii făcute asupra stresului biologic la șobolani, 
Selye descrie, în 1936, sindromul general de adaptare, sau 
S. G. A., care cuprinde trei faze (Selye, 1936, 1962, 1978). 

În faza de alarmă au loc modificări biologice caracteristice, 
consecutive unei prime expuneri la factorul de stres. 

În cursul fazei de rezistenţă, organismul se luptă impotriva 


factorului de stres. Mecanismele de apărare sint solicitate la 
maxim, iar organismul apelează la rezervele sale. 

Faza de epuizare apare atunci cind organismul este expus in 
mod prelungit la factorul de stres respectiv. Organismul nu mai 
dispune de resurse energetice pentru a face faţă situaţiei in care 
se găseşte. Semnele de reacţie de alarmă, care apar din nou, 
devin ireversibile, iar aceasta antrenează moartea. 


Descrierea unui răspuns universal nu permite însă înțelegerea 
apariţiei unor tulburări specifice. Pentru aceasta, au fost propuse 
citeva teorii noi, care insistă pe anumite aspecte specifice cum ar 
fi o slăbiciune genetică, vulnerabilitäti dobindite, configurații 
asimilate de răspunsuri organice emoţionale sau determinanti 
legaţi de tipul de personalitate. Acestor teorii, Marsella le adaugă 
o a cincea, care sugerează că tipul specific de tulburare dezvoltat 
de o persoană depinde de interacţiunile dintre individ şi situaţia 
în care acesta se află, Aşa cum am văzut deja, organismul poate 
fi imaginat ca un sistem de răspunsuri adecvate pentru a face faţă 
stresului, care funcţionează la nivel biologic, psihologic şi 
sociologic. Situaţia poate fi reprezentată drept o sursă de factori 
de stres. Interacțiunea organismului cu situaţia are drept rezultat 
o stare de stres care condiţionează configurații specifice ale 
comportamentelor ce pot fi adesea inadaptative. Evident, toate 
acestea presupun că stresul constituie fundamentul psiho- 
patologiei, in timp ce determinantii specifici sint continuti in 

pattern-urile de interactiune ale factorilor de stres cu resursele 
organismului şi cu starea de stres. Astfel, pattern-urile psihopato- 
logice pe care persoana le dezvoltă sint determinate atit de 
variabilele legate de organism, cit şi de variabilele situatio- 
nale. Psihopatologia poate să fie, deci, considerată drept „adap- 
tativă”, intrucit ea reprezintă pattern-urile de răspuns la stări 
psihologice şi fiziologice de stres, 

Marsella (1984) propune un sistem de clasificare care s-ar 
putea dovedi util, după el, pentru punerea în relaţie a compor- 
tamentelor inadaptate cu primele trei componente ale modelului 
sáu: resursele persoanei, factorii de stres şi stările de stres. În 
acest context, Marsella consideră că ar fi importantă descrierea 
comportamentelor psihopatologice în funcţie de două dimen- 
siuni : (a) diferitele sisteme funcţionale (somatic, senzorial, per- 
ceptiv, motor, afectiv, cognitiv, interpersonal, al Eului) în care 
pot apărea, ca răspunsuri, comportamentele patologice ; (b) atri- 
butele cantitative (frecvenţă, durată sau latentä) şi calitative 
(adecvare situaţională, de exemplu) ale răspunsurilor emise de 
sistemele enumerate. Această modalitate de a proceda ar permite 
clinicienilor şi cercetătorilor să descrie într-o manieră foarte 
detaliată „simptomele” şi să le înțeleagă mai bine caracteristicile. 

Marsella este conştient de faptul că modelul propus de el nu 
este terminat. El nu precizează, de fapt, decit unele dintre varia- 
bilele care ar trebui luate în consideraţie în conceptualizarea 
psihopatologiei. Pe viitor, va fi necesară dezvoltarea unor indici 
cuantificabili pentru aceste variabile şi precizarea sau formularea 
de ipoteze privind relaţiile lor. Aceasta ar permite testarea in 
manieră empirică a modelului propus. 


B. PSIHOPATOLOGIE ŞI REŢELE SOCIALE 
Reţeaua psihosocială constituie o matrice socială fundamentală 
care poate determina sănătatea sau patologia. Acest fapt decurge 
din numeroasele funcţii ale reţelei sociale: funcţii instrumentale 
(de asistenţă), funcţii afective şi normative, faptul de a oferi 
modele de roluri şi de a genera, la membrii rețelei, sentimentele 

de apartenenţă la grup şi de responsabilitate in raport cu ceilalţi 
membri, 

Interesul actual al psihopatologilor pentru reţelele sociale este 
legat de rezultatele diverselor cercetări (Myers er al., 1972, 
1975 ; Brown et al., 1975; Mechanic & Greenley, 1976; Miller 
şi Ingham, 1976; Miller er al., 1976; Eaton, 1978) care au 
ajuns la concluziile rezumate astfel de Pattison si Hurd (1984) : 
structurile de mediu gi sociale care inconjuri o persoană 
(1) influenţează sau exercită un rol de mediator privind eveni- 
mentele pe care aceasta le trăieşte; (2) afectează severitatea 
simptomelor fizice şi psihologice ale acestei persoane şi (3) au 
caracteristici structurale şi interactive diferite în cazul persoanelor 
deprimate, comparativ cu persoanele ce nu sint deprimate. Aceste 
rezultate explică proliferarea cercetărilor privind reţelele sociale, 
dintre care cele efectuate de Pattison prezintă un interes deosebit 
pentru psihopatologia ecosistemică. 

Pentru a studia reţeaua psihosocialä a unei persoane, Pattison 
(1973, 1976, 1977) a creat o metodologie ce permite evaluarea 
structurii şi funcţionării acestei rețele. Instrumentul folosit, 

„Pattison Psychosocial Inventory" permite culegerea urmätoa- 
relor trei categorii de informaţii : 

- lista tuturor persoanelor importante pentru subiect in mo- 
mentul evaluării, pe care acesta „le iubeşte sau nu”, per- 
soane care pot fi clasificate in funcţie de apartenenţa lor 
(familie, rude, prieteni şi vecini, colegi de serviciu) ; 

- legăturile, conexiunile care există între membrii reţelei in 
afara relaţiilor lor cu subiectul studiat ; 

- natura şi calitatea interacțiunilor între subiect şi fiecare 
dintre persoanele ce fac parte din rețea, jinind seama de 
mai multe variabile (contact, intensitate emoţională, tip de 
sentimente, funcţie instrumentală, reciprocitate). 

Cu această metodologie, Pattison a studiat un eşantion naţional 
de persoane normale, precum şi persoane prezentind diferite tipuri 
de psihopatologie, descoperind trei tipuri principale de rețele 
sociale. 


PSIHOPATOLOGIE ECOSISTEMICA 121 


Reţeaua persoanei normale cuprinde între 25 şi 30 de 
persoane, cu 5-6 persoane în fiecare dintre cele patru subgrupe 
menţionate : familie, rude, prieteni-vecini, colegi. În această 
reţea, subiectul are frecvente contacte cu majoritatea membrilor 
reţelei, iar investiţia sa emoţională este pozitivă şi intensă. 
Membrii reţelei îşi oferă unii altora asistenţă instrumentală, iar 
relaţiile lor sint simetric reciproce. Reţeaua îl ajută pe subiect să 
reducă stresul şi anxietatea pe care o trăieşte. 


Reţeaua de tip nevrotic, diferită de precedenta, este întilnită 
la persoanele ce prezintă tulburări nevrotice, la alcoolici, la 
heroinomani şi la alte persoane non-psihotice care manifestă un 
comportament inadaptat de lungă durată. Acest tip de rețea nu 
conţine decit circa 15 persoane, dintre care unele sint văzute 
destul de rar sau deloc. Această diminuare priveşte rudele, prie- 
tenii şi colegii de lucru. Subiectul contează mai mult pe legăturile 
(involuntare) cu membrii familiei nucleare. Evaluările variabilelor 
interactionale pun in evidenţă niveluri cu mult mai reduse decit in 
cazul persoanelor normale. Există destul de frecvent interacțiuni 
emoţionale negative şi slabe. Conexiunile între persoanele ce fac 
parte din reţea reprezintă doar 50% din cele ale rețelei normale 
fiecare persoană nu se află în relaţie decit cu alte trei persoane. 
Nevroticul interacționează deci cu un ansamblu limitat de 
indivizi, ei înşişi conectaţi intr-o manieră destul de imprăştiată, 
primind un feedback corectiv redus din partea rețelei. Reţeaua 
socială a persoanelor ce prezintă comportamente nevrotice induce 
stresul şi menţine sau sporeşte stresul subiectului. 


Reţeaua de tip psihotic, comună la persoanele care prezintă 
o schizofrenie acută sau cronică şi la cele cu tulburări afective 
majore, are o configuraţie diferită de a rețelei persoanei normale. 
Ea este constituită din 10-12 persoane, aproape toate în inter- 
acţiune unele cu celelalte. Relaţiile interpersoanle sint negative 
sau ambivalente şi puternic asimetrice. Subiectul este „prins”, 
„Capturat” în reţeaua sa şi tiranizat de un sistem închis, coluzoriu, 
ce prezintă slabe legături cu sisteme mai largi. Reţeaua socială nu 
poate rezolva nivelurile ridicate de stres, care sint cu ușurință 

transformate in anxietate si conduc la aparitia simptomelor. 
Sistemul generează mesaje emoţionale conflictuale şi contra- 
dictorii, iar comportamentul instrumental intilnit poate duce la 
confuzii între membrii sistemului. Reţeaua psihotică generează şi 
măreşte stresul şi anxietatea. 

Diferenţierea celor trei tipuri de rețele sociale descrise in 
paragrafele anterioare are evidente implicaţii practice, in special in 
dezvoltarea strategiilor de intervenţie asupra rețelelor sociale. 
Dincolo de acest interes practic, apare o problemă mai teoretică : 
comportamentele psihopatologice ale subiecţilor sint generate de 
rețele sociale disfunctionale sau, invers, subiecţii patologici isi 
creează propriile lor rețele disfunctionale? La această intrebare, 
Pattison şi Hurd (1984) răspund că cei doi termeni (subiectul şi 
reţeaua) interacționează reciproc, după cum arată abordarea 
ecosistemică : reţeaua întreţine şi dezvoltă patologia subiectului, 
iar patologia subiectului întreţine şi dezvoltă disfunctionalitatea 
rețelei sociale. 


REZUMAT 


Interactionismul - sinteză dialectică intre personalism şi situatio- 
nism - a evoluat spre abordarea ecosistemică datorită a două progrese 
epistemologice : teoria generală a sistemelor şi ecologia umană. 

Ecosistemul uman, unitate de bază în cimpul ecologiei umane, se 
schimbă permanent, pentru a-şi menţine stabilitatea. Înțelegerea acestui 
paradox aparent necesită utilizarea unui model cu niveluri multiple, 
cum ar fi, de exemplu, cel cu şase niveluri propus de Stachowiak şi 
Briggs, pentru o utilizare diagnostică şi terapeutică. 

Abordarea ecosistemică are importante implicaţii în psihologie. Ea 
propune o interpretare diferită a noţiunilor de sănătate mintală şi pato- 
logie, precum şi a noţiunii de simptom. În acest cadru, simptomele unei 
persoane pot fi considerate drept o metaforă a relaţiilor interpersonale. 

Spiritul abordării ecosistemice este ilustrat într-o secţiune a acestui 
capitol, prin modelul interactionist al psihopatologiei propus de 
Marsella. Acest model are patru componente de bază: (1) persoana 
care, cu resursele de care dispune (biologice, psihologice sau socio- 
logice), incearcă să infrunte stresul ; (2) mediul de unde provin factorii 

de stres ; (3) interactiunea factorilor de stres cu resursele organismului, 
care conduce la starea de stres; (4) psihopatologia, concepută drept 
„adaptativă”, întrucît ea este constituită din configurații de răspunsuri 
psihologice şi fiziologice la stres. 

Rețelele sociale constituie a doua temă utilizată pentru a ilustra 
abordarea ecosistemică. Cu ajutorul unei metodologii special concepute, 
Pattison diferenţiază trei tipuri de rețele sociale - cea a persoanei 
normale şi cea de tip nevrotic şi psihotic - tipuri de rețele care au 
— ei în dezvoltarea strategiilor de intervenţie asupra reje- 
or sociale, 


NOTE 


1. O traducere franceză a lucrării lui Ludwig von Bertalanffy a apărut la 
Dunod, în 1973. 


2. Pentru a descrie ecosistemul uman, au fost propuse $i alte scheme, de notat 
fiind cele ale lui Barker (Barker, 1968; Barker & Gump, 1964), O'Connor 
(O'Connor & Ramchandani, 1970; O'Connor, 1977 ; O'Connor et al., 1979) 
şi Bronfenbrenner (1977; 1979). Bronfenbrenner (1979), de exemplu, 
identifică 


, activităţile 

definite de sistem şi aşteptările legate de rolul unei persoane care trăiește 
într-un cadru dat, cum ar fi şcoala sau familia: (2) mezosistemul, care 
cuprinde interrelagiile dintre două sau mai multe microsisteme, microsisteme 
la care participă persoana (relaţiile între şcoală şi familie sau între familie gi 
locul de muncă etc.) ; (3) exosistemul, compus din mediile In care persoana 
nu are o participare activă, dar unde se pot produce evenimente care afectează 
ceea ce se petrece în mediile in care se află şi interacționează persoana (de 
exemplu, efectele mediilor în care lucrează părinţii asupra mediului familial 
al copilului lor) ; (4) macrosistemul, care se referă la invarianţii culturali ai 
-——— EN precum gi la valorile gi 
credinţele sociale care fundamentează astfel de constante culturale. 


3, Meri mur separe ee A RRG PR 
schimbătoare ale mediului său depinde de mai multe abilităţi: (1) de a 
percepe in mod adecvat condiţiile de mediu; (2) de a da un sens acestor 
percepții punindu-le în relaţie cu o schemă conceptuală internă; (3) de a 
decide care este acţiunea adecvată de întreprins; (4) de a realiza această 
acţiune în timp ; (5) de a ameliora eficacitatea reincepind, dacă este nevoie, 
ciclul descris. 


4. Un echilibru dinamic este menţinut datorită intrării în funcţie a buclelor de 
feedback negativ şi pozitiv. Feedback-ul negativ este utilizat pentru a menţine 


funcţionarea 
normal sau de la comportamentul așteptat. Feedback-ul pozitiv promovează 

schimbarea în sistemul familial, incurajind noile comportamente. El este 


12. 


esenţial pentru ca familia să se poată adapta la situaţii sau condiţii noi de 
viaţă. 


. Familia lărgită include rudele de singe, unchii, mătuşile, verii, precum şi 


rudele prin alianţă, socrii şi soacrele, fraţii vitregi etc, Reţeaua socială a 
individului este compusă din prieteni, vecini şi colegi de serviciu, de şcoală 
sau de organizaţii sociale. 


. Intrucit simptomele apar în mod sincron cu pattern-urile de escaladare ale 


altor persoane, este evident că DSM II nu denumeşte toate formele de 


simptomatologie. Alte etichete ar putea fi, de exemplu, „normalitate 
psihotică”, „fericire involutivă” etc, (Keeney, 1984), 


Szapocznik et al. (1984) scrie că pe măsură ce s-a dezvoltat teoria sistemelor, 
simptomele individului au început să fie considerate drept reflectarea unei 
patologii familiale, iar patologia familială a fost interpretată drept un 
simptom al unor sisteme mai mari, mai ample, în care este situată familia. 
Se poate nota, de asemenea, că terapeutii vorbesc din ce în ce mai des de 
„familie schizofrená", „familie encoprezică” etc. (Mannino & Shore, 1984). 


Printre lucrările asupra terapiei familiale in faze, publicate în limba franceză, 
cititorii pot consulta volumele elaborate de Haley et al. (1980), Andrey 
et al. (1983), Andolfi (1986), Ackerman şi Andolfi (1987). Lucrarea apărută 
sub conducerea lui Pluymaekers (1989) este consacrată în acelaşi timp 
terapiei familiale, abordării sistemice a realitätilor instituţionale şi implicării 
consultantului pe lingă diverse instituţii. 

Lucrarea lui Benoit (1983) şi a lui Marc şi Picard (1984) oferă detalii 
interesante privind teoria dublei legături. 


. Utilizarea acestor patru filosofii poate fi descrisă folosind patru afirmaţii : 


(a) „În perioade tulburi trebuie să te rogi si să ai incredere în Dumnezeu” ; 
(b) „Oamenii îşi pot rezolva problemele gindind si planificind atunci cind 
acestea apar” ; (c) „Majoritatea problemelor sint rezultatul relei voințe a 
celorlalți” ; (d) „Lucrurile se desfăşoară conform destinului: ... ceea ce 
trebuie să se intimple, se va intimpla.” 


. La un nivel mai general de analiză, conținutul factorilor de stres poate fi 


clasificat în funcţie de categorii cum ar fi conflictul de rol, privarea de rol, 
aculturarea, conflictul de valori etc. 


Descriptorii stărilor specifice de stres sint aceiaşi ca şi cei notati deja drept 


e eee 
etc.). 


CAPITOLUL 7 
Etnopsihopatologie 


Etnopsihopatologia, adică studiul raportului existent între 
tulburările psihopatologice şi cultura de origine a pacientului, 
cunoaşte o dezvoltare foarte importantă. Interesul acordat acestei 
abordări se explică prin faptul că practicienii sint din ce în ce mai 
frecvent nevoiţi să diagnosticheze şi să trateze persoane apartinind 
unor culturi diferite, ca urmare a migraţiilor economice, a refu- 
gierilor, efectuării studiilor în străinătate, dar şi eterogenităţii 
(legată de multiculturalismul şi diferențele socio-economice) 
societăţilor occidentale. De asemenea, crearea în ţările in curs de 
dezvoltare a unor rețele de asistenţă psihiatrică şi psihologică, 
precum şi punerea la punct a unor programe de cercetare în acest 
domeniu, explică şi ele creşterea interesului pentru etnopsiho- 
patologie, 

Numeroase date arată că studiul psihopatologiei dintr-o 
perspectivă culturală nu este un fapt recent. Esquirol, de exemplu, 
avea obiceiul de a-şi trimite elevii să însoțească bolnavii con- 
valescenti pe durata unor lungi călătorii. Astfel, după o primă 
călătorie în Elveţia şi Italia, Moreau de Tours vizitează Orientul 
în 1837, vizită care va conduce la două lucrări importante : 
Recherches sur les aliénés en Orient. Notes sur les établissements 
qui leur sont consacrés à Malte, au Caire, à Smyrne et à 
Constantinople si Du hachish et de l'aliénation mentale. Études 
psychologiques (Baruk, 1964 ; Bollotte, 1973). Saizeci şi şase de 
ani mai tirziu, un alt psihiatru, de data aceasta german, Kraepelin, 

a făcut o călătorie la Java şi în Malaezia, pentru a verifica dacă 
nosografia sa avea o validitate universală. 

Etnopsihopatologia îşi datorează dezvoltarea spectaculoasă şi 
lui Freud, care a fost in mod constant interesat de implicaţiile 
psihopatologice ale faptului cultural, precum şi ale unor repre- 
zentanti ai şcolilor culturalistă şi neo-freudiană americană - Geza 
Roheim, Ruth Benedict, Margaret Mead, Ralph Linton, Abraham 
Kardiner, Karen Horney, Sandor Rado sau Harry Stack Sullivan. 
Un aport important este cel al lui Georges Devereux’, care a 
contribuit la dezvoltarea etnopsihiatriei şi etnopsihanalizei, 
domenii conexe etnopsihopatologiei, orientate in egală măsură 
spre terapie şi spre studiul tulburărilor psihopatologice, cu o 
fundamentare clar psihanalitică. Informaţii detaliate privind 
istoria dezvoltării etnopsihopatologiei pot fi găsite in lucrări 
generale, cum ar fi cele ale lui Postel şi Quétel (1983), Alexander 
şi Selesnick (1972) sau in lucrările specializate elaborate de 
Devereux (1977, 1985), Tousignant si Murphy (1978), Nathan 
(1986). 

Abundenja materialului disponibil şi spaţiul de care dispunem 
ne-au obligat să facem o selecţie a conţinuturilor. Următoarele 
cinci teme (tratate în detaliu de alţi autori) au fost astfel lăsate 
deoparte în acest capitol : 

- influența modelelor culturale de gindire asupra teoriilor 
psihiatrice primitive şi moderne, aspect abordat de 
Devereux in Ethnopsyhanalyse complémentariste ; 

- diferentierea culturală a expresiei, in special verbală, a 
simptomelor, problemă tratată în numeroase lucrări printre 
care remarcabilul volum colectiv editat de Simpson 
(1980): Psycholinguistics in Clinical Practice : Languages 
of Illness and Healing ; 

- teoriile etiologice tradiţionale : posedarea de un geniu, de 
un demon, de un strămoş, un mort, atacarea de către un 
vrăjitor canibal, absorbţia unor elixiruri de dragoste, ură, 
vrăji, pierderea sufletului, transgresarea tabuurilor, 
iniţierea solitară, pe care Nathan (1988) le descrie ca 
generind şi coordonind terapii ; 

- reprezentarea, locul şi valoarea evenimentelor vieţii, 
studiate dintr-o perspectivă culturală, temă abordată de 
Bensmail (1985), Boucebci (1985), Gounongbe ef al. 
(1985) ; 

- un aspect foarte important pentru înţelegerea anumitor 
intirzieri in dezvoltare, precum şi pentru cunoaşterea ma- 
nierei in care se exercită influenţa culturii asupra cognitiei, 
domeniu în care se manifestă actualmente două tendinţe : 
studiul practicilor culturale şi analiza ecologiei social- 
-cognitive (Miller-Jones, 1989), 

Temele alese pentru a fi dezvoltate în primele două secţiuni 
ale acestui capitol, sindromurile cu specificiate culturală şi marile 
studii transculturale ale Organizaţiei Mondiale a Sănătăţii, 
ilustrează una din marile dezbateri ale etnopsihopatologiei, 
dezbatere care opune perspectivele emică şi etică. Termenul 
emică se referă la o perspectivă intraculturală care subliniază 
ceea ce este specific unei culturi date. Al doilea termen, etică, se 
referă la o perspectivă transculturală, universală. Mai concret, 
dezbaterea opune susţinătorii specificităţii culturale a psihopato- 
logiilor celor ce susţin universalitatea acestora. Actualmente, pare 
rezonabilă o poziţie intermediară : „Existenţa unor diferenţe in 
expresia stărilor patologice în funcţie de culturi este un fapt 
universal acceptat, dar trebuie să ne ferim în acest domeniu de 
erori prin exces, la fel ca şi de erori prin omisiune. Dintr-o prea 
mare dorinţă de a evidenția particularitätile, riscám să cădem 
intr-un culturalism integral, capcană în care au căzut cindva unii 
etnologi” (Pichot, 1981). 

Pentru a încheia acest capitol, o a treia parte este consacrată 
mai multor întrebări ridicate de diagnostic, proces care, În etno- 
psihopatologie, vizează aceleaşi obiective ca şi în psihopatologia 
generală : formularea unui pronostic al evoluţiei şi alegerea unui 
tratament (Westermeyer, 1985). Aspectele abordate în această 
secţiune sint: procesul diagnostic aşa cum decurge el in socie- 
tátile tradiţionale, variabilitatea diagnosticului, precum şi o pro- 
blemă metodologică, echivalenja transculturală a instrumentelor 
de diagnostic. 

A. SINDROMURI CU SPECIFICITATE 
CULTURALA 


Sindromurile cu „specificitate culturală” sau „legate de 
cultură”? reprezintă entităţi clinice descrise la persoane apartinind 
unor anumite comunităţi culturale şi care, în consecinţă, nu apar 
decit în zone geografice bine definite. Glosarul elaborat de 
Hugues pentru lucrarea consacrată sindromurilor legate de cultură 
(Simons & Hugues, 1985) cuprinde 182 de nume de entităţi, 
dintre care unele desemnează ansambluri de simptome care se 
aseamănă in mod frapant. Astfel, latah, mali-mali, bah-tsche si 
imu sint denumiri locale pentru acelaşi fenomen, la fel ca şi koro 
şi shookyong. Simons propune ca sindromurile similare ce apar 
în medii culturale diferite să fie grupate sub acelaşi nume şi 
sugerează, pentru exemplele citate, „sindromul grupării tresărire/ 
frică” sau „sindromuri de retractie genitalä”. 

Unii cercetători, în special cei din domeniul ştiinţelor sociale, 
insistă pe unicitatea culturală a sindromurilor şi pe faptul că ele 
nu pot fi abordate decit în contextul lor socio-cultural (Kenny, 
1983). Alţii, de obicei clinicieni, susţin necesitatea comparării 
elementelor concomitente din punctul de vedere bio-psiho- 
“socio-cultural al acestor sindromuri, in toate culturile in care 
apar, pentru a pune în evidenţă similarități (Simons, 1980). 

Unul dintre cele mai cunoscute sindromuri cu specifitate 
culturală este latah sau, după cum afirmă Ellenberger şi Murphy 
(1978), stările de tip latah, categorie care regrupează tulburări 
minore descrise in diferite regiuni ale lumii, în Malaezia, 
Indonezia, Siberia, în nordul Japoniei, in Africa de Nord. Latah 
a mai fost identificat printre triburile bantu din Africa şi printre 
canadienii francezi. Declanşat de obicei de stimuli minimi, de un 
zgomot, o spaimă sau o situaţie jenantă, /atah constă într-o reacţie 
de surpriză şi stupefactie implicind, pe durata citorva minute, o 
pierdere a controlului şi coprolalie, Ellenberger şi Murphy (1978) 
semnalează schimbări importante privind categoriile de persoane 
atinse de latah. În secolul al XIX-lea această tulburare era intilnitä 

la subiecţi de ambele sexe, chiar mai frecvent la bărbaţi, in 
special la soldaţi şi slujitori. Persoanele afectate nu prezentau 
nici un fel de tulburare in afara episoadelor de latah şi aveau 
frecvent inteligente deasupra mediei. În zilele noastre, latah apare 
aproape exclusiv la femei, în special de vîrstă medie, care prezintă 
şi simptome ale unei alte tulburări mintale sau al căror nivel 
intelectual este inferior mediei. 

Un alt sindrom specific cultural este koro, descris pentru 
prima oară în insulele Celebes, în Indonezia (Van Brero, 1896). 
El apare sub formă de crize si constă într-o teamă ca penisul să 
nu se retragă în abdomen, provocind moartea. Apariţia sa era 
destul de frecventă pentru a duce la crearea unor instrumente 
speciale pentru reținerea penisului în timpul crizelor. Ellenberger 
şi Murphy (1978) situează această afecţiune în cadrul nevrozelor 
sexuale cele mai răspindite în Asia, împreună cu jiryan, prezent 
in nordul Indiei şi cu shookyong, intilnit la chinezi si tailandezi, 
descris mai recent sub formă de epidemii scurte în Singapore şi 
in nordul Tailandei. În cazu jiryan, este vorba despre teama ca 
forţa vitală să fie pierdută prin spermă, în cursul raporturilor 
sexuale, al masturbării sau ejaculărilor nocturne. Shookyong, 
care se aseamănă cu koro (teama că organele genitale se atrofiază, 
producind moartea), aduce mai mult, în forma sa epidemică, cu 
isteria epidemică referitoare la infecția imaginară sau teama de 
fantome. 

Un al treilea sindrom, foarte cunoscut, este amok’, sindrom de 
tip psihotic (Ellenberger & Murphy, 1978) care afectează aproape 
intotdeauna bărbaţii. Descris încă din secolul al XIX-lea (Ellis, 
1893; Abraham, 1912), el reapare, după o perioadă de dispariţie, 
in anii '60, mai ales in Indochina. Pacientul nu prezintă, de 
obicei, nici un semn de tulburare mintală. După o frustrare minoră 
care nu conduce la nici o reacţie (cu excepţia unei tristeti pentru citva 
timp), pacientul incepe brusc să atace persoanele pe care le 
intilneşte. Acest atac este realizat de către subiect fără vreo grijă 
pentru propria viaţă, uneori chiar cu ochii închişi, folosind în 
general o sabie scurtă numită Kris. Începind cu 1959 se notează, 
in Laos, utilizarea grenadelor (Westermeyer, 1973). 

Printre celelalte sindromuri cu specific cultural, windigo, 
pibloktoq, susto, nebunia sau nevroza curäçeniei şi taijin kvofushó 
sint entităţile cele mai cunoscute. 

- In cazul windigo, psihoză descrisă la indienii din Nordul 
canadian, pacientul crede in spiritul windigo, care se hráneste 
cu carne de om şi care poate, prin posedarea unei persoane, să 
o forţeze să facă acelaşi lucru (Ellenberger şi Murphy, 1978). 
Unii pacienţi pot să atace şi să mănince alte persoane. 

- Pibloktoq sau isteria arctici* apare în anumite grupuri de 
eschimoşi. Este vorba despre o stare de excitație violentă asociată 
cu fuga fără ţintă. Criza poate fi precedată de o perioadă de 
iritabilitate şi poate fi urmată de convulsii sau stupoare. 

- Susto este un sindrom intilnit in America de Sud, constituit 
din insomnie, astenie, apatie, pierdere a apetitului, depresie şi 
anxietate (Butcher & Bemis, 1983). El este atribuit, în mod 
tradiţional, şocului rezultat din pierderea sufletului. 

- Nebunia sau nevroza curăţeniei (die Putswut, în germană), 
descrisă de Ellenberger (1950) şi întilnită în special în 
cantoanele de limbă germană ale Elveţiei, constă în tendinţa 
de a curăța casa într-o manieră exagerată şi iraţională. Afec- 
fiunea este întilnită numai la femei, acestea muncind toată 
ziua pentru ca toate să strălucească in casă. Ele îşi părăsesc 
foarte rar casa, iar atunci cind nu spală sau mătură, se con- 
sacră unor alte activităţi de tip obsesional: tricotare inter- 
minabilă, aranjare minuțioasă a hainelor în dulapuri. 

- Taijin kyofushó (sindrom cunoscut în publicaţiile occidentale 
sub denumirea de antropofobie”) constituie o categorie dia- 
gnostică frecvent utilizată de psihiatrii japonezi, care au 
creat-o prin anii douăzeci pentru a desemna o stare considerată 
a nu afecta decit pe japonezi, recunoscută drept o subcate- 
gorie a clasei generale a nevrozelor (Honda, 1983). 


După Kimura (1971), există patru varietăţi de antropofobii : 
- ereutofobia (teama de a nu roşi în prezenţa altor persoane) ; 

~ dismorfofobia (teama de a fi urit, de avea o particularitate 
e de a avea un 

- autodisosmofobia (teama de a degaja un miros dezagreabil) ; 
- teama de efectul produs asupra altei persoane de propria 
privire“ (fobie ce debutează la pubertate si care dispare in general 
in mod spontan spre circa treizeci de ani, constind in frica de a-i 
privi pe ceilalţi, intrucit această privire ar putea părea provoca- 
toare, arogantă, indiscretä). 


După adoptarea, in Japonia, a sistemului german de clasificare 
elaborat de Kraepelin, a devenit din ce în ce mai clar că nu toate 
problemele cu care erau confruntati psihiatrii japonezi puteau fi 
încadrate în tiparele germane, Psihiatrii japonezi au reţinut acest 
diagnostic intrucit în practica lor, simptome cum ar fi teama de 
contact vizual, teama de a roşi, de a răspindi mirosuri dez- 
agreabile etc. apăreau adesea grupate. 

Faptul că există numeroase antropofobii în Japonia şi că se 
acordă, în această ţară, o atit de mare atenţie acestui tip de 
nevroză, ridică o intrebare care se pune de altfel pentru fiecare 
sindrom cu specificitate culturală : care este relaţia dintre simp- 
tomele descrise şi cadrul cultural in care ele apar ? Ruth Benedict 
descria cultura japoneză drept o cultură a ruşinii, în contrast cu 
cea europeană, a culpabilităţii. Japonezii sint cunoscuţi ca un 
popor foarte sensibil la opiniile celorlalţi. Este neindoielnic faptul 
că ei sint foarte preocupaţi de reputaţia lor şi de dorința de a 
produce o impresie favorabilă. Toate aceste elemente sint, fără 
indoială, legate de manifestările taijin kyofushó, grup de fobii 
legate de anumite moduri de contact interpersonal. Sint şi alte 
simptome pentru care există sugestii de explicaţii şi ipoteze 
privind relaţia dintre simptomele care le definesc şi mediul cultu- 
ral al pacienţilor”, relaţie care va trebui să facă, fără îndoială, 
obiectul unor studii suplimentare. Din această perspectivă, 
comentariile lui Westermeyer (1985) ni se par foarte pertinente : 

- dat fiind faptul că ele apar în culturi adesea foarte diferite 

şi separate de distanţe considerabile, aceste sindromuri 
sint considerate de majoritatea cercetătorilor ca nefiind 
strict „legate de cultură” ; 

- sindromurile legate de cultură au componente comune cum 
ar fi, de exemplu, frica, anxietatea, amnezia, fuga fără 
ţintă, retragerea socială etc.; 

- adesea numărul cazurilor scade sau creşte o dată cu 
trecerea timpului şi putem asista la adevărate „epidemii” 
bruşte şi extinse, cum ar fi cazul pentru amok şi koro ; 

- tulburările psihiatrice asociate includ diagnostice foarte 
diferite : tulburări de personalitate, neurastenie, crize sau 
tulburări de adaptare, sindromuri cerebrale organice, delir 
indus de medicamente, depresie majoră, manie, psihoză 
schizofreniformă şi schizofrenie, 

Înainte de a încheia această secţiune a capitolului, ni se pare 
important de răspuns la o întrebare centrală : cum trebuie situate 
sindromurile cu specificitate culturală în raport cu nosologia 
psihiatrică clasică? Pot fi propuse trei răspunsuri (Butcher & 
Bemis, 1983): 

- caracterul particular, unic, al acestor entităţi pune din nou 

în discuţie aplicarea independent de cultură (culture-free) 
a sistemelor nosologice occidentale (Draguns, 1973; 
Marsella, 1978, 1979). Dat fiind caracterul distinct al 
sindromurilor legate de cultură, Simons (1987), la fel ca şi 
Prince şi Tcheng-Laroche (1987), consideră că ar fi utilă 
includerea lor în versiunile ulterioare ale DSM şi CIM ; 

- se poate sustine, de asemenea, că astfel de sindromuri nu 
sint simple variante ale unor tulburări psihiatrice cum ar fi 
isteria sau psihoza reactivă (Wittkower & Fried, 1959; 
Honigman, 1968; Yap, 1969; Kiev, 1972; Kennedy, 
1973) ; 

- in fine, ele pot fi considerate drept ansambluri de simptome 
acute, tranzitorii, suprapuse unor procese psihiatrice in 
curs (Rin, 1965; Kennedy, 1973). 


Cercetări ulterioare sint neapărat necesare pentru a preciza 
care dintre aceste răspunsuri este cel corect. 

B. MARI STUDII TRANSCULTURALE 
ALE ORGANIZAŢIEI MONDIALE A SĂNĂTĂŢII 
(OMS) 


1. Studiul tulburărilor depresive 


Tulburările depresive constituie o preocupare majoră a OMS. 
Încă dinspre mijlocul anilor 60, OMS a elaborat mai multe 
proiecte avind drept obiectiv punerea la punct a unor metode de 
evaluare, clasificare şi notare a tulburărilor depresive, aplicabile 
la nivel internaţional. 

În cadrul unui proiect OMS privind preventia suicidului, o 
echipă de cercetători a încercat să pună în evidenţă de ce sistemele 
de inregistrare a suicidului şi a tentativelor de suicid au o 
fiabilitate redusă (OMS, 1974). Ulterior, o dată cu a noua revizie 
a Clasificării Internaţionale a Maladiilor (OMS, 1978), capitolul 
referitor la tulburările mintale a fost remaniat, mai ales pentru a 
include un număr mai mare de rubrici pentru clasificarea stărilor 
depresive. 

În cadrul Studiului Pilot Internaţional asupra Schizofreniei 
(OMS, 1973, 1979), un grup de 256 de bolnavi afectaţi de 
depresie au fost selecționați pentru a permite comparații cu 
grupuri de schizofreni. Rezultatele obţinute arată, pe de o parte, 
că este posibilă punerea la punct a unor metode normalizate 
pentru evaluarea depresiei în diferite contexte culturale, iar pe de 
altă parte, că bolnavii depresivi provenind din nouă ţări foarte 
diferite din punct de vedere cultural au numeroase caracteristici 
comune. 

Un alt proiect OMS este consacrat posibilităţilor de ameliorare 
a tratamentului depresiei in şapte ţări in curs de dezvoltare, 
posibilităţi examinate în contextul unei cercetări mai ample 
privind introducerea posibilă a unor componente de sănătate 
mintală în serviciile medicale primare (Harding, 1977, cf. 
Sartorius, 1983). 

Pornind de la o serie de observaţii care arată că persoane 
apartinind unor grupuri etnice diferite par să reacționeze in mod 
diferit la anumite medicamente, o anchetă OMS a fost întreprinsă 
pentru a evalua efectele medicamentelor antidepresive asupra unor 
bolnavi trăind în contexte socio-culturale şi condiţii climatice 
diferite (Sartorius, 1973; Vartanian, 1976, cf. Sartorius, 1983). 

În 1983, OMS publică un important raport privind studiul 
colectiv referitor la evaluarea normalizată a tulburărilor depresive 
(Sartorius et al., 1983), document care va fi prezentat în această 
secţiune a capitolului. Studiul descris în acest raport a fost 
conceput în 1970, prin colaborarea unor centre de cercetare 
situate la Montréal, Teheran, Nagasaki, Tokyo şi Bale. Cele cinci 
zone de studiu alese prezintă diferenţe din punct de vedere demo- 
grafic, cultural şi social. Avantaj suplimentar, două dintre centrele 
de cercetare erau situate în aceeaşi tari (Japonia); astfel, deşi 
toţi pacienţii japonezi aparţineau aceluiaşi mediu „macro-cul- 
tural”, bolnavii din Tokyo trăiau într-un oraş cu o mare densitate 
a populaţiei, pe cind cei din Nagasaki locuiau într-o regiune 
ruralo-urbană. 

Pentru nevoile acestui studiu, echipa a pus la punct două 
instrumente : (a) o fişă de triere pentru selecţia bolnavilor (o 
simplă listă de control enumerind criteriile de incluziune/exclu- 
ziune); (b) Protocolul de Evaluare normalizată a Tulburărilor 
Depresive (PETD/OMS), instrument care ar permite înregistrarea 
datelor obţinute în cursul evaluării clinice a bolnavilor. Acest 
protocol a fost conceput pentru a fi aplicabil într-o cercetare 
internaţională, adică pentru a fi capabil de a înregistra carac- 
teristicile tulburărilor depresive specifice unei anumite culturi, 
inclusiv cele care nu pot fi prevăzute pornind de la cunoştinţele 
disponibile. Normalizarea rubricilor şi uniformitatea cotării sint 
obținute adăugind la protocol un glosar de definiţii, completate 
de întrebări exploratorii utilizate în diferitele centre în decursul 
examenului clinic şi stabilind regulile pentru cotarea specifică a 
rubricilor individuale. 

Ca urmare a aplicării criteriilor de triere şi utilizării 
Protocolului PETD/OMS, echipa de cercetare a selecționat un 

total de 573 de bolnavi care au fost supuşi unui bilanţ detaliat. 
Există similitudini între grupurile de bolnavi care au beneficiat 
de tratament in cele patru centre - Bale, Montréal, Nagasaki şi 
Tokyo - situate în ţări dezvoltate. Acest fapt nu permite insă 
stabilirea cu precizie a modului în care aceste grupe se dife- 
rentiazà de populaţia generală a zonelor respective. O singură 
diferenţă socio-economică apare în mod clar: muncitorii din 
industrie (în special muncitorii calificaţi) par a fi slab reprezentaţi 
în populaţia bolnavilor, în timp ce femeile casnice par a fi supra- 
reprezentate. Grupul din Teheran se diferenţiază de grupurile 
studiate în celelalte centre prin faptul că pacienţii care îl compun 
sint, in general, mai tineri, adesea analfabeți şi cu venituri reduse. 
Diagnosticele stabilite pentru fiecare bolnav au fost clasificate 
după două sisteme, unul propus de centrul din Bâle (fondat pe 
concepte nosologice şi identificind opt tipuri de stări depresive), 
iar altul de către centrul din Teheran, care propunea cinci tipuri 
de stări depresive. Întrucit numărul de pacienţi repartizaţi în 
fiecare dintre tipurile clasificărilor era insuficient pentru a per- 
mite o analiză şi comparații, diferitele rubrici au fost regrupate 
după o schemă tripartită simplificată cuprinzind depresia endo- 
genă, depresia psihogenă şi alte forme de depresie”. Dintre cei 
573 de pacienţi examinati, 56,7% au fost repartizaţi în grupul 
„depresie endogenă”, 37,2% în grupul „depresie psihogen iar 
6,1% in „alte forme de depresie”. În patru dintre centre 
(Nagasaki, Tokyo, Teheran şi Bâle), depresiile endogene au fost 
mai numeroase decit cele psihogene. La Montréal, in schimb, 
bolnavii erau mai numeroşi în grupul formelor psihogene. 
Studiul simptomatologiei episodului aflat la originea includerii 
fiecărui bolnav în populaţia acestei cercetări arată că, În toate 
centrele, pacienţii prezentau practic acelaşi .nucleu” de 
simptome : tristeţe, absenţa bucuriei, anxietate, tensiune, lipsă 
de energie, dezinteres, pierderea capacităţii de concentrare, idei 
de insuficienţă, de incapacitate şi devalorizare. La acest nucleu al 
depresiei (prezent in 76% dintre cazuri) se adăugau mai multe 
simptome la Nagasaki (nouă simptome suplimentare) şi citeva la 
Bile şi Montréal. Grupul de simptome de bază era ceva mai 

redus la Tokyo şi Teheran. Anxietatea şi tensiunea nervoasă par 
să figureze, în toate centrele regionale, printre simptomele cele 
mai frecvente ale tulburărilor depresive. Ideile de insuficienţă 
(unul dintre simptomele cele mai frecvente la Bâle) sint mai rar 
notate la Tokyo, şi încă şi mai rar la Teheran, 

Doar la nivelul citorva simptome s-au observat diferenţe im- 
portante între centrele de cercetări. Acesta a fost cazul, indeosebi, 
al agitatiei psihomotorii (care apare rar în ansamblu, cu excepţia 
centrului din Teheran) şi sentimentelor de culpabilitate şi auto- 
condamnare (68% la Bale şi doar 32% la Teheran), A putut fi 
constatată absenţa frapantă a simptomelor cu specific cultural, 
adică a unor manifestări care să nu se integreze în fenomenologia 
clasică a tulburărilor depresive. Simptomele mai „folclorice” au 
fost reprezentate de un singur caz de „experienţă de posedare” la 
Nagasaki şi de acuze de spermatoree la un pacient de la centrul 
din Teheran. 

În concluzie, dacă se admite că bolnavii care au participat la 
acest proiect OMS sint reprezentativi pentru cazurile tratate in 
mod obişnuit în cele cinci centre unde s-a derulat cercetarea, se 
poate afirma că bolnavii care solicită, în cele cinci zone de studiu, 
un tratament psihiatric pentru a lupta împotriva tulburărilor depre- 
sive, prezintă, în multe privinţe, asemănări frapante. 


2. Schizofrenia: psihoză etnică sau tulburare 
universală ? 


Într-un articol privind „Originile sociale ale schizofreniei” 
apărut în L'Information psychiatrique (1965) şi reluat ulterior in 
Essais d'ethnopsychiatrie générale (1977), sub titlul „Schizo- 
frenia, psihoză etnică sau schizofrenia fără lacrimi”, Devereux 
scria că această entitate este psihoza cea mai răspindită în 
societatea modernă şi că schizofrenia aşa-zis „nucleară” nu este 
observată niciodată în rindul populațiilor realmente primitive. 

Pentru Devereux, schizofrenia constituie psihoza etnică tip a 
societăţilor civilizate complexe, noțiunea de psihoză etnică (la fel 
ca şi cea de nevroză etnică) fiind astfel definită : 

„l. Conflictul care stă la baza nevrozei sau psihozei etnice 
afectează in egală măsură majoritatea indivizilor normali: con- 
flictul nevroticului sau al psihoticului este doar mai violent decit 
al celorlalţi ; pacientul este deci la fel ca ceilalţi, dar într-un mod 
mai intens decit ceilalţi.” 

„2. Simptomele caracteristice ale nevrozei sau psihozei etnice 
nu sint improvizate. Ele nu sint inventate pentru bolnav: ele fi 
sint furnizate «pe măsură» de către mediul său cultural şi repre- 
zinta, în sensul utilizat de Linton, «modele de inconduită». Totul 
se intimpld ca şi cum societatea i-ar spune nevroticului sau 
psihoticului : «nu fi nebun, dar dacă trebuie să fii, atunci mani- 
festă-ţi nebunia în cutare sau cutare mod... şi nu altfel. Dacă te 
indepártezi de acest comportament, lumea nu te va lua drept 
nebun, ci drept criminal, vrăjitor sau eretic»." 

Programul de cercetare epidemiologică transculturală a schi- 
zofreniei, realizat de OMS, a permis culegerea de date deosebit 
de interesante pentru Înțelegerea legăturilor dintre mediul cultural 
si tulburările diagnosticate drept schizofrenie. Aceste date, după 
cum vom vedea, vin să infirme interpretarea schizofreniei drept 
psihoză etnică. 


Programul OMS cuprinde trei studii principale : 

- Primul (1969-1977) este Studiul Pilot Internaţional asupra 
Schizofreniei, care s-a derulat in nouă centre din Africa, Asia, 
Europa, America Latină şi de Nord şi a implicat un total de 
1202 pacienţi, evaluati initial şi reevaluati după doi şi cinci ani 
(OMS, 1973, 1977, 1979). Unele centre şi-au urmărit subiecţii 
timp de zece ani. 

- Al doilea studiu (Evaluarea şi reducerea incapacității 
psihiatrice), ale cărui rezultate au fost publicate în 1980, s-a 
centrat în principal pe manifestările şi tratamentul tulburărilor 
comportamentale şi a incapacitätilor sociale ale pacienţilor 
prezentind o schizofrenie cu debut recent (Jablensky er al., 
1980). Acest studiu a vizat 520 de pacienţi din cinci ţări 
europene si o ţară africană. Ei au fost evaluati, in mod repetat, 
după un an şi doi ani de la evaluarea iniţială. 

- Al treilea studiu (1978-1986) s-a referit la Determinanjii 
evoluţiei tulburărilor mintale severe. El a implicat 1379 de 
pacienţi (745 bărbaţi si 634 femei), evaluati in 12 centre din 
zece ţări, Aceşti pacienţi au fost identificaţi şi triaţi pe baza 
faptului că prezentau simptomele unei psihoze funcţionale şi 
că erau trataţi în diferite moduri în locurile unde se aflau”. 
Pacienţii care corespundeau criteriilor diagnostice ale bolii 
schizofrenice au fost ulterior examinati cu instrumente stan- 
dardizate şi urmăriţi timp de doi ani. Principalele detalii 
privind acest studiu figurează într-un articol al lui Sartorius 
etal. (1986). 

Programul de cercetare al OMS a permis obţinerea unui număr 
important de date. Printre acestea, unele au o importanţă majoră 
referitor la tema prezentată în această secţiune, Este vorba, înainte 
de toate, de date privind incidenţa” schizofreniei în opt zone 
unde s-a putut realiza o acoperire satisfăcătoare a resurselor 
sanitare unde avea loc primul contact (Sartorius er al., 1986): 
Aarhus, Chandigarh (zonă rurală şi urbană), Dublin, Honolulu, 
Moscova, Nagasaki si Nottingham, zone situate în şapte ţări 
(Danemarca, India, Irlanda, Statele Unite, Rusia, Japonia şi 
Marea Britanie). Incidentele anuale la 10.000 de locuitori cu 
virste între 15 şi 54 de ani au fost calculate folosind o definiţie 
diagnostică „largă” şi respectiv una „restrictivă”, bazată strict pe 
prezenţa unui tablou clinic iniţial care satisfăcea criteriile clasei 
CATEGO S+”. 

Atunci cind se utilizează definiția „largă”, incidengele com- 
binate (bărbaţi şi femei) variază între 1,5 (la Aarhus) şi 4,2 (la 
Chandigarh - zona rurală). Nivelurile cele mai ridicate, pentru 
ansamblul centrelor urmărite, sint notate la Chandigarh (zona 
rurală), unde incidența la 10.000 de persoane este de 3,7 la 
bărbaţi şi de 4,8 la femei. Nivelurile cele mai coborite sint notate 
la Aarhus şi la Honolulu pentru bărbaţi (1,8) şi la Aarhus pentru 
femei (1,2). Diferenţele dintre zone sint statistic semnificative. 

În cazul aplicării definiţiei restrictive, nivelurile de incidenţă 
combinată sint mai reduse, variind între 0,7 la Aarhus şi 1,4 la 
Nottingham. Pentru bărbaţi, incidentele sint cuprinse între 

0,8 (Chandigarh - zona urbană) si 1,7 (Nottingham). În cazul 
femeilor, valorile sint cuprinse intre 0,5 (la Aarhus) si 1,4 (la 
Moscova). Spre deosebire de constatirile făcute prin utilizarea 
definiţiei „largi”, diferenţele între incidenţele tulburărilor cores- 
punzătoare criteriilor clasei CATEGO S+ nu sint semnificative 
statistic. Aceste rezultate tind să arate că probabilitatea de apariţie 

a sindromului schizofrenic „central“ în populaţii diferite este 

aproximativ egală, în ciuda diferențelor culturale, socio-eco- 

nomice, de nutriţie etc. existente între aceste populaţii. Departe 
de a fi o boală unică, schizofrenia ar constitui „calea finală 
comună” pentru o serie de procese patologice şi anomalii de 
dezvoltare. Asemănarea dintre incidenţa sa în diferite populaţii ar 
fi expresia unei tendinţe (sau dispoziţii) distribuite mai mult sau 
mai puţin uniform în toate aceste populaţii, de a reacţiona con- 
form tipului de reacţie „schizofrenic” la factori etiologici diferiţi. 

Programul de cercetări al OMS a permis extragerea unei serii de 
alte observaţii foarte importante pentru studiul etnopsihopatologic 
al schizofreniei : 

- Daci simptomatologia iniţială a pacienţilor este similară, atit 
în interiorul fiecărui centru cit şi la o comparaţie între centre, 
după doi şi respectiv cinci ani de la examenul iniţial se 
manifestă moduri de evoluţie foarte diferite. Diferenţa dintre 
pacienţii din ţările in curs de dezvoltare şi cei din ţările 
dezvoltate este semnificativă. Prezenţa unui singur episod 
psihotic urmat de o remisie completă este constatată la 58% 
din pacienţii din Nigeria şi la 51% dintre pacienţii din India. 
În celelalte centre, procentajele evoluează între 6% în 
Danemarca şi 27% în Taiwan. Pe de altă parte, 50% dintre 
pacienţii din Danemarca, 47% din cei din Statele Unite şi 
30% dintre cei din Marea Britanie şi Cehoslovacia (faţă de 
numai 7% in Nigeria şi 20% in India) prezintă o maladie 
psihotică cronică, fără remisiune. Se poate concluziona că 
pacienţii din ţările în curs de dezvoltare au o evoluţie semni- 
ficativ mai bună decit cei din țările industrializate. 

~ Faptul că modelul sau configuraţia schizofrenică de simptome 
poate fi identificată în mod fidel în medii culturale foarte 

diferite şi că acest model corespunde descrierii acceptate in 
general a sindromului schizofrenic repune în discuţie poziţia 
„relativismului cultural” privind identificarea schizofreniei în 
diferite populaţii. Rezultatele obținute au arătat, de asemenea, 
că pacienţii acuti din diferite medii culturale şi cu niveluri de 
educaţie dificil comparabile utilizează fraze aproape identice 
pentru a-şi exprima starea subiectivă. Similaritatea experienţei 
subiective a nucleului de simptome schizofrenice este frapanta 
dacă se ţine seama de diversitatea normelor, credințelor si 
atitudinilor sociale, precum şi existenţa unei varietăţi de 
tehnici de combatere a stresului. 


C. PROBLEME PUSE DE DIAGNOSTIC 


1. Vindecătorul şi pacientul său : procesul diagnostic 


În eseul său intitulat „Diagnosticul în psihiatria primitivă : 
teoria generală a diagnosticului”, Devereux (1977)" constată 
raritatea studiilor privind metodele diagnostice ale vindecătorilor. 
O dovedeşte faptul că termenul de „diagnostic” nu figurează în 
indexul lucrării lui Laubschner (1937) asupra psihopatologiei 
populaţiei tembu sau faptul că Yap (1952), în articolul său despre 
latah, nu studiază decit produsul „finit”, fără a preciza procesul 
care conduce la etichetarea individului care prezintă această 
tulburare. Devereux (care abordase deja, în mod sistematic, 
această problemă într-un studiu asupra indienilor Mohave, publi- 
cat în 1961'^) reconstituie, in eseul său despre diagnostic, procesul 
cultural prin care un individ dobindeşte statutul de persoană 
anormală, procesul prin care este stabilită prezenţa unei singula- 
rităţi. Acest proces implică trei etape : 

(a) constatarea prezenţei unui element singular care este atri- 
buit propriei persoane sau altuia: „ceva (neprecizat) nu merge 
bine in mine (sau tine); 

(b) intrucit unele singularitäji de comportament tin in mod 
exclusiv de vindecător, în timp ce altele sint de resortul şefului de 

trib sau al unui echivalent oarecare al unui tribunal modern, 
trebuie să se ajungă mai intii la concluzia că „ceva ce tine de 
vindecător nu merge bine în mine (în tine)”. Faptul că situaţia 
este îndreptată către vindecător (sau că acesta afirmă că problema 
line de competenţa sa) constituie, după Devereux, o etapă sau o 
procedură diagnostică ; 

(c) constatarea că singularitatea afectează mai ales ceea ce ar 
putea fi numit sinele pacientului, nucleul însuşi al personalităţii 
sale: „ceva de ordin psihologic, tinind de vindecător, nu merge 
bine in mine (în tine)”. Faptul de a încredința pacientul psihiatric 
competenţei vindecătorului mai curînd decit a tribunalului sau 
Bisericii, constituie o etapă decisivă a diagnosticului şi este direct 
legată de „modelele de gindire” care există în societatea căreia îi 
aparţine pacientul. Devereux subliniază că acest lucru este esen- 
tial pentru înţelegerea procesului diagnostic de bază, intrucit 
totul pare să depindă de criteriile care fundamentează diagnos- 
ticul. Cu alte cuvinte, trebuie precizat dacă ne aflăm în faţa unei 

„devieri de la normă” (caz în care diagnosticul este pus în termeni 
de nu-normal) sau a unei „respectări a unor norme marginale”, 
iar în acest caz diagnosticul se pune în termeni de da-nebun. 

Pentru Devereux, diagnosticul crucial („această singularitate 
tine de vindecător”) se bazează pe conformitatea la o normă 
marginală. Un individ este considerat drept „nebun” pentru că el 
se comportă aşa cum doar nebunii se poartă. Modelele concep- 
tuale ale tulburărilor psihice ar fi cunoscute atit de către vinde- 
cători, cit si de către persoanele pe punctul de a deveni psihotice, 
iar Devereux formulează ipoteza conform căreia cunoaşterea 
acestor modele influențează in manieră decisivă formaţiile 
simptomatice ale bolnavului. Pentru a demonstra că modelele 
conceptuale ale tulburării psihice difuzează şi sint cunoscute de 
toate păturile sociale, Devereux propune două argumente: 
(a) faptul că pacientul supune vindecătorului un autodiagnostic 
prefabricat'^: (b) dificultatea, mai mare în societăţile tradiţionale, 
de a decela fenomenul de simulare, din cauza cvasi-identităţii celor 
două modele conceptuale ale tulburării psihice : cel al profanului 
şi cel al vindecätorului!?. 

2. Aspecte legate de variabilitatea diagnosticului 


Într-un context caracterizat prin opoziţia, adesea foarte netă, 
între tendinţele etică şi emică, cercetătorul din sfera etnopsiho- 
patologiei ajunge să examineze mai multe aspecte legate de ceea 
ce am putea numi variabilitatea diagnosticului. 

Un prim aspect, definit tehnic drept fidelitatea diagnosticului, 
se referă la probabilitatea să existe un acord intre diagnosticele a doi 
clinicieni. Acest acord poate fi cuantificat prin calcularea scorului 
kappa, care variază de la 0 la 1, valoarea din urmă indicind un 
acord perfect. Foarte timpuriu după elaborarea acestei metode 
calcul, studiile transculturale au ajuns la scoruri kappa compara- 
bile cu cele obţinute în studiile intraculturale (Westermeyer, 
1985). 

O comparaţie a acordului legat de diagnostic, realizată tinind 
seama de originea pacienţilor şi clinicienilor, a fost făcută de 
Leff (1974). În cazul psihiatrilor originari din ţările industria- 
lizate, acordul interevaluatori era bun pentru pacienţii din nouă 
țări industrializate şi respectiv slab pentru pacienţii din patru ţări 
în curs de dezvoltare. Psihiatrii din ţările în curs de dezvoltare 
obțineau, în schimb, scoruri ridicate atit pentru pacienţii din 
țările in curs de dezvoltare, cit şi pentru cei din ţările industria- 
lizate. Acest rezultat se explică, foarte probabil, prin faptul că 
psihiatrii din al doilea grup, care au beneficiat de o formare în 
țările industrializate, au experienţa pacienţilor din amindouă 
tipurile de societate. 

Importanţa cunoaşterii mediului cultural al pacienţilor este 
pusă de asemenea in evidenţă de Westermeyer şi Zimmermann 
(1981), care constată că scorurile kappa ale clinicienilor „naivi” 
(adică cei care nu sint familiarizați cu mediul cultural de care 
aparţin pacienţii) sint mult mai reduse decit ale clinicienilor 
„experimentaţi”, informaţi în privinţa cadrului cultural al pacien- 
tilor. În acest caz, coeficienţii kappa se referă la acordul dintre 
diagnosticul clinicianului şi diagnosticul popular, tradiţional, local. 

Un alt aspect al variabilitätii diagnosticului este legate de 
patoplasticitatea culturală a tulburărilor psihopatologice, noţiune 

care se referă la posibilitatea ca anumite stări psihopatologice 
să-şi schimbe integral expresia clinică (deci şi categoria 
diagnosticä) de la o cultură la alta. Această posibilitate este 
susținută de numeroase observaţii. Astfel, în culturi în care 
toxicomaniile sint frecvente, procentajele de tulburări de tip 
nevrotic sint reduse (Shore et al., 1973). Aceasta ar sugera că 
alcoolismul şi alte toxicomanii ar putea constitui o manifestare 
alternativă a tulburărilor nevrotice. Într-o manieră similară, Lesse 
(1979) arată faptul că sindromurile definite într-o cultură drept 
„psihosomatice” sau „probleme de comportament” pot masca 
ceea ce în alte culturi se consideră a fi „depresie”. La un alt 
nivel, problema patoplasticităţii se poate pune în raport cu varia- 
tiile, legate de cultură, ale unei aceleiaşi entităţi clinice. Acest 
aspect a fost deja abordat, mai ales în cazul depresiei, în secţiunea 
acestui capitol consacrată studiilor transculturale întreprinse de 
OMS. 

În acest context, este important de menţionat că, tinind seama 
de rapoartele elaborate în decursul ultimului secol, se constată că 
psihopatologia se modifică în timp. După cum sublinia Prince 
(1968), referindu-se la tabloul clinic al sindromurilor depresive 
in Africa, cauza schimbărilor observate nu este prea clară, putind 
fi formulate numeroase întrebări : 

- este vorba oare de o modificare a modului nostru de a 

diagnostica? 

- este vorba despre efectele altor factori cum ar fi creşterea 
nivelului de educaţie sau diminuarea influenţei credințelor 
religioase ? 

~ este vorba de modificări ale funcţiilor psihiatriei, mai putin 
implicată în controlul social şi mai orientată spre trata- 
ment? 

- cauza ar putea fi faptul că depresia, la fel ca si alte tulburări 
pentru care există din ce în ce mai multe mijloace eficace 
de intervenţie, este actualmente diagnosticată mai frecvent ? 

dacă nu chiar toţi factorii evocati în aceste întrebări. După cum 
sublinia Pichot in conferința sa la simpozionul „Psihiatrie şi 

cultură” (Dakar, 1981), in lumea actuală, unde se observa 
fenomene care, deşi nu sint noi, au căpătat o amploare nouă, de 
exemplu civilizaţia industrială impusă astăzi in mod brutal si 
rapid ţărilor în curs de dezvoltare, se impune o constatare: 
raporturile dintre psihiatrie (deci şi psihopatologie) şi cultură nu 
rămin statice (Pichot 1981). Această situaţie nu va înceta să ridice 
noi întrebări în plan diagnostic. 


3. Echivalen(a instrumentelor de evaluare diagnosticá 


S-a observat de multă vreme că apartenenţa subiectului la un 
grup etnic diferit influenţează rezultatele sale la diferitele teste 
utilizate în clinică, Este cazul, în special, al instrumentelor de tip 
inventar, cum ar fi MMPI, Inventarul Multifazic de Personalitate 
Minnesota (Baughman & Dahlstrom, 1972; Jones, 1978). S-a 
constatat, de exemplu, că subiecţii apartinind minorităţii negrilor 
sau altor grupuri minoritare din Statele Unite tind să obţină 
scoruri uşor mai mari la scala schizofrenie (Sc) a MMPI. Această 
tendinţă a fost, de asemenea, notată la subiecţi provenind din 
diferite ţări, cum ar fi Israelul sau Japonia (Butcher & Pancheri, 
1976). Aceste citeva exemple extrase din abundenta documentaţie 
disponibilă indică dificultăţile generate de utilizarea instrumen- 
telor de evaluare într-un context cultural diferit de cel în care au 
fost construite. Această constatare se află la originea unui impor- 
tant demers metodologic privind selecţia, adaptarea şi validarea 
instrumentelor utilizate pentru evaluarea, în aceeaşi țară, a subiec- 
tilor provenind din grupuri culturale diferite sau a subiecţilor din 
ţări diferite (Flaherty et al., 1988). Rezultatele acestui demers 
arată că pentru a asigura utilizarea corectă a unui instrument de 
diagnostic într-un nou context cultural, este indispensabilă 
verificarea echivalentei a cinci dimensiuni majore. 

a. Echivalenta conţinuturilor în cercetarea interculturală 
semnifică faptul că pentru fiecare item al instrumentului con- 
ținutul este pertinent în culturile in care se doreşte utilizarea sa. 
Această echivalență trebuie să fie verificată de o echipă de 

specialişti din fiecare cultură, cercetători în domeniul social, al 
antropologiei, psihologiei şi psihiatriei. Aceştia evaluează fiecare 
item, stabilind dacă este pertinent, non-pertinent sau de o perti- 
nend discutabilă. Se reconsideră, in toate cazurile, includerea 
unor itemi evaluati de un singur membru al echipei ca fiind 
non-pertinenti sau, de cel putin doi membri, ca avind o pertinenţă 
discutabilă. Atunci cînd este adoptată decizia de a elimina anumiţi 
itemi, devine necesară verificarea consistenjei interne si a fide- 
lităţii instrumentului astfel modificat. În asemenea condiţii, s-ar 
putea să fie necesară căutarea unui alt instrument sau crearea 
unuia nou. 

Un exemplu de aplicare a principiilor decurgind din echiva- 
lenta de conţinut este oferit de PPC (Proiect Peruvian-Cangallo), 
realizat pentru a studia efectele psihopatologice ale migrării 
dintr-un sat din Anzi în Lima şi pentru a determina impactul unor 
variabile cum ar fi aculturarea, sprijinul social şi integrarea 
socială. În acest caz, echipa constituită din specialişti a decis 
eliminarea, ca nefiind pertinenti pentru cultura indiană (subiecţii 
vorbeau quechua), a tuturor itemilor destinati măsurării compor- 
tamentelor antisociale ale versiuniii spaniole a Schemei de Interviu 
Diagnostic (Diagnostic Interview Schedule sau DIS ; Robins et al., 
1981). Itemii respectivi cuprindeau întrebări de tipul: „Aţi fost 
amendat pină acum de măcar patru ori pentru exces de viteză sau 
trecere pe roşu ?”. Conţinuturi de acest tip sint in mod evident 
inadecvate pentru persoane trăind in mediul cultural andin, cum 
sint subiecţii PPC, care nu au condus niciodată o maşină. 

Itemii referitori la suicid au fost de asemenea eliminaţi din 
Interviul de cercetare epidemiologică psihiatrică (Psychiatric 
Epidemiology Research Interview sau PERI ; Dohrenwend er al., 
1980). Desi suicidul pasiv (de exemplu, prin privare de hrană) 
apare in această cultură, echipa de specialisti a considerat că in 
cultura andină, ideile active de suicid nu există nici măcar in 
stárile de depresie evidente. 

b. Echivalenta semantică se referă la faptul că semnificaţia 
fiecărui item rămine aceeaşi după traducerea instrumentului din 
limba în care a fost creat în limbile vorbite în alte culturi. 

Soluţia actuală pentru a asigura echivalenta semantică este 
tehnica retrotraducerii (Brislin, 1970), care implică mai multe 
etape. La început, o singură persoană bilingvă sau o mică echipă 
de bilingvi traduce instrumentul din limba A în limba B. Ulterior, 
o altă persoană sau o altă echipă bilingvă retraduce instrumentul 
din limba B în limba A. În fine, un comitet de specialişti bilingvi 
examinează cele două versiuni ale instrumentului (versiunea 
originală în limba A şi versiunea tradusă în A) şi evaluează fiecare 
item după o scală în trei puncte, unde 3 = „exact aceeaşi semni- 
ficatie in cele două versiuni” ; 2 = „aproape aceeaşi semnificaţie 
in cele două versiuni”, iar 1 = „semnificaţii diferite in cele două 
versiuni”. Itemii care sint cotati în mod uniform cu „1“ trebuie 
exclusi; cei care primesc cote mixte de ,1” şi ,2" trebuie 
reconsiderati. În multe cazuri, o reformulare este suficientă 
pentru a include itemii respectivi in forma tradusă a chestio- 
narului. În cazul fiecărei reformulări, tehnica retrotraducerii 
trebuie utilizată pentru a decide includerea sau nu a itemului 
respectiv. 

Traducerea adjectivelor sau a termenilor ce descriu stări emo- 
tionale este deosebit de dificilă. O altă problemă este traducerea 
într-un dialect al culturii. Traducerile care nu sint consonante cu 
acest dialect rețin semnificaţia corectă si pot fi chiar corect 
retrotraduse ; în schimb, ele pot afecta puternic percepţia 
subiectului despre convorbire, producind erori în răspunsuri 
(Berkanovic, 1980). Retrotraducerea devine mult mai complexă 
atunci cînd cercetarea se derulează in mai mult de două culturi, 
mai ales atunci cînd într-una dintre culturi nu există un limbaj 
scris. 


c. Echivalenfa tehnică se referă la faptul că, de la o cultură 
la alta, rezultatele obţinute nu sint afectate de aspectele direct 
legate de tehnica sau metoda de evaluare utilizată. Astfel, metode 
sau tehnici a căror utilizare pare perfect naturală în cultura 
occidentală se pot dovedi a fi mai puţin familiare şi mai dificil de 
utilizat in alte culturi. Este cazul, în special, în numeroase ţări in 
curs de dezvoltare, al instrumentelor tip creion-hirtie (Vernon & 

Roberts, 1981). La fel, faptul de a examina, ca bărbat, o femeie, 
in cadru privat, poate vicia in mod semnificativ culegerea datelor. 
Formularea unor întrebări repetate şi alăturate, practică obişnuită 
în numeroase chestionare utilizate în ţările occidentale, poate fi 
percepută drept coercitivă în alte ţări. 

Pentru a asigura această formă de echivalență, un comitet de 
experti familiarizați cu modalităţile obişnuite de derulare a con- 
vorbirii în culturile vizate trebuie să stabilească dacă metoda de 
culegere a datelor este, pentru fiecare instrument şi fiecare din 
părţile acestuia, în acord cu mediul cultural în care trebuie 
aplicată. Dacă se ajunge, de exemplu, la concluzia că anumite 
scale ale unui instrument nu sint pertinente pentru cultura unde 
se doreşte utilizarea lor, ele vor trebui să fie modificate sau 
excluse din studiu. 

Pentru anumite instrumente, echivalenta tehnică poate necesita 
studiul validității concurente. Aceasta implică o culegere preli- 
minară a unui ansamblu de date, pe un eşantion mic de subiecţi, 
cu ajutorul a două metode diferite: prima, indigenă culturii 
respective, iar a doua, metoda propusă, apartinind unei culturi 
străine. Comparatia între aceste două ansambluri de date va 
permite clarificarea echivalenjei tehnice şi alegerea metodei 
optime. 

Evaluarea echivalentei tehnice necesită şi luarea în considerare 
a controlului tendințelor ce se manifestă în mod obişnuit în 
răspunsurile date de indivizi apartinind unor grupuri culturale 
diferite (cum ar fi, de exemplu, nevoia de aprobare socială). 


d. Echivalenta de criteriu se referă la faptul că interpretarea, 
prin raportarea la normă, a valorilor variabilei măsurate cu un 
instrument rămine aceeaşi pentru fiecare cultură studiată. Altfel 
spus, în cercetarea transculturală, echivalenja criteriului se referă 
la capacitatea instrumentului de a evalua o variabilă în cele două 
culturi studiate şi la faptul că interpretarea rezultatelor obţinute 
este aceeaşi in cele două culturi. 

Să admitem că un instrument „X” elaborat în cultura „A” 
diferenţiază persoanele cu o anumită trăsătură (sau diagnostic) de 

cele care nu manifestă trăsătura sau diagnosticul respectiv. Ideal, 
instrumentul ar trebui să permită obţinerea aceloraşi rezultate in 
cultura „B”. Se poate, totuşi, ca examinarea rezultatelor obţinute 
în această a doua cultură să arate că instrumentul permite reali- 
zarea aceloraşi diferențieri ca şi în cultura „A”, dar să fie necesar 
un alt scor-limită de diferenţiere (deci alt etalon) pentru a putea 
fi aplicat în cultura „B”. Bird er al. (1986), de exemplu, au 
administrat versiunea în limba spaniolă a Mini-Mental State 
Examination (Karno er al., 1983) unei populaţii de portoricani, 
găsind că scorurile-limită de diferenţiere pentru stabilirea sindro- 
mului organic cerebral trebuie adaptate faţă de etalonul original 
stabilit în populaţia Statelor Unite. Într-o altă cercetare, Muñoz 
et al. (1978) studiază, pe o traducere a Chestionarului General de 
Sănătate cu 60 de itemi al lui Goldberg (Goldberg, 1972), puterea 
discriminantă a fiecărui item al versiunii traduse în spaniolă, 
pentru a stabili echivalenta de criteriu a celor două versiuni. 
De asemenea, este posibil ca variantele de norme diferite 
cultural să nu constituie o soluţie. Este cazul situaţiilor în care 
fenomenul studiat nu există în acelaşi mod în culturile studiate, 
cel puţin după cum este măsurat de instrumentul folosit. Utilizarea 
criteriilor occidentale pentru a-l evalua ar fi atunci inadecvată. 


e. Echivalenta conceptuală inseamnă că instrumentul utilizat 
măsoară acelaşi construct teoretic în fiecare cultură. După cum 
indică Vernon şi Roberts (1981), o evaluare directă a echivalentei 
conceptuale nu este de obicei posibilă în psihiatrie, alte tehnici, 
mai putin directe, trebuind să fie suficiente. Printre acestea se 
numără examenul corelatiilor dintre itemii chestionarului admi- 
nistrat populaţiei studiate şi analiza relaţiilor, pentru fiecare 
populaţie studiată, între răspunsurile obţinute la instrumentul 
utilizat şi alte variabile. 

Un alt exemplu de evaluare conceptuală este oferit de Baratta 
et al. (1985). Întrebarea care se punea era echivalenta concep- 
tuală, in două culturi, a unui instrument de evaluare a eveni- 
mentelor vieţii. Să admitem că am avea o modalitate validă 
intercultural de a măsura simptomele psihofiziologice. Dacă in 

cele două culturi studiate, evenimentele de viaţă stresante sint 
corelate pozitiv cu simptomele psihofiziologice, atunci instru- 
mentul de evaluare a evenimentelor de viaţă este echivalent din 
punct de vedere conceptual în cele două culturi studiate. 

În cercetarea PPC, citată anterior, se punea problema echi- 
valentei conceptuale a două instrumente: unul măsura suportul 
social, iar celălalt descurajarea. Cercetările anterioare au arătat 
că suportul social prezintă o corelaţie negativă cu depresia 
(Andrews et al., 1978; Lin et al., 1979) si cu descurajarea 
(Flaherty et al., 1986), Aceeaşi relaţie a fost evidenţiată la 
indienii studiati în cadrul proiectului PPC. Faptul că variabilele 
in discuţie prezintă aceeaşi relaţie in cultura studiată in PPC ca şi 
in cultura pentru care fuseseră elaborate iniţial instrumentele, a 
fost considerat drept o dovadă a echivalentei conceptuale a măsu- 
rărilor respective, 

Aspectele foarte tehnice prezentate în această ultimă secţiune 
a capitolului arată o diversificare deosebit importantă a proce- 
deelor utilizabile în cercetarea şi practica etnopsihopatologică, în 
special prin introducerea strategiilor cantitative, analizate de mai 
multe lucrări de sinteză (Irvine & Carroll, 1980; Hui & Triandis, 
1985; Flaherty er al., 1988). Fără a nega diversitatea (deter- 
minată cultural) a expresiei clinice a tulburărilor psihopatologice, 


mai standardizat gi utilizabil la nivel mondial. 


REZUMAT 


Etnopsihopatologia studiază raportul dinte tulburările psihopato- 
logice şi cultura pacientului. Freud, reprezentanţii școlii culturaliste şi 
neo-freudiene americane, precum şi Devereux, au adus contribuţii 
majore la dezvoltarea acestei abordări. 

Actualmente, in etnopsihopatologie se înfruntă două mari perspec- 
tive, Prima, denumită emică, subliniază ceea ce este specific unei 
anumite culturi şi poate fi ilustrată în special prin sindromurile „cu 
specificitate culturală” sau „legate de cultură” care nu apar decit în 
latah, koro şi amok. 

A doua perspectivă, numită etică, privilegiază universalitatea 
tulburărilor, existența unor invarianti clinici. Programele de cercetare 
ale Organizaţiei Mondiale a Sănătăţii asupra tulburărilor depresive şi 
schizofreniei aduc argumente în favoarea acestei poziţii. În ceea ce 
priveşte schizofrenia, de exemplu, rezultatele obținute arată cà pro- 
babilitatea de apariţie a sindromului schizofrenic „central” în diferite 
populaţii este aproximativ egală, în ciuda diferențelor culturale şi socio- 
-economice care există între aceste populaţii. În același timp, se constată 
că, dacă simptomatologia iniţială este similară, evoluţia tulburărilor 
este mai favorabilă în ţările în curs de dezvoltare. 

Una dintre tendinţele actuale in etnopsihopatologie - diversificarea 
metodelor de evaluare diagnostică şi introducerea strategiilor cantita- 
tive - merită o atenţie specială. În acest cadru trebuie subliniat că, 
pentru a asigura utilizarea corectă a unui instrument de diagnostic într-un 
nou context cultural, este indispensabilă verificarea echivalentei a cinci 
dimensiuni majore - echivalenta conţinuturilor, semantică, tehnică, de 
criteriu şi conceptuală. 


1. Georges Devereax (1908-1985) a fost elevul lui Marcel Mauss. Absolvent al 
Institutului de etnologie din Paris, el face numeroase cercetări de teren. 
Studiază, printre alţii, pe indienii Mohave (din California) şi triburile Sedang 
Moi (din Vietnam). Obține în Statele Unite doctoratul în filosofie, o diplomă 
de psihanalist şi psiholog şi predă la Harvard. Revine la Paris, unde ocupă 
un post de director de studii la Scoala de înalte studii în ştiinţe sociale. 
Principalele sale lucrări sint: Essais d'ethnopsychiatrie générale (1970), 
Ethnopsychanalyse complémentariste (1972), Psychotérapie d'un Indien des 
Plaines (1982). Devereux creează complementarismul care, impreună cu 
structuralismul, constituie cele două cadre teoretice ale etnopsihiatriei 
moderne (Nathan, 1986). El arată că anumite fapte brute tin de două 
discursuri (etnologic şi psihologic) care, deşi nu sint simultane, sint 
complementare. 


2. Prince şi Tcheng-Laroche (1987) propun ca termenul de sindrom legat de 
cultură să fie utilizat pentru toate sindromurile — incluzind eventual unele 
afecţiuni fizice - care sint limitate la un număr restrins de culturi, „in 
principal datorită trăsăturilor lor psihosociale”. Într-un comentariu la 
articolul lui Prince şi Tcheng-Laroche, Simons (1987) remarcă faptul că 
termenul, folosit incă, de „maladie tradiţională” (folk illness) acoperă acelaşi 
ansamblu de entităţi ca şi termenul de „sindrom legat de cultură”. Simons 
propune ca acesta din urmă să fie păstrat pentru a desemna, după cum făcuse 

şi Yap (1969), entităţile psihiatrice. Această propunere ar insemna că 
termenul general ar fi cel de „maladie tradiţională”, care ar include sindro- 
murile legate de cultură, fără a se limita la acestea. 


De la cuvintul malaezian amok, care înseamnă „angajare furioasă în luptă”. 
. Landy (1985) propune ipoteza că această entitate ar rezulta, partial, dintr-o 
hipervitaminoză A. 


: lile sint asemănate de Ellenberger şi Murphy (1978) cu fobiile 
sociale descrise de Janet gi cu nevrozele de contact ale autorilor germani. 


. Este ceea ce autorii germani denumesc Blickphobie. 


in cazul windigo, de exemplu, Murphy (1978) notează că deşi există adesea 
o bază depresivă, cheia problemei este conflictul real cu care au fost 
confruntati numeroşi indieni din Nordul Canadei: să mänince sau nu carne 
umană atunci cind sint izolaţi din cauza climatului, în deşertul arctic, riscind 
să moară de foame. Mai tirziu, Murphy ne oferă un exemplu de schimbare 
a condiţiilor culturale legate de un sindrom, in cazul amok-ului. La inceputul 
secolului al XIX-lea, amok era propagat de legende care descriau persoanele 
atinse de această stare reactionalA ca fiind eroi. În cazurile mai recente, 
cauza principală ar putea fi „o combinare particulară de narcisism şi apărare 
represivă a Eului, vesper ymo tane ar prima areal Un 
ultim exemplu se referă la „nebunia curăţeniei”, care Ellenberger şi 
Murphy (1978) me indici acțiunea factorilor "culturali „Rezultă din 
convorbirile cu aceste femei că, in concepţia lor, datoria se identifică unei 
munci penibile şi interminabile, chiar şi neproductivă. Dacă trebuie să-şi 
întrerupă munca, fie şi din motive de boală, ele suferă un sentiment intens 
de culpabilitate. Sint intotdeauna gata să considere uguratice persoanele care 
nu au aceeaşi imagine despre muncă. În viziunea lor, cu cit o muncă este mai 
dezagreabila şi obositoare, cu atit ea este mai meritorie. De aceea, tratarea 
unei nevroze a curățeniei in Elveţia este dificilă, intrucit psihiatrul nu trebuie 
să înfringă doar rezistența bolnavei, ci şi ansamblul tradiţiilor zi valorilor 
culturale”, 

. Un exemplu, referitor la „tristeţe, stare depresivă”, reluat din glosarul ce 
însoţeşte PETD/OMS, va permite ilustrarea definirii simptomelor şi 
semnelor, a întrebărilor exploratorii recomandate şi exemplelor de răspunsuri 
caracteristice 


Definiție: „Stare afectivă neplăcută, caracterizată prin sentimente de tristeţe 
sau detresă. Trebuie notată, de asemenea, prezenţa simptomului tristegei sau 
a stării depresive atunci cind acesta este de foarte scurtă durată gi nu se 


manifestă decit pe durata citorva ore”. 

Întrebări recomandate: (1) „Cum vă simţiţi în ultima 
vreme? " ; (2) „Vă simţiţi trist, abătut sau nefericit?” ; (3) „Vi s-a intimplat 
să vă simtiti trist fără a şti cu precizie de ce); (4) „Simţiţi nevoia de a 


plinge sau aţi avut impresia că totul in jurul dumneavoastră era sumbru şi 
negru? ", 


12. 

Exemple de răspunsuri caracteristice. „Deşi pot exista variaţii în conţinutul 
răspunsurilor de la o cultură la alta şi în interiarul aceluiaşi context cultural, 
depresivii oferă in general o descriere sensibil asemănătoare cu a stării lor 
de spirit. Variația culturală este observată in special la nivelul frecvenţei de 
utilizare a metaforelor sau a imaginilor pentru a exprima sentimentele 
depresive resimtite - astfel, bolnavul poate spune că are inima «grea», 
«sumbră», «Într-o menghină», «care cedează» sau că are impresia de a avea 
+o piatră pe inimă» sau «un nor deasupra capului». Folosirea acestui tip de 
n 
Iran, de exemplu). In anumite culturi, aspectele particulare ale tristetii şi 
stării de spirit depresive sint accentuate — senzaţia de singurătate zi de 
autocompătimire (Japonia), nevoia de a plinge (Canada), dezinteres pentru 
toate (Elveţia), " 


. In această clasificare, grupul „depresiei endogene” cuprinde depresia 


— emergit — s involutie (tardivă), depresia in formă 
„ bipolară). În schimb, depresia de epuizare, 
nc ae şi depresia reactional& constituie grupul „depresiei 
psihogene”. În fine, „celelalte forme de depresie” regrupează tulburările 
depresive la schizo-afectivi, celelalte forme de tulburări depresive şi tulbu- 
ririle depresive neclasificate. 
Pentru a clasa bolnavii în una din cele două mari grupe diagnostice (depresii 
endogene şi psihogene), se pare că psihiatrii s-au bazat pe diferențele observate 
la nivelul anamnezei. 
Analiza discriminantă a pus în evidenţă un fapt care ar putea fi interpretat 
drept o dovadă a validității conceptuale a distinctiei fenomenologice între 
depresiile endogene şi depresiile psihogene. Este vorba de posibilitatea de a 
stabili distincţia dintre bolile depresive endogene gi tulburările depresive 


psihogene pe 
şi 3 (personalitate anormală) cu procente de clasificare eronată mergind, in 
diferite centre, de la 21,9% la 34% (cu o medie de 28,3%). 


. Membrii echipei au identificat şi contactat toate serviciile şi agenţiile care 


puteau reprezenta terenuri posibile de contact pentru subiecţii potenţiali de 
studiu, Aceste terenuri aparţineau mai multor categorii majore, mergind de 
la resursele psihiatrice locale la resursele nespecializate sau alternative care, 
în unele zone, includ vindecătorii tradiţionali sau religioși. Pacienţii reţinuţi 
avuseseră un prim contact cu aceste resurse în cursul ultimilor doi ani. 


. Termenul de incidenţă se referă la numărul de cazuri de debuturi de boală 


sau de persoane imbolnăvite într-o perioadă dată, intr-o populaţie. Termenul 
de prevalenţă indică numărul de cazuri sau de bolnavi într-o populaţie dată, 
fără a distinge cazurile noi de cele vechi. 


Simulare a procesului diagnostic, programul CATEGO (OMS, 1974; Wing 

al., 1974) imită pur şi simplu ceea ce ar trebui să facă un clinician. 
Aplicind cele 10 etape ale programului CATEGO la datele din Examenul 
Stării Actuale, se obţine o clasificare diagnosticá de referință simulat pe 

calculator, care poate fi comparată cu cea a psihiatrului clinician. Principalele 
clase ale CATEGO sint desemnate prin litere, majoritatea fiind afectate de 
un indice de incertitudine (+ sau ?). Principalele simptome ale clasei $+ 
(psihoze schizofrenice) sint: (1) intruziunea in gindire, ecoul gindirii sau 
furtul gindirii; (2) deliruri de control; (3) voci vorbind de bolnav la 
persoana a treia sau comentind gindurile sau actiunile acestuia; (4) alte 
halucinaţii auditive (ce nu se bazează pe afectivitate) ; (5) alte deliruri. Dacă 
unul dintre simptomele (1), (2) sau (3) este prezent, bolnavul este automat 
clasat S+ ; la fel, dacă sint prezente impreună simptomele (4) si (5). 


. Apărut initial in 1963, acest text al lui Devereux este reprodus in Essais 


d 'ethnopsychiatrie générale, constituind capitolul al XIII-lea al acestui 
volum, 


. În bibliografia la Essais d'ethnopsychiatrie générale, Devereux indică 


necesitatea consultării celei de-a doua ediţii, revizuită şi adăugită, a acestui 
document, din 1969, 


- După cum se poate constata, este vorba de o recunoaştere subiectivă („ceva 


nu merge bine în mine”) sau obiectivă („ceva nu merge bine în tine”). Din 
punctul de vedere al diagnosticului, este foarte important de stabilit dacă 
pacientul ştie că ceva, în el, nu merge bine sau dacă trebuie să afle de la altă 


Autodiagnosticul implică faptul că pacientul recunoaşte că ceva central, 
nuclear este afectat în mod radical în el, Această conştientizare este dure- 
roasă, 


in societatea occidentală, în care simulatorul se trădează în mod frecvent 


prin falsitatea simptomelor, imaginea nebunului „aşa cum o concepe pro- 
fanul” nu corespunde cu definiţia psihoticului dată în manualele de psihiatrie. 


CAPITOLUL 8 
Psihopatologie etologicá 


Creat in 1859 de către Isidore Geoffroy Saint-Hilaire, termenul 
„etologie” a fost reinventat în 1931 de către Konrad Lorenz 
(Provost, 1985). Definită de Tinbergen (1951) ca fiind „studiul 
biologic al comportamentului”, etologia este considerată astăzi 
de majoritatea cercetătorilor ca fiind studiul comportamentelor 
speciilor animale in mediul lor natural. 

Dacă la origine studiul etologic se referea exclusiv la animale, 
ulterior el s-a extins şi la fiinţele umane, iar abordarea etologicä 
a unor discipline constituite anterior a dus la apariţia eto-psihologiei, 
eto-psihanalizei, eto-pediatriei, eto-neurologiei, eto-etnologiei, 
eto-lingvisticii, eto-urbanismului etc. (Cyrulnik, 1987). Această 
enumerare dovedeşte marele succes al etologiei!. 

Apariţia unei abordări etologice a psihopatologiei - sau a 
psihiatriei, anumite cercetări referindu-se la intervenţii terapeu- 
tice - este legată, in mare măsură, de elaborarea teoriei ataşa- 
mentului?. Rezultată din lucrările lui Harry F. Harlow (etolog 
american specializat în studiul puilor de maimuţă) şi ale lui John 
Bowlby, psihanalist englez cunoscut pentru studiile sale asupra 
carentei ingrijirilor materne (Harlow, 1958 ; Bowlby, 1958, 1969, 
1973), teoria ataşamentului arată că anumite modele ale com- 
portamentului animal sint valabile pentru prima copilărie a fiinţei 
umane : (a) copilul se ataşează de mama sa şi de mediul său prin 
mecanisme analoge sau asemănătoare celor întilnite la animal ; 
(b) ruptura legăturilor, lipsa îngrijirilor materne provoacă la 
animale tulburări asemănătoare sau analoge celor cunoscute la 

fiinţa umană. Ataşamentul este, după cum subliniază Zazzo 
(1974), un sistem de reacţii ce nu este învăţat; nevoia de atasa- 
ment este o necesitate primară” care, pentru a se realiza, ar 
dispune de mecanisme înnăscute. Statutul său este la fel de 
fundamental ca şi comportamentul alimentar cu funcţia sa de 
nutriţie şi comportamentul sexual cu funcţia sa de reproducere. 
Bowlby (1974) arată că funcţia biologică a comportamentului de 
ataşament este o funcţie de protecţie. 

Rezultatele cercetărilor realizate în cursul ultimilor 25 de ani 
au imbogăţit considerabil cunoştinţele privind ataşamentul, direc- 
tie de cercetare la care s-au adăugat şi alte direcţii cum ar fi 
studiul etologic al autismului infantil, al schizofreniei, al depresiei 
sau intirzierii mintale. Astfel s-a constituit şi dezvoltat progresiv 
domeniul psihopatologiei etologice. Această evoluţie este ilustrată 
de apariţia in anii '70 a mai multor lucrări fundamentale elabo- 
rate de Hutt şi Hutt (1970), White (1974), Kranz şi Heinrich (1975), 
McGuire şi Fairbanks (1977a), Corson ef al. (1980). Literatura de 
limbă franceză s-a îmbogățit şi ea graţie unor contribuţii cum ar 
fi articolele lui Schăppi (1979) şi Bracinha-Vieira (1982) sau 
articolul lui Cyrulnik (1987), care introduce „etologia umană şi 
clinică” în volumele de psihiatrie ale Enciclopediei Medico- 
-Chirurgicale. În fine, două volume constituie contribuţii majore 
în domeniul psihopatologiei etologice : Ethologie et psychiatrie 
(Demaret, 1979) şi Modéle éthologique et criminologie (Debuyst, 
1985). 

in fata tutror acestor dezvoltäri se pune o intrebare : ce aduce 
nou etologia în înţelegerea tulburărilor psihopatologice? După 
McGuire şi Fairbanks (1977b), această contribuţie vizează trei 
aspecte principale : 

(a) orientarea filosofică după care oamenii fac parte din regnul 
animal şi faptul că numeroase analogii pot fi realizate între 
comportamentele umane şi cele animale prezintă semnificative 
implicaţii potenţiale pentru studiul fenomenelor psihopatologice ; 

(b) o contribuţie metodologică ce constă în utilizarea meto- 
delor de observaţie etologică” pentru constituirea unei baze de 
date privind comportamentele umane patologice, contribuţie care 

ar conduce, de asemenea, la studiul acestor comportamente in 
afara biroului terapeutului sau spitalului de psihiatrie, Atitudinea 
etologică, a cărei importanţă a fost subliniată de White (1974), 
constă în a observa şi descrie comportamentele subiectului înainte 
de a lua in discuţie diversele patologii existente şi a trece, 
eventual, la experimentare ; 

(c) datele deja disponibile privind sistemele animale relativ 
simple şi cele oferite de experimentele pe primate constituie o 
contribuţie informaţională care permite o mai bună înţelegere a 
comportamentului uman. Evident însă, după cum subliniază si 
Cosnier (1977), nu putem transpune ceea ce este specific unei 
specii la alta, fără cea mai mare prudenţă. 

Pe lingă aporturile notate de McGuire şi Fairbanks, ni se pare 
important de subliniat valoarea euristică a perspectivei etologice, 
aspect pe care-l menţionează Sivadon (1979) în Prefaţa la lucrarea 
lui Demaret. Abordarea etologică permite, într-adevăr, formu- 
larea a numeroase ipoteze privind originea diferitelor tulburări 
psihopatologice. Trebuie semnalate aici două direcţii : 

- existenţa unor analogii intre comportamentele notate la 
bolnavii mintali şi comportamentele adaptative prezente la 
diferite specii animale, analogii semnalate în numeroase 
lucrări, îl conduce pe Demaret (1979) să propună modele 
etologice pentru tulburări foarte variate, cum ar fi 
onicofagia, tricotilomania, agorafobia, isteria, anorexia 
mintală, catatonia sau psihoza maniaco-depresivă. Acest 
autor îi citează drept exemplu pe Gallup şi Maser (1977), 
care au identificat un important număr de caracteristici 
comune catatoniei umane şi reacţiilor de imobilizare pre- 
zente la animalele amenințate sau capturate de un animal 
de pradă. 

- studiul comparat al creierului uman şi al creierelor ani- 
malelor l-au condus pe McLean (1973 ; 1974) la concluzia 
privind alcătuirea creierului primatelor şi al omului din 
trei formaţiuni (creierul reptilian, cel paleomamifer şi 
mamifer) care, o dată integrate, constituie creierul triunic^. 
Deficitele de integrare, survenite in anumite condiţii 

patologice, ar putea conduce la ,eliberarea" unor com- 
ee primitive", programate in creierele arhaice. 
n aceste condiţii, tulburările psihiatrice ar constitui 
„radicali biologici” (Bilz, 1971) şi ne-ar dezvălui, după 
expresia lui Demaret (1979), „structuri fosile ale com- 
portamentului”, îngropate în creierele reptilian şi paleo- 
mamifer. 

Acest capitol nu poate să facă un bilanţ al tuturor datelor 
disponibile în cimpul psihopatologiei etologice. El va aborda însă 
două aspecte majore. Prima parte a capitolului va fi consacrată 
aporturilor metodologice. În a doua parte, un exemplu clinic, cel al 
enureziei, ne va permite să ilustrăm geneza ipotezelor etologice în 
psihopatologie şi modul in care acestea sint testate. 


A. CONTRIBUŢII METODOLOGICE 


Într-un articol care reproduce, cu mici modificări, conferința 
ținută pe 12 decembrie 1973 la Stockholm, cu ocazia primirii 
premiului Nobel pentru fiziologie şi medicină, Tinbergen (1974) 
arată cum metoda clasică „observare şi interogare”” (watching 
and wondering) ne permite să înțelegem mai bine autismul infantil 
precoce. Acest demers îl conduce pe Tinbergen să stabilească o 
paralelă între comportamentele de tip autistic şi eliminarea 
acestora pe de o parte, iar pe de altă parte ceea ce putem observa 
cind vizităm sau primim pentru prima oară vizita unei familii 
care are un copil mic. 

Tinbergen descrie cu minutiozitate toate etapele pe care le 
străbate copilul in interacţiunile sale cu adultul necunoscut, etape 
care merg de la evitarea privirii, de la absenţa contactului vizual, 
la instalarea unei relaţii de proximitate implicind numeroase 
schimburi. Pe această bază, Tinbergen reanalizează datele dis- 
ponibile privind copiii „autişti permanenţi”. El consideră că 
majoritatea autiştilor, precum şi părinţii lor, sint victimele unui 
stres al mediului înconjurător. Acesta ar determina la majoritatea 
copiilor viitori autişti o tulburare emoţională, o formă de nevroză 

anxioasă care ar impiedica sau intirzia apariţia la aceşti subiecţi 
a comportamentelor de afiliere si a socializării lor, intirziere care 
ar avea, la rindul ei, consecinţe asupra dezvoltării limbajului, 
explorării, cititului şi altor forme de învăţare. 

Textul lui Tinbergen constituie un exemplu bun de aplicare a 
abordării etologice la o problemă de psihopatologie. El arată că 
acest tip de abordare permite stabilirea unor asemănări între 
comportamentele patologice şi comportamentele normale la o 
virstă dată şi/sau în anumite circumstanţe. El arată, de asemenea, 
cum abordarea etologică conduce la ipoteze etiologice care stau 
la baza aplicării unor demersuri terapeutice vizind, în cazul 
autismului, reducerea anxietätii şi reinceperea unei socializări 
adecvate. 

În primul rind, articolul lui Tinbergen ilustrează aportul meto- 
dologic al etologiei”. El arată, într-adevăr, că o parte importantă 
a contribuţiei etologilor la înţelegerea manifestărilor psihopato- 
logice o reprezintă descrierea, prin observaţie, a schemelor com- 
portamentale. Pentru un etolog, această fază descriptivă este 
preambulul obligatoriu al oricărui demers privind formularea de 
ipoteze referitoare la cauzalitatea elementelor patologice sau la 
intervenţie. 

Din punct de vedere metodologic, cercetarea bazată pe o 
abordare etologică va cuprinde trei faze : descriptivă, exploratorie 
şi evaluativă (Strayer & Gauthier, 1985). 


Faza descriptivă se imparte în trei etape succesive şi vizează 
cunoaşterea cit mai completă a repertoriului comportamental al 
subiecţilor studiati, adică elaborarea etogramei acestora. 

- Prima etapă, aceea a observaţiei naive, implică o examinare 
informală ce permite cercetătorului identificarea şi, ulterior, 
descrierea comportamentului subiecţilor studiati, precum şi a 
mediului fizic în care are loc observaţia. 

in cursul celei de-a doua etape, cercetătorul elaborează o listă 
a comportamentelor observate, fiecare fiind descris 
minuţios, urmărind cu atenţie ca descrierea să fie validă 
indiferent de mediu. 

- A treia etapă este consacrată regrupării comportamentelor 
din listă în categorii sau clase de scheme comportamentale. 
Produsul final al fazei descriptive este, în consecinţă, un 
sistem descriptiv coerent al repertoriului comportamental al 
subiecţilor studiati. 

Faza exploratorie este consacrată examenului preliminar al 
efectelor diferenţiate pe care anumiţi factori selecționați (factori 
organici sau de mediu) pot să le aibă asupra comportamentelor 
identificate, descrise şi clasificate în cursul primei faze. Pentru 
aceasta, cercetătorul trebuie să efectueze o serie de sarcini: 
(a) să formuleze scopuri precise de cercetare ; (b) să selectioneze 
subansamblul de elemente comportamentale ale listei descriptive 
care este adecvat scopurilor cercetării propuse şi care va fi utilizat 
mai tirziu în cadrul fazei evaluative a cercetării ; (c) să realizeze 
o observare ad lib” centrată pe subansamblul selecționat; (d) să 
aleagă tipul de înregistrare adecvat, cunoscindu-se că este posibilă 
măsurarea frecvenţei de apariţie a comportamentelor, a duratei 
acestora şi secventei comportamentale (adică organizarea com- 
portamentelor exprimate în termeni de probabilităţi de tranziţie 
de la un element comportamental la altul). 


Tehnicile de inregistrare propriu-zise pot fi grupate în două mari 

categorii (Gauthier, 1985). Prima este cea a tehnicilor poli- 

valente, utilizabile în toate fazele, descriptivă, exploratorie şi 
observationale : 


permite conservarea datelor observate pe un suport accesibil în 
mod repetitiv. 

A doua categorie este constituită din patru tehnici evaluative 
fixe, a căror aplicare este specifică fazei evaluative ; 

- grila de codare manuscrisă, unde coloanele corespund 
intervalelor temporale ale observaţiei, intervale de durată egală 
şi distribuite in mod aleator, iar liniile corespund diverselor 
comportamente observate ; 

- utilizarea unei claviaturi (fiecare buton corespunzind unui 
comportament diferit) legate de sisteme de contorizare (pentru 


frecvenţă) şi cronometrare (pentru calculul duratei) ; 

- utilizarea de aparate automate de înregistrare a evenimentelor, 
implicind folosirea butoanelor unei claviaturi care, în mod ana- 
logic sau digital, influențează mişcarea unui set de ace inscrip- 
toare pe un mediu de înregistrare ; 

- folosirea unui aparat de codare avind la bază un microprocesor. 


O a treia şi ultimă fază a unei cercetări de tip etologic, faza 
evaluativă, permite verificarea generalitatii relaţiilor examinate 
in mod informal, in cursul fazei exploratorii. Evaluarea siste- 
matică realizată în această fază poate fi de două tipuri: 

- evaluarea normativă, care permite descrierea normelor 

comportamentale specifice pentru anumite populaţii ; 

- evaluarea ce permite studierea, pe o populaţie dată, a 
diferențelor comportamentale atribuibile diferiților factori 
organici sau de mediu studiati. Acest al doilea tip de 
evaluare corespunde în mai mare măsură planurilor expe- 
rimentale şi cvasi-experimentale de cercetare” 

În practică, cele trei faze prezentate, descriptivă, exploratorie 
şi evaluativă nu sint obligatoriu succesive. Unele cercetări, de 
exemplu, nu depăşesc faza descriptivă ; în altele, faza descriptivă 
este urmată imediat de cea evaluativă. Situaţia aceasta poate fi 
ilustrată printr-o cercetare asupra comportamentelor stereotipe 
prezentate de copii orbi, de virstă prescolarä, plasați într-un grup 
de copii de aceeaşi virstă (Dumont & Markovits, 1985). Apărind 
cu o frecvenţă relativ ridicată la copiii normali mai mici de un an, 
comportamentele stereotipe reprezintă o problemă importantă 
pentru copiii orbi. Ele contribuie la izolarea socială a acestora 
(Goupil, 1981), iar prezenţa lor întirzie emergença altor com- 
portamente, în special a comportamentelor exploratorii (Fraiberg 
& Freeman, 1964). Eliminarea comportamentelor stereotipe este 

considerată de către Risley (1968) drept necesară inaintea 
invăţării unor noi comportamente. 

În cercetarea lor, Dumont şi Markovits (1985) au studiat şase 
fete, cu media de virstă de 49 luni. Cecitatea lor avea cauze 
diferite : anoftalmie, tumoare cerebrală, atrofie optică, amauroză 
congenitală, cecitate de origine corticală. Aceste fete nu fuseseră 
niciodată introduse într-un grup de copii, iar Dumont şi Markovits 
au studiat tocmai gesturile lor stereotipe în cursul unei prime 
experienţe de acest tip, în contextul unor activităţi structurate sau 
al unor jocuri libere. 

În cursul unei prime faze descriptiv-analitice a cercetării, o 
perioadă de două ore de observare naivă a grupului în ansamblul 
său, în timpul unor jocuri libere, a permis identificarea a 
18 gesturi stereotipe. Acest repertoriu de comportamente, compus 
simultan din gesturi orientate spre obiecte sau spre corp, a fost 
grupat in şase categorii, constituite pe baza celor mai implicate parti 
ale corpului în fiecare gest (faţă, cap, miini, trunchi, picioare, 
tălpi). 

Faza evaluativă a durat patru săptămini. Folosind o eşantionare 
prin observare focalizată pe un subiect, autorii au obținut la 
fiecare copil un total de 90 de minute de înregistrare (18 eşan- 
tioane de cite 5 minute fiecare): 50 de minute de activităţi 
structurate şi 40 de minute de joacă liberă. Pe ansamblul celor 
1006 de gesturi stereotipe observate în cursul celor nouă ore de 
observare directă, 87% sint gesturi corporale şi doar 13% sint 
gesturi stereotipe legate de obiecte. Circa 86% dintre gesturile 
stereotipe {in de trei dintre categoriile menţionate anterior (mină, 
cap, faţă). Dumont şi Markovits constată că 59% dintre gesturile 
observate corespund emiterii a patru mişcări specifice: roteşte- 
-capul, agitä-mina, apasă-ochiul si leagänä-corpul!, În fine, 
frecvenţa relativă medie pe copil este de 112 gesturi pe oră, iar 
durata medie a gesturilor este de 9,24 secunde. 

Alte două rezultate permit iniţierea unei discuţii privind semni- 
ficatia gesturilor stereotipe. Este vorba în primul rind de faptul 
că, pe ansamblul grupului, frecvenţa medie a gesturilor este mai 
mare in contextul activităţilor structurate: 122 gesturi/oră, 

comparativ cu doar 106 gesturi/orä în cazul jocurilor libere. 
Atunci cind se face această comparaţie la fiecare copil, predo- 
minan(a gesturilor stereotipe în cursul activităţilor structurate 
este întilnită la 4 dintre cei 6 copii studiati. O frecvenţă mai mare 
în cadrul activităţilor structurate ar tinde să confirme ipoteza 
conform căreia comportamentele stereotipe ar constitui o formă 
de activitate de deplasare sau de activitate substitutivă. Aceste 
activităţi apar în cazul situaţiilor devenite intolerabile în care 
subiectul nu se poate descărca de tensiunile sale, în situaţiile de 
conflict între două tendinţe antagoniste, în situaţiile de confuzie 
sau atunci cînd subiectul trăieşte o întrerupere prematură a unei 
acţiuni in curs de realizare (Tinbergen, 1952)". S-ar putea ca 
activităţile structurate propuse celor 6 fetițe să le pună într-o 
situaţie susceptibilă de a declanşa emisia gesturilor stereotipe ca 
activităţi de deplasare sau substitutive. Aceasta confirmă rezul- 
tatele lui Kaufman şi Levitt (1965), care notau că producţia de 
gesturi stereotipe este legată de o prea mare acumulare a presiu- 
nilor asupra organismului, precum si cele ale lui Smith er al. 
(1969), care constatau că frecvenţa gesturilor stereotipe creşte 
atunci cînd există solicitări excesive din partea mediului. 

Această interpretare a gesturilor stereotipe drept activităţi de 
deplasare este însă repusă în discuţie de un alt rezultat al cercetării 
lui Dumont şi Markovits. Analiza datelor în funcţie de durata 
experienţei indică o creştere a mediei de la 84 de gesturi/copil/ 
oră în decursul primei săptămini, la 133 gesturi/copil/oră, în a 
patra săptămină. Conform ipotezei după care comportamentele 
stereotipe ar constitui activităţi de deplasare, autorii se aşteptau 
mai curind la o creştere iniţială a frecvenţei de apariţie a gesturilor 
stereotipe, care ar fi legată de stresul generat de noutatea unei 
experienţe de grup. Or, în cercetarea prezentată, creşterea 
principală apare in decursul celei de-a doua săptămîni”. În 
această situaţie, Dumont şi Markovits consideră că este esenţială 
0 verificare, în contexte mai variate, a ipotezei că gesturile stereo- 
tipe ar constitui activităţi de deplasare. 

B. UN EXEMPLU CLINIC: ENUREZIA 


Formularea cea mai elaborată a unei ipoteze etologice privind 
enurezia ne este oferită de Bourguignon şi Guillon (1977). Pentru 
aceşti autori, enurezia ar constitui rezultanta acţiunii conjugate a 
trei variabile : (a) o predispozitie ereditară facilitind dereprimarea 
patologică a unui comportament înnăscut ce prezintă analogii 
(fără omologie) cu marcarea teritoriului; (b) regresia Eului in 
timpul fazei a IV-a al somnului ; (c) conflictul psihic legat de o 
punere în discuţie a spaţiului personal al subiectului. 

Observatia clasică (Frary, 1935) privind frecvenţa mai ridicată 
a enureziei la rude şi în fratrii a fost confirmată ulterior de către 
diferiţi cercetători. Doleys (1989) notează că circa 75% dintre 
persoanele ce prezintă legături de rudenie de gradul 1 cu enu- 
rezicii au fost şi ele enurezice. În acelaşi timp, existența unei 
predispoziţii ereditare este sprijinită de rezultatele lui Bakwin 
(1971, 1973), care arată o concordanţă ridicată a enureziei la 
gemeni. În cazul monozigotilor, procentul concordantei este de 
aproape două ori mai mare decit cel observat la dizigoti (68%, 
faţă de 36%). Nu există pind acum nici un studiu pe gemeni 
crescuţi separat (Riddle & Cho, 1989). 

Dacă toate datele prezentate pledează in favoarea existenţei 
unei componente genetice în apariţia enureziei, nu poate fi actual- 
mente precizat modul de transmitere sau mecanismele genetice 
specifice care determină enurezia funcţională (Riddle & Cho, 
1989). 

Pentru Bourguignon şi Guillon (1977), enurezia nocturnă ar 
face parte dintr-o categorie particulară de comportamente innäs- 
cute, cele care sint normal inhibate, reprimate prin factori 
biologici sau culturali şi care se pot manifesta in anumite cir- 
cumstante excepţionale. Mai precis, ar fi vorba de un com- 
portament oarecum analog (fără a fi, după cum am mai spus-o, 
omolog) comportamentului de marcare a teritoriului prin urină, 
comportament prezent la un mare număr de mamifere (şoareci, 
sobolani, ciini, lupi, feline, maimuțe inferioare). Componenta 

genetică discutată in paragrafele anterioare ar fi responsabilă de 
transmiterea la copil a unei predispoziţii la dereprimarea pato- 
logică a acestui comportament. 

Ipoteza etologicä a lui Bourguignon si Guillon introduce o a 
doua variabilă, a cărei acţiune ar contribui la apariţia enureziei : 
regresia Eului în timpul fazei a IV-a a somnului. Această afirmaţie 
se bazează pe mai multe cercetări care indică faptul că emisia 
involuntară a urinei se produce în timpul somnului profund, cu 
unde lente. Autorii uneia dintre aceste cercetări, Gastaut şi 
Broughton (1963) descriu astfel „episodul enurezic” : cu o durată 
de cinci minute, el începe în timpul unei faze de somn lent şi 
profund (faza a IV-a) şi produce o modificare a traseului EEG 
(intoarcere la faza a I-a sau I-a, sau chiar la un traseu de veghe, 
subiectul prezentind toate semnele clinice ale somnului). 

În discuţia asupra acestui aspect, Bourguignon şi Guillon opun 
fazei paradoxale a somnului (unde ar avea loc, după teoria lui 
Jouvet, reprogramarea şi reactivarea comportamentelor înnăscute 
necesare adaptării individului la mediu), faza somnului profund 
cu unde lente în care, in conformitate cu aceşti doi autori, s-ar 
produce o importantă regresie a Eului cu eliberarea unor com- 
portamente arhaice, ineficace din punctul de vedere al adaptării 
la mediu'^, dar răspunzind la anumite modificări semnificative 
produse. 

ii mai recente, fără a repune complet in discuţie rolul 
factorilor legaţi de somn, contrazic unele dintre faptele utilizate 
de Bourguignon şi Guillon pentru a sprijini rolul regresiei Eului 
în timpul celei de-a IV-a faze a somnului. Astfel, studiul ciclului 
somnului Ja copiii enurezici, realizat de către Mikkelsen et al. 
(1980) indică, pe de o parte, că emisia de urină poate apărea în 
oricare stadiu al somnului şi, pe de altă parte, că procentul de 
somn cu unde lente la copiii enurezici este mai mare decit la 
ceilalţi copii. În același timp, Norgaard er al. (1985) constată 
absenţa modificărilor stadiului somnului în timpul episoadelor 
enurezice. Unele rezultate ale unui studiu longitudinal întreprins 
de Ferguson et al. (1986) sugerează că acei copii care dobindesc 
mai tirziu controlul sfincterian nocturn, dorm mai mult în 

decursul primilor doi ani de viaţă. Toate faptele menţionate în 
acest paragraf arată că sint necesare şi alte cercetări pentru a 
preciza rolul factorilor legaţi de somn în apariţia enureziei. 

A treia variabilă menţionată in ipoteza etologicä a lui 
Bourguignon şi Guillon este existenţa unui conflict psihic legat 
de o punere în discuţie a spaţiului personal al subiectilor!, 
Numeroase studii citate de cei doi autori indică o incidenţă mărită 
a enureziei în diferitele tipuri de colectivităţi (internate, orfelinate, 
cazărmi, kibutzuri etc.). Erikson (1982) scria chiar că enurezia 
este „simptomul normal al copilului înregimentat care îşi regretă 
cant t. 

Pentru a sprijini rolul celei de-a treia variabile implicate, dupa 
ci, in apariţia enureziei, Bourguignon si Guillon prezintă, pe 
lingă datele bibliografice, concluziile pe care le extrag din studiul 
unui grup de 17 enurezici al căror simptom a persistat pină la 
virsta adultă şi a căror enurezie era dobindită, chiar reacţională. 
La 14 dintre aceşti bolnavi, ei notează drept cauze declanşatoare 
evenimente care ar putea fi interpretate in termeni de apărare sau 
de marcare a teritoriului : (a) obligaţia de a-şi abandona teritoriul 
personal (plecarea in gazdă, părăsirea căminului, emigrare) cu 
marcarea noului teritoriu pentru a-l lua în posesie, a-l perso- 
naliza ; (b) contestarea de către altcineva a teritoriului personal 
(bombardament, risc de închisoare); (c) apariţia unui rival in 
teritoriul personal (sosirea în familie a unui frate sau a unei 
surori, a unui socru sau a unei soacre). Bourguignon şi Guillon 
arată, de asemenea, că faptele care constituie o reactivare a 
amenințării teritoriului, de exemplu cearta cu persoana resimţită 
drept intrusă, sau obligaţia de a părăsi o persoană ce fusese 
puternic investită afectiv, constituie factori de agravare a simp- 
tomului. 

O dovadă experimentală privind posibilitatea de a interpreta 
enurezia (ca şi encoprezia) drept o apărare teritorială prin inter- 
mediul unor marcaje, este furnizată de Hereford et al. (1973). 

Aceşti autori formulează ipoteza că o extindere a teritoriului 
personal şi, prin urmare, o delimitare vizibilă a acestui teritoriu 
ar reduce manifestările de tipul enureziei sau encopreziei. Pentru 

a verifica această ipoteză, Hereford er al. au studiat nouă 
deficienti mintali profund, cu virste între 19-39 ani şi al căror 
coeficient social, măsurat cu ajutorul scalei de maturitate socială 
Vineland, era situat Între 4 şi 22. Durata medie a institutionalizarii 
lor era de 6,75 ani. Paturile celor 9 subiecţi se aflau în aceeaşi 
cameră cu ale altor 16 deficienti mintali profund. Opt dintre cei 
9 subiecţi manifestau comportamente care, după Hereford et al., 
puteau fi interpretate drept teritoriale (recunoaşterea propriului 
pat, de exemplu); 6 din cei 8 subiecţi păreau perturbati de 
situaţiile în care alti rezidenţi incercau să doarmă în locul lor. 

Pe durata experimentării, starea paturilor în care dormeau 
subiecţii era evaluată, în fiecare dimineaţă, utilizind următoarele 
şase categorii : (a) udat” (situaţie în care nu doar cearsaful era ud. 
ci exista şi o acumulare de urină pe husa saltelei); (b) udat” şi 
defecatie ; (c) udat (situaţie în care doar cearşaful era ud) ; (d) udat 
şi defecaţie ; (e) uscat; (f) uscat şi defecatie. Experimentul a 
durat 18 zile, şi această perioadă a fost impärtitä în patru faze : 

1. culegere de date pentru a stabili un nivel de bază (patru 
zile) ; 

2. expansiune spaţială (cinci zile), ca urmare a transferului a 
16 paturi din zona experimentală. Astfel, în dormitor nu au 
rămas decit 9 subiecţi, aranjaţi astfel incit noul spaţiu să fie 
repartizat în mod egal. Această rearanjare a eliminat 64% din 
aglomerare ; 

3. stabilirea, la limitele spaţiului personal, a unor frontiere 
vizibile (cinci zile). Pentru a diviza spaţiul în zone uşor de 
reperat, cercetătorii au lipit pe sol benzi adezive de vinilin galben. 
Astfel, suprafaţa mai mare de care dispunea fiecare subiect incepind 
cu faza a 2-a era delimitată, în faza a 3-a, pe cele patru laturi ; 

4. revenirea la situaţia iniţială. În cursul ultimelor patru zile 
de experimentare, subiecţii au fost evaluati după reintroducerea 
celor 16 vecini care fuseseră scoşi din dormitor în fazele a 2-a şi 
a 3-a. În acelaşi timp, banda galbenă a fost îndepărtată. Această 
ultimă fază a fost gindită pentru a stabili dacă revenirea la 
teritoriul iniţial (mai restrins şi fără delimitare vizibilă) va antrena 
o reaparitie la nivelurile iniţiale a enureziei şi encopreziei. 

Rezultatele obţinute arată că, in conformitate cu ipoteza de 
pornire, mărirea teritoriului conduce la o creştere a frecvenţei 
paturilor uscate. O altă creştere a acestei fecvente este obținută 
după introducerea frontierelor vizibile. În cursul ultimei faze 
insă, deşi există o uşoară tendinţă, nu asistăm la o revenire la 
nivelurile iniţiale. Pe această temă, Hereford et al. se întreabă 
dacă o perioadă de patru zile nu ar fi insuficientă pentru ca 
tendinţa regresivă să poată conduce la nivelurile iniţiale. 

Autorii acestei cercetări consideră rezultatele obținute drept o 
dovadă că la persoanele care dispun de mijloace limitate de 
comunicare, apărarea teritorială poate lua forma marcării 
odorante realizate prin intermediul enureziei şi encopreziei. În 
acest sens, cercetarea lui Hereford et al. sprijină ipoteza etologică 
a lui Bourguignon şi Guillon. 


REZUMAT 


Cu precădere după apariţia teoriei atagsamentului, etologia - adică 
studiul comportamentelor speciilor animale în mediul lor natural - a 
început să exercite o influenţă metodologică şi conceptuală asupra 
psihopatologiei. Aportul etologiei este şi euristic, intrucit ea permite 
formularea de ipoteze privind originea tulburărilor psihopatologice. 

O componentă importantă a contribuţiei etologilor la ingelegerea 
manifestărilor psihopatologice este constituită de descrierea minuțioasă 
a schemelor comportamentale. Această fază descriptivă este un preambul 
obligatoriu al oricărei cercetări ce vizează formularea de ipoteze privind 
cauzalitatea faptelor patologice. Cercetarea bazată pe o abordare 
etologică cuprinde trei faze; descriptivă, exploratorie şi evaluativă. 

Capitolul conţine, de asemenea, un exemplu de ipoteză etologicä, 
cea a lui Bourguignon şi Guillon (1977) privind enurezia. Pentru aceşti 
autori, enurezia ar fi rezultanta acţiunii conjugate a trei variabile : (a) o 
predispozitie ereditară ce facilitează dereprimarea patologică a unui 
comportament innäscut, ce prezintă o analogie - fără omologie - cu 
marcarea teritoriului; (b) regresia Eului, in timpul fazei a IV-a a 
somnului ; (c) conflictul psihic legat de o punere în discuţie a spaţiului 
personal al subiectului. Este ilustrat, de asemenea, modul in care este 
testată o asemenea ipoteză etologică. 

NOTE 


. Această lungă listă ne reamintește post-scriptumul lui René Zazzo (1974) la 
articolul său despre ataşament. Constatind entuziasmul faţă de etologie, 
ştiinţă „la modă”, Zazzo concluziona avertizindu-ne că „utilizarea haotică a 
conceptelor etologiei ar conduce la un nou delir al ştiinţei”. 


. În Franța, problema atagamentului este abordată public pentru prima dată in 
septembrie 1970, la Lille, în cadrul Zilelor Asociaţiei de Psihologie 
Ştiinţifică de Limbă Franceză, unde psihanalistul belgian François 
Duyckaerts a prezentat raportul intitulat „Obiectul ataşamentului : mediator 
între copil şi mediul său” (Duyckaerts, 1972), În 1972, Zazzo publică in 
revista Orientation Scolaire et Professionnelle, un articol despre „Ataşament, 
O nouă teorie despre originile afectivității”. Avind la bază acest articol, 
Zazzo organizează o dezbatere „ imaginară” (de fapt epistolară) la care au 
mai participat unsprezece personalităţi : etologi (Harlow, Lorenz, Chauvin), 

un pedo-psihiatru (Koupernik), un psiholog de copii (Malrieu), psihanalisti de 
diverse orientári (Anzieu, Bowlby, Duyckaerts, Lebovici, Spitz şi 
Widlócher). Ansamblul contribuţiilor la această dezbatere a fost publicat, in 
1974, într-un volum intitulat L'attachement, (Anzieu et al., 1974). 


. Harlow a descoperit că la puiul de maimuţă, căutarea hranei este sacrificată 
in favoarea căutării contactului cu mama. Acest contact asigură un confort, 
0 securitate pe care nimic nu le poate inlocui. Oferindu-i puiului de maimuţă 
„inlocuitori” de mamă, Harlow a demonstrat experimental prevalența con- 
tactului asupra căutării hranei, 


. La lucrările deja menţionate, ni se pare important de adăugat volumele 
privind modelele animale ale comportamentului uman publicate de Brion şi 
A ape Cosnier (1966) şi Centrul Naţional de Cercetare Ştiinţifică 
(1972). 


. După cum subliniază Cyrulnik (1987), etologia nu are exclusivitatea 
observaţiei, iar clinica medicală şi psihologică nu este lipsită de aceasta. 
Ceea ce caracterizează observaţia clinică este atitudinea sa referentialä, care 
fundamentează medicală şi care constă în a percepe informaţiile 
senzoriale, a le compara, iar apoi a le raporta la o leziune inaccesibilă. Cit 
despre observaţia etologică, ea este caracterizată de atitudinea pe care White 
(1974) a descris-o (şi care este menţionată in acest capitol). Diferitele 
detalii tehnice privind tipul de observaţie sint prezentate în prima parte a 
acestui capitol, unde sint abordate contribuţiile metodologice ale etologiei. 


. Partea cea mai primitivă a creierului, „creierul reptilian” constituit din 
sistemul reticulat, mezencefalul, ganglionii bazali şi complexul nucleu caudat 
(putamen) globus pallidus, are un rol predominant in programele 
comportamentale legate de delimitarea teritoriului, stabilirea ierarhiilor in 
grupuri, sexualitatea etc. Moştenire de la reptilele mai evoluate, „creierul 
paleomamifer” este reprezentat de sistemul limbic sau rinencefal. El joacă 

un rol important in funcţiile emoţionale, viscero-somatice şi endocrine. 
Creierul „neomamifer”, caracteristic mamiferelor superioare, permite 
achiziţii comportamentale importante. 

Tinbergen arată că această metodă (dezvoltată de strămoşii vinători- 
culegători şi utilizată încă de bogimani, eschimosi şi aborigenii australieni) 
a fost utilizată pentru prima dată ca metodă ştiinţifică aplicată la om de către 
Darwin, în 1872, în lucrarea The expression of the emotions in man and the 
animals, 


Observațiile prezentate în textul din 1974 sint citate după un text anterior 
semnat de Tinbergen şi sofia sa (E.A. Tinbergen & N. Tinbergen, 1972). 
Este vorba de un procedeu de egantionare comportamentală descris de 


Altmann (1974). Aga cum indică şi numele său (ad lib inseamnă in mod 
improvizat), procedeul respectiv este suplu. 


„ Se spune că un plan este cvasi-experimental atunci cind el face apel la un 


ae n s experimentale, fără a 
satisface însă toate exigenţele controlului experimental strict (Campbell, 
1968). Printre planurile cvasi-experimentale pot fi citate planurile cu grup 
de control neechivalent, planurile simulate inainte-dupä, planurile cu sec- 
vente temporale intrerupte (Fortin, 1982). 


. Gestul ritmic „roteşte-capul” este orizontal si se realizează in mod circular 


sau urmind o traiectorie in formă de ,8”. „Agită-mina” este un gest ritmic 
implicind o direcţie fixă sau multiplă a miinii (miinilor) sau antebraţului. 
Gestul „apasă-ochiul” este aritmic si de intensitate slabă spre moderată, El 
implică un deget, mai multe degete sau mina în contact continuu cu ochiul, 
În fine, gestul „leagănă-corpul” este ritmic (orizontal, vertical sau lateral) şi 
implică bazinul, trunchiul sau întreg corpul. 


. Este vorba de activităţi aparent fără legătură în contextul In care ele se 


produc (Demaret, 1979). De exemplu, doi cocogi care se luptă, încep brusc 
să ciugulească pämintul unde nu se găseşte nimic de mincare. 


„Se poate formula ipoteza alternativă că, din cauza neintegrării sau a 


dificultăţilor de integrare In grupul de copii, stresul a crescut progresiv. 


. Alte evenimente episodice cum ar fi somnilocvia, somnambulismul, 


legănarea capului, incubus şi spaimele nocturne apar în timpul procesului de 
trezire din somnul profund, în cadrul unor „modificări ale EEG” (Gastaut 
et al., 1965). 


. Cuajutorul diferitelor exemple, Bourguignon şi Guillon (1977) arată prezenţa 
comportamentul 


ui teritorial şi la om : acesta marchează limitele proprietăţii 
sale prin garduri sau panouri ; un ritual bine definit este necesar pentru a 
depäsi limitele teritoriului celuilalt ; în interiorul spaţiului in care evoluează, 
omul investeşte in mod stabil anumite locuri etc. 

16. Berge (1946) citează experienţa lui Lewis şi Ostroff, unde ceea ce se regretă 
este spaţiul colectiv, Aceşti doi cercetători au mutat opt copii sănătoşi, cu 
virste intre 3 şi 4 ani, dintr-un dormitor larg în camere mici, individuale. 
Aceste mutări au produs enurezie la toţi aceşti copii. Ea a incetat după 
întoarcerea în dormitorul comun. 


CAPITOLUL 9 
Psihopatologie existentialista 


În Franţa, dar şi in ţările de limbă engleză există oarecare 
confuzie între gindirea fenomenologică si abordarea existen- 
țialistă. Aceasta se explică (cel putin in parte) prin traducerea 
termenului Daseinsanalyse, utilizat pentru a denumi metoda 
elaborată de Binswanger în cadrul curentului fenomenologic prin 
„analiză existenţială” sau existential analysis. Această traducere 
acoperă concepţii diferite asupra existenței umane şi o serie de 
metode terapeutice care sint, adesea, in opoziţie clară (Boss & 
Condreau, 1975)’. 

Profund influenţată de filosofia existenţialistă! de la care 
imprumută elemente importante ale cadrului teoretic şi o mare 
parte a vocabularului, psihopatologia existenţialistă este o abor- 
dare relativ puţin cunoscută, în ciuda importantelor sale implicaţii 
in înţelegerea existenței persoanei ce prezintă tulburări psihice, 
precum şi a tulburărilor insesi. 

Lucrările apărute după al doilea război mondial indică un 
interes constant pentru acest tip de abordare. Să menţionăm, cu 
titlu de exemplu, volumul lui Allers (1961) privind existentia- 
lismul si psihiatria, sau articolul publicat de Benda (1966) in 
importanta revistă American Journal of Psychiatry sub titlul „Ce 
este psihiatria existenţială ? ”. Să notăm, de asemenea, că incepind 
din 1961 apare în Statele Unite periodicul Review of Existential 
Psychology & Psychiatry’. 

Marea majoritate a contribuţiilor se referă la domeniul 
intervenţiei. Deja in 1949, Weigert publică lucrarea sa privind 

relaţiile existentialismului cu psihoterapia, iar in 1966 apare 
cartea lui Moustakas despre psihoterapia existentialist’ la copii. 
Majoritatea eforturilor de cercetare şi reflecţie au fost orientate 
tocmai în direcţia intervenţiei psihoterapeutice. Principalul repre- 
zentant al acestei direcţii este Rollo May“, psiholog şi psihanalist, 
care s-a aflat o lungă perioadă în fruntea curentului psihoterapiei 
existenţialiste americane. Lunga listă a lucrărilor publicate de 
Rollo May? dovedeşte amploarea operei sale şi explică de ce 
capitolul de faţă este bazat in cea mai mare parte pe contribuţiile 
acestui autor. Care sint însă celelalte personalităţi care au parti- 
cipat la constituirea acestui nou cimp? Într-un capitol consacrat 
emergentei psihologiei existenţiale, termen pe care il foloseşte 
pentru a desemna, fără a preciza, atit abordarea existenţialistă a 
psihologiei persoanei normale, cit şi aceea a psihopatologiei şi 
psihoterapiei, Rollo May (1969) citează in special” trei nume : 
Ephren Ramirez, Victor Frankl şi Ronald Laing. 

Psihiatru prin formaţie, Ephren Ramirez a utilizat abordarea 
existentialist pentru a trata toxicomani in Porto Rico şi ulterior 
la New York, unde primarul Lindsay l-a numit coordonator al 
serviciului responsabil de toxicomanii. Pentru Ramirez, rolul 
terapeutului este acela de a furniza toxicomanului alternative 
pentru a face, în mod liber, o alegere. În sfera intervenţiei, 
Ramirez atribuie un loc important conceptului de responsabilitate, 
fundamental in abordarea existenţialistă si definit drept capa- 
citatea de a infrunta realitatea si de a răspunde la aceasta intr-o 
manieră pozitivă. Să notăm, de asemenea, că Ramirez, la fel ca 
majoritatea psihoterapeutilor existentialisti, nu realizează nici 
diagnostice şi nici pronosticuri după inceperea tratamentului, 
intrucit aceasta ar slăbi impactul experienţei terapeutice a 
confruntării. 

O perioadă de şapte ani petrecuţi intr-un lagăr de concentrare 
l-a condus pe Victor Frankl la existentialism’, şi de aici la crearea 
unei noi forme de psihoterapie existentialist’ denumită logo- 
terapie, care urmăreşte să ajute oamenii să-şi identifice sensul 
vieţii. Frank! explică dezvoltarea metodei sale arătind că un 
număr foarte mare de persoane vin la terapeut fără a prezenta 

simptome, ci doar sentimente de plictiseală, pentru că „s-au 
săturat” şi pentru că viaţa lor nu mai are sens. Aşadar, nu trebuie să 
ne surprindă faptul că voinţa şi asumarea deciziei sint ingrediente 
importante ale logoterapiei. 

A treia personalitate citată de May este psihiatrul Ronald 
Laing, unul dintre principalii reprezentanţi, impreună cu Cooper 
şi Esterson, ai mişcării antipsihiatrice engleze. În lucrarea sa 
Politica şi experienţa, Laing (1967) consideră că ne găsim astăzi 
în mijlocul unei perioade de schimbare a orientării la fel de 
radicale ca şi cea de acum trei secole, cînd s-a trecut de la 
demonologie la o abordare clinică. Actualmente, aceasta din urmă 
ar ceda locul unei abordări în acelaşi timp existentialiste şi 
sociale. În acest stadiu, schizofrenia (sau experienţele şi com- 
portamentele care sint etichetate drept schizofrenice) ar constitui 
de fapt ceea ce Laing denumeşte strategia specială inventată de o 
persoană pentru a trăi o situaţie imposibil de trăit. Una dintre 
contribuţiile majore ale lui Laing este aceea de a fi legat teoria 
interpersonală a lui Sullivan“ de conceptele fundamentale ale 
abordării existentialiste şi fenomenologice. Singurul mod care ne 
permite să înțelegem şi să ne ocupăm de fiinţele umane este, 
după Laing, acela de a clarifica natura ființei umane, adică 
ontologia ; orice teorie care nu se fundamentează pe natura fiinţei 
umane este o minciună şi o trădare a omului. 

Contribuțiile lui May şi ale celorlalţi autori menţionaţi 
demonstrează mai ales existenţa unui interes pentru aplicarea 
anumitor principii existentialiste în practica psihoterapeutică. 
Făcind această constatare, mai putem oare vorbi despre o abor- 
dare existentialist’ a psihopatologiei ? Părerea noastră este că 
da! Pentru a justifica această afirmaţie, vom aborda, in prima 
parte a acestui capitol, trei concepte fundamentale ale existentia- 
lismului : voinţa, angoasa şi moartea. A doua parte a capitolului 
va fi consacrată pacientului ca fiinţă-in-lume. Această parte se va 
incheia printr-o prezentare a concluziilor noastre privind aportul 
existentialismului în psihopatologie. 

A. TREI CONCEPTE FUNDAMENTALE 


1. Voința 


Existenţialiştii şi-au orientat atenţia asupra voinţei şi deciziei 
umane. Ca mişcare, existentialismul a constituit de altfel o reacţie 
la valul de conformism, de colectivism, la naşterea omului-robot, 
fenomene la care existenţialiştii opun credo-ul lor, conform căruia 
fiinţa umană poate, într-o manieră oarecare, să influenţeze relaţia 
sa cu destinul. Acest nucleu de putere de a lua o poziţie, o decizie 
(oricit de simplă ar fi ea) nu dispare niciodată. De aceea, existen- 
ţialiştii afirmă că existenţa omului constă, în ultimă instanţă, in 
libertatea sa. Pe această temă, May (1972b) îl citează pe Tillich, 
care a exprimat Într-o manieră foarte percutantá această idee, 
scriind că „omul nu devine cu adevărat uman decit in momentul 
deciziei”. 

May (1972b) consideră că nucleul central al „nevrozei” omului 
modern este „distrugerea experienţei propriei persoane, ca fiinţă 
responsabilă, precum şi uzura voinţei şi deciziei sale”. Mai grav, 
individul modern ar avea foarte des convingerea că şi in situaţia 
in care ar face cu adevărat apel la voința sa, eforturile lui nu ar 
schimba nimic. 

Dezvoltarea mişcării existentialiste s-a făcut în mare parte 
prin raportare la noţiunea de voinţă sfărimată la omul modern, 
noţiune faţă de care existenţialiştii au luat poziţii vehemente. Ori 
aceasta este în contradicţie cu descoperirea freudiană că vaste 
domenii ale activităţii psihice umane sint determinate nu de către 
voinţă, ci de pulsiuni inconştiente. Pe de altă parte, procesul 
însuşi al psihoterapiei tinde să invite pacientul la un abandon al 
poziţiei sale de agent al deciziei. May evită, totuşi, să nege ceea 
ce Freud descrie drept experienţă inconştientă şi subliniază că 
influenţe determinante „inconştiente” acţionează cu siguranţă”. 
Ceea ce el propune, este insă o redescoperire a voinţei şi deciziei. 

Care ar fi procedeul pentru a atinge acest obiectiv ? Nu este 
vorba în nici un caz de a-l „impinge” pe pacient să ia decizii. 

May recomandă încercarea de a-l face pe pacient să conştientizeze 
propria sa putere de decizie, evitind impulsionarea, subtilă şi 
prin inadvertente, într-o direcţie sau alta. Constientizarea poten- 
lialà a persoanei privind faptul că acest vast, complex şi multiplu 
ansamblu de experienţe este experienţa sa introduce inevitabil 
elementul de decizie în fiecare moment. 

Pentru a reconcilia voința cu importanţa acordată de Freud 
dorinţei, May sugerează utilizarea cuvintului „decizie” pentru a 
desemna actul uman care reuneşte voința şi dorința”. La o anu- 
mită persoană, decizia tine cont de experienţa anterioară, de 
toate dorinţele, dar transformă aceste dorințe într-un mod de 
acţiune ales conştient. Voinţă, dorinţă şi decizie se întîlnesc 
intr-un nod de relaţii de care individul depinde nu doar pentru 
propria sa reuşită în viaţă, ci pentru existenţa sa. 


2. Angoasa 


Angoasa existenţialistă” reprezintă nu atit teama de un pericol 
precis, cît sentimentul viu de a fi fost aruncat în lume fără să fi 
dorit, constrins la opţiuni ale căror consecinţe nu pot fi percepute 
in intregime şi care sint dificil de justificat (Foulquié, 1968). 
Sartre nu acordă anxietátii" şi disperării locul pe care îl ocupă in 
viaţa şi opera lui Kierkegaard sau chiar a lui Gabriel Marcel. 
Pentru Sartre, angoasa rezultă din sentimentul necunoaşterii 
efectelor opţiunilor noastre. Individul îşi alege propriile norme 
fără să le fi putut evalua în prealabil. Este vorba deci, la Sartre, 
de o angoasă a alegerii. 

May se preocupă şi el de anxietate. În teza sa de doctorat în 
psihologie, susţinută în 1949 la Universitatea Columbia şi publi- 
cată sub titlul The Meaning of Anxiety (Sensul anxietäqii, 1950), 
Rollo May studiază anxietatea fetelor necăsătorite insărcinate ce 
trăiau într-un cămin din New York. Dat fiind că erau insárcinate 
şi nemăritate, aceste fete se aflau într-o situaţie anxiogenă. May 
formulează ipoteza că predispoziția spre anxietate este propor- 
fionalä cu măsura în care ele au fost respinse de mama lor. Dacă 
pentru jumătate dintre subiecţi această ipoteză s-a confirmat, 

pentru cealaltă jumătate nu. În cazurile acestea era vorba despre 
fete originare din Harlem şi din cartierele sărace din estul ora- 
şului, care crescuseră în familii cu nivel socio-economic redus. 
Aceste fete, complet respinse de mamele lor, îi spuneau lui May : 
„Avem necazuri, dar nu ne supără prea tare”. Rezultatele la 
Rorschach şi la alte teste pe care May le-a administrat arătau că, 
într-adevăr, anxietatea lor nu atingea un nivel neobişnuit. Aceste 
constatări l-au condus pe May să-şi interpreteze astfel datele : 
şocul ce se află la originea anxietăţii nu este respingerea de către 
mamă, ci mai curind respingerea disimulată. Mamele de clasă 
mijlocie le minjeau pe fetele lor: deşi le respingeau, pretindeau 
că le iubesc. Din contra, mamele din mediile defavorizate şi-au 
respins copiii, dar nu s-au jenat să o facă. Ştiindu-se respinse, 
aceste fete ajungeau în stradă şi îşi găseau tovarăşi. Lumea lor 
era, după cum scrie May, „clară şi cunoscută”, fără subterfugii 
privind situaţia proprie, ceea ce le permitea să se orienteze. 
Pentru May, anxietatea are, in consecință, o altă cauză decit 
simpla respingere : aceea de nu putea cunoaşte lumea în care te 
afli, de a nu te putea orienta în propria existenţă. Aceste concluzii 
sint, în mod evident, unele dintre rezultatele importante ale 
abordării existentialiste. 


3. Moartea 


Pornind de la faptul că civilizaţia occidentală modernă, în 
special în Statele Unite, a făcut din ocultarea morţii un fetiş şi că 
moartea (la fel ca şi percepţia extrasenzorială şi homosexualitatea) 
au fost subiecte tabu în psihologie, Rollo May (1972b) notează că 
problema morţii este singurul fapt absolut în viaţă şi că ea 
individualizează omul („nimeni nu poate muri pentru mine” ; 
„este singurul lucru care sint obligat să-l fac pentru mine 
insumi”). Pentru May, negarea morţii înseamnă şi pierderea 
vieţii”. Aceasta ar insemna negarea realităţii existenței umane, 
iar acest refuz este în mare măsură responsabil de apatia de care 
suferă atitea persoane în lumea occidentală. Ce ar fi de făcut 

atunci? Trebuie sau nu privită moartea in față? La această 
intrebare, May ne oferă mărturia propriei sale experienţe. 

Spre circa 30 de ani, Rollo May se imbolnäveste de tuber- 
culoză şi petrece doi ani la pat în sanatoriul de la Saranac. 
Întrucit acestea se petreceau anterior descoperirii tratamentului 
pentru tuberculoză, bolnavii nu ştiau dacă vor supravieţui şi se 
simțeau foarte aproape de moarte. În aceşti doi ani, May a citit 
principalele lucrări despre anxietate ce existau la momentul respec- 
tiv: Problema angoasei de Freud şi Conceptul de teamă a lui 
Kierkegaard. Citindu-l pe acesta din urmă, el are sentimentul că 
autorul vorbea exact despre ceea ce simţea în acel moment. Pentru 
Kierkegaard, anxietatea este lupta unei persoane vii contra nefiin- 
jei. Teroarea, în experiența anxietăţii, vine nu din ameninţarea 
morţii în sine, ci din conflictul ambivalent legat de ameninţare, 
adică de faptul că sintem tentaţi să cedăm la ameninţare. Cum 
spune Kierkegaard, nu moartea în sine ne sperie, ci faptul că 
fiecare dintre noi poartă în sine tendințe în ambele tabere. 
„Angoasa este o dorinţă de care ne temem”, scrie el. Astfel, ca 
„O putere ciudată, ea înhaţă un individ, care nu se mai poate 
elibera”. 

Învăţind să înfrunte direct problema morţii, May descoperă că 
a devenit capabil să depăşească două dintre falsele metode de a 
aborda moartea : atitudinea nonşalantă (negare completă a terorii 
morţii, exprimată prin faptul de a fi exagerat de vesel, nepăsător 
şi frivol) şi abandonul disperat intilnit la indivizii deprimali, 
apatici, fără resurse. Atunci cind a putut privi moartea in faţă, 
May a constatat o schimbare radicală în relaţia sa cu timpul. 
Timpul „stăpin” sau „cămaşă de forţă” s-a transformat în timp 
„cadou”. May a fost în poziţia de a infrunta moartea în interiorul 
propriei conştiinţe şi, prin urmare, a putut face alegerea sa proprie 
pentru timpul care i-a mai rămas de trăit. Soluţia care se creio- 
nează aici este deci lupta, infruntarea acestui adversar care cistigä 
intotdeauna (moartea), acceptarea faptului de a fi muritor şi 
trăirea plenară a fiecărei zile, ore, a fiecărui minut din viaţă. 

B. PACIENTUL CA FIINTA-IN-LUME 


Conceptul de pacient ca fiinţă-in-lume este fundamental pentru 
abordarea existentialistä. Aceasta implică faptul că pacientul 
însuşi trebuie să descopere propria sa fiinţă, ajutat în acest 
demers de psiholog sau psihiatru. Această descoperire este 
esenţială, căci fiinţa pacientului este cea care a căzut in ceea ce 
May . „complicațiile şi blocajele care conduc la simp- 
tome" ^, 

Din perspectiva existentialist4, după cum o demonstrează şi cazul 
prezentat mai jos, fiinţa umană este întotdeauna o fiinţă-in-lume. 
Pacienta poate să descopere propria sa fiinţă în raport cu tera- 
peutul, în raport cu tragediile lumii in care trăieşte. Existentialistii 
disting de altfel trei lumi simultane în care fiecare dintre noi îşi 
descoperă propria sa ființă-in-lume: (a) mediul ambiant 
(Umwelt), lumea înconjurătoare, lumea biologică; (b) lumea 
aproapelui nostru (Mitwelt), lumea împreună, adică lumea 
interrelatiilor cu fiinţele umane ; (c) lumea relaţiei cu noi înşine 
(Eigenwelt), lumea proprie, lumea pentru sine. 

Abordarea existenţialistă necesită, fără îndoială, o bună 
înţelegere a filosofiei cu acelaşi nume. Acesta nu este un lucru 
uşor ! O demonstrează un psiholog celebru, Maslow (1968), care 
îşi începe contribuţia la volumul colectiv consacrat psihologiei 
existentialiste scriind că a găsit extrem de dificilă sau chiar 
imposibilă injelegerea unei mari părţi a scrierilor existentialiste. .. 
Din cauza acestor dificultăţi (şi poate pentru a le compensa) ni 
s-a părut important de subliniat, la sfirşitul acestui capitol, princi- 
palele contribuţii ale abordării existentialiste in psihopatologie. 


Pentru a ilustra modul în care pacientul poate descoperi propria 
sa fiinţă, vom relua un caz prezentat de May (1972b) în Le désir 
d'étre. Psychothérapie existentielle. Este vorba despre o femeie 
de 28 de ani, imigrantă de origine european’, venită pentru un 
tratament psihoterapeutic, din cauza unor grave crize de anxietate 
şi îndoială, precum zi a unor accese de furie, uneori necon- 
trolabile. Era un copil nelegitim. Atunci cind se infuria, mama ei 

îi amintea adesea originea şi faptul că incercase să întrerupă 
sarcina inaintea nasterii. Atunci cind traversa perioade dificile, 
mama ei ii spunea: „Dacă nu te-ai fi născut, nu ar fi trebuit să 
trecem prin toate astea ! ". 

În cursul celei de-a patra luni de psihoterapie, pacienta a avut un 
vis care ilustra încrederea pe care o avea în relaţia cu terapeutul, 
intr-o lume anonimă, in care simţea că nu putea găsi nici un alt 
individ care să o trateze ca pe o persoană. 

„Eram in mijlocul unei mulţimi. Oamenii nu aveau feţe ; erau ca 
nişte umbre. Apoi am văzut pe cineva în mulţime căruia îi era 
milă de mine.” 

În şedinţa următoare, pacienta a povestit faptul că a avut o 
experienţă extrem de importantă, lată povestea ei, in reproducere 
integrală : „Îmi amintesc cum in ziua aceea... 

visului) mergeam pe sub metroul aerian, prin cartierele sărace 
ale oraşului, pătrunsă de această idee : sint un copil nelegitim. 
Îmi amintesc cum transpiram intens din cauza angoasei de a 
incerca să accept acest fapt. Am înțeles apoi că aceasta însemna 
să accept că sint un Negru printre Albii privilegiați, că sint un 
orb printre văzători. Tirziu în noapte m-am trezit; am luat 
lucrurile astfel: accept faptul că sint un copil nelegitim. 
Aceasta nu poate să însemne: m-am născut nelegitim; ce 
rămine atunci ? Rămine pur şi simplu : sint. Această senzaţie, 
acest act de contact şi de acceptare a lui sint o dată admis, mi-a 
fost dată pentru prima oară în viaţă de această experienţă: Dat 
fiind că sînt, am dreptul să fiu”. 


În cadrul acestei orientări, trebuie încercată, înainte de toate, 
o percepere a pacientului aşa cum este el in realitate, o desco- 
perire a sa ca fiinţă umană, ca fiinţă-în-lume, şi nu drept o simplă 
proiecţie a teoriilor noastre despre el. Răspunsurile pacientului la 
întrebări cum ar fi cele pe care Anne Ancelin-Schützenberger 
(1972) le menţionează in Prefaţa la volumul Le désir d'être al lui 
Rollo May (cine sint eu ca fiinţă pe lumea aceasta? care este 
identitatea mea? de unde provin ? cum pot să mă regăsesc sau să 
mă accept?) ne ajută fără îndoială să descoperim mai bine 
pacientul. 

Întrucît viaţa este o trecere dinamică între ceea ce a fost si 
ceea ce este în curs de a deveni, omul trebuie considerat drept un 

proces si nu un produs. Existentialistii nu neglijează trecutul, dar 
consideră că evenimentele determinante ale trecutului isi dobin- 
desc semnificatia in másura in care le folosim in prezent si in 
viitor. Nu putem înțelege o persoană decit dacă o vedem in 
mersul ei către viitor. 

Abordarea existenţialistă are un mod propriu de a concepe 
mecanismele subiacente tulburărilor psihopatologice. Pentru a 
ilustra această afirmaţie, să luăm un alt exemplu oferit de May 
însuşi. El se referă la refulare, legată in mod traditional de 
respectarea codurilor moralei burgheze şi în special pe cele ale 
familiei, pentru a păstra o imagine de sine acceptabilă. Pentru 
May şi ceilalţi existentialisti, aceasta ar reprezenta mai curînd un 
simptom decit o cauză, afirmaţie care ne obligă să căutăm ceva 
mai profund, adică răspunsul la întrebarea: de ce pacientul 
acceptă sau refuză propria sa libertate, în alegerea propriilor sale 
coduri? După May, întrebările critice ar fi: de ce unele persoane 
se conformează moralei burgheze, iar altele nu o fac? 

În contextul repunerii în discuţie a instituţiilor psihiatrice şi 
mişcării de dezinstituționalizare şi integrare socială a pacienţilor, 
abordarea existenţialistă ne atrage atenţia asupra necesităţii ca 
pacientul să poată conştientiza propria sa putere de decizie şi să 
0 poată exercita liber. 

În epoca noastră, intrucit pacienţii şi-au pierdut în general 
lumea proprie, este deosebit de important ca ei să se regăsească 
impreună, în aceeaşi lume cu ceilalţi. Conform abordării existen- 
lialiste, acest lucru este valabil pentru noi toţi, după cum se 
spune în La foule solitaire (Riesman, 1966), căci am pierdut 
lumea in care ne simţeam acasă. Lucrările unor psihiatri ame- 
ricani cum ar fi Frieda Fromm-Reichmann şi Harry Stack Sullivan 
descriu situaţia bolnavului care şi-a pierdut lumea şi atrag atenţia 
că problemele de singurătate, de izolare şi alienare nu sint numai 
caracteristici ale bolnavilor aflaţi în psihoterapie, ci reflectă 
problemele întregii noastre societăţi, societate în care oamenii 
trăiesc angoasa izolării şi alienării. 

Abordarea existenţialistă pune foarte clar în evidenţă o reali- 
tate pe care numeroşi specialişti din psihopatologie o neglijează. 

Într-un text privind aportul existenţialismului în psihologie, 
Maslow (1969) scria că ceea ce noi numim „normal” în 
psihologie este de fapt o psihopatologie a majorităţii, caracterul 
ei mai puţin dramatic şi larga răspindire făcind-o să treacă neob- 
servată. Abordarea existenţialistă ne-ar ajuta, după Maslow, să 
punem în evidenţă, în existenţa umană bazată pe iluzii şi frică, o 
maladie împărtăşită de ceilalţi membri ai societăţii noastre. 


REZUMAT 


Profund influenţată de filosofia existenţialistă de la care imprumută 
elemente esenţiale ale cadrului teoretic şi o mare parte din vocabular, 
psihopatologia existentialistä, abordare relativ putin cunoscută, are 
implicaţii importante pentru înţelegerea existenței persoanei care pre- 
zintă tulburări psihologice, precum şi a tulburărilor în cauză. Studiul 
contribuţiilor în domeniul abordării existentialiste arată că un mare 
efort de reflecţie şi cercetare a fost făcut în domeniul intervenţiei. 
Principalul reprezentant al acestei orientări este Rollo May, care s-a 
aflat multă vreme în fruntea psihoterapiei existentialiste americane. 

În cadrul acestei orientări, trebuie încercată, inainte de toate, o 
percepere a pacientului aşa cum este el în realitate, o descoperire a sa ca 
fiinţă umană, ca fiinţă-in-lume, şi nu drept o simplă proiecţie a teoriilor 
noastre despre el. Această abordare ne arată că persoana umană trebuie 
considerată drept un proces şi nu un produs. Preocupati de problemele 
voinţei şi deciziei umane, existenţialiştii insistă asupra faptului că fiinţa 
umană isi poate influența relaţia cu destinul. Abordarea existentialistä 
repune în discuţie frontiera dintre „normalitate” şi „patologie”, făcin- 
du-ne să descoperim o psihopatologie a majorităţii, larg răspindită 
printre membrii societăţii noastre, care trăiesc angoasa izolării şi alienärii. 


NOTE 


1. Pentru a le putea diferenţia, numerosi autori obişnuiesc să păstreze termenul 
german de Daseinanalyse (Boss & Condreau, 1975). După cum vom arăta in 
capitolul consacrat psihopatologiei fenomenologice, Binswanger propunea 
traducerea Daseinanalyse prin „analiza prezenţei umane”. 

2. Existentialismul este o teorie care afirmă primatul sau prioritatea existenţei 
în raport cu esenţa. Prin esenţă se înţelege ce este o persoană. Existenţa este 

cea care actualizează esenţa. Atunci cind spunem: „Sint un om”, „Sim“ 
afirmă existenţa, iar omꝰ desemnează esenţa, Pini prin secolul al XIX-lea, 
filosofia clasică nu punea la îndoială primatul esenței. Era vorba deci de o 
filosofie : 


Precursorul existentialismului contemporan a fost danezul Sóren Kierkegaard 
(1813-1855). În Germania, contribuţiile cel mai importante sint aduse de Martin 
Heidegger (1889-1976). În opoziţie cu profesorul său Edmond Husseri, care 


exista ? Fiinţa la care se referă este cea a fenomenului şi nu a lucrului în sine 
kantian. Ontologia lui Heidegger este o ontologie fenomenologică, la fel ca 
şi cea a lui Jean-Paul Sartre, ginditorul cel mai reprezentativ al existen- 
fialismului ateu (Foulquié, 1968). 


. Editată de K. Hoeller, această revistă apare la Seattle. 


Elev al lui Paul Tillich şi Gabriel Marcel, Rollo May a fost directorul 
Institutului de Psihiatrie, Psihologie şi Psihanaliză „William Alanson White" 
din New York şi a predat în acest oraş la New School for Social Research. 
De asemenea, a ţinut cursuri la Harvard, Yale şi Princeton. 


May este autorul a numeroase lucrări: Sensul anxietății (1950), Omul in 
căutarea fiinţei sale (1953), Arta consilierii (1967a), Psihologia şi dilema 
umană (1967b), Psihoterapie existențială (1967c), Dragoste şi adevăr 
(1969), Putere si candoare : căutarea originilor violenţei (1972a). Alte 
lucrări au fost publicate sub conducerea sa; Existenţa : o nouă dimensiune 
a psihiatriei şi psihologiei (1958), Psihologie existenţială (1960) şi 
Simbolism şi religie în literatură (1960). 


Citindu-i pe aceşti trei autori, May (1969) notează că a omis terapeuti situaţi 
Într-o clară tradiţie existentialistä, cum ar fi Leslie Farber şi Helmut Kaiser, sau 
alţii cum ar fi Thomas Szasz şi Bruno Bettelheim, a căror operă a suferit 
impactul psihologiei existentialiste. 


Această perioadă este prezentată în volumul Din lagărul morţii la 

existenjialism (Frankl, 1959). 

Pentru Harry Stack Sullivan, psihanaliza devine un studiu al relaţiilor 

— bnp psihopatologia (inseparabilă de psihologia socială) 
vizează înțelegerea relaţiilor interumane. Sullivan insistă, de asemenea, 

asupra importanței relaţiilor interpersonale stabilite cu pacienţii. 


May (1972b) consideră că, în calitate de terapeuti care tratează oameni in 
situaţii de conflict, analiştii nu neagă faptul că posibilitatea bolnavului de a 
face alegeri are o importanță capitală. Pentru a-şi sustine această afirmaţie, 
el îl citează pe Freud, care scria in Eul gi Sinele: .... analiza nu are drept 
scop abolirea posibilităţii reacţiilor morbide, ci a da Eului bolnavului 
libertatea de a alege o cale sau alta”. 


. Pentru May (1972b), dorinţa şi voința pot fi considerate drept „bi-poli avind 


acţiune contrară”, Voința necesită conştiinţa de sine, dorinţa nu; voinţa 

implică posibilitatea unei libertăţi a alegerii, dorința nu. Dorinţa oferă 
voinţei căldură, conţinut, jocul copilăriei, satisfacţie, prospeţime, culoare şi 
bogăţie. Voința oferă dorinţei orientarea, libertatea si maturitatea, 
„Angoasa existenţială presupune că se admit şi se trăiesc tezele fundamentale 
ale existentialismului, Există însă o angoasă independentă de orice gindire 
filosofică şi legată de simplul fapt de a exista: aceasta este angoasa 
existenţială” (Foulquié, 1968). 


. Anxietatea poate fi definit (American Psychiatric Association, 1985) drept 


o aprehensiune, teamă sau nelinigte apărută din cauza unui pericol a cărui 
cauză este in cea mai mare parte necunoscută. Se poate face distincţie între 
anxietate, manifestare mai puţin intensă şi mai curind psihică (reprezentare 
mintală) şi angoasă, care corespunde unei manifestări mai intense, mai 
curind somatică (cu o implicare mintală mai redusă). 


. Paul Tillich (care a fost profesorul lui Rollo May) scria că renunţăm să fim 


de teamă să nu mai fim. Se renunţă la sensul vieţii de frica morţii (May, 
1972b). 


. După Rollo May, este mai uşor să faci decit să existi, să gindegti şi să 


rationalizezi decit să simţi, să cedezi apatiei decit să faci faţă şi să asumi. În 
aceste condiţii, nu este surprinzătoare - pentru acest autor 
conflictul intern şi refuzul de a face faţă propriei realităţi profunde. 


CAPITOLUL 10 
Psihopatologie experimentala 


Dacă folosim drept criteriu gradul de control exercitat asupra 
situaţiei cercetate şi a fenomenelor observate, metodele ştiinţifice 
de dobindire a cunoştinţelor se plasează pe un continuum definit 
la un capăt de metodele istorice, iar la celălalt, de metoda experi- 
mentală. Între aceste două grupe se află metodele descriptive! 
(Sabourin, 1988). 

Aşa cum a fost utilizată de Claude Bernard, metoda experi- 
mentală clasică implică menţinerea constantă a tuturor condiţiilor 
cu excepţia uneia singură, al cărei efect asupra fenomenului 
studiat poate, în acest context, să fie pus în evidenţă fără ambi- 
guitate. Utilizarea metodei experimentale face posibilă stabilirea 
unor relaţii de cauzalitate între evenimente, permite explicarea 
fenomenelor studiate. Pe baza relaţiilor de cauzalitate stabilite, 
ea permite, de asemenea, predicția apariţiei evenimentelor. 

Folosind această metodă, cercetătorul are drept sarcină să 
emită o ipoteză, să manipuleze variabilele independente?, să 
controleze variabilele parazite, astfel încît variațiile variabilei 
dependente să poată fi interpretate fără eroare, cit se poate de 
precis (Reuchlin, 1973). Cercetătorul trebuie, de asemenea, să 
procedeze la o organizare, la o planificare a experienţei, adică la 
elaborarea unui plan care va regla realizarea efectivă a cercetării”. 

Introducerea experimentării în cimpul psihologic a permis 
crearea şi dezvoltarea unei noi psihologii, diferite de psihologia 
filosofică şi denumită psihologie experimentală (Reuchlin, 1972). 

Autonomia acesteia a fost stabilită definitiv de Wundt, care a 
înfiinţat in 1879, la Leipzig, primul laborator de psihologie 
experimentală. În Franţa, progrese importante sint legate de 
numele lui Binet, autorul volumelor /ntroduction a la psychologie 
experimentale (1894) si L'étude expérimentale de l'intelligence 
(1903), de Beaunis, care isi părăseşte in 1889 catedra de la 
Facultatea de Medicină de la Nancy pentru a dirija Laboratorul 
de psihologie experimentală de la Sorbona, sau de Piéron, care, 
după ce şi-a desfăşurat activitatea la École Pratique des Hautes 
Études si la Sorbona, ocupá, incepind cu 1923, catedra de fizio- 
logie a senzatiilor la Collége de France (Reuchlin, 1972). 

Existenţa unei abordări experimentale a psihopatologiei este 
menţionată la începutul secolului XX. În aprilie 1903, în raportul 
său la Congresul Internaţional de la Madrid, Pavlov utilizează 
termenul de psihopatologie experimentală şi subliniază impor- 
tanta experimentării pe animale pentru înţelegerea patologiei 
(Baruk, 1964). Şcoala lui Pavlov va începe şi va dezvolta, de 
altfel, una dintre direcţiile importante de cercetare, studiul nevro- 
zelor experimentale. 

O a doua direcţie de cercetare a fost iniţiată de Baruk şi Jong 
care, in anii 1928-1930, încep să studieze realizarea experi- 
mentală, la animal, a catatoniei, una dintre tulburările tipice ale 
schizofreniei. Importanţa acestor cercetări a contribuit la recu- 
noasterea şi institutionalizarea domeniului psihopatologiei experi- 
mentale. Creat în 1934, datorită sprijinului fundaţiei Rockefeller, 
laboratorul lui Baruk a fost numit de Fessard drept „Laborator de 
psihopatologie experimentală” în momentul includerii sale în 
Ecole Pratique des Hautes Etudes. 

Psihopatologia experimentală nu se limitează, aşa cum ar 
putea lăsa să se creadă studiile asupra nevrozelor experimentale 
$i catatoniei, la cercetări pe animale. Spre mjlocul secolului al 
XIX-lea, Moreau de Tours, elev al lui Esquirol, a studiat, experi- 
mentind pe sine însuşi, efectele hasisului şi ale altor droguri. În 
lucrarea sa Du hachisch et de l'aliénation mentale. Études 
Psychologiques, el descrie în mod remarcabil modificările psihice 
pe care le-a resimţit. După Baruk (1964), ar fi vorba despre 

adevăratul precursor al psihofarmacologiei şi de aceea numele 
Moreau de Tours a fost dat Societăţii de psihofarmacologie bio- 
chimică, fondat la Paris în 1958. 

După circa un secol de istorie, ne putem întreba care este 
definiţia care s-ar potrivi cel mai bine domeniului psihopatologiei 
experimentale. Într-una dintre cele mai interesante lucrări con- 
sacrate acestei orientări, la care au colaborat nu doar eminenti 
cercetători ai aşa-numitei prime generaţii post-pavloviene, cum 
ar fi Masserman şi Gantt, ci şi etologi de renume, cum ar fi 
Harry şi Margaret Harlow, editorul volumului, Kimmel (1971), 
scrie că psihopatologia experimentală ar putea insemna fie „stu- 
diul experimental al comportamentului patologic” (adică studiul, 
prin metoda experimentală, a comportamentului patologic), fie 
„Studiul comportamentului patologic experimental” (adică studiul 
comportamentului patologic produs în mod experimental). 
Punctul de vedere al lui Kimmel pare să reflecte in mod adecvat 
realitatea contemporană a abordării experimentale a psihopato- 
logiei. 

Pentru a prezenta domeniul psihopatologiei experimentale, ni 
se pare indispensabil să abordăm în detaliu cele două teme de 
cercetare care au contribuit în mod semnificativ la constituirea sa 
(nevrozele experimentale şi catatonia experimentală), cărora le 
vor fi consacrate primele două părţi ale acestui capitol. O a treia 
parte se va ocupa de dezvoltările actuale ale psihopatologiei 
experimentale şi, în special, de studiul vitezei de tratare a infor- 
maţiei la pacienţii diagnosticati cu schizofrenie. 


A. NEVROZE EXPERIMENTALE 


Studiul nevrozelor experimentale incepe o dată cu cercetările 
a două colaboratoare ale lui Pavlov, Erofeeva şi Shenger- 
-Krestovnikova şi a dus, începînd cu 1912, la numeroase publicaţii 
(Ivanov-Smolenski, 1955; Cain, 1959; Giurgea, 1986). 
Erofeeva“ creează la un ciine un reflex alimentar condiţionat, 
folosind drept stimul o excitare electrică a pielii care de obicei 

produce un reflex de apărare. Schimbind in decursul experienţei 
poziţia electrozilor pe piele, comportamentul animalului se modi- 
fică brusc şi se instalează o excitație motrică extrem de violentă 
şi de lungă durată. Faptul a fost notat fără a se trage vreo 
concluzie. În alte experimente, creşterea progresivă a intensității 
stimulării electrice (deci a durerii) conducea la refuzul hranei. 
Ciinele devenea nervos ; agitat, întreaga activitate nervoasă supe- 
rioară era perturbată, răminind astfel zile şi săptămini întregi, 
chiar şi în absenţa şocurilor dureroase. La vremea aceea, con- 
ceptul de nevroză experimentală nu era încă luat în calcul, iar 
Pavlov a considerat că Erofeeva comitea erori în desfăşurarea 
experienţelor sale. 


Experienţa fundamentală este relatată într-un articol din 1921, în 
care Shenger-Krestovnikova abordează problema diferentierii exci- 
taţiilor vizuale şi a limitelor capacităţii de diferenţiere a anali- 
zatorului vizual al ciinelui. Această colaboratoare a lui Pavlov 
provocase, la clini, numeroase ieri succesive, din ce în ce 
mai fine, între un cerc şi o elipsă. În cursul unor prezentări 
succesive, forma elipselor se apropia din ce în ce mai mult de a 
cercului, ceea ce solicita o distincţie din ce în ce mai fină între 
stimulul întărit prin hrană (cercul) şi stimulul ce nu era întărit 
(elipsa). Atunci cind raportul axelor elipsei a fost de 9:8 (ceea 
ce făcea elipsa foarte asemănătoare cu un cerc), nu mai putea fi 
realizată diferenţierea. În plus, toate diferentierile realizate ante- 
rior, chiar şi cele mai grosiere, au fost pierdute. Comportamentul 
animalului s-a modificat spectaculos : urla, gemea, refuza hrana, 
prezenta o excitare motorie generală foarte pronunţată şi prelun- 
gită, cu tendinţe distructive (animalul smulgea echipamentul de 
cercetare plasat în jurul său, rodea tuburile de cauciuc etc.). 
Fundamentală in domeniul nevrozelor experimentale, cercetarea 
lui Shenger-Krestovnikova inaugurează o serie importantă de 
studii care au permis culegerea de date privind simptomatologia 
$i dinamica nevrozelor experimentale, precum $i descrierea 
modalităţilor nevrogene. 

. Simptomatologia nevrozelor experimentale. Giurgea (1986) 
inventariază diferitele semne generale intilnite la animalul in 
situaţie de nevroză experimentală : 

- pierderea apetitului, refuzul hranei ; 

- tulburări comportamentale cum ar fi gemete, agitaţie, 
dificultate în a sta pe loc; 

- tulburări ale vigilentei, adică agitaţie sau somnolentä cu 
alternarea frecventă a acestor episoade ; 

- diminuarea sau pierderea reflexelor condiţionate pozitive ; 

- activităţi de tip „exploziv” cu epuizare rapidă in cursul 
experienţei ; 

- stiri fazice: (a) faza de egalizare (la începutul tulburărilor 
nevrotice animalul răspunde într-o manieră similară la 
stimulul puternic şi la cel slab) ; (b) faza paradoxală (ráspun- 
surile la stimulii slabi sint puternice şi invers, răspunsurile 
la stimulii puternici sint slabe); (c) faza ultraparadoxală 
(animalul dă un răspuns condiţionat pozitiv la stimulii 
negativi şi nu răspunde deloc la stimulii pozitivi). 

La aceste semne, Giurgea (1986) adaugă semnele medicale 
generale care dovedesc repercusiunile pe care le au nevrozele 
experimentale la nivelul organelor interne şi semnele specifice 
neurologice sau neuropsihiatrice. Dacă, la început, autorii ruşi 
au descris doar două entităţi (sindromul de inhibitie şi sindromul 
de excitație), ulterior ei relatează manifestări mai diferenţiate, 
cum ar fi stările mixte sau stările fazice”, 

Dinamica nevrozelor experimentale. Pe lingă o dinamică 
temporală care se manifestă in special prin existenţa unei faze de 
incubație nevrotică, trebuie notată şi componenta spaţială a acestei 
dinamici. Într-adevăr, în unele cazuri, tulburările nevrotice se 
manifestă numai în condiţiile în care au fost produse. În schimb, 
dacă nevroza continuă sau se agravează, animalul rămine bolnav, 
chiar şi in cuscä. 

Modalităţile nevrogene. Experienţa lui Shenger-Krestovnikova 
utilizează unul dintre cele trei tipuri de procedee nevrogene pe 
care experimentele ulterioare le-au ilustrat (Giurgea, 1986). 
Aceste modalităţi sint : 

-  supraincărcarea excitatiei prin utilizarea unor stimuli prea 

puternici sau de o complexitate prea mare ; 

- supraincircarea inhibitiei, solicitind discriminări prea fine 

sau prelungind durata unui stimul condiţionat inhibitor ; 

- supraincárcarea mobilităţii, care se poate produce experi- 

mental în mai multe moduri; (a) dacă nu se asigură, in 
cazul unei discriminări, un interval optim între un stimul 
pozitiv şi unul negativ ; (b) dacă i se provoacă subiectului 
un conflict între două motivații, una pozitivă si alta nega- 
tivá; (c) dacă se modifică stereotipul dinamic, adică 
ordinea de prezentare a stimulilor, la un animal obişnuit cu 
un stereotip de stimuli conditionati pozitivi şi/sau negativi. 

În cele trei cazuri de supraîncärcare descrise (excitație, inhibitie 
şi mobilitate), slăbirea sau diminuarea tonusului central facilitează 
apariţia nevrozei. Această slăbire poate fi corelată cu virsta, cu 
oboseala extremă (în special prin privarea de somn), cu pertur- 
bările hormonale, cu stările infecțioase etc. 

Studiile privind nevrozele experimentale au arătat că animalele 
supuse unor proceduri nevrogene nu devin toate nevrotice, iar 
cele care devin, nu prezintă toate aceleaşi simptome. Suscepti- 
bilitatea organismului la modalităţile nevrogene variază în funcţie 
de tipul de sistem nervos 


Dezvoltări ulterioare. Din laboratoarele ruseşti, unde a apărut 
$i s-a dezvoltat foarte rapid cercetarea asupra nevrozelor experi- 
mentale, ideile lui Pavlov s-au răspindit apoi în Statele Unite. 
Cercetătorii americani au cunoscut cercetările asupra nevrozelor 
experimentale incepind din 1923, datorită contactelor directe cu 
membrii echipei lui Pavlov (Cain, 1959). În primăvara lui 1923, 
de exemplu, Anrep conduce o serie de conferințe la Colegiul 
american al medicilor şi chirurgilor, contribuind la crearea labo- 
ratorului de reflexe condiţionate al lui Liddell in Ithaca. În vara 
lui 1924, Koupalov, asistent al lui Pavlov, vizitează laboratorul 
lui Liddell şi recunoaşte semnele nevrozei experimentale la oaie, 
animal folosit de Liddell în cercetările sale. 

O dată introdusă, cercetarea asupra nevrozelor experimentale 
urmează, în Statele Unite, trei direcţii (Cain, 1959). În timp ce 
prima, slab reprezentată, rămine relativ fidelă gindirii pavloviene, 

a doua se inspira din teoriile behavioriste. A treia orientare apare 
citiva ani mai tirziu şi se defineşte prin aportul psihiatriei, mai 
precis al datelor psihanalitice, printr-un interes pentru cunoas- 
terea rolului motivatiilor şi a pulsiunilor în derularea comporta- 
mentelor. Ultimele două orientări sint reprezentate de cercetători 
reputați : Liddell si Gantt, pentru al doilea curent şi Masserman, 
pentru orientarea rezultată din aportul datelor psihanalitice. 

Dacă cercetările grupate sub eticheta de „nevroze experi- 
mentale” au permis acumularea unei cantităţi apreciabile de date 
interesante asupra genezei disfunctiilor comportamentale şi au 
subliniat importanţa studiului empiric al acestor tulburări, 
raporturile dintre nevrozele experimentale şi adevăratele nevroze 
umane pun numeroase probleme. 

Analogia denumirii nu traduce neapărat o similitudine a faptelor, 
cu atit mai mult cu cit, după cum aminteşte Cosnier (1966), 
termenul de nevroză experimentală a fost ales de Pavlov, care era 
fiziolog şi nu psihopatolog. De altfel, ni se pare important de 
subliniat faptul că însuşi Pavlov era conştient că o analogie între 
nevrozele experimentale şi cele umane era imposibil de stabilit”. 

Criticile formulate la adresa nevrozelor experimentale atrag 
atenţia îndeosebi asupra caracterului artificial al condiţiilor de 
experimentare (care nu au nimic în comun cu cele normale) şi, 
după cum scrie Maier”, asupra faptului că, pe de o parte, simpto- 
mele nu erau suficient de profunde pentru a fi convingătoare, iar 
pe de altă parte, nevroza la animale este imposibilă întrucit acestor 
subiecte inferioare le lipseşte imaginaţia, nu pot prezenta conflicte 
sexuale şi nici modificări permanente ale personalităţii. 

Deşi criticile sint adesea justificate şi trebuie luate în consi- 
derare atunci cind se face un bilanţ al cercetărilor privind nevro- 
zele experimentale, în alte cazuri ele au un caracter anecdotic. 
Masserman (1946) povesteşte intr-un articol consacrat cerce- 
tărilor sale asupra nevrozelor experimentale la pisici, că in cursul 
unor discuţii ce au urmat prezentării lor unui grup de psihiatri şi 
psihanalisti, i s-a cerut să explice cum putea justifica folosirea 
cuvintului „nevroză” pentru a descrie comportamentul aberant 
prezentat de subiecţii experimentelor sale, tinind cont de faptul 

că nevroza este „intotdeauna” rezultatul unui conflict oedipian 
nerezolvat şi că nici unul dintre pisoii studiati nu-şi cunoscuse 
tată] ! ... 


B. CATATONIA EXPERIMENTALĂ 


Proprietăţile bulbocapninei” au început să fie studiate cu mult 
inainte ca această substanţă să fie utilizată pentru realizarea 
experimentală a catatoniei (Baruk, 1964). Într-adevăr, fiziologia 
bulbocapninei este studiată de Mode în 1892 şi, doisprezece ani 
mai tirziu, de Peters. Acesta din urmă semnalează un fel de 
narcoză şi o imobilizare caracteristică, în special la pisică. În 
1921, de Jong reia studiul efectelor bulbocapninei la pisică şi se 
întreabă, la fel cum făcuse şi Peters, dacă bulbocapnina nu 
determină catalepsia. Pornind de la faptul că la pisica studiată nu 
exista o menţinere absolută a atitudinilor şi că se mențineau 
curenţi de acţiune musculară, de Jong concluzionează că nu este 
vorba despre o catalepsie reală. 

Cercetările asupra catatoniei experimentale au fost reluate o dată 
cu întilnirea dintre de Jong şi Baruk la Societatea de Neurologie 
din Paris. Cercetările s-au realizat la Paris, în laboratorul profe- 
sorului Claude, unde Baruk este şef de clinică, apoi la Amsterdam, 
în clinica profesorului Brouwer, unde lucrează de Jong şi la Institutul 
creierului condus de profesorul Kappers. O primă comunicare 
privind catatonia experimentală a fost făcută în iunie 1928 la 
Societatea de Neurologie din Paris, iar o monografie este 
publicată in 1930. 

Colaborarea dintre Baruk şi de Jong infirmă in primul rind 
argumentele care l-au condus initial pe de Jong să abandoneze 
ideea catalepsiei bulbocapnine (Baruk, 1964). În clinica umană, 
conservarea atitudinilor nu este absolută : de exemplu, membrele 
ridicate în aer, coboară lent. Pe de altă parte, rezultatele cerce- 
tărilor conduse la Viena de către Froblich şi Mayer, care negau 
existenţa unor curenţi de acţiune în muşchii persoanei în stare de 
catalepsie se datorau unor erori tehnice. În plus, Baruk şi 

Thévenard, precum gi alţi cercetători după aceea, au arătat că 
există curenţi de acţiune în muşchii catatonicilor. Toate aceste 
precizări au făcut comparabile modificările observate în clinica 
umană şi cele provocate de bulbocapnină la animale. 

În acelaşi timp, colaborarea lui Baruk şi de Jong a permis 
stabilirea faptului că la animal, ca şi la om, iniţiativa motorie 
spontană este abolită”, în timp ce automatismele, mai ales cele 
de echilibrare, se manifestau normal. Asemănările între omul 
catatonic si animal vizează şi tulburările neurovegetative : salivatie, 
tulburări ale ritmului respirator, alterări electrocardiografice. 

Pe baza rezultatelor obţinute de Baruk şi de Jong, a fost 
posibilă formularea celor patru legi ale catatoniei experimentale 
(Baruk, 1964): 

- legea seriei filogenetice: catatonia experimentală nu este 

posibilă la animalele fără neo-cortex. 

- legea stadiilor: efectul bulbocapninei este foarte diferit, 
in funcţie de dozele administrate. În general, dozele mici 
produc somnul, dozele medii - catalepsia, iar dozele mari - 
epilepsie sau chiar rigiditatea decerebrată. Dozele interme- 
diare, între cele medii şi cele puternice, pot produce hiper- 
kinezii variate. 

- legea difuziunii acţiunii substanțelor toxice psihotrope : 
intensitatea catatoniei experimentale este proporţională cu 
difuziunea impregnării toxice cerebrale. Catatonia este 
impresionantă în cazul unei impregnări difuze a întregului 
creier, apreciabilă atunci cînd întregul cortex este impreg- 
nat, şi absentă atunci cind impregnarea toxică este 
localizată la un singur lob. 

- legea corelatiilor vasculo-psihice: bulbocapnina deter- 
mină, simultan cu apariţia catatoniei, perturbări importante 
ale întregului sistem circulator (la nivelul inimii, al 
circulaţiei cerebrale, al vaselor periferice etc.). Există o 
corelaţie între diminuarea irigárii cerebrale şi catatonia 
experimentală prin bulbocapnină, corelare regăsită şi în 
clinica umană. 

Rezultatele lui Baruk şi de Jong au fost verificate în diferite 
țări din Europa şi America. Unii cercetători s-au centrat pe 
detaliile semiologice, alţii au verificat constanja rezultatelor 
obţinute pe alte specii de animale. Bibliografia privind aceste 
cercetări este trecută în revistă în două lucrări importante ale lui 
Baruk (1938; 1959). 

În același timp, Baruk şi colaboratorii săi au condus şi alte 
cercetări privind substanțele catatonigene, in scopul precizării 
etiologiei toxice a schizofreniei (Baruk, 1964). Printre acestea 
trebuie citate cele din 1932 (la care au fost asociaţi Bidermann, 
Albane şi Bertrand) privind catatonia experimentală prin 
meningo-encefalită alergicä tuberculoasă la animale. 

Un an mai tirziu, Baruk realizează în laboratorul său de la 
Maison nationale din Charenton o catatonie experimentală prin 
toxina neurotropä a colibacilului intestinal. În 1934, Baruk şi 
Camus descoperă o altă substanță catatonigenă pe care o 
denumesc catatonină biliară. Această substanţă a fost descoperită 
în bila de tubaj duodenal a unor pacienţi (unii schizofreni, unii 
bolnavi icterici sau cu reumatism cronic) şi produce catatonia 
experimentală, în special la porumbel. 

Cercetările au arătat nu doar că se pot produce în laborator 
perturbări psihomotorii de tip catatonic, ci şi că diverse substanţe 
pot avea un efect catatonigen. Impactul acestor cercetări în plan 
terapeutic nu a fost semnificativ, iar scăderea importantă a 
prevalentei tipului catatonic de schizofrenie (actualmente rară in 
Europa şi în America de Nord) nu este rezultatul direct al 
cercetărilor lui Baruk, de Jong şi ale colaboratorilor lor. Meritul 
lor este însă acela de a fi contribuit la dezvoltarea psihopatologiei 
experimentale şi de a fi atras atenţia asupra importanței studiului 
biochimic al psihozelor. 

C. EXEMPLU DE STUDIU EXPERIMENTAL 
AL TULBURARILOR PSIHOPATOLOGICE 
PREZENTATE DE PACIENTI 


Prezentarea studiilor consacrate nevrozelor si catatoniei 
ilustrează modul in care cercetătorii au încercat, pe animale, să 
producă, în mod experimental, fenomenele psihopatologice 
umane. Acest obiectiv poate fi atins şi prin alte mijloace (Huber, 
1987), cum ar fi inducerea la om a unor stări de constien(ä 
alterate” sau experienţele analoge pe oameni!?. Psihopatologia 
experimentală, aşa cum am definit-o în acord cu Kimmel (1971), 
implică însă şi studiul experimental al fenomenelor psihopato- 
logice prezente la bolnavi". Obiectivul acestor cercetări este de 
a cunoaşte mai bine tulburările psihopatologice, de a le pune în 
evidenţă caracteristicile. Pentru aceasta, cercetătorul manipulează 
variabilele corespunzătoare dimensiunilor considerate drept 
caracteristice pentru tulburarea psihopatologică studiată şi com- 
pară rezultatele obţinute la un grup clinic cu cele ale unui grup de 
subiecţi normali şi/sau cu alte grupe diagnostice. 

Tema aleasă in acest capitol pentru a prezenta studiul expe- 
rimental al tulburărilor psihopatologice existente în cazul pacien- 
tilor psihiatrici este studiul vitezei de tratare a informaţiilor la 
persoanele diagnosticate cu schizofrenie. Pentru a controla in 
mod precis durata impulsurile informaţionale dirijate spre siste- 
mul nervos central, cercetătorii utilizează un procedeu care 
permite să ştim cit timp rămine disponibil un stimul informaţional 
pentru a fi tratat. Acest procedeu, denumit mascare vizuală, 
implică prezentarea, în succesiune temporală foarte apropiată, a 
unui stimul informational (ţinta) şi a unui stimul non-infor- 
mational (masca), ce limitează durata (intei. 

În domeniul schizofreniei, procedeul mascării vizuale a fost 
utilizat pentru prima dată de Saccuzzo et al. (1974) într-o cer- 
cetare în care au comparat viteza de tratare a informaţiei vizuale 
la pacienţi cu diagnosticul de schizofrenie cronică non-paranoidă 
sau paranoidă cu cea a subiecţilor normali. Pentru a minimiza 

efectul diferenţelor legate de memoria de scurtă durată, Saccuzzo 
et al. au utilizat o sarcină de discriminare forțată între două 
alegeri, in care finta era fie un „T”, fie un „A”, subiectul trebuind 
să spună care dintre cele două ţinte era pezentată. Durata de 
prezentare a (intei era imediat evaluată, fără mască, pentru a se 
asigura o identificare corectă în 80% dintre prezentări. Mascarea 
avea loc după ţintă'*, la intervale diferite (25, 50, 60, 200 si 
300 de miimi de secundă) care se succedau la intimplare. De 
asemenea, se folosea şi un control fără mască (o intirziere infinită 
a mástii). Rezultatele obţinute au arătat că, faţă de ceilalţi 
subiecţi, cele două grupe de pacienţi schizofreni au nevoie de mai 
mult timp pentru a trata informaţia. În plus, pentru a atinge 
performanta-criteriu fără mascare, pacienţii cronici non-paranoizi 
aveau nevoie de prezentări cu durată semnificativ mai mare. 

Pornind de la această cercetare din 1974, a fost organizată o 
serie de studii pentru aprofundarea cunoştinţelor privind viteza 
tratării informaţiei vizuale la pacienţii schizofreni. Faptul că 
performanţele acestor pacienţi sint mai scăzute la toate sarcinile 
ce le sint administrate este considerat expresia unei deteriorări 
generalizate. Pentru a stabili dacă deficitul observat atunci cind 
se utilizează procedeul mascării (lentoarea tratării informaţiei) 
constituie un element specific legat de patologia subiacentă 
schizofreniei sau o manifestare a deteriorării generalizate, a fost 
necesară constituirea unui grup de control pentru deteriorarea 
generalizată. Pe baza asemănărilor frapante care există între 
deficitele psihologice ale schizofrenilor şi cele ale persoanelor 
virstnice (atunci cînd acestea sint comparate cu adulţii tineri), 
Saccuzzo (1977) sugerează utilizarea unui grup de control pentru 
deteriorarea generalizată constituit din persoane în virstă. Un 
astfel de experiment, organizat de Brody er al. (1980), cu pacienţi 
schizofreni, persoane in vîrstă şi tineri adulti normali, arată că 
performanţa obţinută de schizofreni in cazul utilizării procedeului 
de mascare este fundamental diferită de cea a subiecţilor în virstă 
şi constituie deci o caracteristică a patologiei schizofrenice. 

O altă problemă ridicată de deficitul prezentat de schizofreni 
in cazul utilizării mascării este stabilitatea acestui deficit in raport 

cu diferitele faze evolutive ale schizofreniei. Miller er al. (1979) 
au evaluat performanţa la procedura de mascare a unor persoane 
diagnosticate anterior cu schizofrenie, dar care nu prezentau la 
momentul studiului nici un simptom major şi care trăiau într-un 
mediu normal. Rezultatele arată că schizofrenii în faza de remi- 
siune prezintă un deficit semnificativ atunci cind sint comparati 
cu persoanele normale. Aceasta i-a condus pe Miller er al. la 
concluzia că lentoarea tratării informaţiei constituie o trăsătură 
durabilă, mai curind decit o stare tranzitorie a patologiei schizo- 
frenice. 

Această concluzie este putin modificată datorită rezultatelor 
obţinute de Saccuzzo şi Braff (1981), care constată că lentoarea 
tratării informaţiei constituie o trăsătură a pacienţilor schizofreni 
pentru care s-a stabilit un pronostic de evoluţie nefavorabil şi a 
căror patologie ar avea baze genetice. În acest caz, deficitul 
decelat in situaţia de mascare este pronunțat pe toată durata 
spitalizării pacienţilor studiati. În schimb, această lentoare nu ar 
fi decit o stare la pacienţii cu un pronostic bun premorbid şi 
pentru care nu există dovada unei patologii cu determinare 
genetică. La aceşti pacienţi, deficitul la procedura de mascare nu 
este prezent decit în stadiile precoce ale afecțiunii. 

Alte cercetări au fost concepute pentru a testa ipoteza că 
lentoarea tratamentului informaţiei ar fi prezentă, chiar înaintea 
debutului simptomelor, la schizofrenii la care s-a stabilit un 
pronostic de evoluţie defavorabilă. Pentru a încerca o verificare 
parţială a acestei ipoteze, Saccuzzo şi Schubert (1981) şi, în mod 
independent, Braff (1981), au evaluat subiecţi ce prezentau o 
personalitate schizotipică, tulburare non-psihotică considerată a 
fi legată din punct de vedere genetic de schizofrenie. Braff (1981), 
care a utilizat durate de prezentare a (intei determinate indi- 
vidual" şi Saccuzzo si Schubert (1981), care au păstrat constantă, 
pentru toţi subiecţii, durata (intei, au remarcat că subiecţii dia- 
gnosticati cu multă minutiozitate ca avind personalităţi schizo- 
tipice prezentau alterări ale vitezei de tratare a informaţiilor. 

Rezultatele obţinute prin utilizarea mascării vizuale validează 
abordarea prin prisma tratării informaţiei a schizofreniei şi a 

altor tulburări legate de aceasta. Acest fapt are o importanţă 
teoretică majoră pentru că, după cum subliniase Yates (1966), 
micșorarea vitezei de tratare a informaţiei ar constitui deficitul 
primar în schizofrenie. Pentru Saccuzzo şi colaboratorii săi, la fel 
ca şi pentru Yates, încetinirea respectivă ar fi cauza majoră a 
tulburărilor de gindire ale pacienţilor schizofreni. În acest 
context, este, de asemenea, important de menţionat că abordarea 
prezentată a condus la elaborarea unor intervenţii terapeutice 
concepute pentru a corecta, la schizofreni, deficienţele in tratarea 
informaţiilor (Magaro et al., 1986). Exemplul ales aici pentru a 
ilustra studiul experimental al tulburărilor psihopatologice pre- 
zentate de bolnavi arată că această orientare nu numai că isi 
aduce contribuţia la o mai bună înțelegere a tulburărilor respec- 
tive, ci poate avea şi implicaţii în practică. 


REZUMAT 


În 1903, Pavlov foloseşte pentru prima dată termenul de psihopato- 
logie experimentală şi subliniază importanţa experimentelor pe animale 
pentru înţelegerea patologiei umane. Psihopatologia experimentală este 
abordarea consacrată studiului comportamentului patologic experimen- 
tal sau studiului experimental al comportamentului patologic, 

Începind din 1912, şcoala lui Pavlov - si, în primul rind, Erofeeva şi 
Shenger-Krestovnikova - iniţiază si dezvoltă cercetări in domeniul ne- 
vrozelor experimentale. Acestea au permis acumularea unei cantităţi 
apreciabile de date privind geneza disfunctiilor comportamentale. Ra- 
porturile dintre nevrozele experimentale şi adevăratele nevroze umane 
ridică insă numeroase probleme. Una dintre principalele critici se referă 
la caracterul artificial al condiţiilor experimentale. 

O a doua direcţie de cercetare este iniţiată de Baruk şi de Jong care, 
in anii 1928-1930, incep să studieze realizarea la animal, a catatoniei. 
Aceste cercetări au atras atenţia asupra importanței studiului biochimic 
al psihozelor si au arătat că se pot produce în laborator - cu ajutorul 
bulbocapninei - perturbări psihomotorii de tip catatonic, specifice schi- 
zofreniei. Impactul acestor cercetări în plan terapeutic nu a fost insă 
semnificativ. 

Studiul experimental al tulburărilor psihopatologice prezentate de 
pacienții psihiatrici poate fi ilustrat prin cercetările privind viteza de 


198 PAISPREZECE ABORDARI ÎN PSIHOPATOLOGIE 


tratare a informaţiei la persoanele cu schizofrenie. Rezultatele obţinute 
prin procedura mascării vizuale dovedesc o încetinire a vitezei de tratare 
a informaţiei şi au condus la elaborarea unor intervenţii specifice pentru 
corectarea acestei deficienţe. 


NOTE 


1. Metodele istorice implică observarea detaliată, dar nu întotdeauna siste- 
matică, a anumitor comportamente, o anumită perioadă de timp. Metodele 
descriptive includ observarea sistematică prin înregistrarea diverselor 
comportamente, in special cu scopul de a obţine date normative. Metoda 
corelationalä, care permite punerea în legătură a diferitelor fenomene, face 
parte din metodele descriptive (Sabourin, 1988). 


2. Această manipulare conduce la variaţii „provocate” deliberat. În unele cazuri, 
experimentatorul poate folosi variaţii „invocate” (el consideră valorile 
variabilei dependente în grupe care diferă din punctul de vedere al unor 
variabile independente care nu pot fi modificate in mod direct: de exemplu 
virsta, sexul, mediul social al subiecţilor etc.) 


3. Cititorul care doreşte să-și aprofundeze cunoştinţele privind metoda 
experimentală poate consulta lucrările lui Christensen (1977), Reuchlin 
(1972; 1973), Robert (1988), Robinson (1976). 


4. Jacques Cain (1959) menţionează, in bibliografia finală a lucrârii sale, teza 
lui Erofeeva privind „Stimularea electrică a pielii clinelui ca excitant condi- 
ţionat pentru funcţia glandelor salivare” (1912) si două dintre publicaţiile 
sale din 1913 intitulate „Fiziologia reflexelor condiţionate distruse”. 


5, Cain (1959) citează pe Petrova (1945) şi pe Rosenthal (1926), care au regăsit 
prin experimentare, sindromurile ciclice cunoscute la om. El îl menţionează 
şi pe Pavlov care, referindu-se la cercetările sale, scria: „Dacă le raportăm 
la ființa umană, stările nervoase morbide pe care le producem corespund in 
mare măsură afecţiunilor cunoscute sub numele de psihoze periodice”. 


6. Giurgea (1986) rezumă astfel aceste relaţii : 
~ tipul melancolic (slab) este cel mai sensibil la toate modalitățile nevrogene 
şi în special la supraincărcarea excitatiei 
~ tipul coleric (puternic/dezechilibrat) este sensibil in special la o supra- 
incärcare a inhibitiei ; 
- tipul flegmatic (puternic/echilibrat/inert) este deosebit de sensibil la o 
supraincărcare a mobilităţii ; 
- tipul sangvin (puternic/echilibrat/mobil) este cel mai rezistent la cele trei 
modalităţi nevrogene, dar i se poate totuşi provoca o stare nevrotică făcind 
sarcinile din ce în ce mai dificile, împiedicindu-l să doarmă, izolindu-l, 
provocindu-i tulburări hormonale etc. 

În 1931, Pavlov scria : „Stabilirea unei analogii serioase între stările nevrotice 
ale ciinilor $i diferitele nevroze ale oamenilor este o sarcină In afara 
posibilităţilor, pentru noi, fiziologii, care nu cunoaştem în detaliu neurologia 
umană”. Această prudenţă nu-l impiedica să sublinieze importanţa experi- 
mentelor pe animale: „Totuşi, sint convins că soluţia sau esenţa soluţiei 
unui mare număr de probleme privind etiologia, sistematizarea naturală, 
mecanismul şi tratamentul nevrozelor la fiinţele umane este in mina celui 
care experimentează pe animale” (Cosnier, 1966). 


. Maier studia de mult timp învăţarea la Universitatea din Michigan. Fiind 


foarte de timpuriu la curent cu lucrările lui Liddell şi Gantt, el introduce 
noţiunea de frustrare pentru a explica apariţia tulburărilor nevrotice la 
animal. Conform lui Maier, dacă pisica prezintă un comportament nevrotic 
atunci cind primeşte un şoc electric in locul mincării, aceasta se intimpla 
pentru că este frustrată în aşteptările sale (Cain, 1959). 


Bulbocapnina este un alcaloid extras dintr-o plantă bulboasă, Corydalis 
Cava (familia Fumariacae). Formula sa chimică, CHO, N. este 
asemănătoare cu cea a apomorfinei (Baruk, 1964). 


. Intrucit diferitele substanţe perturbări ale voinţei, 


catatonigene produc 
suspendind funcţionarea iniţiativei şi a infrinării voluntare, Baruk (1964) le 
consideră drept veritabile „otrăvuri elective ale voinţei”. 


. Inductia artificală a stărilor de conştienţă alterată la oameni (realizată in 


general prin alcool, diverse droguri sau hipnoză) pune, fără îndoială, 
numeroase probleme, în special de ordin etic. Această direcţie de cercetare 
a permis studiul anumitor procese cognitive asociate cu tulburări psihice, 


. Experimentele analoge pe oameni vizează înțelegerea proceselor şi 


mecanismelor care intervin în dezvoltarea tulburărilor psihice. Aceste 
experimente se referă doar la aspecte sau situaţii comparabile, 
adevăratelor tulburări. Huber (1987) citează drept exemplu crearea de situaţii 
de anxietate sau de „depresie” (propunind subiectului probleme dificile sau 
imposibil de rezolvat, recurgind la privarea senzorială, la hipnoză sau la 
jocuri de rol) şi observarea modului în care reacţionează individul, 


. Pentru Huber (1987), psihopatologia experimentală nu cuprinde decit 
psibopatologice 


cercetárile destinate studiului experimental al fenomenelor 
deja prezente. 


Într-un studiu mai recent, Braff si Saccuzzo (1985) au găsit că deficitul 


schizofrenilor la procedura de mascare este legată de un interval de timp 
între sfirşitul prezentării (intei şi inceputul mascării, cuprins intre 50 gi 
500 miimi de secundă. 


la acest studiu, nici un subiect cu personalitate schizotipică nu se afla sub 


medicatie Este totuşi interesant de menţionat că medicajia nu afectează 
performanţa subiecţilor schizofreni la procedura de mascare. 


BCU. "M EMINESAI P i6 


CAPITOLUL 11 
Psihopatologie fenomenologica 


Psihopatologia fenomenologică igi are originea in filosofia 
germană omonimă, mai precis in opera lui Husserl şi Heidegger. 
Aceste origini sint descrise detaliat în mai multe lucrări funda- 
mentale, printre care cele ale lui Lanteri-Laura (1963) şi Lyotard 
(1964). Aportul fenomenologiei a condus la o pluralitate de 
puncte de vedere în psihopatologie, fapt ce reiese in mod evident 
din contribuţiile lui Jaspers, Minkowski, Binswanger sau von 
Gebsattel. 

Două demersuri sint mai cunoscute. Primul, ce poate fi cali- 
ficat drept descriptiv, apropiat de psihologia empirică descriptivă 
a fenomenelor (Beauchesne, 1986), este cel al lui Karl Jaspers 
(1883-1969), prezentat în cartea sa Psihopatologie generală 
(1913). În această acceptiune, psihopatologia se ocupă in special 
de ceea ce bolnavii trăiesc, studiază stările lor sufleteşti, urmărind 
să le dezvăluie semnificaţiile. 

Al doilea demers este cel al lui Ludwig Binswanger 
(1881-1966), mult mai net impregnat cu referinţe filosofice şi 
cunoscut in special datorită studiilor asupra schizofreniei, maniei' 
şi melancoliei (Binswanger, 1957; 1987). Opera lui Binswanger 
a condus la Daseinsanalyse (Binswanger, 1971), terapeutică, sau 
mai curând „atitudine pornind de la comprehensiunea omului in 
situaţie”, „activitate de actualizare a fiinţei umane in toate 
formele şi lumile sale”, foarte puţin răspîndită din cauza com- 
plexitätii sale. 

Difuzarea şi înţelegerea psihopatologiei fenomenologice (in 
special în exteriorul ţărilor germanice) au fost limitate de limbajul 
filosofic al autorilor. În decursul ultimilor cincisprezece ani, 
asistăm în Franţa la o creştere a interesului pentru această 
abordare şi la apariţia unor lucrări importante printre care cele 
ale lui Tatossian (1979), Phénoménologie des psychoses 
şi cea coordonată de Fedida (1986), Phénoménologie, psychiatrie 
et psychanalyse, 

După al doilea război mondial, fenomenologia a pătruns in 
America de Nord (Gay, 1969), in special în cimpul psihologiei, 
mai puţin influenţată în Statele Unite de teoria husserliană de la 
care împrumută totuşi unele principii directoare (Thinés, 1980; 
Bachelor & Joshi, 1986). Universitatea Duquesne a devenit 
principalul centru de cercetare şi formare în psihologie fenomeno- 
logică (Giorgi, 1966; 1971 ; 1975a si b ; 1983; von Eckartsberg, 
1971; Fischer, 1974). Echipa acestei universităţi editează, de 
asemenea, începând din 1971, o revistă prestigioasă, Journal of 
Phenomenological Psychology. in Statele Unite, psihologia feno- 
menologicá s-a dezvoltat indeosebi ca o abordare, ca o meto- 
dologie din ce in ce mai riguroasă, iar această metodologie incepe 
să fie utilizată in diverse proiecte de cercetare in psihopatologie. 

Prezentarea ín acest capitol a psihopatologiei fenomenologice 
incepe cu una dintre contribuţiile clasice europene in domeniu, 
cea a lui Binswanger. Urmează apoi o secţiune consacrată unei 
dezvoltări recente, aplicarea abordării fenomenologice la studiul 
spitalizării în psihiatrie. Capitolul se termină printr-o schitare a 
principiilor metodologiei de cercetare fenomenologică. 


A. BINSWANGER ŞI MELANCOLIA 


Abordarea fenomenologică va fi ilustrată în această primă 
secţiune pornind de la studiile lui Binswanger (1987) asupra 
melancoliei, texte publicate în germană în 1960. În introducere, 
Binswanger precizează că nu este vorba despre studii de tip clinic, 
ci de o contribuţie la metodologia psihiatrică inspirată de 

fenomenologia pură şi transcendentalä a lui Husserl, De fapt, 
după cum precizează Pélicier (1987), „substratul metodologic 
este oferit în acelaşi timp de Husserl (intentionalitate*) şi de 
Heidegger (degajarea Dasein’ şi a formelor sale psihiatrice). 
Autorul îşi propune să înțeleagă lumea bolnavului şi să identifice 
momentele ei structurale”, 

Exemplul ales se referă in mare parte la studiul timpului“ şi se 
bazează pe două cazuri citate în textul privind Rerrospecţia 
melancolică (Binswanger, 1987). Primul caz este cel al lui Cecile 
Minch, o elvetiancä în virstä de 46 de ani care şi-a pierdut soţul 
într-un accident feroviar, cu cinci luni înainte de spitalizarea sa in 
clinica Bellevue din Kreuzlingen’. Pierderea soţului a cufundat-o 
într-o stare de depresie profundă cu insomnie, refuzul hranei şi 
reproşuri fără sfirşit al căror punct central era faptul că ea a fost 
cea care a propus excursia în decursul căreia a avut loc accidentul. 
În plus, cu putin timp inaintea accidentului, soţul ei îşi schimbase 
locul în tren cu un prieten, care a scăpat cu viaţă. Acest eveniment 
a provocat in Cécile o ură foarte puternică faţă de acea persoană. 

lată pe scurt povestea acestei paciente. Care este insă intre- 
barea pe care Binswanger şi-o pune în legătură cu Cécile Münch ? 
„În faţa acestui caz clinic de melancolie”, scrie Binswanger, „nu 
punem întrebarea privind modul în care simptomatologia clinică 
şi deci autoreproşurile melancolice sint derivabile din domi- 
nantele structurii de personalitate, din constituţia caracte- 
riologică şi morfologică, din temperament, ereditate... etc., ci 
intrebarea : Ce s-a intimplat efectiv aici?” sau, cu alte cuvinte, 
„Ce s-a produs in devenirea transcendentală a Dasein-ului ? ". 

Pentru a răspunde la această intrebare, Binswanger ne trimite 
la Husserl care, în Lecţii pentru o fenomenologie a conştiinţei 
intime a timpului, înţelege „timpul” pornind de la intenţionalitate 
şi studiază constituirea în conştiinţa subiectivă a timpului a 
obiectivităţii temporale, deci a „obiectelor” temporale noematice® 
sau intentionale: trecut, prezent, viitor. Husserl desemnează 
momentele structurale intentionale constitutive ale obiectelor 
temporale (viitor, trecut, prezent) drept protentie, retenţie, 
prezentare. În mod normal, in structura obiectivităţii temporale, 

protentia, retentia şi prezentarea nu constituie elemente izolate. 
Ele nu sint disociabile, ci se intrică asigurind astfel structura lui 
„despre ce” (Woriiber). 

Cercetarea întreprinsă de Binswanger are drept obiectiv tocmai 
dezvăluirea „modurilor deficiente” ale acestor trei dimensiuni şi 
interacțiunii lor. Pentru aceasta el examinează autoreproşul me- 
lancolic: „Dacă nu aş fi propus excursia” sau „dacă nu ag fi 
propus-o (atunci soţul meu ar fi încă in viaţă, atunci aş fi rămas 
fericită şi plină de voioşie, atunci nu mi-aş mai face atitea repro- 
zuri etc.)”. Acest discurs în „dacă”, „dacă... nu aş fi..." ne oferă 
o serie de informaţii privind ce Binswanger numeşte „slă- 
birea firelor momentelor structurale intentionale ale obiectivitatii 
temporale”. Şi iată explicaţia. Acolo unde este vorba de posi- 
bilitäti, sint implicate acte protentive. Or, discursul pacientei 
arată că ceea ce este posibilitate (posibilitate liberă) se retrage în 
trecut (care în mod normal nu cuprinde posibilităţi) şi constituie 
de fapt o posibilitate vidă. Constatăm astfel că retentia se con- 
fundă cu protentia, protentia fiind astfel alterată, golită. Întreg 
.procesul", continuitatea temporalizării (la fel ca si gindirea in 
general) este alterată, iar protentia nu mai are „despre ce”, nu-i 
mai rămine nimic de „produs” în afară de „obiectivitatea tem- 
porală a vidului viitor sau a vidului ca viitor”, ca să reluăm 
formularea lui Binswanger. Să adăugăm că o prezentare autentică 
este, de asemenea, imposibilă, întrucit ea nu se poate baza decit 
pe o retenţie şi o protentie. 

Pentru a verifica analiza făcută în cazul lui Cécile Minch, 
Binswanger prezintă şi discută un al doilea caz. Începind de la 
virsta de 45 de ani, David Bürge s-a plins un an întreg că depresia 
sa isi avea originea în faptul că a girat o sumă considerabilă dar 
care, de fapt, nu putea să-l ruineze. „Dacă nu aş fi făcut greşeala 
de a-mi asuma această garantie, nu m-aş fi imbolnăvit” spunea 
Bürge, fiind convins că nu-şi va recupera niciodată banii. Faptul 
că i-a recuperat pind la urmă nu a avut nici un efect. Tema 
garanţiei bancare şi a ruinei sale şi-a pierdut orice importanţă, 
lăsind locul unei alte teme melancolice, confirmind astfel ceea ce 
© infirmieră a notat în raportul ei: „pacientul poate fi văzut 

plingindu-se pentru că trebuie să se plingă şi foloseşte drept 
obiect al plingerilor sale orice îi stă la dispoziţie”. 

În comentariul său Binswanger arată că aici, la fel ca şi în 
cazul lui Cécile Minch, retentia este infiltrată de momente 
protentive şi golită de sens. Cazul lui Bürge indică faptul că 
prezentarea, „despre ce"-ul, prezentul este de asemenea alterat. 
Aici, în „despre ce”-ul de care vorbim (numit şi tematică) se 
realizează unitatea actelor intentionale retentive şi protentive. 
Dacă acestea sint alterate, atunci prezentarea, după cum scrie 
Binswanger, rămine suspendată în aer. 

Acest al doilea caz contribuie la aprofundarea cunoaşterii 
melancoliei, punind în evidenţă fragilitatea sau precaritatea 
»continutului” melancolic. Binswanger subliniază : „chiar si in 
conţinuturi melancolice aparent motivate şi fundamentate psiho- 
logic, nu trebuie să vedem ceva strict reactional psihologic, ci 
expresia unei maladii (endogene)”. 


B. DEZVOLTĂRI RECENTE: STUDIUL 
FENOMENOLOGIC AL SPITALIZĂRII ÎN 
PSIHIATRIE 


Realizată în decursul ultimilor ani, o importantă cercetare 
subventionatà de Consiliul cercetării sociale din Québec a fost 
consacrată experienţei spitalizării în psihiatrie. Într-un capitol al 
voluminosului lor raport final (634 pagini plus anexe), Letendre 
et al. (1988) grupează lucrările americane, în funcţie de alegerea 
metodologică făcută de autori, în cercetări cantitative şi calitative. 
Autorii acestui studiu clasifică ulterior cele 16 cercetări calitative 
disponibile, pe baza postulatelor epistemologice ale fiecăreia. 
Rezultatul este o grupare în funcţie de trei modele, medical, 
social şi fenomenologic, care se reflectă în întreg demersul em- 
piric : alegerea problemei de explorat, culegerea datelor, instru- 
mente, analiza datelor, interpretarea rezultatelor. Decizia de a 
utiliza studiul lui Letendre et al. pentru a ilustra modul in care se 
concretizează astăzi, in America de Nord, abordarea 

fenomenologica se justifică nu doar prin importanţa şi actualitatea 
temei abordate (experienţa spitalizării în psihiatrie), ci şi prin 
posibilitatea pe care o oferă de a compara modelul fenomenologic 
de cercetare cu celelalte două modele de cercetare calitativă. 


Modelul medical. În forma sa tipică, acest model poate fi 
definit folosind mai multe afirmaţii: (1) „boala mintală” are 
cauze individuale, interne; (2) comportamentele „pacienţilor” 
sint determinate de aceste cauze ; (3) persoanele pot fi clasificate 
drept sănătoase şi bolnave ; (4) diagnosticul serveşte la departa- 
jarea bolnavilor de persoanele sănătoase şi descrierea diferitelor 
componente etiologice şi comportamentale ale bolnavilor; 
(5) specialiştii posedă cunoaşterea despre boala mintală (şi deci o 
anumită putere). Cercetătorii care adoptă acest model fac reco- 
mandări privind lărgirea puterii specialiştilor, nu pun în nici un 
fel în discuţie funcţiile spitalului altfel decit pentru a-i consolida 
bazele, se erijeazä (ca şi specialiştii) in „experţi”, neagă discursul 
persoanelor spitalizate, 

Trei cercetări efectuate conform modelului medical utilizează 
convorbirea drept principală sursă de informaţii pentru a studia 
procesul de cronicizare (Sommer & Witney, 1961), percepțiile pe 
care le au persoanele internate despre ei înşişi şi spital (Bergen & 
Thomas, 1969) sau posibilităţile de reabilitare (aşa cum reies ele 
din scopuri, ambiţii, din dorinţa de a schimba ceva în viaţă) 
studiate la rezidenții dintr-un board-and-care-home (Lamb, 
1979). O altă metodă, observarea participativă (mai precis metoda 
Pseudo-pacientilor) a fost folosită în cazul altor patru studii ce se 
inscriu in modelul medical (Deane, 1961 ; Ishiyama et al., 1967 ; 
Goldman et al., 1970; Rosenhan, 1973). 

În cercetarea lui Rosenhan (1973), fără îndoială cea mai 
cunoscută, opt persoane ce simulau prezenţa unor halucinaţii 
auditive (un psihiatru, un pediatru, patru psihologi, un pictor şi 
© menajeră) s-au internat, în douăsprezece spitale diferite, pe 
durate cuprinse între 7 şi 52 de zile. Această cercetare pune în 
evidenţă relativitatea diagnosticului psihiatric (pseudo-pacienţii 
au fost diagnosticati în 11 cazuri drept schizofrenici, iar intr-un 

caz drept maniaco-depresiv) şi imposibilitatea de a distinge 
bolnavii mintal de oamenii normali. Nici unul dintre pseudo- 
~pacienti nu a fost identificat ca atare de către personal, doar unii 
dintre „adevăraţii” pacienţi manifestind unele dubii. Atunci cind 
pseudo-pacientii adoptau comportamente absolut normale in 
decursul spitalizării lor, acestea erau interpretate de către personal 
în funcţie de diagnosticul pus, fapt care explică de ce studiul lui 
Rosenhan (1973) a fost frecvent citat de adepţii teoriei etichetării. 
Această cercetare pune de asemenea în evidenţă caracteristicile 
modului de viaţă al pacienţilor (sentimente de neputinţă, privarea 
de intimitate, depersonalizarea) şi descrie structura spitalului, cu 
spaţii distincte pentru pacienţi şi pentru personal, cu o organizare 
ierarhică tipică, organizare care face ca persoanele care deţin cea 
mai mare putere să aibă cele mai reduse contacte cu aceştia. În 
fata unor asemenea rezultate, foarte critice la adresa modului de 
viaţă instituţional şi concordante cu cele obţinute în alte cercetări, 
ne putem întreba de ce studii de genul celui al lui Rosenhan au 
fost situate în grupul „modelului medical”. Răspunsul lui 
Letendre er al. (1988) este că această decizie a fost luată pe baza 
presupozitiilor conținute in toate aceste cercetări: (a) există 
indivizi sănătoşi şi indivizi bolnavi; (b) cercetătorii-persoane 
sănătoase se dau drept pacienţi pentru a studia viaţa în spital. 


Modelul social. Acest model, dezvoltat ca o reacţie la cel 
medical, poate fi caracterizat prin următoarele cinci enunturi : 
(1) spitalizarea este rezultatul deviantei subiecţilor ; (2) devianta 
are cauze sociale şi externe subiecţilor ; (3) comportamentele şi 
atitudinile spitalizatilor sint rezultatul unei situaţii sociale opre- 
sive; (4) spitalul psihiatric este o societate cu scopuri precise, 
care posedă propriile reguli şi valori; (5) persoana spitalizată 
dezvoltă strategii, atitudini, comportamente care nu sint legate de 
vreo patologie, ci mai curind de un sistem de interacţiune socială 
în vederea unei adaptări. 

Aceste caracteristici demonstrează că modelul social este 
foarte diferit de modelul medical analizat anterior. În anumite 
puncte, însă, modelul social se aseamănă cu cel medical, 

Într-adevăr, ambele anulează discursul persoanelor internate, 
caută cauze, oferă un discurs „expert” care face ca transmiterea 
cunoaşterii să aibă loc intr-un singur sens, interpretează situaţiile 
şi comportamentele persoanelor în funcţie de categorii presta- 
bilite. 

Letendre et al. (1988) au identificat patru cercetări care 
ilustrează modelul social (Caudill et al., 1952; Goffman, 1961 ; 
Pine & Levinson, 1961; Perucci, 1974), Printre acestea, cerce- 
tarea lui Goffman, a cărei versiune franceză poartă titlul Asiles : 
études sur la condition des malades mentaux (1968) este, fără 
îndoială, cea mai cunoscută. Goffman descrie cu multă precizie 
situaţia bolnavului, spitalul psihiatric şi teoretizează funcţionarea 
acestuia. 

Pentru Goffman, spitalul psihiatric este o instituţie totalitară a 
cărei funcţie este de a se ocupa de persoanele considerate deo- 
potrivă incapabile de a se îngriji de ele insele şi periculoase 
pentru comunitate. Pe măsură ce internarea se prelungește, 
pacientul isi pierde in mod progresiv cultura („deculturare”). 
Pacientul se depersonelizeșză ca urmare a diferitelor „tehnici de 
mortificare” : izolare de lumea exterioară, pierderea rolurilor 
anterioare, despuierea de bunuri, degradarea imaginii de sine, 
violarea intimitátii sale etc. 

De asemenea, Goffman descrie diferitele strategii de adaptare 
pe care le poate utiliza pacientul: (a) retragerea în sine sau 
regresia ; (b) intransigenta (refuzul de a colabora, mutismul) ; 
(c) instalarea (aprecierea vieţii instituţionale) ; (d) conversia 
(adoptarea opiniei administraţiei şi/sau a personalului despre el şi 
faptul de a se forţa să joace rolul internatului perfect: supus, 
rigid şi incolor)”. 


Quadagno şi Antonio (1975) critică modelele medical şi social 
pentru că ele nu (in suficient seama de punctul de vedere al 
persoanelor spitalizate. Ei poartă convorbiri cu 15 paciente 
spitalizate în psihiatrie şi constată că ele resping rolul pasiv care 
le este atribuit şi că rezistă la etichetarea „bolnavă mintal” prin 
normalizarea dificultăţilor lor (aceste paciente spun că „toată 
lumea are probleme" şi că aceste probleme ar rezulta dintr-o 

viaţă stresantă, din dificultăţi sau boli fizice). Letendre et al 
(1988) examinează şi ei acest ultim aspect şi constată, la subiecţii 
lor, o preocupare extremă privind posibilele consecinţe 
devastatoare ale unei identități de bolnav mintal. Rezultatele lor 
sint însă mai putin univalente: un anumit număr de subiecţi 
sfirgesc prin a adopta o asemenea identitate, care oferă si o serie 
de avantaje. 


În a doua cercetare, Stoneall şi Schmitt (1984) încearcă să 
cunoască percepțiile pe care le au despre boala mintală unii 
dintre utilizatorii unui serviciu psihiatric ambulatoriu şi per- 
soanele lor apropiate. La fel ca şi Quadagno şi Antonio (1975), 
Stoneall şi Schmitt pornesc de la o critică a modelului medical 
(care denigrează experiența pacientului, considerind-o drept 
imposibil de verificat, bizară, impresionistă) şi a modelului 
social, în special a lucrărilor cercetătorilor care se bazează pe 
teoria etichetării şi care nu au observat viata de zi cu zi a 
pacienţilor psihiatrici. Stoneall şi Schmitt notează că pacienţii 
nu se etichetează drept „nebuni”, ci afirmă că au probleme, „se 
află la limită”, „au cedat”, Pacienţii atribuie dificultăţile lor 
inadecvării altora sau unor cauze fizice (naştere prematură, 
accident etc.). Rezultatele lui Letendre er al, (1988) merg in 
acelaşi sens, dar arată că variațiile de identitate ale subiectului 
din cauza raporturilor sale cu psihiatria constituie un proces 
mult mai complicat decit simplul refuz al etichetei de „nebun”. 
În ceea ce-i priveşte pe utilizatorii serviciului psihiatric de zi, 
Stoneall şi Schmitt notează că, în absenţa explicatiilor alternative, 
aceştia acceptă etichetarea oficială care îi ajută de altfel să-şi 
organizeze percepțiile. În plus, manifestările bolii sint utilizate 
de câtre persoanele apropiate pentru a justifica spitalizarea. 


Deşi admisă ca o lucrare fundamentală, cartea lui Goffman a 
fost obiectul a numeroase critici privind slăbiciunile metodologice 
(mai ales la nivelul culegerii datelor, considerată drept insuficient 
de riguroasă) şi interpretarea exclusiv sociologică a faptelor 
observate. La acestea s-ar putea adăuga un oarecare pesimism 
care rezultă din concluzia cărţii, în care Goffman scrie că nu este 
în măsură „să sugereze un mod mai adecvat de a trata oamenii”. 


Modelul fenomenologic. El se demarcă foarte clar de 
modelele prezentate anterior prin două caracteristici prinicipale : 

(a) nu caută cauzele unei maladii sau ale unei deviante care să fi 
condus la internarea în psihiatrie ; (b) incearcă să afle care este 
„experienţa nebuniei”, pornind de la cei care au trăit-o şi care 
devin astfel principalele surse de informaţii şi date. 

În studiul lui Letendre et al. sint inventariate două cercetări 
realizate conform modelului fenomenologic (Quadagno & 
Antonio, 1975; Stoneall & Schmitt, 1984)'. De asemenea, 
trebuie subliniat faptul că însăşi cercetarea lui Letendre er al. 
aderă, in mare măsură, la acest model, fiind interesată de inter- 
pretările si percepțiile pacienţilor psihiatrici referitor la situaţia 
lor. 

Acordind cuvîntul pacienţilor psihiatrici, cercetarea bazată pe 
abordarea fenomenologică permite cercetătorilor şi practicienilor 
să invete din experienţa acestor subiecţi, să le cunoască mai bine 
viata de zi cu zi. Este vorba de o cercetare angajată social care, 
dezvoltindu-se în continuare, va putea contribui la o schimbare a 
politicii în materie de servicii psihiatrice. 


C. FUNDAMENTE ALE METODEI 
FENOMENOLOGICE DE CERCETARE 


La fel ca şi celelalte metode de cercetare calitative, metoda 
fenomenologică se caracterizează prin faptul că utilizează o 
abordare holistică, foloseşte o analiză inductivă şi se derulează 
sub forma unei anchete naturaliste (Patton, 1983). Utilizare unei 
abordări holistice corespunde faptului că cercetătorul încearcă 
să înțeleagă fenomenele şi situaţiile într-o manieră globală, fără 
a limita numărul aspectelor de studiat. Acest mod de a concepe 
cercetarea este foarte diferit de cel al planurilor experimentale de 
Cercetare, unde se studiază variabile izolate şi precis definite, 
unde se manipulează şi se măsoară relaţiile dintre citeva variabile 
alese cu atenţie. 

În abordarea ipotetico-deductivă utilizată atunci cînd se aplică 
planuri experimentale, cercetătorul trebuie să identifice varia- 
bilele importante şi să formuleze ipoteze înaintea culegerii 

datelor. Spre deosebire de acestea, planurile calitative de 
cercetare incep cu observatii specifice, cu examenul minutios al 
cazurilor individuale. Acest mod de a proceda permite preci- 
zarea, pe măsură ce avansează cercetarea, a dimensiunilor de 
studiat. Faptul de a respinge impunerea unor aşteptări prealabile 
privind situaţia de cercetat, faptul că utilizează o analiză induc- 
tivă constituie deci a doua caracteristică a cercetării calitative. 

Experimentarea clasică vizează controlul absolut al situaţiei 
de cercetat. Se evaluează, în acest caz, efectele manipulării 
anumitor variabile, păstrind constante toate celelalte variabile 
care ar putea să mai intervină în situaţia respectivă. Folosind 
metode calitative, cercetătorul nu operează nici o manipulare a 
mediului de cercetare. Încercarea de a înţelege fenomenele aşa 
cum apar ele în mod natural constituie însăşi justificarea utilizării 
planurilor calitative de cercetare. De aceea, se consideră că 
desfăşurarea sub forma unei anchete naturaliste constituie a 
treia caracteristică a metodelor calitative de cercetare. Întrucît ea 
nu vizează evaluarea unei realităţi schimbătoare, această anchetă 
are o orientare dinamică, de tip proces, care nu exclude totuşi 
punerea în evidenţă a legilor generale privind structura şi procesul 
experienţei (von Eckartsberg, 1971). 

Ca metodă calitativă, metoda fenomenologică prezintă cele 
trei caracteristici descrise mai sus, dar se diferenţiază şi prin 
caracteristici care fi sint proprii. După Bachelor şi Joshi (1986), 
metoda fenomenologică „necesită, într-un prim timp, o descriere 
atentă si sistematică a percepţiei asupra experienţei trăite, iar 
într-un al doilea timp, ea vizează să identifice şi să elucideze 
semnificaţia sa esenţială. Este vorba de semnificaţii anterioare 
oricăror presupuneri sau construcţii conceptuale”. Utilizind me- 
toda fenomenologică, cercetătorul vizează studiul semnificatiilor 
şi structurii fenomenelor umane în aspectul lor eidetic, adică în 
funcţie de natura lor fundamentală si de constituentii lor esenţiali. 

După aceste citeva precizări de ordin general, să examinăm 
acum în mod mai detaliat unele etape ale cercetării fenomeno- 
logice: culegerea datelor, analiza datelor culese, evaluarea 
calităţii datelor culese, verificarea rezultatelor şi a concluziilor. 

Culegerea datelor. În cercetarea fenomenologică empirică, 


culegerea datelor se poate face folosind patru proceduri diferite 
(Bachelor & Joshi, 1986): (1) mărturia personală (self-report) ; 
(2) convorbirea ; (3) procedeele de observare participativă ; 
(4) metode mixte. 


Mărturia personală este obţinută în urma unei cereri scrise din 
partea cercetătorului. Ea reprezintă o descriere scrisă a ceea 
ce subiectul resimte in faţa situaţiei sau a fenomenului studiat. 
Mărturia poate fi obţinută de la un singur subiect, de la mai 
mulţi subiecţi, de la cercetătorul însuşi şi de la unul sau mai 
multi subiecţi. În această ultimă situaţie, cercetătorul îşi no- 
tează experienţa sa specifică legată de situaţia sau fenomenul 
studiat şi poate astfel să-şi dea seama de propriile biais-uri sau 

rejudecăţi. 

n decursul convorbirii, cercetătorul întreabă subiecţii care 
participă la cercetare cu privire la experienţa lor legată de 
situaţia sau fenomenul studiat. Convorbirea începe cu o 
întrebare generală şi se continuă cu întrebări din ce în ce mai 
precise. La fel ca şi în cazul mărturiei personale, convorbirea 
se poate realiza cu unul sau mai mulţi subiecţi, incluzindu-l, 
in unele cazuri, chiar şi pe cercetător. 

Procedeele de observaţie participativă se diferenţiază în 
funcţie de gradul de implicare a cercetătorului în situaţia 
studiată. Acesta poate fi un participant complet integrat in 
grupul de studiu, un participant-observator, un observator- 
-participant sau doar un simplu observator. 

Utilizarea, în aceeaşi cercetare, a mai multor metode de 
culegere a datelor se face în funcţie de situaţia studiată şi de 
obiectivele urmărite de cercetător. Se poate combina, de 
exemplu, o metodă cantitativă şi una calitativă, utilizate 
succesiv pentru studiul aceleiaşi situaţii sau aceluiaşi fenomen. 


Analiza datelor. O dată culese datele, cercetătorul procedează 


la analiza lor. Într-o abordare fenomenologică, analiza trebuie să 
fie inductivă şi să permită elucidarea eidetică a situaţiilor sau 
fenomenelor studiate. După De Koning (1979) şi Bachelor şi 

Joshi (1986), operaţiile analitice care permit identificarea, 
pornind de la date brute, a caracteristicilor structurale generale 
ale situaţiei sau fenomenului studiat, cuprind cinci etape secvențiale 
distincte : 

- perceperea sensului global, realizată pornind de la o primă 
lectură completă a textului de analizat ; 

- delimitarea unităţilor cu semnificaţie naturală (constituite 
din fraze unice sau consecutive), operată (inind seama de 
fiecare tranziţie a sensului ; 

- delimitarea temei centrale, articulată în jurul uneia sau mai 
multor unităţi naturale şi exprimată în limbajul subiec- 
tului ; 

- analiza temei centrale în funcţie de obiectivele specifice 
ale cercetării, în funcţie de ceea ce artă ea privind feno- 
menul studiat, folosind de data aceasta un limbaj ştiinţific ; 

- definirea, pornind de la o sinteză a rezultatelor, a structurii 
fundamentale a fenomenului studiat. Această definire poate 
fi relativă, atunci cînd descrierea fenomenului include 
aspectele concrete şi specifice ale situaţiei de cercetat, sau 
generală, atunci cind nu sint abordate decit acele aspecte 
ale fenomenului care sint comune mai multor situaţii identice, 

Analiza datelor este realizată de către cercetător, dar se con- 
sideră că participarea a cel puţin doi judecători independenţi 
măreşte fidelitatea rezultatelor. 

Evaluarea calităţii datelor culese, verificarea rezultatelor 
şi a concluziilor. Deşi se poate afirma că, în stadiul actual de 
dezvoltare a cercetării fenomenologice, rigoarea metodologică 
este mare în ceea ce priveşte culegerea datelor şi analiza acestora, 
dispunem însă de mai puţine reguli de decizie in ceea ce priveşte 
etapa confirmării şi verificării rezultatelor. Atunci cînd se adoptă 
abordarea fenomenologică, pot fi utilizate totuşi citeva strategii 
disponibile pentru cercetarea calitativă în general. Este vorba de 
tehnici de evaluare a calităţii datelor culese, de verificare a 

rezultatelor prin biais-ul contrastelor şi de evaluare a concluziilor 
cercetării (Miles & Huberman, 1984; Bachelor & Joshi, 1986). 


Calitatea observaţiilor sau a faptelor culese poate fi 
asigurată folosind diferite tehnici ce vor fi descrise în cele ce 
urmează : 

- Verificarea reprezentativitatii faptelor culese, stabilind in ce 
măsură acestea sint tipice, reprezentative sau indicative pentru 
fenomenul studiat. În cazul în care cercetătorul riscă să gene- 
ralizeze într-un mod inadecvat pornind de la date culese de la 
subiecţi nereprezentativi, el îşi poate asigura non-selectivitatea 
eşantionului prin mărirea numărului de subiecţi, de exemplu, 
sau prin căutarea deliberată a cazurilor contrastante (negative, 
extreme sau opuse). 

- Verificarea prezenţei efectelor legate de cercetător. Pentru a 
preveni eventualele biais-uri produse de prezenţa sa asupra 
mediului, cercetătorul poate, de exemplu, să-şi clarifice man- 
datul său faţă de subiecti, să ceară unuia dintre ei să examineze 
influenţa pe care el o exercită, în calitate de cercetător, asupra 
mediului şi subiecţilor, sau să rămină cit mai mult timp posibil 
in mediul în care îşi efectuează cercetarea. Atunci cînd, din 
contra, este vorba de un biais rezultind din efectele mediului 
asupra cercetătorului, pot fi utilizate alte tehnici : examinarea 
datelor obţinute de către un cercetător exterior proiectului în 
curs, cerindu-i-se acestuia să identifice sursele de biais-uri, 
folosirea mai multor metode pentru culegerea datelor, efec- 
tuarea mai rară a vizitelor în mediul respectiv etc. 

in absenţa măsurătorilor externe cu care să-şi compare rezul- 
tatele studiului, cercetătorul trebuie să utilizeze indici interni 
provenind din măsurători independente de situaţia sau 
fenomenul studiat, pentru a putea demonstra că acestea sint 
consistente cu propriile sale rezultate, permitind astfel o vali- 
dare convergentă. 

~ Datele culese avind o valoare inegală (unele sint mai „solide 
sau mai valide decit altele), cercetătorul poate proceda la 
ponderarea lor. Întrucît datele obţinute de la subiecti care, de 

exemplu, cunosc mai bine sau sint mai apropiati de 

evenimentul care îl interesează pe cercetător, sint „mai bune” 

decit cele provenite de la alti subiecţi, cercetătorul trebuie să 
le acorde o pondere mai mare. Ponderarea poate fi legată şi de 
condiţiile în care s-a realizat culegerea datelor. 

O altă categorie de strategii de evaluare a cercetării calitative 
utilizabile în cazul abordării fenomenologice are ca obiectiv 
verificarea rezultatelor şi concluziilor prin folosirea contras- 
telor. Procedeele disponibile sint : 

- „metoda diferenţelor”, care constă in verificarea unei 
concluzii realizind comparații între două ansambluri (de 
persoane sau de fenomene, de exemplu) cunoscute a fi 
diferite în ceea ce priveşte un alt aspect important ; 

- analiza semnificației excepțiilor (sau a cazurilor diver- 
gente)’, care constă în căutarea subiecţilor devianti şi 
verificarea dacă unele caracteristici sint absente sau diferite 
la subiecţii tipici. Dacă, de exemplu, un subiect care adoptă 
o atitudine complet diferită faţă de ceilalţi oferă, in loc de 
explicaţii, motive opuse celor furnizate de cei care adoptă 
atitudinea respectivă, aceasta constituie un rezultat care 
întăreşte concluziile cercetătorului. 

O ultimă grupare a strategiilor de evaluare are drept obiectiv 
confruntarea concluziilor la care a ajuns cercetătorul utilizind o 
astfel de abordare fenomenologică cu fapte stabilite sau alte 

şi teorii. Procedura de eliminare a relaţiilor factice se 
foloseşte mai ales atunci cind concluziile cercetării sint neastep- 
tate şi au o importanţă mare. Ea constă in a studia posibilitatea ca 
relaţia pusă in evidenţă între două variabile să fie factice şi să 
intervină o a treia variabilă. În alte cazuri, o strategie de repro- 
ducere a faptelor culese într-un alt context ar putea să ajute la 
confirmarea sau nuanțarea rezultatelor obţinute. Cercetătorul 
poate lua în considerare mai multe explicaţii posibile, chiar 
contradictorii, şi să verifice dacă vreuna dintre ele se impune ca 
plauzibilă. În fine, cercetătorul trebuie, încă de la inceput, să 
caute faptele care merg în sens contrar concluziilor pe care crede 
că le va extrage din cercetarea întreprinsă. 

Ceea ce la început era o abordare clinică a psihopatologiei 
influenţată de conceptele filosofiei fenomenologice germane, a 
devenit, în special în Statele Unite, o nouă orientare metodo- 
logică. După cum am precizat, aceasta păstrează legături impor- 
tante cu unele dintre principiile de bază ale fenomenologiei şi îl 
ajută pe clinicianul-cercetător să identifice aspecte pe care nici o 
altă metodologie nu i le-ar putea face accesibile. Să mai subliniem 
că metodologia fenomenologică apare mai mult ca o invitaţie la 
o reflecţie asupra modalitätilor de ameliorare a calităţilor cerce- 
tării, decit ca o simplă colecţie de reguli normative rigide. 


REZUMAT 


Psihopatologia fenomenologică isi are originile in filosofia germană 
cu acelaşi nume. Aportul fenomenologiei a condus la două demersuri 
principale in psihopatologie. Prima, care ar putea fi calificată drept 
descriptivă, este cea a lui Karl Jaspers. În acest caz, psihopatologia se 
ocupă mai ales de ceea ce trăiesc bolnavii, le studiază stările sufleteşti, 
incercind să le dezvăluie semnificaţiile. 

Al doilea demers este cel al lui Binswanger, mult mai impregnat de 
referinţe filosofice şi cunoscut mai ales datorită studiilor asupra schizo- 
freniei, maniei şi melancoliei. Contribuţia lui Binswanger, al cărei 
substrat este oferit atit de Husserl cit şi de Heidegger, priveşte inainte 
de toate metodologia psihiatrică. 

Prin emergenja unui model şi a unei metodologii de cercetare care fi 
sint specifice, abordarea fenomenologică a permis progrese semni- 
ficative in dezvoltarea psihopatologiei. 

Modelul fenomenologic de cercetare, ilustrat în acest capitol de 
studiul asupra spitalizării în psihiatrie, are două caracteristici prin- 
cipale: (1) nu caută cauzele unei boli sau ale unei deviații care au 
condus la internare; (b) încearcă să descopere care este „experienţa 
nebuniei” pornind de la cei care au trâit-o şi care devin astfel princi- 
palele surse de informaţii şi date. 

Asemeni celorlalte metode calitative de cercetare, metoda fenomeno- 
logică se caracterizează prin utilizarea unei abordări holistice, folosirea 
unei analize inductive şi derularea sub forma unei anchete naturaliste. 
În același timp, ea se diferenţiază prin caracteristici proprii : faptul că 
impune, intr-o primă etapă, o descriere atentă şi sistematică a percepţiei 

asupra experienţei trăite şi că urmăreşte, in a doua etapă, să identifice şi 
să elucideze semnificaţia esenţială a acestei experienţe. 


NOTE 


1. Ey (1954) prezintă in studiul său nr. 21 fenomenologia fugii de idei. 


2. Este vorba de intentionalitatea constiengei orientate intotdeauna către ceva 
(Husserl). Conştienţa este intenţionalitate, intrucit ea este Întotdeauna 
conştienţă de ceva. 


3. Dasein, cuvint-cheie al gindirii lui Heidegger, ar putea fi tradus prin 
„realitate umană refuză traducerea termenului Daseinanalyse 
prin „analiză existenţială” şi propune expresia „analiza prezenţei umane” 


4. Binswanger (1987, p. 43) aminteşte că prima lucrare asupra timpului (lucrare 
care constituie, in plus, prima aplicare a metodei fenomenologice in 
psihiatrie) este datorată lui Minkowski: „Studiul psihologic şi analiza 

a unui caz de melancolie schizofrenică”. Conţinutul acestui 
articol publicat în 1923 în Journal de psychologie (XX), a făcut obiectul 
unei expuneri la Zürich in 1922, în faţa Societăţii elveţiene de psihiatrie, 
expunere precedată de raportul „Despre fenomenologie”, prezentat de 


5. Ludwig Binswanger nu avea decit zece ani atunci cind Cécile Minch a fost 
spitalizată în clinica Bellevue, pe care o conducea in vremea aceea tatăl său. 
În studiul intitulat Retrospecţia melancolică, Binswanger (1987) scrie : „Pe 
parcursul întregii mele vieţi am revăzut figura suferindă şi privirea profund 
melancolică a acestei femei...” (p. 30). 


6. „Husserl propune folosirea termenului de noemă a percepţiei pentru 
caracterele proprii obiectului aga cum apare el in percepţie, iar a descrie 
noema percepţiei inseamnă a descrie diversele aspecte specifice în maniera 
RE E pei re Canach Lara, 

» p. 73). 


7. red ne 
pacienților: (a) retragerea (absenţa relaţiilor cu personalul $i cu ceilalţi 
pacienţi) ; M dr suot (pacienţii încearcă să-şi păstreze o anumită 
demnitate şi un anumit respect faţă de sine, respectind totuşi regulamentele 
şi limitind la maximum intruziunile personalului); (c) acomodarea 
(devenind pacientul „bun”, care respectă regulile, deciziile personalului şi 
ale celorlalți pacienţi); (d) conversia (identificarea cu personalul prin 
integrarea valorilor şi credințelor acestuia). 

8. Abordarea fenomenologică a fost utilizată gi într-o importantă cercetare ce a 
făcut obiectul unei teze de doctorat (483 de pagini), prezentată de Di Grigorio 
(1983) la Union Graduate School (Cincinnati, Ohio). Autorul a studiat 


PSIHOPATOLOGIE FENOMENOLOGICA 217 
experiența dezinstitutionalizdrii aga cum este ea trăită de persoanele cu 
tulburări mintale şi de dezvoltare. 


„ Cazurile extreme (subiecţi sau situaţii) se arată utile pentru confirmarea sau 
verificarea faptelor culese, 


CAPITOLUL 12 
Psihopatologie psihanalitica 


Abordarea psihanalitică are o importanţă capitală. Susţinătorii 
ei identifică, de fapt, ansamblul psihopatologiei cu psihanaliza’. 
Pe de altă parte, pentru detractorii săi, psihanaliza reprezintă fie 
ținta unor atacuri permanente, fie o abordare condamnată la o 
conjurație a tăcerii. În fine, pentru cei care se situează între 
aceste două poziţii extreme, psihanaliza este importantă prin 
calităţile sale euristice şi merită o atenţie deosebită in contextul 
în care se încearcă validarea conceptelor sale cruciale prin metode 
proprii altor abordări ale psihopatologiei. 

Numărul şi ponderea partizanilor psihanalizei, a detractorilor 
săi şi a celor ce se situează pe o poziţie mediană în comunitatea 
universitarilor şi cercetătorilor sint foarte inegale, şi variază in 
timp şi de la o ţară la alta. În Statele Unite, de exemplu, psihana- 
liza s-a dezvoltat foarte puternic şi relativ timpuriu (Freud călă- 
toreşte aici incă din 1909). După o perioadă în care a dominat 
psihopatologia şi psihiatria nord-americană, abordarea psihana- 
litică începe să fie foarte contestată. 

În continuarea unei prezentări foarte succinte, pe care o 
recunoaşte chiar el a fi „puţin cam simplistă şi caricaturală” a 
modelului explicativ al maladiei mintale bazat pe diferitele stadii 
ale dezvoltării libidoului, Grunberg, profesor de psihiatrie la 
Universitatea din Montréal, scrie, in 1980, că acest model „ne 
poate face astăzi să zimbim”. Pentru Grunberg, viciul funda- 
mental al modelului explicativ furnizat de abordarea psihanalitică 
este că „etiologia e presupusă nu numai fără nici o verificare 

ştiinţifică, dar şi fără a oferi măcar posibilitatea de a formula 
ipoteze cărora să li se poată confirma sau infirma validitatea”. 

Încă de la începutul perioadei de repunere în discuţie a 
psihanalizei, unii autori nord-americani se situează pe o poziţie 
mediană. Astfel, Maher scria în 1966: „Actualmente, verificarea 
ipotezelor rezultate din teoriile dinamice este împiedicată de 
imprecizia ce caracterizează definirea stărilor sau proceselor 
postulate în cadrul modelului dinamic. Asta nu înseamnă că 
modelul nu poate fi reformulat astfel încit să poată fi deduse 
ipoteze testabile ; pină acum, nici o reformulare adecvată nu a 
fost propusă”. 

Să subliniem, de asemenea, că după o perioadă de recul 
evident, influenţa abordării psihanalitice reapare în Statele Unite. 
Astfel, intr-una din cele mai recente lucrări de psihopatologie, 
publicată de prestigioasa editură McGraw-Hill, Willerman şi 
Cohen (1990), ambii profesori la Universitatea statului Texas din 
Austin, consacră un capitol distinct abordării psihodinamice. La 
finalul unei secţiuni a acestui capitol privind evaluarea critică a 
teoriei psihanalitice, aceşti doi autori scriu că „teoria psihanalitică 
nu poate fi ignorată” şi că unele dintre formulările sale au avut un 
impact enorm nu numai asupra dezvoltării istorice a teoriilor 
psihopatologice, ci şi a culturii noastre (în special asupra ştiinţelor 
umaniste, precum şi asupra ştiinţelor sociale şi comporta- 
mentului) şi asupra gîndirii noastre de zi cu zi. În acelaşi capitol, 
Willerman şi Cohen scriu, de asemenea, că „nici o prezentare a 
Psihopatologiei nu ar fi completă fără a se tine cont de abordarea 
psihodinamică”, 

Citind aceste rînduri, o întrebare apare in mod inevitabil: 
care sint principalele contribuţii ale abordării psihanalitice a 
Psihopatologiei? În fata imensităţii operei psihanalitice, orice 
tentativă de răspuns sintetic ar putea părea superficială, insufi- 
cientă si deci imprudentă. În ciuda acestui risc, ni se pare necesar 
să menţionăm pe scurt patru contribuţii pe tema cărora există un 
real consens printre partizanii abordării psihanalitice : 
~ Trecutul personal şi mai cu seamă cel al copilăriei timpurii, 

poate provoca tulburări psihopatologice, mai ales atunci cind 

acest trecut a fost ocultat şi clivat, devenind astfel inconştient. 

Amintirile inconştiente joacă un rol important în producerea 

simptomelor, iar sensul acestora ne trimite deci la inconştient. 

- Rolul sexualităţii este primordial. De exemplu, materialul 
străin Eului, eliminat din conştiinţă şi exprimindu-se în vise şi 
simptome nevrotice, are intotdeauna conotaţii sexuale. 

- Experiențele individuale (situaţii, evenimente, traumatisme, 
factori familiali şi sociali) joacă un rol foarte important. 
Semnificaţia acestor experienţe depinde de stadiul de dezvol- 
tare la care survin. 

- Boala mintală este concepută dintr-o perspectivă funcţională : 
ea constituie o tentativă de ajustare, de rezolvare a problemelor 
care nu au putut fi rezolvate într-un alt mod, mai satisfăcător, 
Orice tulburare (deşi obiectiv este ineficace şi subiectiv este 
penibilă) constituie o formă de ordine. Impresia de relativitate 
a frontierei dintre normal şi patologic pe care o dau aceste 
asertiuni este accentuată de faptul că si conflictul, care nu este 
considerat patologic în sine, reprezintă un factor comun al 
sănătăţii şi bolii. 

Contribuțiile menţionate aici constituie, după părerea noastră, 
elemente fundamentale ale operei lui Sizmund Freud, creator al 
psihanalizei şi al abordării psihanalitice a psihopatologiei. 
Freud (1856-1939) obţine diploma de medic in 1881 şi lucrează 
ulterior cu personalităţi de renume cum ar fi Briicke, Nothnagel 
şi Meynert. În 1885, este numit Privat-Dozent în neuropatologie 
şi merge la Paris, la Charcot, celebru pentru studiile sale privind 
isteria. Mai vizitează Franţa în 1891, cind îl intilneste la Nancy 
pe Liébault, care utilizează hipnoza şi pe Bernheim, care face 
experiențe de sugestie post-hipnotică. Numit în 1902 profesor 
extraondinar la Viena, devine profesor plin abia în 1923. 
Opera lui Freud cuprinde mai multe etape. Prima (1883-1897), 
consacrată studiului anatomiei sistemului nervos şi neurologiei, 
cuprinde lucrări importante privind cocaina, nervul acustic şi 
paralizia cerebrală infantilă. În cursul acestei perioade, mai precis 
intre 1886-1895, Freud efectuează o serie de cercetări funda- 
mentale privind hipnoza şi isteria. În 1895 publică, impreună 
cu prietenul său Breuer, lucrarea Studii despre isterie. 

Între 1895 şi 1920, Freud se interesează de fenomenele 
inconștiente şi elaborează metoda psihanalitică de tratament. În 
această perioadă el publică Interpretarea viselor (1900), Psiho- 
patologia vieţii cotidiene (1901/1904), Trei eseuri despre teoria 
sexualității (1905), Introducere în psihanaliză (1916/1917). 
Ultima perioadă (1920-1939) este consacrată cercetărilor în 
domeniul personalităţii umane şi aplicării teoriilor sale la functio- 
narea societăţii şi a religiei. În cursul acestei perioade apar 
Dincolo de principiul plăcerii (1920), Eul şi Sinele (1923), 
Inhibitie, simptom şi angoasä (1925), Noi conferințe despre 
psihanaliză (1932). Este, de asemenea, perioada in care Freud 
îşi elaborează lucrările intitulate Psihologia colectivă şi analiza 
Eului (1921), Viitorul unei iluzii (1927), Suferinga în civilizaţie 
(1930), Moise şi monoteismul (1939). Aceste lucrări fuseseră 
precedate de Totem şi tabu (1912), unde aplicase, pentru prima 
oară, teoriile sale psihologice la societate în ansamblul ei. 
Freud este şi la originea mişcării psihanalitice, a cărei istorie a 
cunoscut vicistitudini si disidente, cele mai celebre fiind cele ale 
lui Adler şi Jung. Printre psihanalistii fideli teoriei lui Freud şi 
care au contribuit, impreună cu elevii lor, la dezvoltarea acesteia, 
un loc deosebit este ocupat de Abraham şi Ferenczy, precum şi 
de Anna Freud şi Mélanie Klein. 


Abordarea psihanalitică va fi ilustrată, în acest capitol, prin 
două teme de actualitate. Prima, deja tratată de Lagache in 1964 
in textul său privind „Psihanaliza ca ştiinţă exactă”, este 
caracterul ştiinţific al psihanalizei. În decursul ultimilor ani, cel 
putin trei seminarii francofone au abordat această problemă (De 
Neuter şi Florence, 1988; Le Guen et al., 1989; Pelletier er al., 
1990). A doua temă este cea situată în centrul unei importante 
dezbateri privind necesitatea şi posibilitatea unei abordări 
experimentale a psihanalizei. 

A. CINCI TIPURI DE RĂSPUNSURI 
LA O ÎNTREBARE FRECVENTĂ: 
ESTE PSIHANALIZA O ŞTIINŢĂ ? 


Sursă de discuţii interminabile, întrebarea privind caracterul 
ştiinţific al psihanalizei reapare fără incetare. Înainte chiar de a 
prezenta diferitele răspunsuri date în literatura de specialitate, ni 
se pare interesant să ne spunem: de ce oare apare atit de des 
această întrebare? 

La colocviul de la Louvain-en-Woluwe, Florence (1988) 
concluziona privitor la acest subiect, spunind: „probabil pentru 
că trebuia să fie în spiritul fondatorului ei” şi pentru că acesta 
tinea ca psihanaliza să fie acceptată. Este binecunoscut faptul că 
Freud a dorit întotdeauna să includă psihanaliza printre ştiinţele 
naturii (Naturwissenschaften), care erau opuse, în vremea aceea, 
ştiinţelor spiritului (Geisteswissenschaften). 

La această atitudine ambivalentă a creatorului psihanalizei 
trebuie adăugat succesul avut de această disciplină şi în special 
practica extensivă a psihanalizei, dezvoltarea ştiinţelor naturii şi 
a ştiinţelor umane, apariţia unor noi metode şi tehnici terapeutice. 
Toate aceste evoluţii au repus periodic în discuţie locul şi statutul 
psihanalizei, iar interogările privind caracterul său ştiinţific 
constituie, după părerea noastră, un demers vizind o mai bună 
precizare a acestui loc şi statut. 

Pentru a simplifica prezentarea, punctele de vedere conţinute 
în răspunsurile la intrebarea-titlu a acestei secţiuni vor fi pre- 
zentate în cadrul a cinci grupări. Pentru fiecare grupare, această 
„tipologie” nu este ilustrată decit prin punctele de vedere ale 
anumitor autori. Nu este vorba, deci, de o prezentare exhaustivă“ 
şi nici evaluativă a acestor puncte de vedere. 


1. Psihanaliza este o ştiinţă 


Fine (1975) şi Gardner (1979) afirmă că, spre deosebire de 
behaviorism, care este doar o vulgară tehnologie, lipsită de o 


PSIHOPATOLOGIE PSIHANALITICA 23 


legătură reală cu adevăratul sens al umanului, psihanaliza este o 
ştiinţă adevărată. In Psychanalyse, Science, Société, Legrand 
(1983) scrie că cei care aderă la opţiunile epistemologiei teo- 
riciste, dezvoltată in special de Althusser, sau care aleg epistemo- 
logia kuhniană (Kuhn, 1962)”, pot considera psihanaliza drept 
ştiinţă. 

Mai recent, Kipman (1989) isi incepea cartea intitulată 
Rigoarea intuifiei prin această frază : „Psihanaliza este o ştiinţă”. 
După el, psihanaliza ar putea fi prezentată drept o ştiinţă cuantică 
a gindirii. Deşi psihanaliza şi fizica cuantică sînt legate între ele 
printr-o serie de analogii, ele nu sint totuşi asimilabile una cu 
cealaltă, intrucit obiectul lor de studiu şi metodele de cercetare 
diferă foarte mult. Ele s-ar supune, după Kipman, aceloraşi 
demersuri intelectuale şi ar demonstra impreună profunda revo- 
lutie ştiinţifică ce a marcat începutul secolului al XX-lea. 


2. Psihanaliza este numai partial o ştiinţă 


În această grupare de răspunsuri privind caracterul ştiinţific 
al psihanalizei pot fi incluse afirmaţii cum ar fi aceea că psih- 
analiza este „pe jumătate ştiinţă, pe jumătate altceva” (Paniagua, 
1987) sau că psihanaliza nu este in realitate o ştiinţă, ea este 
„Ştiinţa noastră” (Harrison, 1970), 

Pentru Saucier (1990), psihanaliza (care nu este nici ştiinţă, 
nici ideologie) este, inainte de toate, o mişcare terapeutică. 
Psihanaliza ar avea un nucleu central terapeutic, cu diverse por- 
jiuni periferice: un sector filosofic, un sector literar şi multe 
altele, printre care şi un sector ştiinţific. 

Un alt mod de a concepe relaţiile dintre psihanaliză şi ştiinţă 
este cel al lui Brodeur (Pelletier er al., 1990), care distinge trei 
niveluri de cunoaştere : (a) cunoaşterea de către persoana anali- 
zată şi audierea imediată de către psihanalist; (b) cunoaşterea 
analistului care interpretează, pornind în special de la ceea ce a 
auzit, dar şi de la scheme teoretice şi (c) cunoaşterea științifică 
propriu-zisă, care reia primele două niveluri de cunoaştere pentru 
a extrage din ele un fel de analiză de conţinut. 

3. Psihanaliza este o ştiinţă hermeneutică 


Contrar psihologiei, care este o ştiinţă a observaţiei ce vizează 
faptele de conduită, psihanaliza este o ştiinţă exegetică, adică o 
hermeneutică, referindu-se la raporturile de sens dintre obiectele 
substituite şi cele originare (pierdute) ale pulsiunii. Psihanaliza 
nu este o ştiinţă a naturii şi nu studiază relaţiile dintre cauze şi 
efecte. Ca hermeneutică, psihanaliza este o explicare a discursului 
persoanei analizate, o căutare şi o creare de sens. Din această 
perspectivă hermeneutică, dezvoltată in special de către Ricœur 
(1965), psihanaliza caută mai curind să înţeleagă fenomenele 
decit să le explice sau să le prezică. 


4. Psihanaliza nu este o ştiinţă 


Conform adepților epistemologiei empiriste dintre care Popper 
(1934) este reprezentantul cel mai remarcabil, psihanaliza trebuie 
considerată drept o pseudo-ştiinţă. 

Popper examinează psihanaliza şi marxismul şi constată sur- 
prinzătoarea lor putere explicativă” : ele sint întotdeauna adaptate, 
intotdeauna confirmate. De aceea, el enunţă criteriul de respin- 
gere sau falsificabilitate*. Conform acestui criteriu, o teorie nu 
poate pretinde că are caracter ştiinţific decit dacă işi poate supune 
afirmaţiile procedurilor de falsificare empirică. Astfel, criteriul 
de demarcare dintre ştiinţă şi non-ştiinţă constă in posibilitatea de 
a formula propoziţii falsificabile. Criteriile de respingere trebuie 
stabilite din timp: trebuie să existe un acord în privinţa acelor 
situaţii observabile care, dacă sint realmente observate, semnifică 
o respingere a teoriei. 

După Popper, psihanaliza cuprinde o strategie „imunizantă” 
capabilă să integreze, să digere şi să anuleze orice critică ce îi 
este adresată. Psihanaliza şi-ar confirma progresele conceptuale 
prin observaţii ce ar contine aceste progrese, sustinind că pentru 
inconştient, contrariile au acelaşi sens. 

5. Psihanaliza este altceva 


Cu umor sau seriozitate, diverşi autori clasează in mod diferit 
psihanaliza : „practică delirantă” (Lacan, 1977), „nimic mai mult 
decit un sistem delirant contagios” (Crews, 1985), „arta de a juca 
jocul asociaţiei libere, de a crea ceva cu materialele imaginare ale 
celor doi inconstienti, ale inconştientului persoanei analizate şi 
ale analistului” (Brodeur, 1990), „o doctrină in care singurele 
criterii de referinţă sint argumentul Autorităţii şi opinia adepților” 
(Van Rillaer, 1982). 


B. STUDIUL EMPIRIC AL UNOR COMPONENTE 
ALE TEORIEI PSIHANALITICE. BILANŢUL 
CERCETĂRILOR ASUPRA ORALITATII 


În mai multe rînduri, Freud a manifestat un fel de ambivalent’ 
in legătură cu procesul de verificare a diferitelor componente ale 
teoriei sale, Uneori, scrierile sale pledează în favoarea validării 
ipotezelor psihanalitice şi a necesităţii experimentärii. Astfel, 
într-un articol despre consecinţele psihologice ale diferențelor 
anatomice dintre sexe, Freud (1925) scrie: „Sint conştient că 
opiniile mele nu vor putea fi reţinute decit dacă observaţiile mele, 
bazate pe un număr redus de cazuri, se dovedesc a avea o vali- 
ditate generală şi ca fiind tipice”. În alte situaţii, Freud refuză 
validarea prin verificări experimentale. Lui Rosenzweig, de 
exemplu, care îi descrisese experienţele sale de laborator privind 
refularea, Freud îi răspunde: „Am examinat cu interes studiile 
dumneavoastră experimentale privind verificarea afirmațiilor 
psihanalitice legate de refulare. Nu pot să acord prea multă 
importanţă acestor confirmări, intrucit bogăţia observaţiilor 
sigure pe care se sprijină aceste afirmaţii le fac independente de 
verificările experimentale”®. 

Ambivalenta lui Freud i-a influențat, fără îndoială, pe 
discipolii şi continuatorii săi. Ea a contribuit la structurarea a 
două poziţii clare privind validarea ipotezelor psihanalitice, 

Recent, Van Gijseghem (1990) descria astfel aceste poziţii: 
(a) validarea ipotezelor psihanalitice trebuie să se facă in si prin 
cură (Thomă şi Kächele, 1975 ; Edelson, 1985), pentru a respecta 
ceea ce Erdelyi (1985) numea „validitate ecologică” ; (b) vali- 
darea şi verificarea empirică sint necesare si trebuie realizate 
prin mijloacele tradiţionale ale metodei experimentale, dacă este 
posibil în laborator şi folosind limbajul universal al matematicii 
(Kline, 1972; Reuchlin, 1972-1973). 

O a treia poziţie, mai suplă, care ar putea fi denumită „de 
compromis”, a fost exprimată în cadrul celui de-al treilea seminar 
al Asociaţiei Psihoterapeutilor Psihanalişti din Québec, organizat 
in mai 1989. Această poziţie este conținută in răspunsul dat de 
Jean-François Saucier lui Hélène Richard care, în cursul discuţiei 
organizate după prima masă rotundă (Pelletier er al., 1990) 
remarca faptul că ipotezele freudiene se bazează pe date culese 
intr-o situaţie de intersubiectivitate, situaţia transfero/contra- 
-transferentialä. În aceste condiţii, metoda experimentală sau 
ştiinţifică, ce nu lasă loc nici intersubiectivităţii şi nici incon- 
ştientului (mai ales al cercetătorului...), apare drept inadecvată. 
În răspunsul său, Saucier descrie două niveluri de verificare. La 
primul nivel, cel al interacțiunii concrete pacient-terapeut, adică 
la nivelul transferului şi contra-transferului, metoda experi- 
mentală „nu poate fi eficace, pentru că prezentul interactional are 
o complexitate imensă”. La al doilea nivel, mai general, mai 
depărtat de contactul pacient-terapeut, ipotezele formulate de 
Freud pe baza observaţiilor făcute pe un număr oarecare de 
pacienţi sint mai uşor verificabile prin metoda experimentală”. 

Impresionantul volum de cercetări privind validarea si 
verificarea empirică a teoriei psihanalitice atestă exceptionala 
calitate euristică a acesteia. Dintre aceste cercetări, un număr 
important este consacrat validării conceptului de oralitate, temă 
aleasă pentru a ilustra, în acest capitol, studiul empiric al anu- 
mitor componente ale teoriei psihanalitice. 

Stadiul oral sau canibalic este descris de Freud în 1915. Prim 
stadiu al sexualităţii, el are drept sursă regiunea orală. Obiectul 
este într-o relaţie strinsă cu alimentarea, iar scopul urmărit este 

incorporarea (Laplanche & Pontalis, 1973). Ulterior, in 1924, 
Abraham diferenţiază, in interiorul stadiului oral, un stadiu 
precoce al suctiunii („preambivalent”) şi un stadiu sadic-oral 
care corespunde apariţiei dinţilor. Activitatea de muşcare şi de 
devorare implică o distrugere a obiectului şi apare ambivalenta 
pulsională : libidoul şi agresivitatea sint indreptate către acelaşi 
obiect (Laplanche & Pontalis, 1973). În 1924, Abraham iden- 
tificá, de asemenea, existenţa unui caracter oral exprimat prin 
următoarele trăsături: optimism, generozitate, sociabilitate, 
dependenţă, pasivitate. Acestea ar apărea ca urmare a unei fixatii 
în stadiul oral (Abraham, 1965-1966). Numeroşi cercetători au 
încercat de timpuriu să verifice această teorie". 

Fisher şi Greenberg (1977) trec în revistă circa treizeci de 
cercetări şi ajung la următoarele două concluzii : (1) există core- 
latii pozitive, reduse însă, între trăsături cum ar fi tendinţa spre 
activităţi orale (supraalimentare, alcoolism, tabagism), nevoia de 
a avea contacte sociale, nevoia de aprobare, pasivitate ; (2) nici 
un argument solid nu sprijină afirmaţia că aceste trăsături se 
datorează modului in care subiectul a fost hrănit, intärcat şi 
satisfăcut „oral” în primii ani ai copilăriei. 

Un alt bilanţ, mai recent, al numeroaselor cercetări realizate 
pentru a valida conceptul de oralitate ne este oferit de Masling 
(1986)". Studiile efecutate pe pacienţi din Buffalo, spitalizati 
(Bertrand & Masling, 1969) sau externi (Weiss & Masling, 1970) 
şi pe pacienţi italieni spitalizati în servicii de psihiatrie (Tognazzo, 
1970) au arătat că alcoolicii oferă mai multe răspunsuri de tip 
oral la testul Rorschach decit pacienţii din loturile de control. 

În prima dintre aceste cercetări, Bertrand şi Masling au studiat 
arhivele spitalului V.A. din Buffalo şi au putut localiza dosarele 
a 20 de pacienţi neuropsihiatrici, al căror diagnostic principal era 
alcoolismul. Protocoalele de răspuns la testul Rorschach au fost 
ulterior minuţios comparate cu cele ale unui grup de control de 
20 de pacienţi ne-alcoolici. Aceste protocoale fiind completate 
anterior studiului lui Bertrand şi Masling, examinatorii (26 de 
psihologi în total) nu au putut fi influenţaţi de ipoteza studiului. 
După eliminarea din protocoale a tuturor răspunsurilor legate de 

alcool şi de actul de a bea, autorii cercetării au găsit că pacienţii 
alcoolici au dat semnificativ mai multe răspunsuri orale decit 
subiecţii din lotul de control, fapt ce poate fi atribuit in principal 
unui subgrup de zece subiecţi care au dat în mod frecvent 
răspunsuri de tip oral. 

Studiul unor subiecţi obezi israelieni şi americani (Masling 
etal., 1967; Weiss & Masling, 1970) arată că aceştia dau mai 
multe răspunsuri de tip oral decit subiecţii de control. Aceste 
rezultate nu au fost confirmate de cercetarea lui Zechowy (1969). 
În plus, scorurile orale ale pacienţilor ulceroşi au fost şi ele 
superioare celor ale unui lot de control (Weiss & Masling, 1970). 
În fine, o cercetare asupra tabagismului, realizată de data aceasta 
pe femei, nu a pus în evidenţă niveluri mai ridicate de răspunsuri 
de tip oral la testul Rorschach, 

Comentind aceste rezultate, Masling (1986) remarcă faptul că 
ele nu ne permit să precizăm care a apărut prima: tulburarea 
fizică sau caracteristica personalității? Conform teoriei psiho- 
dinamice, fiecare tulburare este rezultatul unei dinamici a perso- 
nalitàtii anterioare, dar datele corelationale culese în cercetările 
citate nu permit testarea ipotezei genetice. Concluzia care poate 
fi totuşi extrasă din toate studiile trecute în revistă este faptul că 
descrierea psihanalitică a caracteristicilor orale la persoanele 
alcoolice şi obeze pare a fi adecvată. 

O altă categorie de cercetări se referă la corelatiile comporta- 
mentale ale oralităţii. Studiile sintetizate de Masling (1986) arată 
că persoana de tip oral prezintă o serie de caracteristici care pot 
fi descrise drept o tendinţă de orientare spre ceilalţi : o asemenea 
persoană crede că sprijinul extern este vital pentru supravieţuire ; 
ea atinge fizic oamenii mai uşor decit ceilalţi; în plan inter- 
personal, percepțiile sale sint mai exacte ; activitatea sa vegetativă 
scade in situaţii stresante, datorită simplei prezenţe a altor 
persoane ; este mai interesată de consultarea unui consilier; 
consideră tratamentul psihanalitic mai atrăgător ; tinde să fie mai 
flexibilă cu regulile şi regulamentele ; într-un grup mic, se alătură 
judecăților celorlalți; apreciază eforturile liderului grupului”. 

În comparaţie cu rezultatele privind aspectele abordate pină 
acum, rezultatele cercetărilor care au urmărit să verifice faptul că 
oralitatea conduce la comportamente de dependenţă sint mai contra- 
dictorii. Masling (1986) notează că subiecţii care oferă un număr 
mai ridicat de răspunsuri de tip oral la testul Rorschach cred mai 
mult în Dumnezeu sau in viaja de după moarte. Alte cercetări, pe 
care le citează în sinteza sa, arată că, deşi uneori subiecţii „orali” 
se supun opiniilor celorlalte persoane, aceasta nu constituie o 
regulă. S-a stabilit, de asemenea, că atunci cînd au de rezolvat o 
sarcină dificilă, subiecţii orali stabilesc mai frecvent un contact 
vizual cu examinatorul. Această ultimă cercetare (Shilkret şi 
Masling, 1981) indică, totuşi, că cererea directă de ajutor nu este 
mai frecventă la subiecţii orali. Toate aceste cercetări sugerează 
că prezenţa comportamentelor de dependenţă, slăbiciune, nepu- 
tim nu constituie o caracteristică centrală a personalităţii orale. 
În acest context, Masling (1986) citează datele obţinute de Juni şi 
Nelson (1984), care arată că persoanele care dau mai multe 
răspunsuri orale la Rorschach sint mai curind imature, lipsite de 
siguranţă, mai triste, mai depresive şi preferă muzica tristă. 

Deşi cercetările trecute in revistă de Masling (1986) aduc 
argumente empirice în favoarea caracterologiei freudiene, trebuie 
menţionate două limite privind această concluzie. În primul rind, 
faptul că în cercetările respective, oralitatea este definită pe baza 
răspunsurilor de tip oral oferite la testul Rorschach“. Există in 
literatură si alte definiţii operaţionale ale oralităţii (Masling & 
Schwartz, 1979), dar acestea sint relativ independente unele de 
celelalte. Masling (1986) insistă în special pe faptul că scorul la 
un test de evaluare a caracteristicilor orale unde subiectul trebuie 
să răspundă în termeni de „adevărav fals” nu se poate compara cu 
o măsurare proiectivă a oralităţii. De asemenea, trebuie subliniat 
că diferitele măsuri proiective ale oralităţii nu conduc la rezultate 
identice. 

A doua limită decurge din diferenţele legate de sex, diferenţe 
notate de altfel şi in alte studii privind personalitatea. Descrierea 
oferită de Masling a caracteristicilor comportamentului oral sau ale 
personalităţii orale se bazează, in mare măsură, pe rezultate 

obținute cu subiecţi bărbaţi. Întrebarea privind prezenţa aceloraşi 
caracteristici la femei nu a primit, pină acum, decit puţine 


răspunsuri. 


REZUMAT 


Abordarea psihanalitică are o importanţă capitală. Acest lucru este 
valabil, din motive diferite, atit pentru partizanii ei cit şi pentru adversari 
său cei care se situează între aceste două poziţii extreme. 

ciuda imensităţii operei psihanalitice, unele contribuţii ale abor- 
dării psihanalitice în psihopatologie au o semnificaţie deosebită : impor- 
tanja trecutului personal, a sexualităţii, a experiențelor individuale şi 
faptul de a concepe boala mintală dintr-o perspectivă funcţională, ca o 
tentativă de ajustare, de rezolvare a unor probleme care nu au putut fi 
rezolvate într-o altă manieră, mai satisfăcătoare, 

Prima secţiune a capitolului este consacrată răspunsurilor privind 
problema caracterului ştiinţific al psihanalizei, Punctele de vedere 
cuprinse în aceste răspunsuri sint grupate în cinci categorii: (1) psih- 
analiza este o ştiinţă; (2) psihanaliza este partial o ştiinţă; (3) psih- 
analiza este o ştiinţă hermeneutică ; (4) psihanaliza nu este o ştiinţă; 
(5) psihanaliza este altceva. 

A doua parte a capitolului abordează studiul empiric al anumitor 
componente ale teoriei psihanalitice. Sint descrise trei poziţii privind 
validarea ipotezelor psihanalitice : (a) validarea trebuie să se realizeze 
în şi prin cură; (b) validarea şi verificarea empirică sint necesare şi 
trebuie realizate prin mijloacele tradiţionale ale metodei experimentale ; 
(c) studierea empirică trebuie să ţină cont de existenţa mai multor 
niveluri de verificare (de exemplu, faptul că la nivelul interacțiunii 
pacient-terapeut, metoda experimentală nu poate acţiona in mod 
eficace). Această parte a capitolului conţine şi un bilanţ al cercetărilor 
privind oralitatea. Aceste cercetări aduc in general argumente empirice 
în favoarea caracterologiei freudiene. 


NOTE 


1. Psihanaliza reprezintă o metodă de investigare, o metodă psihoterapeutică şi 
un ansamblu de teorii psihologice şi psihopatologice în care sint sistematizate 
datele obţinute prin metoda psihanalitică de investigare şi tratament 
(Laplanche & Pontalis, 1973). 

. În bibliografia volumului de faţă, lucrările lui Freud sint datate in funcţie de 
anul apariţiei traducerilor franceze, 


. Acest text, redactat în 1964 şi publicat in engleză intr-o formă diferită in 
1966 este reprodus în volumul La Folle du logis. La psychanalyse comme 
science exacte (Lagache, 1986). Concluziile lui Lagache sint următoarele : 

„psihanaliza este o ştiinţă exactă, cel puţin în regiunile izolate sau confluente 
ale rezultatelor sale; aparenta inexactitate provine în principal din enor- 
mitatea volumului de material de tratat, din supraestimarea şi subestimarea 
fantasticului”. 

k r NN cory Mn qii s a 
criteriilor de stabilire a caracterului stiintific. 

. Traducerea franceză a lucrării lui Kuhn, The P of Scientific 
Revolution, a apărut in 1970, la editura Flammarion. După Kuhn, oamenii 
de ştiinţă nu sint preocupaţi de critica propriilor teorii. Ceea ce îi preocupă 


realitatea cu ajutorul paradigmei lor, de a introduce realitatea în paradigma 
lor. Deşi respinge criteriul de falsificabilitate al lui Popper, teoria lui Kuhn 
nu afirmă că ştiinţa ar fi un discurs care permite să spui orice. 


. Marea lucrare a lui Popper, Logik der Forschung (1934), a fost tradusă in 
franceză şi publicată la editura Payot in 1973. 


. Popper serie că „psihanaliza poate explica totul, dar nu poate face predicții”, 
El ridică astfel o altă problemă, aceea a insuficienei predictive. 


Ladriére (1988) defineşte astfel criteriul de falsificabilitate : „vom spune că 
o propoziţie este acceptabilă ca propoziţie ştiinţifică, dacă şi numai dacă este 
posibilă, în circumstanţe corespunzătoare, stabilirea eventuală a falsităţii 
sale, intre consecințele 


suficient de bine stabilite în raport cu o stare dată a cercetării)”. 
. Această scrisoare este citată de MacKinnon zi Dukes (1962). 


10. Saucier notează că metoda experimentală, departe de a fi fixată în manieră 


definitivă, este în plină evoluţie. În acest context, el adaugă : „Mi se pare 
metodei 


caracter din ce în ce mai subtil, astfel încit ea să poată fi aplicată cu succes 
unor domenii foarte complexe, cum ar fi situaţiile intersubiective, inclusiv 
relaţia dintre analist şi pacient”. 


. Van Rillaer (1982) notează că psihologii contemporani preferă opoziţiei 

oralitate-analitate, contrastul extraversiune-introversiune. El subliniază in 

special faptul că legăturile dintre trăsăturile „extravertite” (sociabilitate, 

activitate, vivacitate, impulsivitate) sint mai puternice decit intre trăsăturile 
oralităţii”, 


12. 


13. 


PAISPREZECE ABORDĂRI ÎN PSIHOPATOLOGIE 


Joseph Masling, de la State University of New York (din Buffalo) a coordonat 
redactarea a două volume, apărute in 1983 si 1986, consacrate bilanţului 
unei importante serii de studii empirice ale teoriilor (la plural) psihanalitice. 
În primul volum, unul dintre cele mai pasionante capitole, cel redactat de 
Greenberg şi Fisher, este consacrat diferențelor sexuale, Verificarea ideilor 
freudiene in acest domeniu specific arată că teoria psihanalitică este compusă 
din afirmaţii cu grade diferite de validitate. O cercetare foarte sofisticată, 
implicind evaluări multiple, arată că, in contradicţie cu ipoteza lui Freud, 
bărbaţii sint aceia care pe durata copilăriei, adolescenţei sau a virstei adulte 
prezintă o mai mare anxietate şi un mai mare disconfort legat de propriul 
corp. Discutind acest rezultat neaşteptat, Saucier (1990) avansează ipoteza 
(de verificat ! ) că ar fi mai angoasant să fii castrabil decit castrat, 


Relaţia dintre prezenţa unui comportament antisocial şi un procent mai 
ridicat de răspunsuri orale este prezentă într-un singur studiu. Kertzman 
(1978) găseşte că părinţii acuzaţi de abuzuri fizice la adresa copiilor lor dau 
un număr semnificativ mai mare de răspunsuri orale, comparativ cu lotul de 
control compus din părinţi care ajung în faga tribunalului de familie din 
cauze non-criminale. 


. Masling er al. (1987) au utilizat, într-o singură cercetare, testele Rorschach 


şi TAT. O corelaţie semnificativă (0,58) a fost obținută între scorurile orale 
la cele două teste. Cu toate acestea, Masling et al. notează că specificitatea 
stimulilor continuti în itemii fiecărui test poate determina diferenţe privind 
răspunsurile date, Ar fi deci justificată precizarea întotdeauna a instru- 
mentului utilizat pentru a evalua oralitatea. 


CAPITOLUL 13 
Psihopatologie socială 


Expresia psihopatologie socială este foarte putin utilizată, iar 
domeniul specific al acestei abordări este inclus în mod implicit, 
de majoritatea autorilor, în cel al psihiatriei sociale. În publi- 
catiile de limbă franceză, doar doi autori utilizează expresia de 
psihopatologie socială sau o formulă similară. Primul este Bastide 
(1965), care, atunci cînd propune diferenţierea psihiatriei sociale 
de sociologia bolilor mintale şi de etnopsihiatrie indică fără 
ambiguitate că prima dintre aceste trei ştiinţe poate fi numită şi 
psihopatologie socială!. Al doilea este Rouault de la Vigne (1970), 
autorul a două volume de Elemente de psihopatologie medico- 
-socială. În acest cadru poate fi citată, de asemenea, crearea în 
1975 a Asociaţiei franceze de psihiatrie şi psihopatologie socială, 
care urmăreşte să stabilească şi să dezvolte contactele între 
diferitele discipline ştiinţifice şi profesii vizate de 
socială, precum şi de sociologia bolilor mintale (Chanoit & de 
Verbizier, 1986). 

Aceste fapte justifică necesitatea inceperii acestui capitol 
printr-o scurtă prezentare a marilor etape ale evoluţiei psihiatriei 
sociale. După Bell şi Spiegel (1966) şi Mufioz (1983), primul 
care a utilizat, în 1917, expresia de psihiatrie socială a fost 
Southard (director la Boston Psychopathic Hospital şi fondatorul 
unuia dintre primele centre ambulatorii pentru bolnavi mintali 
din Statele Unite). În acest an, în primul număr al revistei Mental 
Hygiene, Southard prezintă o clasificare a specialităţilor din sfera 
psihiatriei, iar printre ele include şi psihiatria socială, pe care o 

consideră drept o specialitate „nouă şi promițătoare”. Interesul 
acordat psihiatriei sociale se concretizează prin organizarea unor 
manifestări ştiinţifice din ce in ce mai importante: o masă 
rotundă organizată in 1924 de Asociaţia americană de psihiatrie”, 
o secţiune consacrată psihiatriei sociale la primul congres mondial 
de psihiatrie (1950) şi organizarea la Londra, în 1964, a primului 
congres international de psihiatrie socială. La acest congres este 
creată, sub conducerea lui Joshua Bierer, Asociaţia internaţională 
pentru psihiatrie socială, Ni se pare important de notat faptul că, 
în conformitate cu statutul acestei asociaţii, o persoană definită 
ca pacient face parte, în calitate de membru, din consiliul inter- 
naţional al asociaţiei (Carleton, 1977). 

Două evenimente editoriale marchează dezvoltarea acestui 
domeniu: apariţia in 1952 a lucrării lui Maxwell Jones, Social 
Psychiatry. A Study of Therapeutic Communities şi in 1955 a 
primei reviste de psihiatrie socială (/nternational Journal of 
Social Psychiatry). În Franţa, evoluţia domeniului este jalonată 
de mai multe lucrări: Etudes de psychiatrie sociologique 
(Damaye, 1925)*, La Psychiatrie sociale (Baruk, 1955), Psy- 
chiatrie et vie sociale (Meurice, 1977), Dictionnaire de psychia- 
trie sociale (Bleandonu, 1976) sau Recherches en psychiatrie 
sociale (Chanoit & de Verbizier, 1986). 

Această scurtă descriere a principalelor momente ale 
dezvoltării psihiatriei sociale nu ar fi completă fără a menţiona 
contribuţiile provenind din cimpul sociologiei bolilor mintale 
(Bastide, 1965; Dufrancatel, 1969) sau al socio-psihanalizei, 
dezvoltată, începind din 1968, pornind de la opera lui Mendel şi, 
începind din 1971, în cadrul grupurilor socio-psihanalitice. 

În faţa acestor fapte, devine importantă întrebarea privind 
motivele acestei dezvoltări considerabile a psihiatriei sociale. 
Este vorba, desigur, de o conştientizare a limitelor unui punct de 
vedere strict medical privind tulburările psihiatrice. Un răspuns 
destul de complet la această întrebare ne este oferit de Bleandonu 
(1976) în finalul introducerii la Dictionnaire de psychiatrie 
sociale : „continuăm să vorbim despre psihiatrie socială pentru 
că mulţi refuză o psihiatrie adecvată caracteristicilor economice, 

culturale şi sociale ale societăţilor industriale avansate. Nu există 
psihiatrie care să nu fie socială ; singurele variaţii sint cele care 
in de modul de conştientizare si de luare in consideraţie a acestui 
adevăr”. 

Deşi cimpul psihiatriei sociale include, de fapt, domeniul a 
ceea ce s-ar numi psihopatologie socială, este imperios necesară 
o definire a obiectului de studiu al acesteia din urmă. Pentru noi, 
psihopatologia socială are două principale obiecte de studiu” : 
(1) rolul factorilor sociali în etiologia manifestărilor psihopato- 
logice (sau sociogeneza acestora); (2) repercusiunile bolii 
mintale asupra relaţiilor pacientului cu mediul său social”, Acest 
mod de a concepe psihopatologia socială face ca preventia şi 
terapeutica, abordate dintr-o perspectivă socială, să aparţină 
psihiatriei sociale. În consecință, aspecte cum ar fi terapiile de 
grup, socioterapia, utilizarea în scopuri terapeutice a mediului 
ambiant intră în sfera psihiatriei sociale, fapt in acord cu definiţia 
acesteia dată în al şaptelea raport al comitetului de experţi în 
sănătate mintală, reunit la Geneva la cererea Organizaţiei 
Mondiale a Sănătăţii (1958): „ansamblul de măsuri preventive şi 
curative care au drept obiect să-l facă pe individ capabil să aibă 
o viaţă satisfăcătoare şi utilă în cadrul său social“ 

Dintre numeroasele aspecte care pot ilustra preocupările de 
cercetare în domeniul psihopatologiei sociale (aşa cum am defi- 
nit-o mai sus) am ales numai două : (a) cel al relaţiei dintre apariţia 
tulburărilor mintale şi apartenența la o clasă socială şi (b) cel al 
evoluţiei istorice a morbiditatii psihopatologice. Aceste două teme 
se inscriu în orientarea „sociogeneza tulburărilor mintale”*. 


A. TULBURĂRI MINTALE ŞI CLASĂ SOCIALĂ 


Pentru psihopatolog, eventualele diferențe privind incidenţa 
tulburărilor mintale (diferenţe ce pot fi decelate prin compararea 
unor grupuri constituite în funcţie de criteriul clasei sociale) 
constituie o sursă de ipoteze etiologice. Apariţia mai frecventă a 
unei tulburări la persoane situate la unul dintre nivelurile de 

stratificare în funcţie de clasele sociale ar putea indica faptul că 
expunerea la anumite condiţii de viaţă generează sau favorizează 
manifestarea psihopatologică respectivă. 

Primele date importante privind legătura dintre tulburările 
mintale şi clasa socială provin dintr-un studiu efectuat la Chicago 
şi publicat în 1939. Autorii lui, Faris şi Dunham, examinează 
statisticile cazurilor internate pentru prima oară în spital pentru 
afecţiuni psihiatrice, între anii 1922 şi 1934. Luind drept criteriu 
aria urbană în care locuiau aceşti pacienţi înaintea spitalizării, 
Faris şi Dunham pun în evidenţă o distribuţie în „cercuri 
concentrice” : cea mai mare parte a pacienţilor provenea din 
centrul oraşului, iar numărul lor scădea pe măsura înaintării spre 
periferie. Acest mod de distribuţie era valabil pentru diversele 
categorii diagnostice : schizofrenie, psihoză alcoolică, toxicomanie 
şi paralizie generalä. Faris şi Dunham notează, de asemenea, 
prezenţa în cazul psihozei maniaco-depresive a unei distribuții 
aleatorii, iar pentru psihoza senilă, concentrarea centrală nu era 
asociată cu o diminuare uniformă spre periferie. Interpretare nu 
în termeni de arie urbană ci mai curind în termeni de habitat 
corelat cu clasa socială de apartenenţă a pacienţilor, rezultatele 
obţinute indică corelatia inversă dintre clasa socială (cuantificată 
în niveluri care merg de la 1=inalt4 la S=joasă) şi incidenţa 
tulburărilor psihiatrice (cu excepţia psihozei maniaco-depresive) : 
cu cit nivelul clasei sociale este mai coborit, cu atit numărul de 
internări pentru tulburări mintale este mai ridicat. Pentru Faris şi 
Dunham, dezorganizarea socială prezentă în anumite zone 
generează boala mintală, iar incidenţa acesteia este în corelaţie 
cu dezorganizarea socială. 

Aceste rezultate, confirmate de unii cercetători, i-au condus 
pe Faris şi Dunham la formularea ipotezei producerii sociale a 
tulburării (social causation hypothesis sau breeder hypothesis) ; 
altfel spus, sociogeneza tulburărilor mintale”. Totuşi, datele 
ulterioare furnizate de un studiu făcut la Detroit l-au determinat 
pe Dunham (1965) să scrie în volumul Comunitate şi schizofrenie : 
„Nu există nici o bază pentru a afirma că o anumită clasă socială 
este susceptibilă de a produce mai multi schizofreni decit alta...”. 

Această poziţie este confirmată de alti cercetători, printre care 
Levy si Rowitz (1973) 0. 

La un an după apariţia cărţii lui Faris şi Dunham, Myerson 
(1940) formuleazà ipoteza derivei sociale (drift hypothesis), care 
sustine că persoanele atinse de schizofrenie (şi probabil si de alte 
boli mintale) „se prăbuşesc” sau „alunecă” spre partea de jos a 
structurii sociale, drept rezultat al incapacității lor de a face faţă 
problemelor vieţii de toate zilele. Această ipoteză serveşte pentru 
explicarea faptului că, în unele cazuri, incidenţa schizofreniei 
este mai ridicată la subiecţii din clase sociale mai defavorizate”, 

Prezenţa schizofreniei sau a elementelor prodrome ar conduce, 
conform ipotezei derivei sociale, la o coborire, la o mobilitate 
spre partea de jos în ierarhia stabilită în funcţie de clasele sociale. 
După Eaton (1985), această mobilitate descendentă poate fi inter- 
generafionalä (atunci cind persoana bolnavă este comparată cu 
părinţii săi) sau intragenerafionalá (atunci cind comparatia 
implică o studiere longitudinală a aceluiaşi individ). 

Studiile disponibile confirmă ipoteza mobilităţii descendente 
intergenerationale. Printre aceste studii, un loc important îl ocupă 
cercetarea condusă de Goldberg şi Morrison (1963), care studiază 
un grup de 353 de bărbaţi internaţi în spitalele de psihiatrie din 
Anglia şi din Tara Galilor, cu diagnosticul de schizofrenie. Virsta 
pacienţilor, între 25 şi 34 de ani, corespunde virstei la care se 
incheie de obicei formarea profesională. De aceea, se putea 
presupune că aceste persoane ar fi atins un statut ocupational ce 
nu ar putea fi considerat „final”. Goldberg şi Morrison au 
comparat distribuţia pacienţilor în funcţie de clasa socială căreia 
îi aparţineau cu distribuţia, în funcţie de acelaşi criteriu, a tatilor 
pacienţilor (luind în calcul clasa lor socială la momentul naşterii 
copilului lor — viitor pacient) şi, respectiv, cu cea a populaţiei 
generale. Distribuţiile menţionate au fost realizate utilizind un 
sistem de clasificare în cinci clase, unde prima clasă corespundea 
nivelului celui mai înalt, iar a cincea, nivelului celui mai coborit. 
Comparatia efectuată arată, pe de o parte, că un mare număr de 
pacienţi se află situaţi in clasa socială 5, iar pe de altă parte, că 
distribuţia tailor era identică celei a populaţiei generale. Aceste 

rezultate sprijină puternic ipoteza unei mobilități descendente 
intergenerationale in cazul schizofreniei. 

Referitor la ipoteza derivei sau mobilităţii sociale, mai mulţi 
autori vorbesc despre ipoteza selecţiei sociale. Aceasta ar fi un 
proces care ar face ca unele persoane (datorită caracteristicilor 
lor cum ar fi virsta, sexul, trăsăturile de personalitate sau predis- 
poziţia psihotică) să fie selecţionate pentru a lucra în anumite 
grupuri profesionale sau pentru a locui în anumite zone urbane 
etc, Acest concept este considerat de Levy (1974) nu doar cu 
mult mai precis, dar şi diferit de cel de derivă, implicind, cel 
puţin la anumite persoane, o mişcare adaptativă conştientă şi nu 
doar o derivă pasivă de-a lungul structurii sociale. 


B. ANALIZA VARIATITLOR ISTORICE ALE 
DATELOR EPIDEMIOLOGICE 


Observarea modificărilor in timp ale incidentei si prevalentei 
tulburărilor psihopatologice este deosebit de interesantă intrucit 
permite formularea de ipoteze referitor la relaţiile acestor modi- 
ficări cu schimbările sociale (industrializarea sau urbanizarea, de 
exemplu) prezente în perioada respectivă. 

Apariţia unor astfel de modificări nu a fost raportată de toţi 
autorii care au examinat această problematică. Astfel, în lucrarea 
probabil cel mai des citată (o monografie intitulată Psihoză şi 
Civilizație), Goldhammer şi Marshall (1953) notează că in 
Massachusetts, frecvenţa tulburărilor psihotice fără afectare orga- 
nică majoră nu s-a modificat în decursul unei perioade de circa 
100 de ani", caracterizată printr-o industrializare masivă. Pe o 
perioadă aproximativ egală, Krupinski (1979) constată că nu 
există nici o legătură intre evoluţia procesului de urbanizare in 
statul Victoria (Australia) şi frecvenţa tulburărilor psihiatrice şi 
psihosociale observate in acest stat. 

Alte rezultate, mult mai numeroase, tind totusi si confirme 
existenţa unei relaţii între variațiile morbidităţii tulburărilor psiho- 
patologice şi schimbările sociale. Pentru a ilustra acest tip de 
rezultate, trei teme vor fi abordate pe scurt : suicidul, schizofrenia 

şi problematica subiacentă cererilor de consultatie psihologică gi 
psihiatricä. 


1. Suicidul 


intr-un articol consacrat istoriei suicidului, Rosen (1971) 
notează că acesta era atit de räspindit in Anglia la mijlocul 
secolului al XVIII-lea, incit multi îl considerau o urgenţă natio- 
nală. Problema nu era de o importanță mai redusă în restul 
Europei, perioada respectivă corespunzind așa-numitei „revoluţii 
industriale precoce”. Au fost astfel stabilite legături între această 
etapă a dezvoltării sociale şi creşterea incidenjei suicidului. 
Ulterior, legătura stabilită între suicid şi tulburările mintale a 
condus discuţia în direcţia, mai vastă, a relaţiei dintre civilizaţie 
şi nebunie, şi a rolului pe care îl pot juca factorii de stres social 
in apariţia manifestărilor psihopatologice. 

Datele culese de Krupinski (1979) pentru statul Victoria 
(Australia) arată că incidenţa suicidului la bărbaţi era cu mult mai 
ridicată in decursul celei de-a doua jumătăţi a secolului al 
XIX-lea, decit în orice alt moment al secolului XX. Această 
constatare sugerează existența unei legături între urbanizare şi 
suicid. Într-o lucrare consacrată suicidului şi tentativelor de 
suicid, Strengel (1964) atribuia incidenţa mai ridicată a acestor 
fenomene în mediul urban unei mai mari izolări sociale şi 
anonimatului vieţii în marile metropole, situaţie contrastantă cu 
rețelele sociale dense, caracteristice structurii sociale a satelor. 
Totuşi, faptul că în Danemarca incidenţa suicidului a fost foarte 
ridicată cu mult inainte de dezvoltarea urbanizării şi industria- 
lizării, sau că în Norvegia frecvenţa sa a scăzut în ciuda urba- 
nizării şi industrializării (Labovitz, 1968), arată că factorii sociali 
legaţi de suicid sint mai complecşi decit simpla dihotomie 
urban-rural sau industrializat-neindustrializat. 

. pentru anii 1961-1963 şi 1972-1974, Acest studiu a arătat că 
suicidul creşte simultan cu creşterea anomiei" şi a abundenței 
(măsurată prin procentajul proprietarilor de televizoare). Pentru 
ambele sexe, suicidul creşte o dată cu numărul femeilor angajate. 
Şomajul (si mai precis pierderea locului de muncă) şi schimbările 
ce conduc la o sărăcie relativă sint de asemenea asociate cu 
niveluri ridicate ale suicidului, O analiză statistică de tipul 
ecuaţiei de regresie a fost realizată pentru a prezice frecvenţa 
suicidului in cele 18 ţări europene luate in calcul. În cursul 
acestei analize s-a ținut seama de următoarele cinci variabile : 
(a) procentul de divorquri; (b) procentul de someri" ; (c) pro- 
centul crimelor ; (d) procentul de femei angajate ; (e) procentul 
persoanelor cu virsta de peste 15 ani. Predictiile realizate pe 
baza acestui procedeu au fost ulterior comparate cu frecvențele 
reale observate in țările studiate. Rezultatele obținute sint frapante : 
predicția statistică a corespuns realităţii. Dacă Anglia şi Grecia 
prezentau o scădere a frecvenţei suicidului, celelalte ţări euro- 
pene (mai ales Polonia, Olanda, Danemarca, Irlanda şi Ungaria) 
se caracterizează printr-o creştere a acestei frecvenţe. Studiul lui 
Sainsbury (1986) arată in mod clar că incidenţa suicidului se află 
în relaţie cu mai multe variabile sociale, care pot fi utilizate ca 


predictori ai acesteia. 


2. Schizofrenia 


Pină spre secolul al XVIII-lea, spre deosebire de psihoza 
maniaco-depresivă, schizofrenia era rară în Europa şi în America. 
Aceasta este teza susținută de Torrey (1980) în lucrarea sa 
intitulată Schizofrenie şi Civilizație, unde notează şi faptul că 
schizofrenia este absentă in descrierile tulburărilor mintale 
realizate in antichitatea greacă şi romană. Jeste er al. (1985) 
susţin că toate acestea pot fi explicate nu doar prin absenţa unei 
terminologii adecvate pentru descrierea schizofreniei, ci în special 
prin faptul că în acea vreme, schizofrenia nu se făcea decit foarte 
puţin remarcată in plan social. În plus, aceşti autori găsesc relatări 
vechi ce ar reprezenta, după ei, descrieri ale schizofreniei. Aceste 
documente provin din India şi Marea Britanie, datind respectiv 
din secolul I d.H. şi din Evul Mediu. Este actualmente dificil de 

stabilit într-o manieră definitivă dacă acum circa două sute de ani 
schizofrenia era rară sau nu exista deloc. Dificultăţile inerente 
analizei acestei teze sint menţionate de Hare (1983), care intr-o 
conferinţă ţinută la Maudsley, în 1982, examinează dovezile în 
favoarea celor două puncte de vedere contrare: (a) incepind cu 
secolul al XVIII-lea, incidenţa schizofreniei a crescut; 
(b) incidenţa schizofreniei a fost constantă, dar datorită factorilor 
de tip nozocomial'* care s-au manifestat in decursul secolului al 
X VIII-lea, a existat o creştere indubitabilă a internărilor în aziluri 
sau spitale psihiatrice!*, 

Cooper şi Sartorius (1977) propun o ipoteză explicativă care 
sugerează că mărirea frecvenţei schizofreniei ar fi legată de 
diferiţi factori asociaţi industrializării : preponderența în marile 
comunităţi urbane a familiilor nucleare ; specializarea muncii şi 
rolurilor sociale ; supraviețuirea unui număr mai mare de bebeluşi 
şi copii, dintre care unii cu o vulnerabilitate mărită la schizo- 
frenie ; recunoaşterea faptului că tulburările mintale sint distincte 
de bolile fizice. Contrar punctului de vedere conform căruia 
schizofrenia a fost întotdeauna prezentă iar incidența sa nu s-a 
modificat prea mult, această ipoteză a „epidemiei lente” explică 
intre altele de ce pronosticul schizofreniei este mai bun în ţările 
în curs de dezvoltare (Organizaţia Mondială a Sănătăţii, 1979; 
Sartorius et al., 1987). Într-adevăr, structurile sociale şi familiale 
prezente în societăţile preindustriale şi în ţările în curs de 
dezvoltare de astăzi exercită un efect favorabil asupra pacienţilor 
suferind de schizofrenie. Transformările legate de industrializare 
fac imposibilă manifestarea unor astfel de efecte pozitive. 


3. Schimbări în problema subiacentă cererii 
de consultaţii psihologice şi psihiatrice 


Samitca (1982) observa că începind cu 1960, modificări 
cantitative şi calitative ale morbiditätii au putut fi observate 
progresiv in practica psihiatrică occidentală, Aceste modificări 
se referă la o diminuare a nevrozelor clasice, o creştere impor- 
tantă a tulburărilor de caracter şi de personalitate, o puternică 

creştere a stărilor depresive nepsihotice şi apariţia unor noi 
categorii de cereri de servicii psihiatrice (de exemplu, persoane 
ce prezintă tulburări emoţionale apărute la trecerea dintr-o 
categorie de virstă în alta). 

Pentru a explica aceste schimbări, Samitca propune o 
conceptualizare sistemică şi nu deterministă liniar. În acest cadru, 
el descrie un „nou triunghi” constituit din următoarele elemente 
aflate în interacţiune : individul (elementele stresante intra- şi/ 
sau extrapersonale) şi factorii de protecţie antistres. Tulburările 
psihice şi/sau emoţionale ar fi rezultanta intilnirii unei persoane 
avind pragul său de vulnerabilitate şi tipul său de vulnerabilitate, 
cu factori de suprasolicitare (stres), in absenţa factorilor de 
protecţie antistres (sau atunci cind aceştia sint insuficienti). Toate 
acestea conduc la o disfunctie-präbusire a „apărărilor” şi „meca- 
nismelor de ajustare” (coping-mechanisms)"’, avind drept rezultat 
o stare de decompensare nespecifică (stare de criză) sau specifică. 

La baza tuturor acestor schimbări, Samitca pune modificările 
socio-culturale proprii civilizatiei/culturii post-industriale la care 
au ajuns diferite ţări. După el, principalele caracteristici ale 
societăţii/culturii post-industriale sint: (a) intensa predominare a 
sectorului terțiar de activitate şi reducerea la un minim opera- 
tional al celui primar; (b) o urbanizare masivă; (c) o mare 
mobilitate geografică ; (d) o nuclearizare a familiilor şi apariţia 
din ce în ce mai frecventă a fragmentelor de familie; (e) o 
abundență de bunuri şi servicii ; (f) o prezenţă masivă şi intensă 
a mijloacelor electronice ; (g) o creştere foarte mare a timpului 
liber şi, în fine, ca un corolar, (h) un nivel foarte ridicat al 
anomiei, care are particularităţile a ceea ce Simon şi Gagnon 
(1976) numeau „anomia abundenței”. Această societate post- in- 
dustrială este, după cum scrie Samitca, „o societate mobilă, 
fragmentată, anonimă, individualistă şi «eliberată» de grijile mate- 
riale cotidiene, dar cu lipsuri mult mai mari, care nu generează 
frică ci angoasă, eliberată de crestele tăioase ale normelor 
constrictive, dar alunecind pe pereţii netezi ai ambiguităţii...”. 

Modificările socio-culturale menţionate generează schimbări 
cantitative şi calitative ale morbidităţii psihopatologice, actionind 

in special asupra condiţiilor de creştere a copiilor şi asupra 
începutului socializării acestora. Pe de altă parte, dacă in plan 
material viaţa a devenit mai uşoară, efortul psihologic solicitat în 
permanenţă persoanelor ce trăiesc într-o societate/cultură 
post-industrială pentru a face faţă diferitelor probleme cotidiene 
a crescut mult din cauza unui număr mult mai mare de opţiuni, a 
lipsei unor repere clare, a faptului că în caz de eşec individul se 
simte mai mult sau mai puţin singur etc. În aceste condiţii, stresul 
psihologic depăşeşte adesea, pe durate mai mari sau mai mici, 
capacitatea de ajustare a acestor persoane. 


REZUMAT 


Psihopatologia socială are două obiecte de studiu principale: 
(1) rolul factorilor sociali în etiologia manifestărilor psihopatologice 
(sau sociogeneza acestora); (2) repercusiunile bolii mintale asupra 
relaţiilor pacientului cu mediul său social. 

În acest capitol, două teme de cercetare ilustrează preocupările 
specifice cimpului psihopatologiei sociale. Prima este cea a relaţiei 
dintre apariţia tulburărilor mintale şi apartenenţa la o clasă socială. 
Datele disponibile - şi in special cele obţinute în cercetarea lui Goldberg 
şi Morrison (1963) - tind să sprijine ipoteza „derivei sociale”, care 
afirmă că persoanele atinse de schizofrenie (şi probabil şi de alte 
tulburări mintale) alunecă spre partea de jos a structurii sociale, ca 
rezultat al incapacității lor de a face faţă problemelor cotidiene. 

A doua temă abordată este variaţia istorică a datelor epidemiologice. 
Observarea unor astfel de modificări permite formularea unor ipoteze 
privind relaţiile dintre ele şi schimbările sociale observate în perioada 
respectivă. Rezultatele obţinute pină acum arată că astfel de relaţii există, 
de exemplu, in cazul suicidului si al schizofreniei. 


NOTE 
1. În textul respectiv, Bastide scrie: „psihiatria socială propriu-zisă sau psiho- 
patologia socială”. 


2. Sub egida acestei asociaţii este publicată colecţia Psychiatrie et société, 
coordonată de Paul Sivadon. 

.» Expresia „psihiatrie socială” dispare complet între 1925 şi 1939 din literatura 
americană. Ea reapare incepind din 1940 şi cunoaşte un mare succes 


psihiatrică 
(Bell & Spiegel, 1966). 


. Heuyer (1970) citează această lucrare în prefata sa la cele două volume ale 
lui Rouault de la Vigne. 


. Acest mod de a concepe psihopatologia socială este foarte asemănător cu cel 
al lui Heuyer (1970), care scria că există două moduri de a privi raporturile 
dintre psihopatologie şi mediul social : (a) un punct de vedere „clasic”, ce 
constă în studierea repercusiunilor bolii mintale asupra legăturilor bolnavului 
cu mediul său (familial, 93 comunitar) şi (b) analiza condiţiilor de 
viaţă care explică, în afara eredității, boala mintală. 


„Această idee trebuie interpretată, după cum menţiona Crocq (1986), in 


sensul că tulburările psihopatologice reprezintă conduite semnificative pentru 
mediul uman al subiectului, ceea ce ne pune in faţa unei „semiologii” 
relationale. 
. În articolul consacrat istoricului noţiunii de „psihiatrie socială”, Bell şi 
Spiegel (1966) subliniază că este dificil de găsit o coerenţă a acestui domeniu. 
Această constatare este ilustrată de faptul că, în primul număr al International 
Journal of Social Psychiatry, Rennie (1955) (pe vremea aceea profesor de 
psihiatrie socială la Cornell University Medical College) dă o definiţie a 
sociale care contrastează cu cea propusă de Lord Johnson în 
prezentarea revistei şi cu cea utilizată de alti colaboratori din Marea Britanie, 
cum ar fi Joshua Bierer sau John Custance. 


. Orientarea privind repercusiunile bolii mintale asupra relaţiilor pacientului 
cu mediul său social nu este abordată în acest capitol. Printre diferitele teme 
care se înscriu in această a doua orientare pot fi citate teoria reacției sociale 
(Scheff, 1966, 1979; Murphy, 1976), conform căreia reacţiile societăţii la 
devianţă explică menţinerea acesteia (sau, cum se spune adesea, o „carieră” 
a devianţei). Teoria etichetării se centrează pe eticheta pe care societatea o 
aplică unui comportament deviant. Această abordare include studiul facto- 
rilor care determină „recunoaşterea” şi etichetarea ulterioară a actului 
deviant (Edgerton, 1969), precum şi efectele etichetei asupra deviantului şi 
asupra celor care reacţionează la persoana deviantă. 


. Pentru a explica incidenţa sau prevalența mai ridicată a schizofreniei la 

persoanele apartinind unei clase sociale mai defavorizate, au fost propusi 
mai multi factori: îngrijiri obstetricale şi materne deficitare, responsabile 
de apariţia leziunilor fetale (Pasamanick & Knobloch, 1966), stres recurent 
sever, beneficii secundare sporite (Dohrenwend şi Dohrenwend, 1969), 
sprijin social mai redus etc. 


. Rezultatele acestor doi autori, publicate într-un volum privind ecologia 
tulburărilor mintale, indică o distribuţie aleatorie, în oraşul Chicago, a 
domiciliilor pacienţilor spitalizaţi pentru prima oară cu diagnosticul de 

schizofrenie. În acest caz, nu ar exista o legătură între clasa socială și 
incidenţa schizofreniei. 


Trei studii epidemiologice importante, realizate la începutul anilor 30 in 
diferite localităţi din America de Nord, au demonstrat existenţa unei relaţii 
inverse Între clasa socială şi frecvenţa tulburărilor psihopatologice. Este 
vorba despre studii efectuate la New Haven (Redlich er al., 1953), în regiunea 
Stirling, in Noua Scotie (Leighton, 1959) si în Manhattan (Strole er al., 
1962). Dintre cele şapte anchete privind prevalența schizofreniei analizate de 
Dohrenwend şi Dohrenwend (1969), cinci pun In evidenţă o relaţie inversă 
intre clasa socială şi prevalența bolii. O relaţie de acelaşi tip (implicind însă 
incidența cazurilor tratate) este observată de Eaton (1985) In 15 din cele 
17 studii pe care le trece în revistă. 


Datorită caracterului nesigur al datelor pe care se bazează acest studiu, Wing 
(1976) repune în discuţie concluziile la care ajung Goldhammer şi Marshall. 


. Anomia este un concept sociologic creat de Durkheim. La Durkheim, anomia 


este văzută cu două sensuri diferite. În lucrarea sa De la division du travail 
social, Durkheim defineşte anomia ca fiind răul de care suferă o societate in 
ansamblul ei din lipsa regulilor morale şi juridice care îi organizează 
economia. În lucrarea sa consacrată suicidului, Durkheim insistă pe un alt 
aspect al anomiei : relaţia individului cu normele societăţii sale şi modul de 
interiorizare a acestora. 


. Raportul dintre şomaj si suicid a făcut obiectul a numeroase studii. Într-o 


sinteză a literaturii consacrate impactului şomajului asupra confortului psihic 
$i sănătății mintale, Fortin (1983) prezenta 45 de studii. Într-una dintre cele 
mai interesante cercetări pe această temă, Boor (1980) constata că în patru 
ţări (Canada, Franţa, Japonia, Statele Unite), variațiile anuale ale frecvenţei 
suicidului între 1962 şi 1976 prezentau corelaţii semnificative cu variațiile 
anuale ale şomajului. În cazul Germaniei şi Suediei, Boor notează o tendinţă 
in aceeaşi direcţie. Relaţia descrisă este practic absentă in cazul Italiei (unde 
se constată o evoluţie eratică a șomajului). În Marea Britanie, relaţia intre 
şomaj şi suicid este semnificativă, dar negativă. Trebuie insă notat că in 
cursul perioadei studiate de Boor, numărul tentativelor de suicid nereuşite a 
crescut de fapt în Marea Britanie (Brown, 1979). 


„ Adjectiv ce se referă la ceea ce tine de spitale sau are legătură cu aceste 


. Torrey şi Hare observă o altă schimbare survenită în secolul al XX-lea, cea 


privind manifestările clinice ale schizofreniei: diminuarea severităţii sale 
(Ødegård, 1967) şi reducerea frecvenţei catatoniei. 


. Aceste mecanisme pot fi definite drept modalităţi conştiente, raţionale, 


utilizate pentru a învinge anxietatea (mai precis cauza acesteia), anxietate pe 
care subiectul o resimte in diverse situaţii (Reber, 1985). În Dictionary of 
behavioral science (Wolman, 1989) se diferenţiază trei termeni : (a) ajustarea 

(coping) care reprezintă, după Lazarus, eforturile adaptative în situaţie de 
stres, amenințare sau suferinţă; (b) comportamentul de a face faţă sau 


configuraţie comportamentală care facilitează ajustarea la mediu în vederea 
atingerii unui anumit scop; şi (c) stil de ajustare (coping style), care 
reprezintă mijloacele prin care o persoană reuşeşte să facă faţă factorilor de 
stres şi să profite de condiţiile favorabile. Acest stil reprezintă şi organizarea 
specifică sugerată de diferitele metode utilizate de o persoană în cadrul 
eforturilor sale adaptative. 


CAPITOLUL 14 
Psihopatologie structuralista 


Apariţia şi dezvoltarea unei abordări structuraliste! a 
psihopatologiei sint legate de amploarea extinderii structura- 
lismului, important curent de gindire al secolului XX. Deşi 
majoritatea autorilor sint de acord asupra faptului că nu există un 
structuralism ci mai multe structuralisme, acestea au un numitor 
comun şi anume căutarea explicatiilor prin noţiunea de structură 
(Birou, 1966). Centrindu-se pe aspectele pozitive ale noţiunii de 
structură, Piaget (1970) notează două aspecte comune tuturor 
structuralismelor : „pe de o parte idealul, sau speranţele de 
inteligibilitate intrinsecă, fondate pe postulatul că o structură îşi 
este sieşi suficientă şi nu necesită, pentru a fi sesizată, recurgerea 
la tot felul de elemente străine naturii sale; pe de altă parte 
realizările, în măsura în care s-a ajuns să se cunoască efectiv 
anumite structuri şi în care utilizarea lor pune în evidenţă unele 
caractere generale şi aparent necesare pe care le prezintă toate, in 
ciuda varietätilor lor”. 

Element central al structuralismului, noţiunea de structură poate 
fi definită ca fiind „dispoziţia diferitelor părți ale unui tot" sau 
„dispoziţia în care părţile sint dependente de întreg şi deci soli- 
dare unele cu celelalte” (Foulquit, 1986). Pentru Piaget (1970), 
„O Structură este un sistem de transformări care prezintă legi in 
calitate de sistem (în opoziţie cu proprietăţile elementelor sale) şi 
care se conservă sau se imbogäeste prin însăşi jocul transfor- 
mărilor sale, fără ca acestea să ajungă in afara frontierelor sale 
sau să facă apel la elemente exterioare. Într-un cuvint, o structură 

cuprinde astfel cele trei caractere de totalitate, transformare si 
autoreglare”. Piaget adaugă faptul că descoperirea unei structuri 
trebuie să poată conduce la o formalizare. 

În psihologie, termenul de structură a fost introdus de Wilhelm 
Wundt, fondatorul şcolii structuraliste de psihologie. Pornind de 
la experienţa personală şi internă a fiecăruia, Wundt încerca să 
descopere structurile cele mai simple ale spiritului (Trotter & 
McConnell, 1980). Continuator al lui Wundt, Edward Titchener 
dezvoltă, în Statele Unite, psihologia structurală? şi creează 
viitoarea şcoală de la Cornell, după numele universităţii unde a 
fost profesor (Evans, 1977)’. 

Studiind procesele psihologice prin prisma elementelor sau 
structurilor lor (percepții, atenţie, memorie, afecte etc.), struc- 
turaliştii încercau să stabilească legile gîndirii. Prin intermediul 
introspectiei experimentale sistematice, cercetătorii structuralisti 
au studiat aceste elemente, încercind apoi să determine cum sint 
ele alcătuite şi cum se conectează între ele (Thinés & Lempereur, 
1975). 

Debuturile abordării structuraliste în psihologie sint, de ase- 
menea, legate de lucrările şcolii cunoscute sub numele „psihologia 
gestaltistă” (Koffka, 1935; Köhler, 1947), de la cuvintul german 
Gestalt, care semnifică „formă”, „organizare” sau „configuraţie”. 
„Forma” corespunde manierei in care părţile sint aranjate in 
ansamblu. Valoarea fiecărui element este determinată de participa- 
rea sa la ansamblu; o dată integrat, el nu mai există decit prin 
intermediul rolului pe care îl joacă. Psihologia formei este mai 
ales o teorie privind percepţia care se opune fragmentării 
psihismului in maniera ,asociationistilor”. 

Originile abordării structuraliste în psihopatologie se află, 
după părerea multora, la Freud“. În antologia literaturii struc- 
turaliste (De George & De George, 1972), Freud este reprezentat 
printr-un extras din Psihopatologia vieţii cotidiene şi este 
considerat un precursor al structuralismului actual. 

Termenul de structură a fost utilizat pentru a face referinţă la 
ceea ce am putea numi „materialele de construcţie” ale feno- 
menelor psihologice, mai curind decit aspectele organizaționale 

ale acestor fenomene. Siomopoulos (1983) notează că acesta este 
sensul în care Freud utilizează, în mod ocazional, în scrierile sale 
de debut, termenul de „structură”: „structuri obsesionale", 
„Structura visului”, „structura $i funcţiile aparatului psihic”. 
După Freud au fost deschise noi direcţii de cercetare în psiho- 
patologia structuralistä. Cooper (1977) citează in acest sens 
contribuţiile a numeroşi autori: Anna Freud, Hartmann, Kris, 
Loewenstein, Spitz, Mahler, Greenacre, Jacobson, Kernberg, 
Kohut, Brenner si Arlow. 

in psihopatologie, punctele de vedere structuraliste, precum şi 
metodologia structuralistă, inspirate de psihologia gestaltistă, au 
ocupat un loc foarte important în opera lui Kurt Goldstein. Acesta 
considera orice comportament, normal sau patologic, drept 
expresia diferitelor modalităţi de funcţionare a organismului, 
considerat în totalitatea sa, ca întreg. 

Influențat printre alţii de Werner, Piaget şi Goldstein, Arieti a 
creat o abordare a psihopatologiei pe care a numit-o „structurală” 
sau „psihostructurală”. Această abordare a fost dezvoltată inde- 
pendent si în direcţii diferite faţă de cea a studiilor lui 
Lévi-Strauss şi precede aplicarea de către Chomsky a structura- 
lismului în alte domenii de studiu (Arieti, 1974). La inceput, 
Arieti a incercat să elucideze mecanismele structurale ale gindirii 
schizofrenice. Mai tirziu, el şi-a extins preocupările la studiul 
afectivității şi cogniţiei la persoanele sănătoase şi al procesului 
creativităţii (Arieti, 1967). 

Beck, autor ale cărui principale contribuţii au fost descrise în 
capitolul consacrat psihopatologiei cognitiviste, a fost interesat 
de structura depresiei, mai precis de relaţia dintre cognitie şi 
afect. Cognitiile (ginduri şi imagini vizuale) pacientului se bazează 
pe structuri cognitive (scheme), adică pattern-uri de triere, de 
diferenţiere şi de codare a stimulilor. Atunci cînd o persoană este 
confruntată cu o situaţie specifică (stimuli), o schemă legată de 
această situaţie este activată, iar persoana categorizează şi eva- 
lueazä situaţia prin intermediul acestei scheme. În consecinţă, 
răspunsurile comportamentale şi emoţionale sint determinate de 
scheme specifice, activate în fiecare situaţie specifică (Beck, 1974). 

În Franţa, o serie de contribuţii” au fost publicate in colecţia 
„Psihopatologie structurală”, coordonată de Zéna Helman (1973, 
1977, 1980, 1984)". Aceste lucrări sint legate de cursurile ţinute 
de Zâna Helman la Universitatea din Lille si de studiile conduse 
de membrii grupului de cercetare „Rorschach şi psihopatologia 
fenomeno-structurală”. 

Pentru Zâna Helman şi echipa sa, psihopatologia structurală 
(abordare provenită din studiul psihozelor) se ocupă de la ince- 
puturile sale de delir, încercind să identifice natura fenomenelor 
şi cadrul structural care stau la baza ideilor delirante. Lucrările 
grupului de la Lille integrează testul Rorschach într-o metodă de 
analiză structurală a personalităţii şi îl utilizează pentru a aborda 
probleme de fond, cum ar fi viziunea în imagini. 

O altă contribuţie franceză la psihopatologia structuralistă 
este adusă de Lacan. Acesta insistă pe importanţa limbajului care 
structurează inconştientul: „inconştientul funcţionează ca un 
limbaj structurat”. În Formațiunile inconştientului, Lacan 
(1956-1957) scrie pe această temă : „Există o structură omogenă 
în simptome, vise, acte ratate şi cuvinte de spirit. Sint prezente 
aceleaşi legi structurale de condensare şi deplasare”, care sint 
legile inconştientului, Aceste legi sint aceleaşi cu cele care 
creează sensul în limbaj”. Una dintre tezele importante ale lui 
Lacan este aceea că mecanismele de formare a inconştientului se 
asimilează cu cele ale limbajului după două figuri centrale : 
(a) metaforă sau condensare şi (b) metonimie sau deplasare”. 

Tipul de studiu propus de Lacan a primit numeroase critici, 
dintre care reproşul principal, menţionat de Godefroy (1983), 
este acela de a fi „algebrizat” inconştientul. Beauchesne (1986) 
notează că în direcţia propusă de Lacan s-a încercat definirea 
principalelor organizări patologice în termeni de structuri 
(nevrotice, psihotice, de exemplu). Aceste cercetări, conduse de 
Maud, Mannoni şi Castets, au vizat în special copiii psihotici. 

În capitolul de faţă, abordarea structuralistă a psihopatologiei 
va fi ilustrată prin două teme. Prima este aceea a structurilor 
psihopatologice. Această temă are o importanţă capitală intrucit, 
in domeniul psihologiei şi, bineînţeles, al psihopatologiei, 

noţiunea de structură nu se mai aplică sistemelor de corelaţie 
pentru a se aplica semnificaţiilor. Mucchielli (1966), în Intro- 
ducere în psihologia structurală, nota: „O structură de 
semnificaţie este aspectul la care se raportează un element al 
lumii pentru a dobindi sens pentru un subiect”. Tema structurilor 
psihopatologice va fi ilustrat pornind de la lucrările lui Bergeret, 
profesor la Universitatea Lyon-II, asupra structurilor psihotice, 
nevrotice şi organizärilor stărilor-limită. 

A doua parte a acestui capitol va fi consacrată prezentării 
structurii ideilor delirante, temă abordată îndeosebi într-una din 
principalele lucrări americane de psihopatologie structuralistă, 
Structura experienţei psihopatologice, elaborată de Siomopoulos 
(1983), profesor asociat de psihiatrie la Colegiul de medicină al 
Universităţii din Illinois (Chicago) “. 


A. STRUCTURILE PSIHOPATOLOGICE 


În psihopatologia franceză, una dintre principalele contribuţii 
privind noţiunea de structură provine din lucrările lui Bergeret 
(1974, 1985). Pentru a descrie această noţiune, Bergeret reia 
exemplul dat de Freud (1936) in Noile Conferinţe despre psih- 
analiză. „Atunci cînd lăsăm să cadă pe pămint un bloc de cristale, 
acesta nu se sparge întimplător, ci după o serie de linii de clivaj 
care sint deja determinate în structura blocului respectiv.” 

Situaţia ar fi aceeaşi pentru structura psihică, organizată, 
„Cristalizată” progresiv in cursul dezvoltării post-natale". 
Rezultatul ar fi o structură stabilă, de un tip sau altul. Stabilitatea 
implică imposibilitatea de a trece de la o structură psihopatologică 
la alta, începind din momentul în care structura respectivă s-a 
constituit. 

În absenţa unor traumatisme afective, a unor frustrări sau 
conflicte intense, subiectul nu se va imbolnăvi. Din contra, în 
prezenţa unor asemenea evenimente structura s-ar „sparge” după 
linii de clivaj prestabilite în cursul dezvoltării precoce. Astfel, un 
subiect cu structură nevrotică nu va putea dezvolta decit o 

nevroză, Diagnosticat precoce şi tratat corect, acest subiect se va 
insänätosi, mentinind structura nevrotică, din nou compensată in 
mod eficace. Boala ar reprezenta deci doar o formă evolutivă a 
structurii, o „stare de decompensare vizibilă la care a ajuns o 
structură ca urmare a unei inadaptări a organizării profunde şi 
fixe a subiectului la circumstanţe noi, interioare sau exterioare, 
devenite mai puternice decit mijloacele de protecţie de care 
dispune” (Bergeret, 1974). 

Pentru Bergeret există două mari structuri de bază : psihotică 
şi nevrotică. Direcţia structurală psihotică are ca punct de pornire 
frustrări foarte timpurii, avind originea în principal la polul 
matern. Cronologic, structurarea psihotică are loc in faza orală 
sau în decursul primei părţi a fazei anale (de rejectie). Un Eu 
care a suferit fixaţii importante sau a regresat ulterior la acest 
nivel, se preorganizează conform direcţiei structurale psihotice. 
O linie de separare (divided line), descrisă de Abraham, separă 
fixatiile şi regresiile psihotice de fixatiile şi regresiile nevrotice. 
Ea se situează între primul substadiu anal (de rejectie) şi al doilea 
substadiu anal (de retenţie). În mod excepţional, la adolescenţă, 
un subiect poate părăsi direcţia psihotică prestructurată şi să 
devieze spre o direcţie de structurare definitivă de tip nevrotic. 

Regresiile şi fixatiile plasate anterior liniei de separare mentio- 
nate mai sus ar corespunde structurărilor psihotice, dintre care 
cea mai arhaică ar fi structura schizofrenică şi, imediat lingă linia 
de separare, structura paranoică. Structura melancolică sau 

le maniace defensive ale aceleiaşi organizări par 
dificil de situat într-o clasificare liniară a celor trei structuri 
psihotice de bază. Această structură melancolică nu ar ocupa o 
poziţie mai elaborată, în plan libidinal, decit structura paranoică, 
iar faptul că este clasat pe locul al treilea marchează în special 
situaţia sa oarecum particulară!?, 

Ulterior liniei de separare menţionată mai sus se situează 
structurările de tip nevrotic: structura obsesională urmată de 
structura isterică. 

Pe lingă structurile psihotică şi nevrotică, Bergeret descrie şi 
trunchiul comun al stărilor-limită care, intrucit nu prezintă 

fixitatea, soliditatea, specificitatea definitivă a organizărilor cu 
adevărat structurate, nu poate fi considerată drept structură 
autentică, Este vorba de o „organizare” cu statut provizoriu, de o 
situaţie „amenajată” care, deşi se poate menţine destul de mult 
ump fără prea multe modificări, nu este fixată. 

În cazul unor stări-limită, Eul depăşeşte perioada în care s-ar 
fi putut produce o preorganizare de tip psihotic, adică perioada 
de pină la linia de separare dintre primul şi al doilea substadiu 
anal. Eul îşi continuă traseul spre stadiul oedipian şi, cel mai 
adesea la începutul acestuia, se produce ceea ce Bergeret descrie 
drept „traumatismul psihic precoce”: copilul pătrunde prea 
brutal, prea timpuriu, prea puternic într-o situaţie oedipiană. 
Acest traumatism afectiv va dezorganiza evoluţia copilului. Evo- 
lutia libidinală ulterioară a subiectului va fi oprită, înghețată, 
uneori foarte mult timp, în ceea ce Bergeret descrie drept un fel 
de pseudo-latenţă, mai precoce şi mai durabil decit o latentă 
normală şi care se va prelungi dincolo de ceea ce ar fi trebuit să 
fie adolescenţa, acoperind o parte sau totalitatea virstei adulte, 
mergind uneori pind la sfîrşitul vieţii. 

Într-un efort de sinteză, Bergeret compară structurile 
nevrotice, structurile psihotice şi organizärile-limitä in funcţie de 
următoarele cinci criterii: (1) instanța dominantă; (2) natura 
conflictului; (3) relaţia de obiect; (4) natura angoasei; 
(5) principalele mijloace de apărare utilizate. 

Instanţa dominantă în structurile psihotice este Sinele, care se 
află in conflict cu realitatea. Relaţia de obiect este mai mult sau 
mai putin fuzională cu mama, în funcţie de varietățile de psihoze. 
Subiectul cu structură psihotică prezintă o angoasă profundă, 
centrată pe fragmentare, distrugere, moarte prin sfărimare. An- 
goasa fragmentării este o angoasă sinistră, de disperare şi retra- 
gere. Principalele mecanisme de apărare psihotice sint clivajul 
Eului” (în interiorul Eului) şi negarea realităţii'*. 

În cazul structurilor nevrotice, instanța dominantă este 
Supraeul, aflat în conflict cu Sinele. Relaţia de obiect este 
genitală, iar angoasa se referă la castrare. Este vorba aici de o 

angoasă a vinovätiei, orientată spre un viitor anticipat într-o lume 
erotizată. Principalul mod de apărare utilizat este refularea!”. 

În organizările-limită, Idealul Eului constituie adevăratul pol 
în jurul căruia se organizează personalitatea. Conflictul specific 
acestor organizări opune Idealul Eului, Sinelui şi realităţii. Relaţia 
de obiect este anaclitică (etimologic „replierea spre”, „inclinarea 
spre”, „sprijinirea pe”). Subiectul organizare-limită trebuie să se 
sprijine pe interlocutorul său, pe partenerul său indispensabil. 
Este vorba de o relaţie de puternică dependenţă, trăită şi jucată în 
doi. Anacliticul este intr-o aşteptare pasivă şi solicită satisfacţii 
pozitive din partea partenerului său, procedind în acelaşi timp la 
manipulări agresive, evidente sau nu, ale acestui partener. 
Angoasa specifică organizării-limită este angoasa pierderii obiec- 
tului, angoasa depresiei. Ea survine de îndată ce subiectul isi 
imaginează că obiectul său anaclitic riscă să dispară, să-i scape. 
Printre mecanismele de apărare, organizarea-limită trebuie să 
recurgă in special la clivajul obiectului şi la forcluzie'®. În cazul 
clivajului survenit în organizärile-limitä, ar fi vorba de un clivaj 
al reprezentărilor obiectuale, de o dedublare a imago-urilor, cu 
scopul de a lupta impotriva angoasei pierderii obiectului şi a 
riscului de a ajunge la al doilea mod de clivaj, prin dedublarea 
veritabilă a Eului”. 


B. STRUCTURA IDEILOR DELIRANTE 


În lucrarea sa asupra structurii experienţei psihopatologice, 
Siomopoulos (1983) consacră un capitol ideilor delirante, tulburări 
psihopatologice prezente in cadrul psihozelor şi definite drept 
credinţe extrem de puternice a căror falsitate poate fi demonstrată 
folosind normele mediului socio-cultural în care trăieşte persoana 
care le exprimă (Hoch, 1972; Reed, 1974)". 

Atunci cînd analizează structura ideilor delirante, Siomopoulos 
insistă pe distincţia ce trebuie realizată, în primul rind, între 
forma şi conţinutul ideilor delirante, iar în al doilea rind, între 
ideile delirante primare şi cele secundare. Dacă forma se referă 

in general la modul în care se exprimă şi este resimţit un fenomen, 
conţinutul descrie ce este fenomenul în cauză, semnificaţia sa, 
ceea ce se află in spatele formei. Astfel, noţiunea de conţinut 
priveşte credinţele delirante ale unei anumite persoane şi se referă 
la ceea ce poate fi stabilit (inind seama de istoria personală a 
acestei persoane şi de mediul său socio-cultural. Conţinutul 
ideilor delirante variază deci de la o cultură la alta: în Statele 
Unite, de exemplu, un delirant poate să creadă că este spionat de 
FBI sau CIA, în timp ce într-un sat grec, delirantul poate atribui 
toate necazurile sale „deochiului” provocat de un vecin. 

Noţiunea de formă se referă, din contra, la modul în care se 
constituie credințele delirante, la ceea ce se poate stabili tinind 
seama de nevoile, dorințele şi temerile unei persoane. Forma 
credințelor delirante (de persecuție, de mărire, de influenţă sau 
de gelozie) este cvasisimilară de la o cultură la alta“. Aceasta 
semnifică, după cum subliniază de exemplu Hoch (1972), că în 
peneza ideilor delirante intervin anumiţi factori sau anumite 
mecanisme intrinseci, determinante, independente de mediul 
socio-cultural al individului. Siomopoulos dezvoltă ipoteza lui 
Hoch, postulind existenţa unor relaţii structurale universale între 
gindire şi sentimente, relaţii care, sub impactul evenimentelor ce 
survin în mediul înconjurător, pot conduce, la anumiţi subiecţi, 
la apariţia ideilor delirante. 

A doua distincţie pe care o abordează Siomopoulos în analiza 
structurii ideilor delirante este cea propusă, la inceputul secolului, 
de Jaspers (1928), care descria ideile delirante primare şi secun- 
dare. Ideile delirante primare apar în absenţa oricăror alte 
tulburări psihopatologice. Apariţia lor implică totuşi existenţa, la 
subiectul respectiv, a unei stări descrise de Hoch (1972) sub 
numele de organizare emoţională primară. Astfel, sentimente 
de stimă de sine scăzută pot induce la o persoană vaga impresie 
că nu ar fi iubită de anturajul ei. Aceasta poate conduce persoana 
la ideea că este evitată; ea poate să ajungă să creadă că ceilalţi 
nu o doresc în preajma lor. Ulterior, toate acestea se pot cristaliza 
în credinţa delirantă că anturajul acestei persoane urmărește să o 
omoare, să o elimine într-un mod sau altul. Acest exemplu 


256 PAISPREZECE ABORDARI ÎN PSIHOPATOLOGIE 


ilustrează felul in care sentimente specifice pot conduce la o idee 
delirantă specifică, dar nu explică geneza tuturor ideilor delirante de 


Ideile delirante secundare se dezvoltă pornind de la anumite 
experienţe psihopatologice anterioare (halucinaţii, depersona- 
lizare, depresie), cărora pacientul încearcă să le confere o 
semnificaţie. Un pacient care prezintă halucinaţii auditive poate 
să dezvolte, de exemplu, ideea delirantă secundară că „receptori 
minusculi” i-au fost plasați în urechi în timpul unei operaţii 
chirurgicale la care a fost supus cu citeva luni înainte de apariţia 
halucinatiilor. Acest exemplu ne arată că în cazul ideilor delirante 
secundare, pacientul încearcă să găsească explicaţii pertinente 
din punct de vedere logic pentru experienţele neobişnuite si 
perturbatoare pe care le trăieşte, Ideile delirante secundare oferă 
0 ,structuri" (adică un context, relaţii, o organizare) experienţei 
originale, relativ nestructurată. 

Spre deosebire de ideile delirante secundare, a căror apariţie 
este uşor de înțeles, comprehensiunea ideilor delirante primare 
este dificilă : logica lor este diferită de logica obişnuită. În acest 
cadru, Siomopoulos remarcă faptul că numeroşi pacienţi care 
prezintă idei delirante primare utilizează gindirea paralogică 
(von Domarus, 1964), descrisă şi ca gindire paleologică (Arieti, 
1974). Persoana care gindeşte în manieră paralogică acceptă 
identitatea nu pe baza identităţii subiectelor sau a întregului, ci 
pe baza identităţii predicatelor sau a părţilor. Un tinăr crede că 
este lulius Cezar pentru că este italian şi pentru că s-a născut în 
iulie, lună în care s-ar fi născut, după el, Iulius Cezar. În acest 
caz, la fel ca şi in cazul oricărei gindiri paralogice, pacientul 
investeşte cu sentimente puternice subiectele sau întregii impli- 
cati. Asta înseamnă că aceştia din urmă sint în legătură cu 
organizarea emoţională primară menţionată mai sus. Siomopoulos 
mai notează că ideile delirante primare sint structurate de senti- 
mentele pacientului, de organizarea sa emoţională primară. 
Aceste sentimente sint produsul rezultat din transformarea senti- 
mentelor inconştiente mai profunde (pe care Siomopoulos le 
numeşte structuri), transformare în care, întrucit individul tinde 

să se adapteze la cerințele mediului său, mecanismele de apărare 
psihologice servesc drept mediator. Pentru a ilustra transformările 
care conduc la anumite idei delirante destul de comune, 
Siomopoulos efectuează o analiză structurală a uneia dintre 
acestea : aceea de a privi şi de a fi privit. 

Pacienţii psihotici exprimă destul de des credinţa delirantă că 
pot citi gindurile celorlalţi sau că alţii le pot citi gindurile. În alte 
cazuri, ei afirmă că pot influența anumite persoane pentru ca 
acestea să acţioneze într-un anumit mod, sau că, din contra, ei 
acţionează sub influenţa altora. Cunoscute de multă vreme, aceste 
idei delirante nu au fost descrise adecvat nici măcar de un autor 
ca Arieti, renumit pentru studiile sale privind structura experien- 
telor psihotice (Arieti, 1967, 1974). 

Ideile delirante menţionate sint strins legate de noţiunea de 
privire, privirea pacientului sau a altei persoane, adică situaţia de 
a privi şi de a fi privit. Într-adevăr, se întimplă destul de frecvent 
ca un pacient psihotic să afirme că ceilalţi pot, privindu-l, să-i 
citeascá sau să-i controleze gindurile sau invers, că el poate, 
privindu-i pe ceilalţi, să le citească sau să le controleze gindurile. 
Intrucit faptul de a privi şi de a fi privit constituie o componentă 
esenţială a acestor idei delirante, Siomopoulos propune utilizarea 
unui termen mai precis, după lui, acela de idei delirante 
de a privi şi de a fi privit”, mai curind decit termenii prea 
generali de idei delirante de referinţă? sau de influență”, 
frecvent utilizaţi în literatură. Pentru a ilustra acest tip de idei, 
Siomopoulos analizează din punct de vedere structural trei cazuri, 
printre care şi cel al lui G. (vezi textul din chenar). 


În virstă de 22 de ani, G. este internat la citeva ore după ce a fost 
concediat, pentru a treia oară în decursul unei luni, dintr-un post 
de portar. Această concediere s-a datorat nu doar slabei calităţi a 
muncii sale, cit mai ales faptului că se strimba zi ridea, fără 
motiv aparent, in faţa şefului său. Aceste comportamente au 
apărut atunci cind G. avea 14 ani, la puţin timp după o experienţă 
homosexuală. Pe atunci, G. credea că toată lumea era la curent 
cu această experienţă şi de aceea il privea in mod insinuant. Pe 
durata anilor care au urmat, el a ajuns să creadă că poate citi 
gindurile celorlalţi numai privindu-i. 

În timpul spitalizării, G. ride şi se strimbă in mod constant. 
Închide şi deschide ochii rapid, isi întoarce capul brusc într-o 
anumită direcţie pentru a-l aduce imediat in poziţia iniţială. În 
cursul unei convorbiri, el spune că se strimbă şi ride pentru a 
„diminua presiunea”. Altă dată, el îşi exprimă jena pe care o 
resimte atunci cind este privit („Mă strimb numai atunci cind 
lumea mă priveşte... Atunci cind oamenii mă privesc sint foarte 
incordat... Atunci cind cineva mă priveşte direct in ochi, sint 
puternic emoţionat... ”). În cadrul unei convorbiri în cursul căreia 
este deosebit de incordat, G. ii spune terapeutului, cu o voce 
tristă: „Sinteţi dezgustat şi inspäimintat de mine, doctore; o 
simt cînd mă priviţi”. Atunci cind terapeutul il întreabă de ce 
crede asta, G. îi răspunde : „Cred că mă consideraţi homosexual. 
Poate aveţi dreptate... am o piele aga de fină; mă gindesc tot 
timpul la asta... nu pot suporta să mă privească cineva”, Cit 
despre motivul pentru care ride sau se strimbă atunci cînd este 
privit, G. răspunde: „Atunci cînd rid sau imi mige capul nu mă 
mai gindesc la lucrurile care mă supără”. Cu altă ocazie el 
spune: „Uneori cred că pot citi gîndurile altora ; atunci mă simt 
destins şi nu mă mai strimb". Întrebat despre modul in care se 
întimplă acest lucru, G. răspunde: „Figura dumneavoastră imi 
spune ce ginditi, Pot citi asta. Există diferite expresii pentru 
ginduri diferite”. 


Mecanismele structurale care fundamentează concluzia lui 
G. că o altă persoană (P) poate fi conştientă de faptul că el este 
homosexual pot fi explicate (inind cont de descrierea gindirii 
paralogice. Dacă reprezentăm : 
- prin A, conştiinţa lui G. (asa cum o concepe el) de a fi privit 
de către P; 
- prin B, conştiinţa lui P (aşa cum o concepe G.) despre 
acelaşi fapt şi 
- prin C, ceea ce G. consideră a fi comun (în această situaţie 
de a privi si a fi privit) în conştiinţa lui G. şi a lui P; 
- atunci C ar reprezenta partea comună conducind la 
concluzia că întregii A si B sint identici. 
În acelaşi mod, se poate considera că dacă pacientul este 
conştient de faptul că este homosexual, atunci şi o altă persoană 
va fi şi ea conştientă de acest lucru, după părerea pacientului, 

intrucit constiintele lor sint concepute de către acesta ca fiind 
identice. 

Strimbăturile pacientului constituie o apărare impotriva 
anxietăţii provocate de convingerea sa că ceilalţi sint conştienţi 
de homosexualitatea sa: atunci cînd se strimbă, oamenii se 
gindesc la grimasa sa şi nu la faptul că este homosexual. După 
Siomopoulos, ideea că este capabil să citească gindurile celorlalţi 
poate fi considerată drept o apărare alternativă, Pacientul poate, 
într-adevăr, să fie calm in aceste condiţii şi nu mai simte nevoia 
să se strimbe. Graţie capacităţii sale de a citi gindurile celorlalţi, 
pacientul, care era asemenea unui „clovn care cerşeşte mila", se 
transformă într-un „magician atotputernic”. 

Ideile delirante primare prezentate de G. arată că mecanismele 
paralogice permit pacientului psihotic să-şi identifice conştiinţa 
cu cea a altor persoane în situaţiile în care este privit de acestea, 
sau cind pacientul se uită la altă persoană. Sentimentele lui G. faţă 
de trecutul său homosexual sint structurante pentru ideile sale 
delirante legate de faptul de a privi sau de a fi privit. 


REZUMAT 


Apariţia şi dezvoltarea unei abordări structuraliste a psihopatologiei 
sint legate, mai intii, de dezvoltarea puternică a structuralismului, 
important curent de gindire care propune căutarea unor explicaţii prin 
folosirea noţiunii de structură. Aceasta poate fi definită drept aranja- 
mentul în care părţile sint dependente de întreg şi, prin urmare, solidare 
între ele. Legat de noţiunea de structură, Piaget insistă pe caracterul ei 
de totalitate, de transformare şi autoreglare, adăugind că descoperirea 
unei structuri trebuie să permită o formalizare. 

Dezvoltarea abordării structuraliste este legată şi de crearea de câtre 
Wundt a unei şcoli structuraliste de psihologie, dezvoltată în Statele 
Unite de Titchener, precum şi de contribuţiile şcolii psihologiei gestaltiste. 

Pentru mai multi autori, Freud se află la originea abordării structura- 
liste in psihopatologie. Această abordare este regăsită în lucrările unor 
clinicieni cum ar fi Goldstein, Arieti, Beck, Helman sau Lacan. 

Prima parte a capitolului de faţă este consacrată structurilor psiho- 
patologice de bază : psihotice (schizofrenică, paranoică, melancolică) şi 

nevrotice (obsesională şi isterică). Prezentarea acestor structuri, bazată 
pe lucrările lui Bergeret, este completată printr-o scurtă descriere a 
„trunchiului comun al stärilor-limitä”. 

În a doua parte a acestui capitol este analizată structura ideilor 
delirante. Sprijinindu-se in principal pe lucrarea lui Siomopoulos 
(1983), această analiză vizează diferenţa, pe de o parte, dintre forma şi 
conţinutul ideilor delirante, iar pe de altă parte, dintre ideile delirante 
primare şi secundare. 


1. Calificativul „structuralist” utilizat în titlul acestui capitol înseamnă „care 


studiu (printre care psihologia), structurile de bază ale unui ansamblu de 
fapte diferite. Lévi-Strauss (1973) preciza că metoda structurală constă in 
identificarea formelor invariante în interiorul unor conţinuturi diferite 
Structuralismul metafizic încearcă să verifice dacă structurile degajate 
prin metoda structurală tin de constituţia însăși a spiritului uman sau rezultă 
din informaţiile obţinute de spirit din realitatea concretă, sau dacă reprezintă 
un fapt dincolo de datele experienței, care s-ar impune gindirii în 
interpretarea acestei experienţe (Foulquit, 1978). 


2. Termenul de psihologie structurală (structural psychology) este utilizat in 
mod frecvent de psihologii americani, care îl opun celui de psihologie 
funcţională (functional psychology). Conform Vocabularului ştiinţelor 
sociale (Foulquié, 1978), este necesară distingerea structuratului de struc- 
tural, Structurat se referă la realităţile insegi care sint incluse Într-o structură, 
eT AMD iil. en mee de sitim este structurată”). 

Structural desemnează formele lingvistice si, prin extensie, studiile şi expu- 
nerile relative la structura lucrurilor (de exemplu, antropologia structurală, 
— — Acest al doilea cuvint se referă deci la modele 

construite după realitatea empirică. 


3. Importanța „titchenerismului” a fost foarte puternică. Evans (1977) 
consideră, totuşi, că influenţa acestui curent a dispărut, practic, o dată cu 
moartea lui Titchener în 1927, 


4. Printre lucrările care susţin această teză, semnalăm monografia realizată de 
Arlow şi Brenner (1964), intitulată Conceptele psihanalitice şi Teoria 
structurală, 


5. Freud a utilizat şi termenul de „sistem” : „sistem perceptual” , „Sistem al 

— — „sistem inconştient” , „Sistem preconştient”, „sis- 

tem conştient” - aparent cu acelaşi sens, adică referindu-se la părţile 
— Vp ce 1983). 

Printre lucrările disponibile in franceză şi inscriindu-se in 
structuralistă in psihopatologie, putem nota pe cele ale lui Dellaert şi Carp 
(1956), tradusă din olandeză, care abordează cimpul psihopatologiei 
infantile, lucrarea lui Carp şi Dellaert (1976), care propune o perspectivă 
structuralistă în psihopatologie şi psihoterapie şi, In fine, cea a lui Wiener 
(1983): Structură şi Proces in psihoză. În cartea sa intitulată Personalitatea 
normală şi patologică, Bergeret ne oferă un istoric detaliat al diferitelor 
contribuţii, în special franceze, ce au decurs din introducerea conceptului de 
structură în psihopatologie. 

„ e a nr dated a es 
editură Brunner/Mazel, sub numele de Structural Psychopathology, Structure 

and Evolution. 


- După Afgoustidis (1989), aceste două noţiuni se definesc astfel : (a) .Con- 


densarea constă intr-o reprezentare printr-un element unic a unei pluralități 
de teme inconștiente” ; (b) „Deplasarea constă într-o mutare a accentului (a 
importanei psihice) de pe o reprezentare pe aa, de care era legată prin 
co-apartenenta la acelaşi lant asociativ 


. În Micul Lexíc al lucri tai Pegas (1090) figurează definițiile urmátoare : 


(a) metaforă (după Jakobson şi Lacan) substituirea semnificangilor pe baza 
unei similarități de semnificaţie: (b) metonimie (după be autori) : 
substituirea semnificantilor pe baza unei contiguitäti de semnificaţie. 
Referindu-se la termenul „semnificant”, Pages notează două sensuri ale 
acestuia : în sens semiologic, este vorba de o parte a semnului care este 


dată mai sus este acceptată În ceea ce priveşte conştientul. În inconştient, 
semnificantul este „ceea ce se poate articula într-un sistem, un lam (pornind 
de la primul semnificant, falusul)" (Fages, 1990). 


. Pornind de la definirea structurii ca „organizare a ordinii părţilor”, 


Siomopoulos afirmă că el nu se preocupă de ordinea manifestată de patologie. 
Experiențele psihopatologice sint sisteme de transformări, structuri 
psi QU NOE aaa gag ice ai 
într-o manieră 

ne 
naşterii, se derulează sub influenţa a numeroşi factori : ereditatea, modul de 
relationare cu părinţii in primele momente ale vieţii, frustrările, 
traumatismele şi conflictele întilnite, apărările organizate de Eu pentru a 


- După Bergeret, structura melancolică ar constitui, în plan topic, În acelaşi 


timp o falie a Eului şi un faliment al Idealului Eului. Economia 
regresează de la un nivel falic în stadiile pregenitale, în acelaşi timp anal şi 


anaclitice. 
valentă (ură şi dragoste deopotrivă), este dominată de primatul agresivitätii. 


14. 


15. 


PAISPREZECE ABORDARI IN PSIHOPATOLOGIE 


Mecanismele de apărare sint reprezentate de o negare secundară a unei părți 
a realităţii si de o introectie foarte arhaică, de tip devorator, 


. Clivarea Eului „constă în coexistenta simultană in interiorul Eului a două 
atitudini contradictorii 


, una care tine seama de realitate, atitudinea normală, 
jar cealaltă care, sub influența pulsiunilor, detaşează Eul de realitate” 
(Afgoustidis, 1989). 


După Laplanche şi Pontalis (1973), negarea realităţii este „modul de apărare 
constind în refuzul subiectului de a recunoaşte realitatea unei percepții 
traumatizante, in esenţă cea a absenței penisului la femeie”. 


„Operația prin care subiectul caută să respingă sau să menţină în inconştient 
reprezentări (ginduri, imagini, amintiri) legate de o pulsiune” (Laplanche & 
Pontalis, 1973). 


„Termen introdus de Jacques Lacan mecanism specific care ar fi la originea 
faptului psihotic; el ar consta într-o respingere primordială a unui 
semnificant fundamental..." (Laplanche & Pontalis, 1973). Fages (1990) 
defineşte forcluzia drept o „ştergere definitivă a unui eveniment, astfel incit 
el nu va putea fi niciodată rememorat”, 


pizma văr dee se Goia apara 


şi reconfortantă, 
cind o imago negativă şi inspăimintătoare, fără posibilitatea concilierii 
simultane a celor două imago contradictorii. Sub nume diferite, această 
clivare de imago a fost pusă în evidenţă de şcoala kKleiniană. 


„În Glosarul DSM III-R, ideea delirantă este definită drept o credință 


personală eronată, fundamentată pe o inducţie incorectă privind realitatea 
exterioară, ferm susţinută în ciuda opiniilor general împărtășite şi a tot ceea 
ce constituie dovezi incontestabile şi evidente ale contrariului (American 
Psychiatric Association, 1989). 


Mucchielli şi Mucchielli (1969) notează că în ştiinţele umane, structuralismul 
a devenit căutarea formelor sau a structurilor. În plus, ei mai aduc urmă- 
toarele trei precizări: „(a) aceste realități formale sint constante, iar 
conținuturile lor istorice (concretul observabil) sint variabile ; (b) ele sint 
acelea care dau un sens conţinuturilor (structuri de semnificaţie) ; (c) ele 
sint dinamice (organizatoare, informante sau deformante, dătătoare de formă, 
adică structurante) şi prezente în conținuturile lor variabile (invariant 
imanent)”, 

După Reed (1974), folclorul şi superstijiile, progresele ştiinţei şi ale 
tehnologiei, precum şi structura societăţii in care trăieşte pacientul, oferá 
explicaţiile de care acesta are nevoie. 


„ Siomopoulos aminteşte că ideea de a privi şi de a fi privit ocupă un loc 


important încă de la primele conceptualizări filosofice la Sartre (1943), 


Ideea delirantă de referinţă este definită în DSM JII-R drept ideea delirantă 
conform căreia evenimentele, obiectele şi celelalte persoane din mediul 


PSIHOPATOLOGIE STRUCTURALISTA 263 


imediat al subiectului au o semnificaţie specifică şi neobişnuită, in general 
negativă sau peiorativă (American Psychiatric Association, 1989). 


23. Ideea delirantă de influenţă reprezintă, conform Glosarului DSM VI R. 
delirul in care senzațiile, impulsurile, gindurile sau acţiunile sint resimqite 
ca nefiind proprii subiectului (American Psychiatric Association, 1989). 


Postfata 


1. Prezentarea in acest volum a diferitelor abordări in psihopatologie 
urmăreşte ruperea unor bariere dogmatice şi diminuarea frecventelor 
certuri între şcoli şi a luptelor teritoriale. Citind cartea, partizanii 
dezbaterilor arjigoase, pasionaţii opozitiilor binare şi ai războaielor 
ideologice sterile vor fi, fără îndoială, deceptionati - mai ales pentru 
că am acordat un loc central numeroaselor cunoştinţe disponibile, 
faptelor, metodologiilor utilizate pentru punerea lor în evidenţă, 
punctelor de vedere (de multe ori divergente ! ) exprimate în raport 
cu validitatea faptelor evocate, argumentelor folosite pentru apărarea 
respectivelor puncte de vedere. Cum de altfel i-ar putea deceptiona 
şi tonul prezentärilor, cit mai neutru cu putinţă. 

Această concepţie a lucrării are la bază principiul conform căruia 
o anumită decompartimentare teoretică poate fi obținută pornind de 
la studierea de ansamblu a diverselor abordări în psihopatologie. Pe 
de altă parte, părerea mea este următoarea: calitatea evaluării 
aportului fiecăreia dintre aceste abordări nu poate fi altfel decit 
benefică unei cunoașteri aprofundate a celorlalte abordări. Informind 
cititorul, textul incită la un efort de critică şi sinteză care li va 
permite (sper...) să descopere căi potrivite practicii sale, 


2. Multitudinea şi diversitatea abordärilor expuse în lucrare - 
abordări foarte diferite din punctul de vedere al contribuţiei lor la 
înţelegerea tulburărilor psihopatologice - constituie caracteristicile 
esenţiale ale stadiului actual de dezvoltare a psihopatologiei. Această 
diversitate este, bineinteles, consecința apariţiei unor noi şcoli în 
domeniile psihologiei şi psihopatologiei. Dar, în acelaşi dam 
reflectă recunoaşterea, de către cercetătorii pionieri In 

- domeniu, a complexităţii obiectului lor de studiu: funcţionarea 


psihopatologica. 

Posibilitatea abordării psihopatologiei din perspective diferite nu 
este de dată recentă. Proliferarea abordărilor psihopatologiei este 
intreväzutä de Jaspers, care, foarte devreme (in 1913), scria că 
încerca „să surprindă fiecare perspectivă diferită a întregului” şi 
„Să-i atribuie un loc în funcţie de semnificaţia şi limitările sale”. 

Mai multe texte ale lui Freud demonstrează că creatorul psih- 
analizei anticipa deja importanța pe care ar putea-o lua şi alte 
abordări, enuntind chiar problematici specifice acestora. Este cazul, 
de exemplu, al textului ce face parte din Dincolo de principiul 
plăcerii, în care Freud evocă „posibilităţile nelimitate ale biologiei”, 
al acestui text de la sfîrşitul vieţii sale, cind făcea referiri la 
implicaţiile filogenezei în apariţia tulburărilor mintale? sau, în fine, 
al unui fragment din Scrisori către G. Fuchs, care ne trimite cu 
gindul la discursul antipsihiatric’. Aceste trei exemple sugerează că 
Freud nu ar fi uimit de dezvoltările actuale ale abordărilor biologică, 
etologică şi socială ale psihopatologiei. 


3. Prezentul volum constituie prima etapă a unui demers complex 
al cărui obiectiv final este elaborarea unei abordări integrative în 
psihopatologie. Acest lucru necesită un studiu comparativ prealabil 
al abordărilor descrise în cele 14 capitole ale lucrării de faţă. Un 
astfel de studiu ridică o problemă metodologică importantă, aceea a 
grilelor de comparaţie, deci a criteriilor de folosit în acest scop. Mai 
multi cercetători, dintre care Millon şi Diesenhaus (1972), Siegler şi 
Osmond (1974), Price (1978), Weckowicz (1984), indică criterii 
utilizabile într-o asemenea comparaţie. Studiul comparativ menţionat 
ar trebui să elibereze punctele de convergenţă şi de complemen- 
taritate ale abordărilor. El ar trebui să ducă la căutarea acordurilor 
transteoretice, permifind elaborarea unor noi concepte integrative. 
În acelaşi timp, acest studiu comparativ ar trebui să aprofundeze 
implicaţiile epistemologice ale unei mişcări de conciliere între 
diversele abordări, ale unui demers care să conducă de la orientarea 
unică la integrare, trecînd prin apropierea, convergenja şi combi- 
naţiile abordărilor. 

Toate aceste teme vor fi tratate într-un volum a cărui apariţie e 
prevăzută peste doi ani... 

4. Atac cu prudenţă proiectul de elaborare a unei abordări 
integrative, prudenţă hrănită de avertismentele mai multor autori. 

Legrand (1983), de exemplu, işi exprimă îndoielile în privința 
caracterului fructuos al schimbului între psihanaliză şi behaviorism 
efectuat de Dollard şi Miller (1950) in lucrarea lor Personality and 
Psychotherapy, lucrare dedicată lui „Freud şi Pavlov, şi elevilor lor”. 
Luind ca exemplu opera Mélaniei Klein şi a lui Skinner, Legrand 
scrie că „radicalismul este, fără îndoială, preferabil concilierilor 
eclectice şi concordiste”, 

Conrad Lecomte (1987a şi b), cunoscut pentru lucrările sale cu 
privire la integrarea psihoterapiilor, scrie la rindul sáu: „Visul unei 
sinteze desăvirşite pare să conducă aproape la o utopie sau la o 
iluzie narcisică de înțelegere completă şi perfectă a existenţei umane. 
Eforturile de sinteză ce resping disidenja riscă adesea să ducă la un 
sincretism uniformizant sub podoabele înșelătoare ale eficacităţii”. 

Ştiu că drumul de la abordările exclusive la o abordare integrativă 


este plin de capcane... 
Ottawa-Hull, februarie 1991 


Realizată la trei ani şi jumătate de la publicarea lucrării 
Paisprezece abordări în psihopatologie, această a doua a cărţii 
a permis o apariţie care ţine cont de publicarea DSM IV. În acelaşi 
timp, întregul text a fost revăzut şi adăugit. În perioada care a 
trecut, în Mexic a fost editată traducerea în spaniolă a celor 
Paisprezece abordări, iar acum alte patru traduceri sint în desfă- 
şurare. Lucrarea de integrare anunţată în această postfață, lucrare 
destinată să continue cele Paisprezece abordări, nu mai este un simplu 
proiect, iar publicarea ei este prevăzută pentru... 1996! 

Paris, decembrie 1994 


NOTE 


l În acest text, apărut in 1920, Freud scria: „Biologia este intr-adevar un 


2. 


PAISPREZECE ABORDARI IN PSIHOPATOLOGIE 


La sfirgitul vieţii sale, la 12 iulie 1938, Freud scria: „Cu nevrozele te-ai 
putea crede într-un peisaj preistoric, de exemplu în jurasic. Uriaşii saurieni 
sint încă acolo, ierburile şi stufărişul sint înalte cit palmierii” (Freud, 
1941). După cum subliniază Demaret (1979), Freud era de părere că 
tulburările mintale îşi au rădăcinile departe, în preistoria omului, În perioade 
dinaintea devenirii lui ca om. 


. Este vorba de un fragment din Scrisori către G. Fuchs, publicat in volumul XI 


al ediţiei italiene a Operelor complete (Turin, Einaudi, 1979), citat în 
L'information psychiatrique (1989, nr. 7, p. 746): „Acest tratament inuman 
(sistemul azilar) este în deplin acord cu civilizaţia noastră ; nu este altceva 
decit expresia brutalităţii şi incomprehensiunii ce domină lumea civilizată a 
zilelor noastre... lar dacă s-ar ajunge la convingerea necesităţii unei reforme 
a tuturor acestor lucruri, s-ar replica imediat că societatea capitalistă nu 
deţine mijloacele necesare acestui gen de operaţii”. 

